
Dedic această carte: 

- ACELUIA în care sunt cuprinse toate comorile 
înţelepciunii ştiinţei 

- soţiei mele iubite - Mariana, prima persoană care a 
crezut în mine 

- fetiţelor mele scumpe - Roxana şi Cristina-Maria 

Motto: „înţelegi tu minunile Aceluia a cărui ştiinţă este 
desăvârşită?” 

lov 37: 16 


VIZITE EXTRATERESTRE ÎNAINTE DE APARIŢIA 
OMULUI 


De-a lungul istoriei sale, omenirea a fost confruntată cu 
multe fenomene neînţelese, dintre care pe unele a reuşit să 
şi le elucideze, iar la altele caută încă răspuns. Dintre 
acestea din urmă, două par a ieşi în evidenţă, şi anume 
cele legate de parapsihologie şi cele referitoare la 
fenomenul OZN. 

Incercarea de a le explica printr-o analiză separată nu 
cred că ar conduce la rezultatul scontat. De aceea, voi 
căuta să le prezint în strânsă conexiune, elementul de 
legătură fiind acela al existenţei unei civilizaţii deosebit de 
dezvoltate, care stăpâneşte legi ale fizicii încă necunoscute 
nouă, reprezentanţii ei, ca de altfel şi aparatele de zbor pe 
care le folosesc, având posibilitatea de materializare şi 
dematerializare, precum şi capacitatea de interferare a 
proceselor noastre psihice inconştiente. 

In acest sens îl voi cita pe C. Sagan care afirma: 
„civilizațiile aflate cu sute de mii sau milioane de ani 
înaintea noastră ar trebui să aibă o ştiinţă şi o tehnologie 
care depăşeşte în aşa măsură posibilităţile noastre actuale, 
încât nu am fi în stare să le deosebim de magie”. 

Cercetătorii ruşi, care în ultima perioadă de timp au fost 
confruntaţi cu numeroase apariţii de OZN-uri, au emis mai 
multe teorii pentru a explica fenomenul, dintre care una 
foarte răspândită ar fi aceea că: „vizitatorii par să 
manipuleze perfect spaţiul şi timpul ei venind poate nu 
numai de pe alte galaxii ale Universului nostru, ci şi dintr-un 
univers paralel, legat de lumea spiritului”. 

In lucrarea „Lumi galactice”, Doru Davidovici face 
următoarea constatare: „Neştiutul nu reprezintă neapărat 
alte galaxii sau sisteme planetare. El poate fi o civilizaţie 
paralelă terestră de care ne desparte un decalaj în timp, fie 


doar o secundă, sau un decalaj spaţial nesesizat de noi în 
spaţiul tridimensional. Neştiutul poate fi o altă dimensiune 
încă de neimaginat, o civilizaţie străină existentă în noi, şi 
printre noi, care nu poate fi evidenţiată de simţurile noastre 
imperfecte, incomplete”. 

Importantă în acest sens este şi ipoteza emisă de 
filosoful estonian Gustav Naan care consideră antimateria 
drept o constituantă a unei alte lumi, inclusă într-a noastră, 
cu care ar coabita simultan. S-ar afla, cu alte cuvinte, 2 
lumi paralele, una reprezentând imaginea în oglindă a 
celeilalte, fără a exista însă posibilitatea vreunui contact 
între ele. 

Profesorul Vlail Kaznatcheev, membru al Academiei de 
Ştiinţe a fostei U.R.S.S. atrăgea atenţia, într-un interviu 
acordat revistei Paris Match (iunie 1990) asupra forţei 
gândului, exemplificând printr-o serie de experienţe făcute 
în laboratorul din Siberia, cum ar fi: modificarea 
temperaturii unor procese tehnologice, influențarea 
creşterii celulare, comunicări telepatice etc. 

El consideră că, pentru a explica viaţa, în afara celulelor 
vii mai există o viaţă cosmică, o viaţă de „câmp”. De 
asemenea, avertizează asupra pericolului unui război, în 
care arma psihică, constând în undele emise de creier, ar 
avea efecte grave cum ar fi: dereglarea ordinatoarelor, 
paralizarea voinţei oamenilor, sustragerea secretelor şi 
informaţiilor din sistemele de cercetare, limitarea 
capacității de luptă a armatei, reducerea populației la o 
totală pasivitate. 

Pornind astfel de la ipoteza existenței unei civilizații 
deosebit de dezvoltate, ai cărei reprezentanţi ne sunt 
asemănători, având în plus posibilitatea de a interfera 
psihicul uman, voi face o prezentare a unor dovezi ce ar 
sprijini această ipoteză. 

Dintre cele mai vechi urme privind vizitarea Pământului 
ar fi acestea: 


— Urma întipărită a unei perechi de tip ciudat de 
încălţăminte, alături de un trilobit strivit de pas, în strat 
pietrificat, descoperită de W. Y. Meisser în statul Utah - 
(S.U.A.) în anul 1968. Vechimea estimată 440 milioane de 
ani. 

— Revista UFO Nachtrichten relata în numărul 263/1980 
mai-iunie despre descoperirea, într-o mină din S.U.A., la 
700 m adâncime a unei arme, scoasă din stratul de cărbune 
de către minerul Joe Mankiewicz. Vârful ciocanului 
pneumatic a ricoşat într-un material dur, iar la lumina căştii 
de miner s-a văzut obiectul din metal argintiu prins în 
cărbune. A fost scos la iveală un fel de pistol mare „în felul 
pistoalelor laser din filmele SF”. Experții cărora li s-a dat 
spre cercetare ciudatul obiect nu au putut să precizeze nici 
dacă instrumentul acela e o armă, nici cum funcţionează. 
Concluzia lor a fost că: „Sunt dovezi în sprijinul afirmației că 
arma nu este de origine terestră”. Vechimea 250 milioane 
de ani. 

— Ciocanul găsit în 1934 la periferia orăşelului London 
(statul Texas, S.U.A.) a cărui analiză spectroscopică indică 
un aliaj necunoscut încă în industria umană. Vechimea: 60- 
80 milioane de ani. 

— Paleontologul sovietic Al. Kaznaţev a dezgropat în 
lacuţia, craniul unui bou moscat, găurit de glonţ, acum 
patruzeci de milenii. 

— Intipăriri ale unui picior omenesc alături de ale unor 
dinozauri în acelaşi strat geologic, descoperiri efectuate tot 
în S.UA. Vârsta: 70-140 milioane de ani. 

— Gravurile preistorice de pe pietrele profesorului 
Cabrera de la Ica (Peru), care arată scene de humanozzi, 
alături de animale preistorice domesticite. 

Exemplele de acest fel sunt numeroase şi nu voi insista 
asupra lor. Cred că atât urmele de paşi cât şi obiectele 
descoperite aparţineau reprezentanţilor unei civilizaţii mult 
mai avansate care, la momentul potrivit, vor contacta 


specia umană. 
MANUSCRISELE DE LA MAREA MOARTĂ 


Problema care se ridică este aceea a existenţei unor 
documente ce ar putea argumenta existenţa acestei 
civilizaţii paralele. Cred că ele nu lipsesc. Este vorba de 
sulurile de la Marea Moartă, care au fost descoperite în anul 
1947 de către un beduin arab şi aduse la cunoştinţa lumii 
de ştiinţă către sfârşitul acelui an şi în anul următor. 
Descoperirea s-a făcut în nişte peşteri aflate la aproximativ 
2 km vest de colţul de nord-vest al Mării Moarte, într-un loc 
cunoscut sub denumirea din limba arabă modernă de 
Qumran. Sulurile au fost văzute de mai mulţi savanţi. Unul 
dintre cercetătorii care au recunoscut caracterul antic al 
sulurilor a fost profesorul Eleazar L. Sukenik, de la 
Universitatea Ebraică, care a reuşit ulterior să cumpere 
unul din ele. Alte suluri au fost luate de la Şcoala 
Americană de Cercetări Orientale din Ierusalim, unde Dr. 
John C. Trever directorul interimar al Institutului, convins de 
valoarea lor, a aranjat să fie fotografiate porţiuni din ele, 
care i-au fost aduse. Una din fotografii a fost trimisă Prof. F. 
Albright care a declarat îndată că aceasta e: „cea mai 
importantă descoperire de manuscrise ale Vechiului 
Testament făcută vreodată”. 

Dintre acestea aş aminti: Sulul Isaia al Universităţii 
Ebraice, care este un sul parţial din cartea Ordinea Bătăliei, 
cunoscută şi sub numele de Războiul fiilor luminii împotriva 
fiilor întunericului, manuscrise ale cărţilor ce formează 
astăzi Vechiul Testament, Cartea Jubileelor, Cartea lui Enoh, 
etc. 

Membrii Qumranului erau evrei ce se desprinseseră de 
lerusalim sau de curentul principal al iudaismului şi 
deveniseră critici şi chiar ostili faţă de preoţii de la 
lerusalim. 


În Cartea Jubileelor, (apocrif datând aproximativ din anul 
135 î.e.n.) există o referire la momentul în care a avut loc 
un prim contact între oameni, care se înmulţiseră între timp 
şi îngerii veniţi din ceruri: „În zilele lui lared (tatăl lui Enoh), 
îngerii Domnului s-au pogorât pe pământ, cei care sunt 
numiţi veghetori, spre a învăța pe odraslele oamenilor şi a 
împlini legile şi dreptatea pe pământ 

El (Enoh - care a trăit cu aproximativ 5.500 ani în urmă - 
n.a.) a fost aşadar cel dintâi dintre fiii oamenilor, din cei ce 
s-au născut pe pământ, care a învăţat scrierea, ştiinţa şi 
înţelepciunea şi a scris semnele cerurilor, după rânduiala 
lucrurilor lor într-o carte, pentru ca fiii oamenilor să 
cunoască vremea anilor, potrivit rânduielii fiecăreia din 
lunile lor. 

Şi ceea ce a fost şi va să fie, el a văzut într-o vedenie din 
somnul său ceea ce se va petrece cu odraslele oamenilor, 
în lungul generaţiilor până la ziua judecății, el a văzut şi a 
cunoscut toate şi şi-a scris mărturisirea şi a lăsat-o drept 
mărturie pe pământ pentru toţi copiii oamenilor şi pentru 
urmaşii lor. El a fost cu îngerii Domnului şase jubilee (1 
jubileu = 50 ani) iar ei i-au arătat tot ce este pe pământ şi 
în ceruri, puterea soarelui şi el a scris totul şi a mărturisit 
despre veghetorii care păcătuiseră cu fiicele oamenilor ca 
să se întineze, şi Enoh a adus mărturie împotriva tuturor 
acestora. 

Şi el a fost ridicat din mijlocul odraslelor oamenilor, iar 
noi (îngerii) l-am însoţit în grădina Edenului, întru măreție şi 
slavă, şi iată că el a scris acolo judecata şi osânda lumii, şi 
toată ticăloşia odraslelor omeneşti”. (Cartea Jubileelor IV, 
15, 17, 9, 21-23). 


APARIŢIA URIAŞILOR, REZULTAT AL ÎNCRUCIŞĂRII 
DINTRE FETELE OAMENILOR Şi EXTRATEREŞTRII 


O altă lucrare apocrifă, intitulată Cartea lui Enoh, se 


referă la aceşti îngeri, care au venit pe pământ pentru a se 
ocupa de iniţierea oamenilor în tainele diferitelor ştiinţe. Ei 
vor încălca însă ordinele primite de la Dumnezeu şi îşi vor 
lua de neveste fiice ale oamenilor. Din această încrucişare 
genetică nereuşită au luat naştere uriaşii, care sunt, alături 
de îngerii veniţi din altă lume, realizatorii unora dintre 
construcţiile megalitice din diferite zone ale pământului. 

Să vedem ce spune Enoh despre acest eveniment: „iar 
când fiii oamenilor s-au înmulţit, li s-au născut în zilele 
acelea fiice frumoase şi îmbietoare, şi îngerii, fiii cerurilor 
le-au văzut şi le-au dorit, şi s-au vorbit între ei: - „haideţi să 
ne alegem femei dintre fiicele oamenilor şi să zămislim 
prunci. Atunci Semyaza sau Azazel, căpetenia lor le-a spus: 
Mă tem că voi nu veţi vrea poate să împliniţi fapta aceasta 
şi numai eu singur voi fi răspunzător de un mare păcat”. 
Dar ei i-au răspuns cu toţii: „Să facem legământ şi să ne 
făgăduim unii altora cu blestem să nu schimbăm planul 
acesta, ci cu adevărat să-l împlinim. Apoi ei au jurat toţi 
împreună, şi acolo s-au legat cu blestem unii în faţa 
celorlalţi. lar ei erau 200 cu toţii şi s-au pogorât pe Ardis, 
piscul muntelui Hermon. 

Şi iată numele căpeteniilor lor: Semyaza sau Azazel, 
prinţul lor, Arakib, Aramiel, Kokabiel, Tamiel, Ananiel, 
Zagile, Samsapeel, Satariel, Turiel, Yomeyal, Arazeyal. 

Aceştia sunt căpeteniile zecilor. Aceştia, şi toţi ceilalţi 
împreună cu dânşii îşi luaseră femei, fiecare şi-a ales câte 
una şi toţi au început să intre la ele şi să aibă legături cu 
ele. lar ele au zămislit şi au adus pe lume uriaşi puternici a 
căror înălţime era de trei mii de coţi (în multe dintre cărţile 
Vechiului Testament, Cartea lui Enoh, etc., valorile sunt 
mult mai mari; cred că uriaşii aveau o înălţime în jur de 9 
m, ipoteză pe care o voi argumenta ulterior n.a.). Aceştia 
au înghiţit toate roadele trudei oamenilor, până când 
oamenii n-au mai fost în stare să-i hrănească. Apoi uriaşii s- 
au îndreptat asupra oamenilor ca să-i mănânce”. 


Acestea erau deci, noile „familii apărute pe pământ. 
Nefiind suficientă aducerea pe lume a acestor monştri, 
îngerii au început să-i înveţe pe oameni şi alte lucruri 
deosebit de dăunătoare şi anume: „Azazel i-a învăţat pe 
oameni să făurească săbii şi spade, scut şi platoşă şi le-a 
arătat metalele şi meşteşugurile lucrării lor, şi brăţările şi 
podoabele şi măiestria de a sulemeni ochii de jur împrejur 
cu antimoniu, şi de a înfrumuseţa pleoapele, şi pietrele cele 
mai frumoase şi mai de preţ şi toate culorile vopselelor. 

Nelegiuirea a fost mare şi obştească. Ei au preacurvit şi 
au pornit spre pierzanie şi toate căile lor au fost desfrânate. 
Amiziras i-a învăţat pe vraci şi pe tăietorii de rădăcini, 
Armaros a arătat desfacerea farmecelor, Baragiel i-a 
învăţat pe astrologi, Kokabiel a descoperit semnele, Tamiel 
înţelesul înfăţişării stelelor, iar Asdariel a desluşit mersul 
lunii”. 

(Sugerez celor ce se ocupă de studierea fenomenelor 
parapsihologice, să reţină aceste evenimente, deoarece 
altfel acestea nu se pot explica, iar folosirea forţelor 
paranormale indiferent de scopul urmărit, bun sau rău, este 
deosebit de riscantă. Voi dezvolta ulterior această idee - 
n.a.). 

„După ce toate aceste rele au fost răspândite pe pământ, 
Mikael, Uriel, Rafael şi Gabriel (fiii luminii) au adus glasul 
strigătului deznădăjduit al pământului înaintea Celui prea 
înalt spunând: „Tu eşti Domnul domnilor, Dumnezeul 
dumnezeilor şi Regele regilor şi Sfânt este numele tău şi 
slăvit în vecii vecilor. Tu eşti acela care ai făcut toate şi în 
tine sălăşluieşte puterea peste toate lucrurile; totul e 
dezvelit şi gol înaintea ta; tu vezi toate şi nimic nu este 
care să se poată ascunde de tine. Tu ai văzut ce a făcut 
Azazel, cum a răspândit pe pământ toată nelegiuirea şi a 
dezvăluit tainele veşnice care se săvârşesc în ceruri; în ce 
chip Semyaza, căruia tu i-ai dat putere să fie stăpân peste 
tovarăşii lui i-a învăţat pe oameni; şi ei au intrat la fiicele 


oamenilor pe pământ şi s-au împreunat cu ele şi s-au 
întinat cu aceste. Femei şi le-au dezvăluit lor tot păcatul; iar 
femeile acestea au adus pe lume uriaşi, din pricina cărora 
s-a umplut tot pământul de sânge şi de nelegiuire. 

Şi acum iată sufletele celor morţi strigă şi-şi înalţă 
plângerea până la porţile cerului; şi geamătul lor s-a ridicat 
şi nu poate ieşi înaintea nelegiuirilor ce se săvârşesc pe 
pământ. Dar Tu cunoşti toate lucrurile mai înainte de a fi 
ele, şi ştii aceasta şi Tu îi îngădui pe uriaşi, (vom vedea 
ulterior de ce Dumnezeu a adoptat această atitudine - n.a.) 
şi nu ne-ai poruncit ce se cuvine să facem întru aceasta”. 


ENOH, PRIMUL PĂMÂNTEAN CARE A CĂLĂTORIT CU 
O NAVĂ SPAŢIALĂ 


Datorită acestor evenimente ce au avut loc pe pământ, 
are loc „răpirea” lui Enoh la ceruri. Să vedem cum descrie 
această călătorie: „Dar vedenia mi s-a arătat astfel; iată că 
nişte „nori” m-au chemat în vedenie, şi un „nor” gros m-a 
strigat; iar mersul stelelor şi fulgerelor m-au îndemnat să 
mă grăbesc şi m-au dorit; „şi vânturile în vedenia mea, m- 
au făcut să zbor şi m-au dorit; ele m-au dus acolo sus şi m- 
au silit să pătrund în ceruri”. 

Doresc să fac o comparaţie cu un caz ciudat întâmplat în 
1915 (voi reveni pe larg asupra lui) în peninsula Galipoli, 
când, trupele engleze, în confruntările cu turcii, au pierdut 
un număr mult mai mare de soldaţi comparativ cu cei 
cărora li s-a găsit mormântul. Oficialităţile turceşti au negat 
folosirea gazelor toxice sau a altor mijloace de nimicire în 
masă. 

Mai târziu, câţiva dintre foştii combatanți au afirmat sub 
prestare de jurământ că au văzut mii de soldaţi ce au intrat 
într-un nor ciudat, care, apoi s-a ridicat şi a plecat. 

Se pare că, termenul de „nor”, era folosit şi în vremurile 
străvechi, (vom vedea şi alte exemple) ca şi în cele 


moderne, în legătură cu diferite aparate de zbor. 

Să revenim la Enoh, care, după ce este „răpit” în „nor” 
descrie ce observă, imaginile furnizate fiind, după părerea 
mea, luate dintr-o navă spaţială: „Şi am văzut gurile tuturor 
fluviilor pământului şi gura genunii. Am văzut zăcătorile 
tuturor vânturilor şi cum au împodobit ele toată facerea 
lumii, şi văzut-am temeliile lumii, şi am mai văzut piatra de 
temelie a pământului, şi văzut-am cele patru vânturi care 
sprijină pământul şi bolta cerească. Am văzut cum vânturile 
umflă firmamentul şi cum stau între cer şi pământ; ele sunt 
stâlpii cerului; am văzut vânturile care rotesc cerul şi mână 
discul soarelui şi toate stelele să se culce. Am văzut 
vânturile ce se poartă printre nori, am văzut căile îngerilor, 
am văzut capătul pământului, am văzut sus firmamentul”. 

Se pare că Enoh asistă şi la formarea unei comete, 
deoarece continuă: „şi alte lucruri am mai cunoscut asupra 
fulgerelor, cum anumite stele ţâşnesc, se prefac în fulgere 
şi nu-şi mai pot părăsi înfăţişarea lor cea nouă. 

să urmărim şi alte descrieri furnizate de Enoh după 
această călătorie spaţială: „Apoi am trecut spre miazăzi şi 
am văzut un loc ce ardea zi şi noapte; şi acolo erau şapte 
munţi de nestemate, trei în latura răsăritului şi trei în latura 
de miazăzi; iar printre cei din răsărit unul era din pietre de 
multe culori, altul de mărgăritare, altul de piatră 
tămăduitoare; şi cei de la miazăzi erau de piatră roşie. Cel 
din mijloc se înălța până la cer ca un tron al lui El; era din 
alabastru, iar culmea tronului era din safir. Şi am văzut un 
foc arzând şi un loc în spatele acelor munţi dincolo de 
pământul cel mare, unde se împreunează * cerurile. Apoi 
am văzut o vâltoare adâncă, lângă „stâlpii de foc” ai cerului 
(nave spaţiale - n.a.) şi între ei am zărit alţi „stâlpi de foc 
„ce coborau, înălţimea şi adâncimea cărora erau 
nemăsurate. Dincolo de vâltoarea aceea, am văzut alt loc 
peste care nu se întindea firmamentul şi sub el nu mai era 
temelia pământului; deasupra lui nu se aflau nici apă, nici 


păsări, şi locul acela era pustiu şi cumplit la vedere. Acolo 
am văzut şapte stele aidoma unor munţi uriaşi care 
ardeau... Am fost adus în sălaşul furtunii şi pe un munte al 
cărui cel mai înalt pisc atingea cerul. Am văzut lăcaşurile 
luminătorilor şi trăsnetului. Apoi adus am fost până la apele 
vieţii şi până la focul asfinţitului; el e cel ce cuprinde toate 
asfinţiturile soarelui. Şi am sosit lângă un fluviu de foc, 
focul căruia curge ca apa şi se varsă în Marea cea Mare 
care este la asfinţit. Şi am văzut râuri mari şi am ajuns într- 
o mare întunecime şi m-am pomenit unde nicio făptură de 
carne nu umblă”. 


ÎNTÂLNIREA LUI ENOH CU CONDUCĂTORUL 
UNIVERSULUI, ÎN INTERIORUL SLAVEI (NAVA 
SPAŢIALĂ) 


Scopul pentru care Enoh a fost răpit, era deci acela de ai 
se transmite o hotărâre în legătură cu soarta îngerilor care 
au păcătuit cu fetele oamenilor, hotărâre ce nu putea fi 
luată decât de Conducătorul acestei lumi paralele, pentru 
aceasta, Enoh este dus „în preajma unui perete zidit din 
pietre de grindină, îl înconjurau limbi de foc şi ele au 
început să mă îngrozească. Am pătruns printre limbile de 
flăcări şi m-am apropiat de o casă mare, bătută în pietre de 
grindină (descrierea bazei spaţiale - n.a.) iar duşumeaua 
era de grindină. Acoperişul ei era ca drumul de stele şi ca 
fulgerele, la mijloc stăteau heruvimii de foc, (vom vedea că 
aceştia formează trenul de aterizare şi decolare a navetei 
spaţiale, care este denumită „slavă” - n.a.) iar bolta era de 
apă. Un foc arzător înconjura zidurile şi uşa casei ardea în 
văpăi. Am intrat în casa aceasta; ea era înflăcărată ca focul 
şi rece ca zăpada; şi nu se afla în casa aceea nimic din 
podoabele vieţii; am fost copleşit de spaimă şi am început 
să tremur. Tulburat şi tremurând am căzut cu faţa în jos şi o 
vedenie mi s-a arătat. Şi iată, era altă casă mai mare decât 


cea dintâi şi toate uşile ei erau deschise dinaintea mea (în 
acel moment Enoh va intra în interiorul navetei spaţiale, a 
„Slavei” - n.a.). Ea era întocmită din limbi de văpaie 
(aparatura electronică din interiorul ei - n.a.) şi întru totul 
aşa de minunată întru măreție, strălucire şi mărime încât 
nu pot grăi din pricina slavei şi măreției ei; duşumeaua era 
de foc, fulgerele şi dârele stelelor îi alcătuiau partea de sus 
(este evident că naveta era în plin zbor - n.a.), iar 
acoperişul ei era aşijderea de foc arzând. Şi am privit, şi am 
văzut în casa aceea un tron înălţat (scaunul din faţa 
pupitrului de comandă al „slavei” - n.a.) a cărui înfăţişare 
era ca cleştarul şi împrejmuirea căreia era ca soarele 
strălucitor şi răsuna glas de heruvimi. De sub tron ţâşneau 
râuri de foc arzător şi n-am fost în stare să le privesc. 
Măreaţa glorie (Dumnezeu - n.a.) şedea pe acest tron şi 
veşmântul ei era mai sclipitor decât soarele şi mai alb ca 
orice zăpadă (echipamentul de zbor - n.a.). Niciun înger nu 
putea să intre în casa aceasta să privească faţa Celui Slăvit 
şi Celui Măreţ şi nicio făptură de carne nu se putea uita la 
el. Un foc arzător îl împrejmuia (tablourile de comandă din 
jurul „tronului” - n.a.) şi un foc mare pâlpâia dinaintea lui 
(un ecran T.V. pe care loan va vedea evenimentele 
Apocalipsului - n.a.). Nimeni din cei ce îl înconjurau nu se 
apropia; miriade de miriade de îngeri stăteau dinaintea Lui, 
dar El nu se sfătuia cu ei (era firesc, deoarece imaginile 
văzute de Enoh erau pe un ecran T.V. - n.a.). Şi sfinţii din 
preajma sa nu se depărtau în vreme de noapte de lângă el 
şi nu-l părăseau. lar eu ăst timp zăceam cu faţa acoperită, 
tremurând şi Domnul m-a strigat chiar cu gura Sa şi a zis: 
„Vino aici Enoh şi ia seama la cuvântul Meu”. Şi apropiindu- 
se de mine, unul din sfinţi m-a trezit să mă ridic şi să mă 
apropii de poartă; şi eu priveam cu capul plecat El îmi grăi 
şi zise, şi am auzit vocea lui: „Să n-ai teamă Enoh, om 
drept, scrib al dreptăţii, apropie-te şi ia seama la glasul 
meu. Şi du-te de le spune veghetorilor din cer care te-au 


trimis să te rogi pentru ei: „Vouă se cuvine să stăruiţi 
pentru oameni şi nu oamenilor pentru voi. De ce aţi părăsit 
cerul prea-înalt şi sfânt, care este veşnic, de ce v-aţi 
împreunat cu femei, v-aţi întinat cu fiicele oamenilor, v-aţi 
luat muieri şi v-aţi purtat ca odraslele pământului şi aţi 
zămislit fii. lar acum spune-le veghetorilor care te-au trimis 
să te rogi pentru ei şi care au locuit odinioară în cer: „Voi 
aţi fi numaidecât în cer; însă nu v-au fost dezvăluite încă 
toate tainele; voi n-aţi cunoscut decât un mister de nimic; 
în nesimţirea inimilor voastre l-aţi dat în vileag femeilor şi 
prin acest mister femeile şi bărbaţii au sporit răul pe 
pământ”. Spune-le aşadar: „Nu este pace pentru voi”. 

Cu câtva timp în urmă au apărut o serie de articole în 
„Tineretul Liber”, „Magazin”, legate de prezenţa unui 
misterios obiect zburător care aparţine unei civilizaţii 
extraterestre. 

Informaţiile furnizate de sateliți şi staţiile de observare de 
la sol au arătat că este vorba de un obiect de dimensiuni 
neobişnuit de mari şi deosebit de avansat din punct de 
vedere tehnologic. 

Cei care s-au ocupat de studierea acestui satelit afirmă 
că el are posibilitatea de a înregistra vizual orice aspect al 
planetei noastre, inclusiv tot ce e legat de formele de viaţă. 

Doctorul George Miliard, unul din cei peste 200 de 
oameni de ştiinţă, care s-au oferit să participe la programul 
de cercetări iniţiat de S.UA şi Rusia pentru lămurirea 
prezenţei satelitului, afirmă printre altele: „Misteriosul 
obiect zburător care gravitează în jurul Pământului nu 
seamănă cu niciun fel de tehnologie spaţială pe care o 
cunoaştem. Cred că avem de-a face cu un satelit „spion 
„provenit din altă lume. Dacă ipoteza mea se va dovedi a fi 
corectă, cred că fiecare om de pe faţa Pământului va trebui 
să facă faţă unui pericol extrem de mare”. 

Acestea sunt câteva dintre datele aflate în posesia 
oamenilor de ştiinţă, referitoare la acest obiect ciudat, care 


a fost interceptat de staţiile radar de pe Pământ în 
decembrie 1991. 

Interesant este că, pe parcursul istoriei, au existat 
oameni care au ajuns chiar în interiorul unor astfel de 
obiecte, unde au aflat multe din evenimentele care se vor 
desfăşura pe Pământ. Acest lucru este posibil, deoarece 
reprezentanţii acestei civilizaţii paralele au capacitatea de a 
interfera telepatic pe orice om, conform planurilor pe care 
le urmăresc. De asemenea, stăpânesc perfect spaţiul şi 
timpul. 

Repet descrierea acestei baze spaţiale aşa cum a fost 
făcută de Enoh: „am fost dus în preajma unui perete zidit 
din pietre de grindină, pe care-l înconjurau limbi de foc. Am 
pătruns printre limbile de flăcări şi m-am apropiat de o casă 
mare bătută în pietre de grindină, iar duşumeaua era de 
grindină”. 

O descriere asemănătoare a fost făcută cu ocazia unei 
recente conferinţe de presă ţinută la Geneva, de către 
doctorul Maksud Chernova, unul dintre  numeroşii 
cercetători ai acestui obiect: „misteriosul satelit are o formă 
identică cu cea a unui diamant şi se pare că este protejat 
de către un câmp de forţă”. 

Enoh denumeşte „diamantul”: „piatră de grindină”; iar 
„câmpul de forţă”: „limbi de văpaie”. 

După aproximativ 3500 de ani (95 d.Hr), loan va ajunge 
în interiorul acestei navete, evenimentele văzute fiind 
descrise în cartea „Apocalipsa”. Să-l urmărim: „M-am uitat 
şi iată că o uşă era deschisă, în cer (scara prin care loan va 
intra în navă - n.a.). Glasul cel dintâi pe care-l auzisem ca 
sunetul unei trâmbiţe şi care vorbea cu mine, mi-a zis: 
„Suie-te aici, şi-ţi voi arăta ce are să se întâmple după 
aceste lucruri!” 

Numaidecât am fost răpit, şi iată că în cer era pus un 
scaun de domnie, şi pe scaunul acesta de domnie şedea 
Cineva... scaunul de domnie era înconjurat cu un curcubeu 


ca o piatră de smarald... înaintea scaunului de domnie 
ardeau şapte lămpi de foc, care sunt cele şapte Duhuri ale 
lui Dumnezeu” (Apocalipsă 4:1-5;. 

Pentru a înţelege ce sunt aceste „şapte lămpi de foc” să-l 
urmărim şi pe profetul Zaharia: „Aceşti şapte sunt ochii 
Domnului, care cutreieră tot pământul” (Zaharia 4:10). 
Deci, prin aceste „lămpi” sunt urmărite şi dirijate 
evenimentele de pe pământ. 


INIŢIEREA LUI ENOH ÎN TAINELE DIFERITELOR 
ŞTIINŢE 


Pe lângă faptul că trebuia să transmită îngerilor decizia 
lui Dumnezeu referitoare la soarta lor, Enoh învaţă în 
această lume paralelă tainele diferitelor ştiinţe. Un alt 
locuitor al acestei lumi este Uriel, care la un moment dat îi 
spune lui Enoh: „Şi acum, fiule, eu ţi-am dezvăluit totul şi 
legea tuturor stelelor din ceruri s-a încheiat. El mi-a arătat 
aşadar pentru fiecare zi, toate legile şi pentru toate vremile 
ce îşi pun în lucrare puterea, şi pentru anul întreg, şi pentru 
sfârşitul lui, şi pentru rânduiala tuturor lucrurilor şi tuturor 
săptămânilor: şi descreşterea lunii care se face prin poarta 
a şasea, căci prin această a şasea poartă se desăvârşeşte 
lumina şi prin ea este începutul descreşterii. Şi mi-a arătat 
că luna zăboveşte faţă de soare după legile stelelor, la cinci 
zile într-un răstimp fără greş, şi când s-a desăvârşit locul pe 
care îl vezi. 

lată că ţi-am arătat ţie Enoh totul şi toate şi le-am 
dezvăluit, ca tu să vezi soarele acesta şi luna aceasta şi pe 
cei ce călăuzesc stelele din ceruri, şi pe aceia care le fac să 
se rotească, lucrarea lor şi vremea şi ridicarea lor”. 

In această lume, Enoh învaţă deci, astronomia: „am 
văzut marginile pământului unde se odihneşte cerul, şi 
porţile cerului care erau deschise şi am văzut cum se ridică 
stelele cerului, şi am numărat porţile prin care ele se ridică 


şi am scris toate înălţările lor, deosebit pentru fiecare, după 
numărul şi numele lor, după conjuncţia şi aşezarea lor, 
după timpul şi luna lor, aşa cum mi-a arătat Uriel, îngerul 
care era cu mine. El mi-a arătat şi a scris totul pentru mine, 
legile stelelor şi învăţăturile lor.” 

Legat de locuitorii acestei lumi paralele, Enoh face o 
remarcă interesantă: „apoi am fost dus într-un loc, locuitorii 
căruia sunt ca focul arzător şi când vor îşi iau înfăţişare 
omenească”. Cred că Enoh a observat momentul ieşirii 
acestor persoane din nişte aparate de zbor, de dimensiuni 
relativ mici. 

Referitor la cunoştinţele primite, Enoh afirmă: „toate le- 
am învăţat de la ei şi toate cele văzute le-am înţeles; şi nu 
sunt ele pentru vârsta aceasta, ci pentru cea de departe, 
care va să vină”. 


ABANDONAREA PE PĂMÂNT A EXTRATEREŞTRILOR 
CONDUŞI DE AZAZEL 


După primirea mesajului de la Dumnezeu, Enoh revine pe 
pământ, la fiii cerului, pentru a-i informa asupra deciziei 
luate referitoare la soarta lor. Să-l urmărim: „Cartea 
aceasta este cuvântul dreptăţii şi al dojenii veghetorilor ce 
sunt dintru vecie, după cum a fost porunca Celui Mare şi 
Sfânt Văzut-am în visul meu ceea ce rostesc acum cu limbă 
de carne şi cu suflarea mea, căci datu-le-a oamenilor gură 
Cel prea înalt să grăiască cu ea între ei şi să se înţeleagă 
unii cu alţii întru inima lor. Aşa cum Dumnezeu l-a făcut pe 
om şi i-a dat lui să priceapă cuvântul ştiinţei, aşijderea 
făcutu-m-a şi pe mine şi dat mi-a fost să dojenesc pe 
veghetori, care sunt copiii cerului. Scris-am rugăciunea 
voastră, dar mi s-a arătat în vedenie că ruga nu va fi 
ascultată câte zile vor fi pe lume şi că judecata voastră s-a 
sfârşit. De acum înainte nu vă veţi mai sui la cer în vecii 
vecilor, poruncitu-s-a să fiţi legaţi în lanţuri pe pământ 


pentru toate zilele câte vor fi pe lume. Dar până atunci veţi 
privi uciderea îndrăgitelor voastre odrasle şi nu le veţi mai 
avea, căci dinaintea voastră, sub sabie se vor prăbuşi.” 

Domnul mai grăi lui Rafael: „Leagă-l cu lanţuri pe Azazel. 
Leagă-i picioarele şi mâinile şi aruncă-l în beznă; şi 
deschide deşertul din Dudael şi aruncă-l acolo. 

Azvârle peste el bolovani colţuroşi şi ascuţiţi, acoperă-l 
cu întuneric, şi să rămână acolo în veci; acoperă-i tot astfel 
faţa, ca el să nu mai vadă lumina. Şi în ziua cea mare a 
judecății să fie azvârlit în jăratic. După aceea, tămăduieşte 
pământul pe care îngerii l-au stricat; şi să vesteşti 
vindecarea pământului până când ei îşi vor tămădui plaga 
ca să nu se prăpădească toţi fiii oamenilor din pricina 
fiecărei taine pe care veghetorii le-au arătat-o şi au 
dezvăluit-o femeilor. Tot pământul s-a stricat prin ştiinţa 
lucrării lui Azazel; fă-l să-şi dea seama pentru întreg 
păcatul. Şi îi grăi lui Gabriel: „Du-te la bastarzi şi la cei 
blestemaţi şi la feciorii târfelor şi înlătură-i pe copiii 
veghetorilor dintre oameni; izgoneşte-i şi dă-i afară. Ei se 
vor nimici unii pe alţii prin omor, căci nu vor avea zile 
multe. Şi tot ce ei îţi vor cere nu se va da taţilor lor, căci 
(fiii) trag nădejde să trăiască viaţa veşnică şi că fiecare din 
ei va trăi cinci sute de ani. 

Şi lui Mikhael Domnul îi grăi: „Mergi şi pune în lanţuri pe 
Semyaza şi pe tovarăşii lui care s-au împreunat cu femei 
pentru a se întina cu ele în toată necurăţenia lor. Şi după ce 
vor privi cum toate odraslele lor fi-vor ucise, şi după ce vor 
fi văzut ei înşişi nimicirea celor îndrăgiţi, pune-i în lanţuri 
pentru şaptezeci de vârste, în măruntaiele pământului, 
până în ziua judecății lor şi până la sfârşitul lor, până când 
se va săvârşi judecata de apoi. 

În aceste zile fi-vor aduşi în genunea de foc, întru chinuri, 
şi vor fi zăvorâţi în temniţă pe veci... Până la aceste 
întâmplări, Enoh stătuse ascuns şi nimeni dintre odraslele 
oamenilor nu era care să ştie unde stătuse ascuns şi ce s-a 


petrecut cu el. Dar toate faptele sale, el le făcea în zilele 
acelea laolaltă cu veghetorii şi cu sfinţii. 

Atunci Enoh, venind lângă Azazel îi strigă: „Nu va fi deloc 
pace pentru tine: „rostitu-s-a împotriva ta marea osândă ca 
să fii legat în lanţuri. Nu va fi pentru tine nici păsuire, nici 
stăruinţă, căci tu ai propovăduit nedreptatea, şi eşti pricina 
tuturor faptelor de hulă, de silnicie şi de păcat pe care 
oamenii le-au învăţat de la tine”. Înaintând apoi, vorbitu-le- 
am tuturor laolaltă şi cu toţii s-au cutremurat şi i-a cuprins 
teama şi groaza. 

Pentru început, locuitorii acestei lumi paralele, „îngerii” 
nu erau conştienţi de gravitatea faptelor comise de Azazel 
şi tovarăşii săi, ulterior, reuşind să evalueze (unii dintre ei) 
consecinţele relelor împrăştiate în lume. 

Un exemplu clar este prezentat în cartea lui Enoh, în care 
vedem atitudinea iniţială, de apărători ai lui Azazel, luată 
de Mikhael şi Rafael, care, ulterior se vor alătura lui 
Dumnezeu. 

„Puterea Duhului mă scoate din fire şi mă necăjeşte 
asprimea pedepsei tainelor, a osândirii (îngerilor): cine este 
acela care ar putea să îndure neînduplecata pedeapsă ce s- 
a săvârşit şi care i-a covârşit pe aceştia? Şi Mikhael a luat 
iarăşi cuvântul şi i-a grăit lui Rafael: Cine este acela inima 
căruia să nu fie mişcată întru aceasta şi ai cărui rărunchi să 
nu se fi tulburat de acest cuvânt de osândă împotriva 
acelora dintre ei care au fost izgoniți aşa? 

Şi s-a întâmplat că, pe când se afla în faţa Domnului 
duhurilor, Mikhael să-i grăiască lui Rafael: Nu le voi ţine 
partea eu, lor, în faţa ochilor Domnului? Căci Domnul 
duhurilor împotriva lor s-a mâniat, fiindcă ei se poartă (în 
faptele lor) ca şi cum ei ar fi Domnul. Căci tot ce este tainic 
se va ridica împotriva lor în veci de veci. 

Vom vedea pe parcursul acestei lucrări, cum, această 
atitudine a îngerilor lui Azazel va duce la declanşarea unui 
război spaţial purtat cu arme deosebit de moderne, în urma 


căruia au fost legaţi pe Pământ De asemenea, acest război 
spaţial a fost şi este însoţit şi de un război spiritual, la care 
fiecare om ia parte, prin recunoaşterea înlăuntrul inimii sale 
a stăpânului său, care este fie Azazel, fie Dumnezeu. 


ENOH, PRIMUL OM „RĂPIT” DEFINITIV „ÎN CERURI” 
DE CATRE REPREZENTANŢII UNEI ALTE LUMI 


Enoh a fost primul dintre locuitorii pământului care a 
scăpat de moartea fizică, fiind răpit la cer. Cartea lui Enoh, 
referindu-se la acest eveniment, menţionează următoarele: 
„lar după aceea a fost aşa că numele lui (Enoh) înălţatu-s-a 
din viaţă lângă Fiul Omului şi lângă Domnul Duhurilor, 
departe de locuitorii pământului. El a fost ridicat în carul 
vântului (tot o navă spaţială - n.a.) şi numele lui a plecat 
dintre ai săi. 

In acest fragment apare un aspect extrem de important, 
şi anume, că l-a văzut pe Fiul Omului, alături de Domnul 
Duhurilor. Cred că Fiul Omului era lisus Cristos, Domnul 
Duhurilor fiind, evident, Dumnezeu, Tatăl Său. Aceasta 
coincide perfect şi cu cele scrise de loan: „La început era 
Cuvântul, şi Cuvântul era cu Dumnezeu, şi cuvântul era 
Dumnezeu. El era la început cu Dumnezeu. Toate lucrurile 
au fost făcute prin El: şi nimic din ce a fost făcut n-a fost 
făcut fără El. Şi Cuvântul s-a făcut trup, şi a locuit printre 
noi, plin de har şi de adevăr. Şi noi am privit slava Lui, o 
slavă întocmai ca slava singurului născut din Tatăl”. (Ev. 
După loan 1: 1-3, 14). 

Prin întruparea Cuvântului (lisus) şi apariţia Sa în mijlocul 
oamenilor, Acesta va deveni cu adevărat Fiul Omului, nume 
pe care El personal l-a folosit foarte des. 

S-ar putea ridica următoarea întrebare, după analiza 
acestor fragmente din Cartea lui Enoh: de ce doreşte 
această civilizaţie ca urmaşii oamenilor să rămână din 
neam în neam, şi de ce s-a ocupat şi se va ocupa de 


civilizarea şi salvarea speciei umane? 

Răspunsul ni-l dă tot Enoh, referindu-se la vremurile 
viitoare: „In zilele acelea, odraslele celor aleşi şi ale sfinţilor 
se vor pogori din înaltul cerului, iar neamul lor va fi acelaşi 
cu cel al odraslelor oamenilor”; altfel spus, fiind deci 
posibilă, după atingerea unui anumit nivel de dezvoltare 
intelectuală şi morală a omenirii, fuzionarea între aceste 
două civilizaţii. 

Fragmentele din Cartea lui Enoh aparţin apocrifului 
etiopian |, 2; VI, 1-8; VII, 1-6; VIII, 1-4; IX, 1-11; X, 1-20, 22; 
XII, 1-6, XIII, 1-8 XIV; 1-7; LXVIII, 1-5; LXIX, 1-17; XIV, 18-25; 
XV, 1-3; XVI-XIX, XXI; XXIII-XXV; XXXII-XXXIII; XXXIX, 1-4; 
XLIV, LXX, LXXI, 1-7; LXXIX-LXXXI; C, 6-7. 


BIBLIA ŞI CARTEA LUI ENOH 


Cartea lui Enoh a fost cenzurată de către aşa-zişii 
apărători ai religiei, privând astfel pe oameni de multe date 
foarte importante pentru înțelegerea trecutului şi 
cunoaşterea viitorului. 

Faptul că odată erau studiate împreună, este dovedit de 
o relatare din Noul Testament, care a scăpat (ca şi alte 
câteva) cenzurii bisericești: 

„Şi pentru ei a proorocit Enoh, al şaptelea patriarh de la 
Adam, când a zis: „lată că a venit Domnul cu zecile de mii 
de sfinți ai Săi, ca să facă o judecată împotriva tuturor, şi să 
încredinţeze pe toţi cei nelegiuiţi, de toate faptele 
nelegiuite, pe care le-au făcut în chip nelegiuit, şi de toate 
cuvintele de ocară, pe care le-au rostit împotriva Lui aceşti 
păcătoşi nelegiuiţi” (luda 14-15). 

Motivul acestei cenzuri este lesne de înţeles. Dacă 
oamenii şi-ar fi dat seama că Dumnezeu şi îngerii ne sunt 
întru totul asemănători, atunci activitatea aşa-zişilor 
apărători ai religiei, de „supraveghetori ai sufletelor” şi-ar fi 
pierdut sensul. De aceea, au călcat în picioare ştiinţa lui 


Dumnezeu, înlocuind-o cu nişte basme de adormit copiii. 
Nu au dorit ca oamenii să ştie că trebuie să se apropie de 
această supercivilizaţie a ştiinţei şi moralității, care, 
permanent, a căutat să-i protejeze de uneltirile şi răutăţile 
lui Azazel (Satan). 

Voi prezenta în continuare şi alte referiri la îngerii din 
ceruri şi uriaşi, care au reuşit să scape cenzurii bisericii fiind 
prezente în Biblie: 

„Când au început oamenii să se înmulțească pe faţa 
pământului, şi li s-au născut fete, fiii lui Dumnezeu au văzut 
că fetele oamenilor erau frumoase; şi din toate şi-au luat 
neveste pe acelea pe care şi le-au ales... Uriaşii erau pe 
pământ în vremurile acelea, şi chiar după ce s-au 
împreunat fiii lui Dumnezeu cu fetele oamenilor, şi le-au 
născut ele copii; aceştia erau viteji care au fost în vechime, 
oameni cu nume” (Geneza 6:1-2, 4). 

Referire la Azazel: „Aaron să arunce sorţi pentru cei doi 
tapi: un sorţ pentru Domnul, şi un sorţ pentru Azazel. Aaron 
să ia ţapul care a ieşit la sorţi pentru Domnul, şi să-l ducă 
jertfă de ispăşire. lar ţapul care a ieşit la sorţi pentru 
Azazel, să fie pus viu înaintea Domnului, ca să slujească 
pentru facerea ispăşirii şi să i se dea drumul în pustie 
pentru Azazel” (Levitic 16: 8-10). 

„Ţara pe care am străbătut-o ca s-o iscodim, este o ţară 
care mănâncă pe locuitorii ei; toţi aceia pe care i-am văzut 
acolo sunt oameni de statură înaltă. Apoi am văzut în ea pe 
uriaşi, pe copiii lui Anac, care se trag din neamul uriaşilor”. 
(Numeri 13: 32-33). 

Aşa cum vom vedea în continuare, de uriaşi s-a putut 
scăpa prin potopul de pe vremea lui Noe. Unii dintre uriaşi 
au supravieţuit potopului, treptat, producându-se şi o 
diminuare a înălţimii lor. 

„Mai înainte aici locuiau Emimii: un popor mare, mult la 
număr şi de statură înaltă ca Anachimii. Ei treceau drept 
Refaimiţi, ca şi Anachimii: dar Moabiţii îi numeau Emimi”. 


(Deuteronom 2: 10-11). 

„Numai Og, împăratul Basanului mai rămăsese din 
neamul Refaimiţilor. Patul lui, un pat de fier, este la Raba, 
cetatea copiilor lui Amon. Lungimea lui este de nouă coţi şi 
lăţimea de patru coţi, după cotul unui om.” 1 cot = 0,60 m. 
(Deuteronom 3: 11). 

A mai fost o bătălie la Gat Acolo a fost un om de statură 
înaltă, care avea şase degete la fiecare mână şi la fiecare 
picior, douăzeci şi patru de toate, şi care se trăgea şi el din 
Rafa... Oamenii aceştia erau dintre copiii lui Rafa la Gat. Ei 
au pierit ucişi de mâna lui David şi de mâna slujitorilor lui” 
(1 Cronici 20: 6, 8). 

In acest context doresc să menţionez că indienii Chalula, 
povestesc că înainte de Potop, ţara lui Anahauc care este 
identificată de unii autori cu Atlantida era locuită de giganţi. 
Cred că din această ţară a lui Anahauc se trag cei pe care 
Biblia îi denumeşte, aşa cum am văzut, copiii lui Anac. 


FORŢELE BINELUI ŞI RĂULUI DINTR-O CIVILIZAŢIE 
PARALELĂ S-AU LUPTAT CU MII DE ANI ÎN URMĂ, 
FOLOSIND APARATE DE ZBOR DEOSEBIT DE 
PERFECŢIONATE 


În faţa deciziei lui Dumnezeu, de a izola pe îngeri pe 
pământ, aşa cum am amintit s-au format cele două tabere 
între care a avut loc un adevărat război spaţial. 

Vreau să evidenţiez faptul că, pentru înţelegerea 
fenomenului OZN şi a fenomenelor parapsihologice este 
absolut necesară cunoaşterea acestor evenimente. Pentru 
înţelegerea lor stau mărturie o serie de cărţi vechi 
aparţinând diferitelor popoare, din care putem observa linia 
pe care acestea au urmat-o: fie pe aceea a slujirii lui Azazel 
(Satan) fie pe aceea a slujirii lui Dumnezeu. 

Voi analiza câteva dintre acestea. In Biblie, aşa cum vom 
vedea ulterior, aceste nave sunt denumite „slava”; „norii 


cerului” etc. Voi apela din nou la lucrarea „Lumi galactice” 
de D. Davidovici. 

Poemele clasice Mahabharata şi Ramayana vorbeau 
despre vimaane, aeronave circulare, cu două punți 
suprapuse, cu hublouri şi dom central. Vimaanele scoteau 
un sunet melodios în zbor şi se deplasau „cu viteza 
vântului”. 

După aterizare, vimaanele erau adăpostite în vimaana - 
griha, hangar, şi alimentate, după unii, cu un lichid alb- 
gălbui, după alţii, cu mercur, folosind ca forţă motrice, 
„Viforul”  dezlănţuit prin descompunerea  carburantului. 
Interesant este faptul că, specialiştii de la N.A.S.A. sunt pe 
cale de a pune la punct motorul ionic cu mercur. 

Poemul antic indo-tibetan  „Saniaranganasutradhava” 
explică astfel modul de propulsie al unor maşini zburătoare: 
„corpul maşinii... trebuie să fie puternic şi uşor, asemănător 
cu o pasăre în zbor. lnăuntru se aşază o instalaţie cu 
mercur şi o instalaţie de fier, pentru încălzire. Prin 
mijlocirea puterii care se ascunde în mercur şi care pune în 
mişcare un vifor, omul aflat în acest car străbate mari 
depărtări în zbor. Datorită mercurului, carul capătă o 
mişcare ca a trăsnetului. 

„Rig-Veda” ne oferă o descriere a unei aeronave ce pare 
înzestrată cu un motor aeroreactor, adică un motor reactiv 
care necesită pentru funcţionare aerul atmosferic: „La 
mijlocul navei, o ladă grea, metalică, este izvorul forţei. De 
la această ladă, forţa trece în două ţevi mari, aşezate în 
faţa şi în spatele navei. Afară de ele, forţa mai trece prin 
opt ţevi îndreptate în jos, iar tijele de sus stăteau închise. 
Vârtejul se năpustea cu putere şi se izbea de pământ, 
săltând astfel nava în sus. 

Când nava se înălța destul, ţevile îndreptate în jos erau 
închise pe jumătate, pentru ca nava să poată atârna în 
văzduh fără să cadă. Atunci partea cea mare a vârtejului 
era călăuzită în ţeava din spate, spre a putea ţâşni afară 


forţa eliberată ce avea să împingă nava înainte”. 

Vimaanele erau folosite în mai multe feluri: pentru 
transport, vânătoare, război. Amănunte primim de la 
Maharisi Bharadvai, unul din învățații acelor vremuri: „un 
aparat care se mişcă prin propria sa forţă internă, fie pe 
pământ, apă sau în aer, se numeşte vimaana, care se poate 
mişca pe cer dintr-un loc în altul, de la o ţară la alta, de lao 
lume la alta; un astfel de aparat e numit vimaana de preoţii 
ştiinţelor”. Aceşti preoţi ai ştiinţelor cunoşteau şi alte 
secrete: 

- secretul construirii aparatelor de zbor, care nu pot fi 
rupte, nu pot fi frânte, nu pot fi distruse prin foc, nu pot fi 
nimicite; 

- secretul opririi aparatelor de zbor duşmane; 

- secretul de a face invizibile aparatele de zbor; 

- secretul de a auzi zgomotele lor, şi tot ce se vorbeşte în 
aparatele de zbor. 

- secretul de a cunoaşte imagini din interiorul aparatului 
de zbor; 

- secretul stabilirii direcţiei aparatelor de zbor; 

- secretul de a face să îşi piardă cunoştinţa cei ce se 
găsesc în aparatele de zbor inamice, şi de a distruge 
aparatele inamice. 

Deci, acele nave erau relativ indestructibile; puteau fi 
făcute invizibile, exista legătură între ele şi sol, prin sisteme 
similare cu radioul şi televiziunea zilelor noastre; exista un 
sistem de navigaţie, etc. 

Vom vedea în continuare că, asemenea aparate de zbor 
sunt descrise şi în Biblie. Deci, războiul spaţial s-a 
desfăşurat intre „fiii luminii” conduşi de Dumnezeu şi „fiii 
întunericului” conduşi de Azazel, cei care au împărtăşit 
oamenilor toate relele descrise în Cartea lui Enoh. Să 
vedem ce spune Biblia despre acest război: 

„Şi în cer s-a făcut un război. Mihail şi îngerii lui s-au 
luptat cu balaurul. Şi balaurul cu îngerii lui s-au luptat şi ei, 


dar n-au putut birui; şi locul lor nu li s-a mai găsit în cer. 

Şi balaurul cel mare, şarpele cel vechi numit Diavolul şi 
Satana, (este vorba de Azazel - n.a.) acela care înşală 
întreaga lume, a fost aruncat pe pământ; şi împreună cu el 
au fost aruncaţi şi îngerii lui”. (Apocalipsă 12: 7-9). 

„Dumnezeu n-a cruțat pe îngerii care au păcătuit, ci i-a 
aruncat în Adânc, unde stau înconjurați de întuneric, legaţi 
cu lanţuri şi păstraţi pentru judecată”. (2 Petru 2: 4). 

„El a păstrat pentru judecata zilei celei mari, puşi în 
lanţuri vecinice, în întuneric, pe îngerii care nu şi-au păstrat 
vrednicia, ci şi-au părăsit locuinţa”, (luda 1: 6). 


DOVEZI ALE REALITĂŢII EVENIMENTELOR DESCRISE 
DE ENOH 


Doresc să revin la Cartea lui Enoh şi să analizez 
următoarele versete: „De-acum înainte nu vă veţi mai sui la 
cer în vecii vecilor, poruncitu-s-a să fiţi legaţi în lanţuri pe 
pământ pentru toate zilele câte vor fi pe lume. Dar până 
atunci veţi privi uciderea îndrăgitelor voastre odrasle şi nu 
le veţi mai avea, căci dinaintea voastră sub sabie se vor 
prăbuşi... iar muierile lor care i-au ispitit pe îngeri se vor 
face sirene”. 

Zorii omenirii sunt puternic marcați de existenţa unor 
eroi civilizatori, persoane binevoitoare şi foarte inteligente 
ce i-au învăţat pe strămoşii neştiutori o grămadă de lucruri 
folositoare: agricultura, meşteşugurile, clădirea caselor, 
trasarea drumurilor, domesticirea animalelor, scrisul, cititul, 
aritmetica, geometria, astronomia. 

Pe lângă aceştia au existat îngerii întunericului, contra 
cărora s-a luat atitudine, fiind legaţi în „Adânc”. Fără a 
analiza calitatea învățăturilor furnizate oamenilor, îi voi 
aminti pe Oannes al sumerienilor şi Quetzalcoatl al 
aztecilor, pe Kukulcan la mayaşi, pe Viracocha la incaşi, zei 
care, după ce îşi îndeplinesc misiunea civilizatoare, dispar 


în ape, în „adânc”. 

In ultima vreme s-au auzit relatări despre fiinţe umanoide 
trăind în apă, adaptate la mediul acvatic în aşa măsură, 
încât degetele mâinilor sunt unite printr-o membrană, iar 
picioarele se unesc şi ele, terminându-se printr-o înotătoare 
orizontală, ca la cetacee. Ray Wagner, antropolog american 
aflat în Papua (Noua Guinee), a strâns sute de mărturii de 
la populaţie, despre cei ce sunt numiţi „ri” de triburile 
vakela, ilkai de susurunga şi tamori de către papuaşii nor. 
Portretul robot al acestor fiinţe care trăiesc în mare, în 
grupuri de până la câteva zeci de indivizi şi înoată în linie, 
unul după altul, ca focile, înfăţişează un cap cu păr lung, 
negru, ochii dispuşi în faţă, ca la om, nas, obraji şi gură 
mică, cu buze subţiri, ca de peşte. Membrele superioare 
seamănă cu ale noastre exceptând degetele palmate; 
picioarele sunt unite de la genunchi în jos, iar labele sunt 
ceva în drum spre o înotătoare codală. Se hrănesc cu peşte, 
alge, crustacee, respiră ca noi şi atunci când sunt în pericol 
scot strigăte ce seamănă cu strigătele noastre. Nu au solzi, 
iar pielea lucioasă poate avea orice culoare între alb şi 
cafeniu. In 1983 societatea National Geographic a organizat 
o expediţie ia Nokon (New Ireland), insulă situată la N-E 
arhipelagului Bismark. Cei trei membri ai expediției au 
reuşit să observe de la distanţe între 100-1000 de picioare 
fiinţele „ikai” şi să aducă fotografii ale acestora. 

Aceste ființe reprezintă după părerea mea urmaşi ai 
uriaşilor şi ai femeilor care au zămislit monştri, cu îngerii lui 
Azazel. 

Indienii Chalula povestesc că toți oamenii care nu au 
murit în timpul Potopului s-au transformat în peşti. 

Legendele egiptene afirmă că uriaşii s-au luptat cu 
oamenii. Deşi mai slabi, dar mult mai numeroşi, ultimii i-au 
pus pe fugă şi, pentru a scăpa, giganții s-au transformat în 
animale. 

Bineînţeles că, oamenii care i-au pus pe fugă erau 


reprezentanţii forţelor binelui din civilizaţia paralelă pe care 
o analizăm. 

De asemenea Oannes, zeul şi civilizatorul babilonienilor, 
este reprezentat sub forma unui monstru, jumătate om, 
jumătate peşte, fiind înzestrat cu un cap de peşte şi unul de 
om, picioare şi coadă. 

Pe lângă aceste fiinţe a căror origine este clară trebuie să 
vedem ce s-a întâmplat cu îngerii lui Azazel, care, şi ei au 
fost legaţi în Adânc. 

Asupra lor, aşa cum am văzut, hotărârea luată de 
Dumnezeu a fost fermă: „să fie legaţi în lanţuri pe pământ”. 
Ulterior, acest pământ va deveni Adânc deoarece, Enoh 
continuă: „Cel Prea înalt. Cel Mare şi Sfânt a grăit şi l-a 
trimis pe Asaryalyor, feciorul lui Lamekh: „Mergi la Noe şi 
spune-i întru numele meu: „ascunde-te” şi să-i dezvălui 
prăpădul care vine. Căci pământul întreg va pieri. Şi apoi 
învaţă-l cum să scape, încât urmaşii săi să rămână din 
neam în neam”. 

Pe parcursul istoriei lor, evreii au primit de la Dumnezeu 
ordinul de a nimici cu desăvârşire pe urmaşii uriaşilor care, 
supraviețuind potopului, au involuat devenind asemănători 
oamenilor, dar de statură mai înaltă. Urmaşii uriaşilor 
prezentau şi malformații, sau, mai degrabă, o caracteristică 
a „tăticilor” lor din ceruri, 6 degete la mâini şi la picioare. 

„A mai fost o bătălie la Gat. Acolo a fost un om de statură 
înaltă, care avea şase degete la fiecare mână şi la fiecare 
picior, douăzeci şi patru de toate, şi care se trăgea şi el din 
Rafa... Oamenii aceştia erau dintre copiii lui Rafa la Gat. Ei 
au pierit ucişi de mâna lui David şi de mâna slujitorului Lui”. 
(1 Cronici 20: 6-8). 

În acest context, doresc să amintesc din nou de Doru 
Davidovici care, în valoroasa sa lucrare „Lumi galactice” 
afirmă că a avut ocazia să admire o statuetă descoperită 
într-o mină din Apuseni, cu o vechime de câteva sute de 
milioane de ani. Această statuetă înfăţişa o femeie care 


avea şase degete la mâini şi la picioare. 

Se pare că, şi alţi urmaşi ai uriaşilor au fost distruşi pe 
parcursul istoriei de către alte popoare, conform planului lui 
Dumnezeu. Mă refer la dispariţia civilizaţiilor aztecă, incaşă, 
mayaşă etc. 

Totuşi, se pare că nu au dispărut cu desăvârşire dintre 
noi, urmaşii acestora fiind fiinţele descrise sub diverse 
denumiri: yeren în China, yeti în Tibet, alma în Altai, kaptar 
în Caucaz şi big-foot în California. 

Dumnezeu a dorit să existe pe pământ urmaşi ai acestor 
fiinţe, pentru a se dovedi adevărul despre evenimentele 
respective. Aceştia există aşa cum am văzut în apă, iar, 
după cum vom remarca în continuare, şi pe uscat. Există 
foarte multe exemple în diferite lucrări, din care am ales 
câteva: 

În munţii Zadan un localnic a trăit cu o femelă kaptar 
care, după ce i-a făcut trei copii, a murit în 1980. Mai târziu 
au fost găsite şi studiate oseminte ale fiului ei cel mic, Krit, 
care a trăit 70 de ani. Craniul avea osul frunţii teşit şi 
maxilarele proeminente. Unii din ei - yeren, înalţi de 2-2,5 
m, big-foot de 3 m, au corpul acoperit cu păr, umblă 
dezbrăcaţi, se înţeleg între ei într-un limbaj greu de 
priceput pentru noi. În nordul asiatic al fostei U.R.S.S. 
trăieşte „tchoutchounaa” înalt de 3 metri, îmbrăcat în piei 
de animale bine ajustate. 

În zilele noastre s-au găsit urme materiale care atestă 
existenţa uriaşilor. Astfel, la Tiahuanaco (Peru), există 
clădiri de mari dimensiuni, realizate din blocuri masive, de 
un finisaj impecabil şi care se îmbină fără nicio dificultate. 
Aceleaşi mari dimensiuni se respectă în cele mai mici 
amănunte ale construcţiilor unde se pot vedea jilţuri săpate 
în piatră, de 3 metri înălţime, sau scări cu trepte foarte late, 
pe măsura unor uriaşi, care, aveau probabil o înălţime în jur 
de 9-18 m. 

Voi face o scurtă referire la vestitul Triunghi al 


Bermudelor. Observaţii ale piloților care au zburat deasupra 
zonei, confirmate ulterior de fotografii aeriene au relevat că 
sub apa oceanului se aflau construcţii ciclopice - platforme 
de piatră, drumuri, ziduri lungi de sute de metri, clădite din 
pietre imense, potrivite între ele în stilul construcţiilor de la 
Tiahuanaco şi Sacsayuaman. 

La sfârşitul anului 1976 un pescador detecta cu ajutorul 
sonarului, o construcţie pe fundul mării, având forma 
exactă a unei piramide, comparabilă ca mărime cu cea alui 
Keops - 240 metri înălţime, 160 metri latura bazei. Au fost 
semnalate şi alte piramide de către piloţi şi pescari. 

Cu câţiva ani în urmă, conducătorul unei expediţii polare 
în derivă, transmitea din Arctica despre observarea şi 
fotografierea unui OZN circular, metalic de câteva zeci de 
metri diametru, având forma unui disc, ieşit din Oceanul 
îngheţat printre iceberguri şi plecând apoi lent în zbor. 
Relatări de acest gen sunt numeroase şi nu insist asupra 
lor. Trebuie înţeles altceva şi anume: legătura între OZN-uri 
şi reprezentanţii acestei civilizaţii paralele, care există în 
„Adânc”. 

În concluzie, cred că această civilizaţie paralelă alcătuită 
din îngeri damnaţi, a fost izolată sub pământ, de unde, pe 
parcursul istoriei, au influenţat negativ civilizaţia umană. 

Împotriva lor, după izolare, Dumnezeu a întocmit un plan, 
pentru schimbarea normelor de conduită şi anihilarea 
relelor introduse de îngeri în lume. 

Influenţarea negativă a oamenilor, aşa cum vom vedea în 
continuare se face atât prin religii false (orice religie care îl 
exclude pe Dumnezeu şi Jertfa Mântuitoare a lui lisus) cât şi 
telepatic, prin interferarea spiritului nostru. 


INFLUENŢAREA NEGATIVĂ A OMENIRII, DINTR-O 
LUME SUBTERANĂ, NUMITĂ SHAMBHALA, DE CĂTRE 
REPREZENTANȚII ALTEI CIVILIZAŢII 


În excelenta lucrare „Sfidarea timpului”, Sorin Ştefănescu 
aduce o serie de dovezi referitoare la existenţa unei lumi 
ascunse, de unde este posibilă influențarea civilizaţiei 
umane, conform unor planuri stabilite de o altă civilizaţie 
paralelă. 

Am ales câteva dintre dovezile aduse de acesta, ele 
confirmând perfect afirmaţiile Bibliei şi ale cărţii lui Enoh. 

Astfel, cronici chineze descriu misiunile unor ambasadori 
trimişi de împărați ai Imperiului Celest la „Spiritele 
Munţilor”. Teritoriul lor coincide cu zona indicată pe hărţile 
tibetane Kanjur şi Tanjur pentru regatul ascuns, numit de 
acestea Shambhala, iar spaţiile aflate în acea regiune la 
mare adâncime sub scoarţa terestră ar fi populate de 
urmaşii supravieţuitorilor celor două continente scufundate 
cândva în Atlantic şi Pacific. 

În Shambhala se află cei care îşi concentrează eforturile 
pentru dirijarea şi grăbirea omenirii pe drumul spre 
„apocalipsul final”. 

Ceva asemănător spune şi loan în Apocalipsa: „Acestea 
sunt duhuri de draci care fac semne nemaipomenite, şi 
care se duc la împărații pământului întreg, ca să-i strângă 
pentru războiul zilei celei mari a Dumnezeului Celui 
Atotputernic” (Apocalipsă 16: 14). 

Conform tradițiilor (ruse, mongole, iraniene, etiopiene, 
mexicane, peruviene, franceze etc.) această ţară ascunsă 
pare extrem de populată, fiind organizată într-o societate 
bine structurată. „În momentul de faţă”, relata la începutul 
secolului un lama mongol, „este un regat uriaş ce numără 
milioane de supuşi conduşi de Regele Lumii care domneşte 
asupra a 800 milioane de oameni gata să-i execute 
ordinele. Acest regat se numeşte Agartha. Capitala 
Agarthei este înconjurată de localităţi în care trăiesc marii 
preoţi şi savanții. Palatul Regelui Lumii este înconjurat de 
palatele Gurilor (învăţători - n.a.) care stăpânesc toate 
forţele vizibile şi invizibile ale pământului, ale infernului şi 


ale cerului”. 

Dimensiunile regatului ce pare a fi de fapt o federaţie, 
sunt pe măsura numărului locuitorilor. El „se întinde de-a 
lungul tuturor coridoarelor subpământene din lumea 
întreagă” şi chiar „toate cavernele subterane ale Americii 
sunt locuite de străvechiul popor ce a dispărut sub 
pământ”. 

Popoarele şi spaţiile subterane sunt guvernate de şefi 
„care recunosc suveranitatea Regelui Lumii”. 

Cine este acest Rege al Lumii? Pentru a afla răspunsul să 
analizăm următoarele versete din Biblie: 

Înainte de răstignire, lisus le spune ucenic lor: „Nu voi 
mai vorbi mult cu voi; căci vine stăpânitorul lumii acesteia. 
El n-are nimic în Mine”. (loan 14: 30). 

„Diavolul L-a suit pe un munte înalt, i-a arătat într-o clipă 
toate împărăţiile pământului şi l-a zis: „Ţie îţi voi da toată 
stăpânirea şi slava acestor împărăţii; căci mie îmi este dată 
şi o dau oricui voiesc. Dacă dar, Te vei închina înaintea 
mea, toată va fi a Ta. _ 

Drept răspuns, lisus i-a zis: „Inapoia Mea, Satano! Este 
scris: „Să te închini Domnului Dumnezeul Tău, şi numai Lui 
să-i slujeşti”. (Luca 4: 5-8). 

Deci, este vorba de Azazel, Semyaza, Satan, Diavolul etc. 
Conducătorul îngerilor răzvrătiți. lisus este cel care l-a 
înfruntat şi nu a acceptat să i se închine, urmărind să 
nimicească lucrările sale. 

Referitor la acest oraş subteran, Serge Hutin notează: „în 
munţii din California este observată din când în când o 
lumină orbitoare, asemănătoare flash-ului unui aparat 
fotografic, despre care se afirmă că ar fi produsă de nişte 
oameni misterioşi”. Aceste întâmplări se petrec pe muntele 
Shasta, situat la extremitatea nordică a masivului Sierra 
Nevada. 

„Majestuosul munte Shasta, dificil accesibil, este un vechi 
con vulcanic care dă încet, periodic, uşoare semne de 


activitate. În tot acest district din California septentrională, 
relativ puţin cunoscut, sunt semnalaţi oameni ciudaţi care 
ies uneori din păduri (unde se ascund de obicei cu grijă) 
pentru a face troc cu muntenii. Aceşti oameni sunt înalţi, 
agili, au ţinută elegantă şi fruntea foarte mare; poartă o 
coafură specială, o meşă căzând pe coama nasului. Până 
aici nimic extraordinar: poate fi vorba de un inofensiv trib 
de indieni care au reuşit să se menţină izolaţi într-o regiune 
puţin frecventată de reprezentanţii autorităţilor. Dar, 
localnicii sau turiştii care încearcă să se apropie de focurile 
uriaşe aprinse din când în când în pădure, cu ocazia, 
aparent, a unor misterioase ceremonii, sunt ţinuţi la 
distanţă de un fel de vibrații care îi imobilizează. 

Automobiliştii care circulă pe drumurile forestiere izolate 
au întâlnit pe neaşteptate oameni de o rasă necunoscută, 
îmbrăcaţi în alb, cu plete lungi, buclate, de talie înaltă şi 
care se ascund când cineva încearcă să intre în legătură cu 
ei.” 

O legendă locală, menţionează existenţa „unui tunel sub 
temelia orientali a muntelui Shasta şi care duce într-un loc 
misterios unde se află o citadelă cu locuinţe stranii. Fumul 
care iese periodic din vechiul crater ar proveni nu de la 
fenomenele plutoniene ci de la misterioasa cetate ascunsă. 

Povestea pare a fi susţinută de constatările fostului 
director al observatorului Lowe, profesorul Edgar Lucien 
Larkin care, privind prin telescop în direcţia muntelui 
respectiv a putut observa uneori prezenţa unui dom cu 
aspect metalic, auriu, înconjurat de mai multe construcţii 
ciudate. 

Această ţară pare a se întinde peste tot sub scoarţa 
terestră, existând în diverse zone ale pământului pasaje 
secrete care permit iniţiaţilor accesul în interiorul ei. 
Capitala s-ar afla undeva în inima Asiei, într-un loc ce poate 
fi atins foarte greu. 

Întemeiat acum şase mii de ani, Ayodhya, Oraşul Stelar a 


fost mutat, cu circa 1800 de ani î.e.n., în nordul masivului 
Himalaya, la Shambhala, numită de tibetani şi Dejung. 

Deci, informațiile furnizate de Sorin Ştefănescu 
referitoare la acest oraş, coincid perfect cu perioada de 
timp în care a trăit Enoh, locuitorii acestui oraş fiind tocmai 
îngerii lui Azazel, forțele răului. 

Să mai aflăm şi alte date interesante legate de această 
împărăție a răului. Pentru a nu fi confundată cu localitatea 
indiană sinonimă din Benares, cea mitică este indicată de 
multe ori drept Chang (Nordică) Shambhala. Regatul 
principal, a cărui inimă este, se găseşte undeva între 
Afganistan şi India. Bhagavata Purana şi enciclopedia 
sanscrită Vachaspattya amplasează regiunea în Tibet. Mai 
precis „legendarul pământ al lui Aryavarsha se află la nord 
de muntele Kalias din vestul Tibetului. Valea lIniţiaţilor din 
Buddha se presupune a fi situată în aceeaşi zonă”. 
„Shambhala”, nota John Cabrai în 1625, „după opinia mea 
nu este China ci, ceea ce pe hărţile noastre apare ca Marele 
Regat Tătar”. Cosma Koros, filolog ungur, care a trăit între 
1827-1830 într-o mânăstire budistă tibetană, plasa 
Shambhala între 45 şi 50 latitudine nordică, dincolo de râul 
Sâr Daria. Printre ţările antice indicate pe vechi hărţi 
tibetane apar nu numai Persia, Babilonul, ludeea sau 
Egiptul dar şi Shambhala. Regatul ascuns, se arată în 
Shambhala lamya (Drumul spre Shambhala), lucrare 
tibetană scrisă în secolul XVIII, este situat într-o regiune 
muntoasă înconjurată de vârfuri foarte înalte ascuţite şi 
înzăpezite. 

Nicholas Roerich, renumit explorator al continentului 
asiatic afirmă că, în cursul expedițiilor sale a aflat de la un 
lama că, sub Potala (palatul lui Dalai Lama din Lhasa), 
există o grotă cu un lac despre care au ştiinţă numai 
iniţiaţii. De aici pornesc mai multe coridoare ce leagă Potala 
de enigmatica citadelă Shambhala. În concluzie, conform 
vechilor scrieri, Shambhala este mărginită la nord de 


Siberia, la sud de Tibet şi India, 

China la est şi Hotan la vest, ceea ce înseamnă că este 
localizată undeva, în deşertul Gobi. 

Pentru a ajunge în acest regat ascuns se afirmă că ar 
exista patru căi de acces: una începe pe teritoriul Rusiei, 
alta în India, o a treia în Tibetul oriental, şi ultima în Borneo. 

Ferdinand Ossendowski, pe care Albert Shaw de la 
Review of Reviews îl numea la începutul anilor 1900, „un 
Robinson al secolului XX”, menţiona existenţa acestui oraş, 
şi faptul că locuitorii săi, ce se numără cu milioanele sunt 
înţelepţi şi atotputernici. Acesta a aflat că împăratul 
Agarthei este considerat adevăratul şi unicul stăpân al 
întregului glob pământesc. De asemenea, conducătorul 
Agarthei „a apărut de cinci ori la sărbătorile budiste din 
Siam şi India, a apărut şi acum 140 de ani la Erderi-Dzu şi a 
vizitat vechile mânăstiri de la Sakkai şi Navabanchi Kure”. 

Doresc acum să fac o comparaţie între datele furnizate 
de Sorin Ştefănescu referitoare la Agartha şi cele care reies 
din Cartea lui Enoh. 

Astfel, despre Agartha se crede că a fost întemeiată 
acum 6000 de ani după care, Oraşul Stelar a fost mutat cu 
circa 1800 de ani î.e.n. În Himalaya. 

Enoh a trăit cu aproximativ 5500-6000 de ani în urmă, iar 
potopul din timpul lui Noe, a avut loc cu aproximativ 1800- 
2000 de ani î.e.n. 

Deci, se poate trage următoarea concluzie: 

Conducătorul acestui regat subteran este Azazel sau 
Semyaza (Diavolul), conducătorul îngerilor din Cartea lui 
Enoh. Cu misiunea lor pe acest pământ, vom avea ocazia 
să luăm contact pe parcursul acestei lucrări. 

O confirmare a acestei afirmaţii este furnizată de 
relatările ce afirmă despre existenţa unor OZN-uri în zona 
regatului respectiv. 

Astfel, „într-una din dimineţile anului 1926, pe când 
expediţia lui Roerich înainta în vecinătatea munţilor Kara- 


Korum, a fost observat deodată, ţâşnind pe cerul limpede 
din această parte a continentului asiatic, un disc strălucitor. 
Pe neaşteptate, vehiculul îşi schimbă direcţia de deplasare 
dintre sud spre sud-vest, făcându-se nevăzut în spatele 
vârfului înzăpezit al masivului Humboldt Este un semn din 
Shambhala, exclamă membrii lama ai grupului, la vederea 
discului”. 

În 1933 britanicul Frank Smyth, escaladând Everestul a 
văzut două obiecte întunecate la culoare, dar învăluite de o 
irizaţie pulsantă, ce străbătură cerul la mare înălţime. 

Vehicule aeriene au fost semnalate în zona muntelui 
Shasta, afirmă Serge Hutin. 

O legendă mongolă afirmă că „în Agartha, savanții 
pundiţi înregistrează pe tablete de piatră toată ştiinţa 
planetei noastre, dar şi a altor lumi”. 

Giuseppe Tucci, cercetător italian, bazându-se pe vechi 
manuscrise tibetane, menţionează că iniţial, Shambhala ar 
fi fost condusă de fiinţe venite din Cosmos, deţinătoare a 
unei ştiinţe extrem de avansate căreia s-au străduit să-i 
asigure perpetuarea. Sosite pe Terra cu milioane de ani în 
urmă, misiunea lor era de a accelera evoluţia planetei şi a 
viitoarei specii umane. 

În lucrarea „Sfidarea Timpului” a lui S. Ştefănescu sunt 
relatate o serie de exemple a implicării unor persoane cu 
posibilă apartenenţă la Shambhala în istoria planetei 
noastre. Voi prezenta un singur exemplu. In anul 1950 la 
Lake Succes, S.U.A. se desfăşura o sesiune specială a 
Comitetului Politic al Naţiunilor Unite ce urma să aibă o 
importanţă deosebită pentru viitorul ONU. Printre alţii erau 
prezenţi şefii delegaţiilor S.U.A. (Austin), Regatului Unit al 
Marii Britanii (Jebb) şi U.R.S.S.-ului (Vâsinski). Înainte de 
accesul participanţilor, sala fusese controlată cu atenţie de 
membrii Serviciului de Securitate. Fiecare persoană ce intra 
era verificată pe lista autorizată de participare. În plus, 
componenţii delegaţiilor se cunoşteau destul de bine între 


ei, iar oamenii de ordine păzeau permanent uşile. După ce 
toţi îşi ocupară locurile în jurul mesei ovale iar rumoarea se 
potoli treptat, cele câteva clipe de linişte fură curmate de 
un murmur general, privirile participanţilor întorcându-se în 
direcţia preşedintelui, Sir Benegal Rau. Totuşi nimeni nu se 
uita la el, ci înapoia sa. Acolo, nu se ştia de unde apărut, 
stătea drept în picioare un bărbat înalt, subţire, cu o barbă 
frumos tăiată, purtând sandale şi togă. Uimit, Sir Benegal 
Rau îi ceru necunoscutului să spună cărei delegaţii îi 
aparţine. Acesta însă, fără a ţine cont de întrebare, se 
adresă celor prezenţi cu o voce blândă dar pe un ton ce 
impunea tăcerea şi, cu toate că nu folosea microfonul, 
sunetele umpleau întreaga încăpere. Timp de câteva 
minute a urmat un schimb de replici dure între insolitul 
personaj şi membrii principalelor delegaţii (U.R.S.S., S.U.A., 
Marea Britanie). Dialogul a avut însă darul de a modifica 
radical în bine cursul unor dezbateri de rău augur, esenţiale 
pentru pacea mondială. Apoi, terminând ce avea de spus, 
necunoscutul se îndreptă liniştit spre uşa deschisă de un 
gardian, păşi pragul şi dispăru, fără ca cineva de pe culoar 
să-l fi văzut ieşind. 

Vom vedea, pe parcursul acestei lucrări, că, locuitorii 
acestei lumi paralele au proprietatea de a se materializa şi 
dematerializa. De asemenea, anticipez o idee pe care o voi 
dezvolta ulterior: dacă în cazul de mai sus a fost nevoie de 
o intervenţie în care s-a urmărit menţinerea păcii, se pare 
că evoluţia ulterioară a omenirii este spre declanşarea unui 
mare război. Repet versetul din Apocalipsă: „Acestea sunt 
duhuri de draci (îngerii lui Azazel care pot apare pe Pământ, 
materializându-se; de asemenea, pot influenţa deciziile 
unor persoane şi prin transmisie telepatică - n.a.) care fac 
semne  nemaipomenite, şi care se duc la împărații 
pământului întreg, ca să-i strângă pentru războiul zilei celei 
mari a Dumnezeului Celui Atotputernic”. (Apocalipsa 16: 
14). 


DOVEZI ARHEOLOGICE ALE POTOPULUI DIN TIMPUL 
LUI NOE 


Aşa cum a reieşit din cartea lui Enoh, pentru distrugerea 
uriaşilor a fost Potopul din timpul lui Noe. Arheologia a scos 
la lumină o serie de istorisiri ale potopului, care e pomenit 
în vechile scrieri caldeene, chineze, mexicane, greceşti, 
egiptene, feniciene, iar la unele popoare, care nu 
cunoşteau tehnica scrisului, amintirile despre potop s-au 
transmis pe cale orală. 

În Germania, Dr. Johannes Riem a făcut un studiu 
aprofundat asupra tradiţiei potopului la multe popoare şi 
rezultatul l-a consemnat în cartea sa: „Die Sintflut în Sage 
und Wissenschaft”. In introducere el spunea: „dintre toate 
tradiţiile, niciuna nu e atât de generală, atât de răspândită 
pe pământ ca tradiţia potopului”. Dr. Richard Andree, alt 
învăţat german a colectat 88 de tradiţii diferite ale 
potopului: 20 din Asia, 5 din Europa, 7 din Africa, 10 din 
Australia şi 46 de la popoarele din America, acestea având 
trei lucruri comune: 

1) Toate mărturisesc că a fost un potop de ape pe pământ, 
care a nimicit omenirea. 

2) Toate afirmă că mijlocul de salvare a fost o corabie. 

3) Toate spun că, o sămânță de oameni a fost salvată de la 
nimicire. 

George Smith - funcţionar la Muzeul Britanic, cunoscător 
al scrierii cuneiforme (Enciclopedia Americană 1946, vol.2, 
pag. 433) a mers la Ninive şi a făcut săpături arheologice în 
anul 1873. Munca lui a fost încununată de succes prin 
descoperirea unei imense biblioteci cu 30.000 de tăblițe şi 
cilindri, care au aparţinut colecţiei împăratului Asurbanipal 
(668-626 în Hr.), ultimul mare împărat al Asiriei. Tot 
materialul descoperit l-a adus la Muzeul Britanic. Între 
tăbliţele descoperite, mai multe cuprind anumite versiuni 


ale potopului. Una dintre ele, înscrisă la Muzeul Britanic sub 
numărul 3375 afirmă că dumnezeii la un sfat au hotărât 
potopul şi au cerut lui Karitadra să-şi facă o corabie destul 
de mare pentru el, familie şi animale. Când corabia a fost 
gata, au intrat în ea, au închis uşa şi îndată a început 
potopul care a distrus omenirea. 

Pe alte tăblițe s-a găsit un poem epic, care vorbeşte 
despre un personaj numit Ghilgameş. Poemul a fost scris în 
cuneiformă cu mult înainte de scrierea Genezei de către 
Moise. În rândurile 132 şi 133 din acest poem se spune: 
„Am privit deasupra apelor, era linişte, şi toată omenirea 
era întoarsă în ţărână”. 

Istoricul antic Berosus afirmă: „în timpul domniei lui 
Xisutros, al zecelea împărat al Babilonului a fost un mare 
potop. Înainte de a veni potopul zeul Cronos a apărut 
regelui în vis, şi l-a înştiinţat că pe ziua a 15-a a lunii, 
Daisios, toţi oamenii vor pieri prin potop. El i-a spus... să-şi 
facă o corabie... Potopul a venit”. 

O expediţie arheologică condusă de Sir C. Leonard 
Woolley, a făcut săpături la vechea cetate Ur din Caldeea, 
la aproximativ 18 km departe de locul unde se crede că a 
fost grădina Eden. După ce au coborât cu săpăturile la 
peste 20 m adâncime, au dat peste un strat de noroi 
aluvial. Acest strat e de aproape 3 metri grosime. In stratul 
acesta nu s-a găsit nicio urmă de civilizaţie. Până la el s-au 
găsit cioburi, unelte, obiecte, la fel şi sub el, dar nimic în el. 
Dr. Woolley, examinând vestigiile civilizaţiei găsite sub 
depozitul de noroi aluvial care erau cu totul deosebite de 
cele de deasupra acestui strat, a exclamat „Trebuie să fi 
fost o dezlănţuire năprasnică, grozavă şi definitivă care a 
rupt continuarea istoriei anterioare”. 

Dovezi asemănătoare au furnizat săpăturile făcute la 
cetatea Fara, aflată la aproximativ 75 km mai la nord, pe 
Valea Eufratului. Se presupune că aici a trăit Noe şi şi-a 
făcut corabia. 


Săpăturile au fost făcute sub conducerea lui Dr. E. 
Schmidt de la Universitatea din Pennsylvania. Şi aici a fost 
găsit stratul aluvial care era compus dintr-o amestecătură 
de pământ galben şi nisip. Sub strat au găsit cărbuni de 
lemn şi cenuşă, unelte de casă, toate având aparenţa că 
„populaţia, lovită pe neaşteptate de o mare catastrofă a 
fugit grăbită în dezordine, părăsind case şi toate cele 
aparținătoare”. 

Dr. S. Langdon de la Universitatea Oxford a făcut 
săpături la cetatea Chiş, cam 150 km în sus pe Eufrat Şi aici 
s-a găsit stratul de noroi aluvial, în grosime de 1,65 m, fără 
niciun fel de obiecte. 

Potopul se presupune a fi avut loc cu aproximativ 2400 
de ani înainte de Hr. (î.E.n.). Arca lui Noe a avut cam 150 m 
lungime, 26 m lăţime şi 15 m înălţime (Geneza 6: 15,16). 
Existau trei punți împărţite pe compartimente cu o 
fereastră în jurul părţii de deasupra. Unii au calculat că în 
arcă ar fi fost loc pentru 7.000 de specii de animale. Legat 
de potop este scris că: „S-au rupt toate izvoarele Adâncului 
celui mare şi s-au deschis stăvilarele cerurilor” (Geneza 7: 
11). Valea Eufratului ar putea fi numită „istmul emisferei 
estice”, locul unde Marea Mediterană se apropie de 
Oceanul Indian. Ţinutul muntos al Armeniei este aproape ca 
un sistem insular, cu Marea Caspică, şi Marea Neagră în 
partea de sud şi Marea Mediterană în vest, iar la sud Golful 
Persic şi Oceanul Indian. O scufundare cataclismică a 
regiunii respective ar face ca apele să se reverse din aceste 
mări, în vreme ce de sus ar ploua. 

După ce a plutit cam 800 de km sau mai mult din locul 
de unde pornise, arca s-a oprit pe un vârf din munţii 
Armeniei, numit Ararat, care are o înălţime de aproximativ 
5.000 m. La poalele sale se află un oraş numit Naxuana sau 
Nakhichevan, unde se spune că ar fi mormântul lui Noe. 
Numele înseamnă „Aici s-a stabilit Noe”. 

Cu puţin timp înainte de revoluţia din 1917 mai multe 


publicaţii au anunţat că anumiţi aviatori ruşi ar fi văzut 
corpul unui vas uriaş, sus pe culmile inaccesibile de ghetari 
ale Muntelui Ararat, şi că ei ar fi raportat descoperirea 
guvernului rus. Dar, tocmai atunci a izbucnit revoluţia şi nu 
s-a mai ales nimic din descoperirea lor. 

Voi reveni asupra poemului lui Ghilgameş, deoarece 
anumite elemente din acesta sunt deosebit de importante 
pentru studiul nostru. Aşa cum am văzut şi această lucrare 
povesteşte despre un om care a trăit înainte şi după potop. 

Nu voi face o descriere comparativă a acestui poem cu 
textul biblic. Mă voi limita doar la un singur aspect, care 
poate lămuri identitatea acestui potop descris de 
Ghilgameş, cu potopul biblic. 

În epopeea lui Ghilgameş se vorbeşte de zeii 
Mesopotamiei care, înspăimântați de potop, se refugiază în 
cer, acolo unde zeul Anu îşi are adăpost. Înainte de a intra, 
„Zeii se  ploconesc şi se înjosesc ca nişte câini”. 
Înspăimântaţi de ceea ce se întâmplă, ei îşi plâng 
nenorocirea. 

Nicio legendă din Mesopotamia timpurie nu este într-atât 
de mare concordanţă cu Biblia. Totuşi, majoritatea 
cercetătorilor, care resping identitatea potopului babilonian 
cu cel biblic, se bazează pe următorul fapt Istoria din 
Geneză pomeneşte de un Dumnezeu, iar istoria lui 
Ghilgameş vorbeşte de un cer încărcat de zei, care aveau 
trăsături umane, se văitau, se temeau de Altul, se înjoseau. 

Este evident că, identitatea între cele două relatări nu se 
putea înţelege fără a corela aceste lucrări cu Cartea lui 
Enoh, unde, aşa cum am văzut, îngerii lui Azazel, după ce 
au împrăştiat toate relele pe pământ, se umileau şi cereau 
iertare lui Dumnezeu. 

În încheierea acestui capitol referitor la potopul din 
timpul lui Noe voi analiza textul Genezei care ne dă 
informaţii despre dimensiunile Corăbiei: „lată cum s-o faci: 
corabia să aibă 300 coţi în lungime, 50 coţi în lăţime şi 30 


coţi în înălţime”. (Geneza 6:15). 

În lucrarea „Biblia este totuşi adevărată”, Petru Popovici 
furnizează date deosebit de interesante referitoare la acest 
aspect, din care am ales câteva. 

Astfel, ziarul „Dagbladet” din Danemarca afirmă că un 
inginer numit Vogt a făcut o corabie, nu prea mare ca 
dimensiuni şi, de o formă curioasă. Avea 30 picioare 
lungime, 5 picioare lăţime şi 3 picioare înălţime, cu margini 
piezişe, mult asemănătoare acoperişului unei case. Ea este 
o nouă corabie a lui Noe, construită după planul D-lui ing. 
Vogt, cheltuiala fiind suportată de „Fundaţia Charles Bery”. 

DI. Vogt afirmă următoarele: „Ştiţi că am fost angajat de 
câţiva ani pentru experienţe de navigaţie. În cursul 
experienţelor, de cea mai mare importanţă era obţinerea 
celor mai bune proporţii la dimensiunile vaselor. Atenţia 
mea a fost atrasă de nişte cifre găsite în Biblie, la Geneza 
6: 15, dimensiunile date de Dumnezeu lui Noe pentru 
construcţia corăbiei. Remarcabilul lucru ce se poate spune 
despre aceste dimensiuni este că după mii de ani de 
experienţe în ce priveşte arta construcţiilor de corăbii, ele 
sunt încă proporţiile ideale pentru construcţia unei mari 
corăbii. Una din cele mai mari dificultăţi, este aceea a 
determinării dimensiunilor corecte şi proporţionate. Cu cât 
se măreşte lungimea unei corăbii, cu atât se liniştesc 
mişcările ei în mare, dar în acelaşi timp tăria ei 
proporţionată descreşte în mod aproape de necrezut. Dacă 
proporţiile unei corăbii vor fi mărite de zece ori, greutatea 
părţii din urmă va apăsa peste partea centrală, mărind de 
10.000 de ori tendinţa de a o rupe în două, în timp ce 
puterea de rezistenţă la presiune a materialului este numai 
de 1.000 de ori mai mare. Fără îndoială că, multe corăbii au 
fost pierdute, numai pentru că dimensiunile lor n-au fost 
precis proporţionate. Sunt convins că, dacă am da celui mai 
mare inginer din lume sarcina de a construi o corabie, tot 
atât de mare şi tot atât de simplu construită ca şi corabia 


lui Noe, pentru a pluti cât mai liniştit pe mare, el n-ar putea 
face o corabie mai bună. Opinia mea este că arca lui Noe 
este o capodoperă, când ne gândim la raţiunea ei de a fi”. 

Vom vedea, pe parcursul acestei lucrări şi alte exemple 
ale ştiinţei minunate pe care o posedă locuitorii lumii „de 
dincolo”. 

Acestea ar fi câteva din dovezile referitoare la 
autenticitatea potopului din timpul iui Noe, care, aşa cum 
am văzut din Cartea iui Enoh, fusese ales, drept cel care, 
împreună cu familia, avea misiunea de a asigura 
perpetuarea speciei umane. 

Doresc să fac următoarea remarcă: aşa cum s-a văzut, 
tradiţii despre potop există şi la multe alte popoare. De 
asemenea, şi alte popoare au reprezentări referitoare la 
numeroşi zei, pe care-i consideră întemeietorii civilizaţiilor 
lor. Asupra acestui aspect voi insista, deoarece îl consider 
absolut esenţial, pentru ca, din multitudinea de ipoteze 
legate de apariţia şi dezvoltarea vieţii şi civilizaţiei umane 
să găsim una, care să asigure posibilitatea elaborării unei 
teorii unitare. 

Până acum ideile acestei teorii ar fi următoarele: o 
civilizaţie foarte dezvoltată, aşa cum am văzut din cartea 
lui Enoh, căreia deci, nu-i erau străine problemele de 
inginerie genetică, a creat specia umană, pe care, ulterior, 
a iniţiat-o în tainele diferitelor ştiinţe. 

Datorită faptului că o serie din reprezentanţii acestei 
civilizaţii şi-au depăşit atribuţiile, începând a avea legături 
cu fetele oamenilor, astfel apărând uriaşi, precum şi din 
cauză că i-au învăţat pe oameni războaiele, farmecele şi 
multe alte rele, a fost necesară curățirea pământului prin 
potop. 

Aspectul esenţial al acestui studiu este acela de a şti 
dacă reprezentanţii acestei civilizaţii, împreună cu obiectele 
lor de zbor, apar în continuare pe parcursul istoriei 
omeneşti, şi să analizăm documentele care relatează 


asemenea întâmplări. 

Înainte de a vedea ce s-a întâmplat după potop, aş dori 
să furnizez câteva date importante, acceptate de 
cercetători, referitoare la evenimentele trecute. 

Astfel, crearea speciei umane se presupune a fi avut loc 
cu aproximativ 4000 de ani în. de Hr. (î.E.n.), iar potopul cu 
2400 de ani în. de Hr., în această perioadă de 1600 de ani 
după Biblie trăind: Adam, Set, Enos, Cainan, Mahalaleel, 
lared (despre care se aminteşte după cum am văzut şi în 
„Cartea Jubileelor”), Enoh, Metusala, Lameh, Noe. 


REPOPULAREA PĂMÂNTULUI; TURNUL BABEL ŞI 
INCEPUTURILE ASTROLOGIEI 


Familia lui Noe a coborât din arcă pe muntele Ararat, de 
lângă izvoarele fluviului Eufrat. Apoi, se pare că au migrat 
spre Babilonia, fostul lor loc de baştină înainte de potop. Fiii 
lui Noe au fost: lafet, Ham, Sem. - lafetiţii s-au dus spre 
nord şi au ocupat regiunile din jurul Mării Negre şi cele din 
jurul Mării Caspice, devenind strămoşii marilor popoare 
caucaziene din Europa şi Asia. 

Hamiţii s-au dus în sud. Unele date par să indice partea 
centrală a Arabiei, Egiptul, ţărmul răsăritean al Mării 
Mediterane şi Coasta de Răsărit a Africii. Canaan, fiul lui 
Ham, împreună cu urmaşii lui s-au aşezat în ţinutul care 
avea să devină mai târziu. Patria evreilor Canaan. Egiptul a 
fost denumit „[ara lui Ham”. E posibil ca Ham însuşi să fi 
condus migraţia spre Egipt „Khen”, un zeu egiptean, era 
echivalentul egiptean al cuvântului ebraic „Ham”. 

Semiţii i-au cuprins pe evrei, asirieni, sirieni, elamiţi, în 
nordul Văii Eufratului şi la graniţele sale. 

Pe parcursul perioadei de 400 de ani ce s-a scurs de la 
potop până la Avraam, cel mai de seamă conducător a fost; 
Nimrod, nepotul lui Ham (Geneză 10: 8), care se pare că a 
fost capul proiectului legat de construirea Turnului Babei. 


Ce a fost acolo? A existat oare cu adevărat? 

După potop, toţi locuitorii pământului vorbeau o singură 
limbă, oamenii acelei perioade stabilindu-se în Valea 
Sinear, lângă joncţiunea Tigrului şi a Eufratului. Este vechiul 
Babilon, unul din primele leagăne ale civilizaţiei; „şi au mai 
zis: haidem să ne zidim o cetate şi un turn al cărui vârf să 
atingă cerul”. (Geneză 11: 4). 

Cuvântul turn poate însemna figurat, observator, de unde 
preoţii să studieze mişcările stelelor, în acest sens fiind 
vorba de „un turn înalt care să atingă cerul”. Era vorba 
deci, de o formă de astrologie primitivă, contra căreia s-a 
luat atitudine. „Domnul s-a pogorât să vadă cetatea şi 
turnul, pe care-l zideau fiii oamenilor. Şi Domnul a zis: „lată, 
ei sunt un singur popor, şi toţi au aceeaşi limbă: şi iată de 
ce s-au apucat; acum nimic nu i-ar împiedica să facă tot ce 
şi-au pus în gând. Haidem. Să i ne pogorâm şi să le 
încurcăm acolo limba, ca să nu-şi mai înţeleagă vorba unii 
altora. Şi Domnul i-a împrăştiat de acolo pe toată suprafaţa 
pământului”. (Geneza 11: 5-8). 

Aflaţi într-o misiune de supraveghere a generaţiei de 
după potop, reprezentanţii acestei civilizaţii dezvoltate 
observă că, fiii oamenilor au intenţia de a pune bazele 
astrologiei. Decizia luată a fost împrăştierea oamenilor şi 
încurcarea limbilor. Cum a fost posibil aşa ceva? 

Eu presupun că, „pogorârea” în mijlocul unui popor aflat 
la începutul civilizaţiei, a unui grup de aparate de zbor, 
(„norii” din Cartea lui Enoh) ar determina o spaimă atât de 
mare, încât s-ar ajunge la adevărate tulburări de limbaj, 
cazuri observate şi în zilele noastre în diferite afecţiuni 
psihice, care au la bază şocuri emoţionale puternice, 
bolnavii respectivi ajungând până la crearea unei limbi doar 
de ei înţelese, compusă dintr-o multitudine de neologisme. 

Lucrarea de la Turnul Babei a fost astfel oprită temporar, 
dar reluată ulterior de către cei rămaşi în Babilonia, 
considerată leagănul astrologiei, contra căreia Dumnezeu a 


dus o luptă foarte mare. 

Prin împrăştierea rasei umane, şi încurcarea limbilor, se 
poate explica varietatea de zei, precum şi varietatea de 
nume a persoanelor de dinainte de potop. 

Astfel, fiii lui Noe şi familiile lor au păstrat amintirea 
îngerilor veniţi din ceruri, a uriaşilor, a obiectelor lor de 
zbor, acestea fiind transmise pe cale orală urmaşilor lor, în 
acest fel putându-se explica existenţa descrierilor de 
aparate de zbor, de îngeri veniţi din ceruri în religiile 
diferitelor popoare. Pentru ei, aceşti îngeri vor deveni viitori 
dumnezei cărora li se vor închina în diferite moduri. 

La aceasta se adaugă şi implicarea directă a îngerilor lui 
Azazel, prin „ieşirea din adânc”; adică din oraşele 
subterane ale Shambhalei şi influențarea negativă a 
oamenilor. 

În acest sens, în Cartea lui Enoh sunt scrise următoarele: 
„Apoi Uriel mi-a grăit aici vor sta îngerii care s-au 
împreunat cu femei. Duhurile lor, luându-şi înfăţişări 
numeroase, i-au întinat pe oameni şi îi vor duce în greşeală, 
făcându-i să aducă jertfe demonilor ca unor dumnezei, 
până în ziua marii judecăţi, ziua când fi-vor judecaţi întru 
pieirea lor”. 

După tradiţie, Turnul Babei este la Borsippa, la 16 km 
sud-vest de centrul Babilonului. Sir Henry Rawlinson a găsit 
un cilindru cu următoarea inscripţie: „Turnul de la Borsippa 
pe care l-a ridicat un rege de odinioară, l-a terminat până la 
înălţimea de 42 de coţi, fără să fi sfârşit însă vârful său, a 
căzut în ruine în veacurile de demult... Marele zeu Marduk 
m-a îndemnat să-l refac. Eu nu i-am schimbat vatra şi nici 
zidurile de la temelie. L-am rezidit aşa cum fusese cu multe 
veacuri înainte; i-am înălţat din nou foişorul aşa cum fusese 
în zilele de demult”. 

Arheologii sunt mai toţi de părere că vatra s-ar găsi mai 
probabil în centrul Babilonului, identificat cu ruinele de la 
nordul Templului Marduk. G. Smith a găsit o tăbliță antică 


pe care se poate citi: „Zidurile acestui ilustru turn i-a 
ofensat pe zei. Intr-o noapte ei au dărâmat tot ce zidiseră 
ei. L-au împrăştiat apoi, şi le-au înstrăinat graiul”. 

În concluzie, prin încurcarea limbilor şi prin amintirile pe 
care le-au păstrat despre îngerii veniţi din ceruri, oamenii 
şi-au creat diferiţi dumnezei cărora li s-au închinat în forme 
variate şi aberante. 


PLANUL LUI DUMNEZEU PENTRU SALVAREA 
OMENIRII 


Planul lui Dumnezeu pentru a se impune în conştiinţa 
oamenilor, prin crearea unui mod adecvat de închinare, 
bazat nu pe frică, nu pe jertfe umane, ci pe dragoste, 
cuprinde pe scurt următoarele idei: 

a) Alegerea unei naţiuni - națiunea ebraică, strămoşii ei 
Avraam, Isaac şi lacov, luând contact direct, aşa cum vom 
vedea mai departe, cu reprezentanţii acestei lumi paralele, 
inclusiv cu conducătorul ei, Dumnezeu. 

b) Trimiterea primelor legi morale prin Moise. 

c) Vestirea, prin profeţii acestei naţiuni, a naşterii lui 
lisus Cristos, Fiul lui Dumnezeu, Cel care va schimba Legea 
lui Moise („ochi pentru ochi”) în Legea iubirii aproapelui. 

d) Venirea în lumea noastră a Fiului lui Dumnezeu şi 
răstignirea acestuia, prin credinţa în jertfa Sa asigurându-se 
normalizarea relaţiei om - Dumnezeu. 

e) Revenirea lui lisus cu „Slava” şi „norii” cerului, (vom 
vedea în fragmentele pe care le vom analiza că reprezintă 
tot aparate de zbor) la sfârşitul veacurilor pentru a-şi lua în 
stăpânire împărăţia pregătită de Dumnezeu, atunci având 
loc fuzionarea acestor două lumi, e drept, aceasta 
producându-se în toiul unui război devastator. 

Aspectele legate de evenimentele din timpul vieţii 
personajelor amintite mai sus, sunt expuse detaliat în 
Vechiul şi Noul Testament şi nu voi insista asupra lor. Voi 


alege şi voi comenta doar acele pasaje, pe care le consider 
semnificative pentru studiul nostru, şi anume cele 
referitoare la contactul acestor persoane cu fiinţe şi aparate 
de zbor aparţinând altei civilizaţii. 


AVRAAM, ISAAC, IACOV - CONTACTELE LOR 

PERSONALE CU CONDUCĂTORUL UNIVERSULUI; 

DISTRUGEREA SODOMEI ŞI GOMOREI PRINTR-O 
EXPLOZIE NUCLEARĂ 


Prima persoană asupra căreia mă voi opri este Avraam. 
E! a trăit cu aproximativ 2 000 de ani în. de Hr. Deci la circa 
400 de ani după potop, într-o lume căzută în idolatrie şi 
răutate. Dumnezeu l-a chemat pe Avraam să devină 
întemeietorul unei mişcări, al cărei obiectiv era recuperarea 
şi răscumpărarea omenirii. 

În vremea aceea de pionierat a pământului, când 
naţiunile nu erau altceva decât nişte formaţiuni tribale 
mereu în căutare de pământuri mai bune în care să se 
stabilească, Avraam, un om neprihănit credincios lui 
Dumnezeu - nu idolatru -, unul din puţinii care mai aderau 
la tradiţia unui monoteism primitiv, a primit din partea lui 
Dumnezeu următoarele promisiuni pentru urmaşii lui: 

1. Că vor moşteni ţara Canaanului. 

2. Că vor deveni o naţiune mare. 

3. Că prin el toate naţiunile vor fi binecuvântate. 

Înainte de a primi aceste promisiuni este scris: „Când a 
fost Avraam în vârstă de nouăzeci şi nouă de ani, Domnul i 
s-a arătat, şi i-a zis: „Eu sunt Dumnezeul Cel Atotputernic. 
Umblă înaintea Mea, şi fii fără prihană. Avraam s-a aruncat 
cu faţa la pământ”. (Geneza 17: 1, 3). 

Deci, este vorba de un dialog direct cu Dumnezeu, 
Geneza afirmând în acest sens următoarele: „Când a 
isprăvit de vorbit cu el, Dumnezeu S-a înălţat de la 
Avraam”. (Geneza 17: 22). 


În capitolele 18 şi 19 din Geneză sunt descrise întâlnirile 
lui Avraam cu trei bărbaţi, doi dintre ei având misiunea de a 
distruge Sodoma şi Gomora, iar cel de al treilea fiind chiar 
Dumnezeu, cu care Avraam duce tratative referitoare la 
evitarea distrugerii acestor două cetăţi: 

„Domnul i s-a arătat la stejarii lui Mamre, pe când 
Avraam şedea la uşa cortului, în timpul zădufului zilei. 
Avraam a ridicat ochii, şi s-a uitat şi iată că trei bărbaţi 
stăteau în picioare lângă el. Când i-a văzut, a alergat 
înaintea lor de la uşa cortului, şi s-a plecat până la pământ. 
Apoi a zis: „Doamne, dacă am căpătat trecere în ochii Tăi, 
nu trece, rogu-Te, pe lângă robul Tău. Ingăduie să se aducă 
puţină apă, ca să vi se spele picioarele; şi odihniţi-vă subt 
copacul acesta. Am să mă duc să iau o bucată de pâine, ca 
să prindeţi la inimă, şi după aceea vă veţi vedea de drum, 
căci pentru aceasta treceţi pe lângă robul vostru”. „Fă cum 
ai zis, i-au răspuns ei”. (Geneza 18: 1—5). 

După prepararea hranei, este scris că Avraam a stat 
lângă ei subt copac şi le-a slujit până ce au mâncat. După 
masă, doi dintre ei pleacă spre Sodoma unde ajuns seara 
(Geneza 19: 1); iar Avraam rămâne să discute cu cel de al 
treilea, adică cu Dumnezeu: „Bărbaţii aceia s-au depărtat, 
şi au plecat spre Sodoma. Dar Avraam stătea tot înaintea 
Domnului”. (Geneza 18: 22). 

Un caz asemănător în zilele noastre: în noaptea de 23 
martie, cabanierul Robert Linkman de lângă Butzbach, 
Germania, a fost solicitat de doi străini să îi servească cu 
ceva de băut. Ei au refuzat băuturile alcoolice, au refuzat 
citronada Fanta, ad refuzat şi Coca-Cola; au acceptat până 
la urmă doar câte un pahar cu sifon. Cu toate că s-au 
adresat cabanierului în cea mai curată şi mai guturală 
limbă germană, cei doi discutau între ei folosind o limbă 
necunoscută - „nu semăna cu nimic” - declara ulterior 
domnul Linkman. lIntrigat de comportarea vizitatorilor 
matinali, de limba ciudată, de costumele lor gri-albastre 


strânse pe corp, cabanierul i-a urmărit pe cei doi în pădure. 
Răcoriţi de sifonul băut la cabană, aceştia mergeau repede 
printre copaci; au ajuns într-un luminiş, unde îi aştepta o 
strălucitoare navă lenticulară. Au intrat în navă, după care 
aceasta şi-a intensificat strălucirea şi a decolat vertical, fără 
niciun zgomot (UFO NACHT-RICHTEN, nr.263/1980), mai- 
iunie). 

La Sodoma, cei doi bărbaţi ajung în casa lui Lot (nepotul 
lui Avraam), unde, după ce se spală pe picioare, sunt 
solicitaţi de populaţia locală, care înconjurase casa, să iasă 
în stradă, pentru a se împreuna cu ei. Lot oferă mulţimii 
dezlănţuite, în schimb, pe cele două fete ale sale, dar este 
refuzat, bărbaţii din Sodoma, şi tineri şi bătrâni încercând 
să spargă uşa. Atunci se produce un eveniment salvator, 
descris în felul următor: „Dar bărbaţii aceia au întins mâna, 
au tras pe Lot înăuntru la ei în casă, şi au încuiat uşa. lar pe 
oamenii care erau la uşa casei i-au lovit cu orbire, de la cel 
mai mic până la cel mai mare, aşa că degeaba se trudeau 
să găsească uşa”. (Geneza 19: 10—11). 

Părerea mea este că, „mâna” lor nu era altceva decât un 
dis pozitiv de teleportare, orbirea fiind cauzată locuitorilor 
Sodomei de efectul luminos al razei emise de dispozitivul 
respectiv. 

În zilele noastre există multe relatări despre persoane din 
altă lume care folosesc arme asemănătoare. Astfel, la 13 
august 1967, Inacio de Souza şi soţia sa, Maria, de la o 
fermă situată între Cricas şi Pilar de Goias, statul Goias, 
Brazilia, au observat un obiect „în formă de ciupercă”, cu 
diametrul de aproximativ 100 de picioare (33 de metri), 
staționând pe sol, lângă clădirile fermei. Lângă aparat erau 
trei creaturi „înalte de circa un metru, în costume galbene 
strâns lipite de corp”, care s-au îndreptat spre cei doi soţi. 
Inacio şi-a expediat soţia în casă şi i-a acoperit strategic 
retragerea trăgând focuri de carabină în musafirii nepoftiţi. 
Aceştia au reacţionat. Un jet de lumină verde a ţâşnit din 


disc şi l-a lovit pe fermier în piept: Inacio a căzut, Maria a 
alergat spre soţul ei, în timp ce făpturile sosite din 
necunoscut s-au urcat în aparatul lor care a decolat, făcând 
un zgomot asemănător unui roi de albine. 

Revenind la Biblie, este menţionată evacuarea familiilor 
lui Lot, căruia i se spune să nu se uite înapoi şi să se 
refugieze într-o cetate, „îngerul” făcându-i sublinierea că, 
nu poate face nimic până nu ajunge acolo, Lot cu familia 
urmând a fi salvaţi. 

După ce Lot a ajuns în cetatea Toar, „Domnul a făcut să 
ploaie, peste Sodoma şi Gomora pucioasă şi foc. A nimicit 
cu desăvârşire cetăţile acelea, toată câmpia şi pe toţi 
locuitorii cetăților, şi tot ce creştea pe pământ”. (Geneza 
19: 24-25). 

„A doua zi dimineaţa când Avraam se uită spre Sodoma 
şi Gomora a văzut ridicându-se de pe pământ un fum, ca 
fumul unui cuptor”. (Geneza 19: 28). 

In concluzie, se poate afirma că reprezentanţii acestei 
civilizaţii paralele au un comportament asemănător nouă, 
mănâncă, beau, folosesc arme de apărare şi de distrugere 
în masă. 

În acest sens, doresc să amintesc despre vechile scrieri 
indiene care descriau arme asemănătoare cu armele 
atomice din zilele noastre; pentru cei scăpaţi de efectele lor 
directe, se recomanda insistent spălarea trupului, a 
armelor, a veşmintelor în ape curgătoare. Un schelet uman 
descoperit în India era de zeci de ori mai radioactiv decât 
valoarea normală. 

Să vedem ce spune arheologia despre Sodoma şi 
Gomora. În anul 1924, Dr. F. Albright şi Dr. M. G. Kyle 
conducând o expediţie comună a Şcolii Americane şi a 
Seminarului Zenia au găsit în colţul de sud-est al Mării 
Moarte (unde erau cinci oaze formate de izvoare de apă 
dulce), pe o câmpie cu o elevaţie de 152 m deasupra 
nivelului Mării Moarte, într-o localitate numită Bad-ed-dra, 


situată central faţă de ele, rămăşiţele unei mari fortificaţii, 
în mod evident un centru de festivități religioase. S-au găsit 
mari cantităţi de cioburi şi rămăşiţe dintr-o perioadă 
cuprinsă între 2500 în. de Hr. şi 2000 în. de Hr. Faptul că 
populaţia s-a stins brusc pe acele locuri, şi că de atunci a 
rămas o regiune cumplit de dezolantă şi pustie, par să 
indice că întreaga zonă a fost nimicită printr-un cataclism, 
care i-a schimbat clima şi solul. 

Părerea lui Albright şi Kyle precum şi a majorităţii 
arheologilor, este că Sodoma şi Gomora se aflau pe aceste 
oaze, mai jos, pe cursul izvoarelor, şi că acum locurile 
respective sunt acoperite de Marea Moartă. 

Ce au vrut să spună arheologii menţionaţi prin faptul că 
în zonele respective s-a produs o modificare a solului, nu s- 
a putut afla decât după prima explozie nucleară efectuată 
în deşertul Nevada. Specialiştii au constatat, în zona 
centrală a exploziei că, nisipul se topise, până la 
transformarea sa într-un fel de sticlă verzuie. 

La Sodoma şi Gomora s-a stabilit să radioactivitatea 
terenului este mult peste limitele normale, iar nu departe 
se afla aşa-numitul „patinoar libian”, unde solul este 
acoperit cu ceva asemănător sticlei apărută în urma unei 
explozii nucleare. 

Un alt episod din viaţa lui Avraam este cel descris în 
Geneză cap. 22, în care Dumnezeu, pentru a-i pune la 
încercare credinţa îi cere să-l jertfească pe fiul său, pe 
Isaac, pe muntele Moria. 

În momentul în care Avraam era gata să-l înjunghie pe 
acesta, „îngerul Domnului l-a strigat din ceruri, şi a zis: 
„Avraame!” „lată-mă”, a răspuns el. Ingerul a zis: „Să nu 
pui mâna pe băiat, şi să nu-i faci nimic; căci ştiu acum că te 
temi de Dumnezeu, întrucât n-ai cruțat pe fiul tău, pe 
singurul tău fiu, pentru Mine. 

„Îngerul Domnului a chemat a doua oară din ceruri pe 
Avraam şi a zis: „Pe Mine însumi jur, zice Domnul: pentru că 


ai făcut lucrul acesta, şi n-ai cruțat pe fiul tău, pe singurul 
tău fiu, te voi binecuvânta foarte mult”. (Geneza 22:11— 
12,15—17). 

Cuvintele: „Pe Mine însumi jur, zice Domnul”, atribuite 
„îngerului care-l strigă pe Avraam din ceruri, mă determină 
să cred, (vom vedea şi în alte exemple) că, Dumnezeu era 
în interiorul acestui „înger”, care nu era altceva decât un 
obiect zburător. 

Vreau să fac sublinierea că, prin „îngeri” oamenii acelor 
timpuri îndepărtate defineau fie aparatele de zbor, fie 
fiinţele acestei lumi paralele. 

In textele originale se vorbeşte despre „Gloria lui El 
Yahweh” dar versiunile româneşti, elaborate sub influenţa 
doctrinelor religioase nu mai delimitează această noţiune 
de cea de „înger al Domnului”. 

În alte texte pe care le vom analiza ulterior, vom vedea 
folosindu-se în loc de „gloria lui Dumnezeu”, termenul de 
„Slava lui Dumnezeu”. 

După moartea lui Avraam, Dumnezeu se arătă şi fiului 
acestuia, Isaac: „Domnul i s-a arătat chiar în noaptea 
aceea, şi; i-a zis: „Eu sunt Dumnezeul tatălui tău Avraam: 
nu te teme, căci Eu sunt cu tine; te voi binecuvânta, şi îţi 
voi înmulţi sămânţa din: pricina robului Meu Avraam”. 
(Geneză 26: 24) 

În timpul lui lacov, fiul lui Isaac, apar din nou îngerii şi 
legământul cu Avraam este întărit de Dumnezeu: „lacov a 
plecat din Beer-Seba, şi şi-a luat drumul spre Haran. A 
ajuns într-un loc unde a rămas peste noapte, căci asfinţise 
soarele. A luat o piatră de acolo, a pus-o căpătâi, şi s-a 
culcat în locul acela. Şi; a visat o scară rezemată de 
pământ, al cărei vârf ajungea până la cer. 

Ingerii lui Dumnezeu se suiau şi se pogorau pe scara 
aceea. Şi Domnul stătea deasupra ei şi zicea: „Eu sunt 
Domnul, Dumnezeul tatălui tău Avraam, şi Dumnezeul lui 
Isaac”. (Geneză 28: 10—13). 


Pentru a înţelege ce reprezintă această „scară” voi relata 
cazul petrecut cu John Reevs care în martie 1965, în 
Wachee: Springs (Florida, S.U.A.), a văzut o fiinţă care avea 
înfăţişare umană, echipată într-o salopetă dintr-un material 
ca pânza de, cort, de culoare cenuşie, fără vreo instalaţie 
vizibilă de respirat, cu o faţă aproape omenească. 

Când a văzut că este observat s-a îndreptat spre o navă 
discoidală, a urcat câteva trepte spre un fel de chepeng 
situat în partea superioară şi a intrat în cabină. Apoi, 
„Cilindrul care avea treptele” s-a retras în interiorul navei, 
s-a auzit un bâzâit surd care s-a transformat într-un sunet 
înalt, şi după câteva secunde OZN-ul a dispărut în cer. 

După câtva timp lacov are o nouă întâlnire cu aceşti 
„Îngeri”: „lacov şi-a văzut de drum: şi l-au întâlnit îngerii lui 
Dumnezeu. Când i-a văzut, lacov a zis: „Aceasta este 
tabăra lui Dumnezeu”. (Geneză 32: 1—2). 

Acum, voi prezenta episodul cel mai interesant al vieţii 
lui lacov - lupta lui cu Dumnezeu: „lacov însă a rămas 
singur. Atunci un om s-a luptat cu el până la revărsatul 
zorilor. Văzând că nu-l poate birui, omul acesta l-a lovit la 
încheietura coapsei, aşa că i s-a scrântit încheietura 
coapsei lui lacov, pe când se lupta cu el. Omul acela a zis: 
„Lasă-mă să plec, căci se revarsă zorile”. Dar lacov a 
răspuns: „Nu te voi lăsa să pleci până nu mă vei 
binecuvânta”. Omul acela i-a zis: „Cum îţi este numele?” 
„lacov” a răspuns el. Apoi a zis: „Numele tău nu va mai fi 
lacov, ci te vei chema Israel (Cel ce luptă cu Dumnezeu). 
Căci ai luptat cu Dumnezeu şi cu oamenii şi ai fost biruitor”, 
lacov l-a întrebat: „Spune-mi Te rog, numele Tău”. El a 
răspuns: „Pentru ce îmi ceri numele?” Şi l-a binecuvântat 
acolo, lacov a pus locului aceluia numele Peniel (Faţa lui 
Dumnezeu) „căci”, a zis el, „am văzut pe Dumnezeu faţă în 
faţă, şi totuşi am scăpat cu viaţă”. Răsărea soarele când a 
trecut pe lângă Peniel. Însă lacov şchiopăta din coapsă. lată 
de ce, până în ziua de azi, Israeliţii nu mănâncă vâna de la 


încheietura coapsei; „căci Dumnezeu a lovit pe lacov la 
încheietura coapsei în vână”. (Geneza 32: 24—32). 

Această luptă are o valoare profetică, avându-se în 
vedere rezistenţa pe care poporul lui Israel o va avea pe 
parcursul istoriei la chemările lui Dumnezeu. De asemenea, 
se referă şi la permanentele lupte ale acestui popor cu 
oamenii, lupte duse fie atunci când existau ca stat 
independent, fie atunci când erau împrăştiaţi printre 
neamuri. 

Pe lângă aceste aspecte, lacov, al cărui nume a fost 
schimbat în Israel de însuşi Dumnezeu, trebuia, pentru a 
avea autoritate în faţa fiilor săi, care vor forma cele 12 
seminţii ale lui Israel, să fi avut, la fel ca Avraam şi Isaac, o 
legătură directă cu Dumnezeu. 

În plus, prin această luptă. Israel a primit şi o asigurare, 
tot cu caracter profetic referitoare la viitorul naţiunii care îi 
va purta numele: va lupta cu oamenii şi va fi biruitoare. 

Lupta pe care Israel o va duce contra lui Dumnezeu se va 
solda însă cu o înfrângere, o „lovitură puternică la 
încheietura  coapsei”, asemănătoare celei primite de 
întemeietorul acestei naţiuni; cred că este vorba de faptul 
că, în final, vor fi siliţi să recunoască că, Omul pe care L-au 
răstignit în urmă cu 2000 de ani era Fiul Dumnezeului lui 
Avraam, Isaac şi lacov. 

O ultimă întâlnire a lui lacov cu Dumnezeu este aceea în 
care i se cere să meargă la Betel să-i ridice un altar, după 
care „s-a înălţat de la el, în locul unde-i vorbise”. (Geneza 
35: 1,13). 

Avraam, Isaac, lacov, precum şi soțiile lor Sara, Rebeca, 
Lea sunt îngropaţi în peştera Macpela, pe partea de vest a 
Hebronului, într-o moschee aflată actualmente sub 
stăpânirea mahomedanilor, care nu permit creştinilor să 
intre în ea. 

În anul 1862, Prinţul Ţării Galilor a intrat totuşi, cu 
permisiunea specială a sultanului. El a văzut pietrele 


funerare ale acestora, apoi o deschidere circulară care 
ducea într-o cameră dedesubt, care se presupune că ar fi 
adevărata peşteră Macpela şi în care se spune că nu s-a 
intrat de 600 de ani. 

lacov a avut 12 fii, care vor forma cele 12 Seminţii ale lui 
Israel. Unul dintre aceştia, losif, este vândut unor negustori, 
de către fraţii săi, care-l vor duce în Egipt, unde, datorită 
inteligenţei sale va ajunge dregător. 

Consider important a furniza câteva date referitoare la 
perioada aproximativă în care au trăit Avraam, lacov şi 
losif. Astfel: Avraam (cca. 2000 în. de Hr.), lacov (cca. 1900 
în. de Hr.), losif (cca. 1800 în. de Hr.). 

În anul 1912 Sir Flinders Petrie a descoperit ruinele unui 
palat considerat a fi palatul de odinioară al lui losif. 

Datorită unei lungi perioade de foamete, losif îşi va 
aduce întreaga familie din Canaan în Egipt. 


MOISE - CONTACTE PERSONALE CU DUMNEZEU; 
DESCRIEREA SLAVEI (NAVA SPAŢIALA), ŞI A UNOR 
APARATE DE EMISIE-RECEPŢIE (CHIVOTUL ŞI EFODUL) 


După moartea lui losif, o schimbare de dinastie a dus la 
transformarea israeliților într-un popor de robi. 

In această perioadă, se naşte Moise. Deoarece copiii de 
parte bărbătească, în urma unei hotărâri a Faraonului, erau 
omorâţi, mama sa l-a ascuns trei luni, după care l-a pus 
într-un coşuleţ de papură pe care l-a uns cu lut şi smoală, şi 
i-a dat drumul pe malul Nilului în apropierea locului unde se 
scălda fiica Faraonului. Aceasta îi va lua o doică dintre 
femeile evreilor şi se va ocupa de educaţia lui. 

Crescând, a fost martor la muncile grele ale evreilor. 
Deoarece va ucide un egiptean care bătea pe un evreu va fi 
nevoit să se refugieze în Sinai unde devine ginerele lui 
letro, preotul Madianului. 

Moise va avea contacte foarte numeroase cu Dumnezeul 


care i s-a arătat lui Avraam, Isaac şi lacov, pe care le vom 
analiza în cele ce urmează: 

„Moise  păştea turma socrului său letro, preotul 
Madianului. Odată a mânat turma până dincolo de pustie, şi 
a ajuns la muntele lui Dumnezeu, la Horeb. 

Ingerul Domnului i s-a arătat într-o flacără de foc, care 
ieşea din mijlocul unui rug. Moise s-a uitat; şi iată că rugul 
era tot un foc, şi rugul nu se mistuia deloc”. (Exod 3: 1—2). 

Dumnezeu îl va chema pe Moise din mijlocul rugului, şi-i 
va face următoarea cerere: „Nu te apropia de locul acesta; 
scoate-ţi încălţămintea din picioare, căci locul pe care calci 
este un pământ sfânt. Şi a adăugat: „Eu sunt Dumnezeul 
tatălui tău, Dumnezeul lui Avraam, Dumnezeul iui Isaac, 
Dumnezeul lui lacov”. (Exod 3: 5—6). 

Prin prisma celor discutate anterior, imaginea prezentată 
adică „îngerul Domnului”, sugerează reapariţia navei. 

Importantă este şi indicaţia dată lui Moise de Dumnezeu, 
de a-şi scoate încălţămintea. Legat de acest subiect s-a 
vorbit despre căldură, radioactivitate sau ultravioletele - 
fără ca vreuna din aceste explicaţii să fie prea 
convingătoare. Răspunsul cel mai apropiat de adevăr e dat 
de academicianul sovietic Anatoli Mikulin, care a 
demonstrai că în condiţii normale, corpul omului se încarcă 
cu o tensiune statică de peste 700 de volţi (la persoane 
încălţate). Probabil că prezenţa navei era asociată cu o 
serie de câmpuri electrice foarte intense, ale căror 
consecinţe negative pot fi eliminate prin „pământare” iar în 
cazul nostru, descălţarea. Profesorul Mikulin a arătat că în 
cazul descălţării, energia statică care este acumulată de 
trupurile noastre scade la o zecime, fapt care justifică largul 
renume terapeutic de care se bucură mersul în picioarele 
goale. 

Dumnezeu îi va spune lui Moise, ceva foarte important 
pentru studiul nostru: „M-am pogorât ca să izbăvesc 
poporul Meu din mâna egiptenilor” (Exod 3: 8), Moise fiind 


cel ales a conduce poporul evreu în Ţara „unde curge lapte 
şi miere”. Bineînţeles că, „pogorârea” s-a făcut cu „îngerul” 
(nava spaţială). 

Pentru a-l convinge pe Faraon să dea drumul evreilor, vor 
veni asupra Egiptului zece plăgi, dintre care voi analiza 
două: întunericul de trei zile şi moartea întâiului născut de 
parte bărbătească din familiile egiptenilor. 

„A fost întuneric beznă în toată ţara Egiptului, timp de 
trei zile. Dar în locurile unde locuiau toţi copiii lui Israel, era 
lumină”. (Exod 10: 22—23). 

Pentru întuneric ar fi două explicaţii: prima, o eclipsă de 
soare, deşi durata este foarte lungă. A doua, o furtună de 
praf. În urma marilor inundaţii, care aduc un praf fin de 
pământ roşu, prin luna martie, apar furtuni ce ridică acest 
praf. Atunci aerul devine gros şi întunecă soarele. Indiferent 
care ar fi explicaţia, aspectul ciudat se referă la faptul că 
era lumină în zona unde locuiau copiii lui Israel. Personal, 
cred că această lumină se datora reflectoarelor navei, care 
era deasupra zonei respective. 

Plaga cea mai mare a fost moartea întâilor născuţi de 
parte bărbătească din familiile egiptenilor. Pentru a-i 
proteja pe evrei de această urgie, Dumnezeu îi spune lui 
Moise să le transmită să ia din sângele unui miel, şi să ungă 
amândoi stâlpii uşii şi pragul de sus al caselor unde îl vor 
mânca, pentru ca atunci, „când va trece Domnul ca să 
lovească Egiptul, şi va vedea sângele pe pragul de sus şi pe 
cei doi stâlpi ai uşii, Domnul va trece pe lângă uşă, şi nu va 
îngădui Nimicitorului să intre în casele voastre ca să vă 
lovească. La miezul nopţii, Domnul a lovit pe toţi întâii 
născuţi din ţara Egiptului, de la întâiul născut al lui Faraon, 
care şedea pe scaunul lui de domnie, până la întâiul născut 
al celui închis în temniţă, şi până la toţi întâii născuţi ai 
dobitoacelor”. (Exod 12: 23, 29). 

Cum am văzut, Dumnezeu era în „înger”, adică în navă, 
care putea fi utilată cu aparate extrem de perfecţionate 


capabile de a determina rapid vârsta biologică a fiecărui 
individ, moartea fiind cauzată de „nimicitor”; probabil o 
armă laser deosebit de eficace, care ucidea strict persoana 
vizată. 

Cererea ca evreii să-şi ungă uşile cu sânge e clară în 
acest context - în momentul în care Dumnezeu vedea acest 
semn, arma respectivă nu mai era folosită. 

Un document arheologic spune că Menefta, şi-a pierdut 
fiul în vârstă de 18 ani. Lucrul acesta este notat pe un 
mormânt la Tanis, pe care cercetătorul Brugsh îl pune în 
legătură cu lovirea întâilor născuţi ai Egiptului, iar 
adevăratul mormânt al său se afla neterminat la Teba. 

Câteva tăblițe găsite la Ghebal, reprezintă grupul regal, 
iar inscripţia de dedesubt spune: „Moştenitorul tronului 
întregii ţări, scribul împărătesc, şeful soldaţilor, marele fiu... 
preaiubitul fiu al iui Menefta a murit”. Mulţi cercetători 
biblici susţin că Menefta a fost faraonul de pe vremea ieşirii 
lui Israel din Egipt. 

După aceste plăgi, Faraonul acceptă plecarea evreilor. În 
călătoria lor spre pustiu, „Domnul mergea înaintea lor, ziua 
într-un stâlp de nor, ca să-i călăuzească pe drum, iar 
noaptea într-un stâlp de foc, ca să-i lumineze, pentru ca să 
meargă şi ziua şi noaptea”. (Exod 13: 21). 

O descriere extrem de clară a „îngerului”: ziua, stâlp de 
nor, iar noaptea, stâlp de foc, emisia de lumină datorându- 
se probabil unor reflectoare. 

Are loc apoi un eveniment foarte important trecerea Mării 
Roşii, poporul evreu fiind urmărit de oştile egiptene. 

„Ingerul lui Dumnezeu, care mergea înaintea taberei lui 
Israel, şi-a schimbat locul, şi a mers înapoia lor, şi stâlpul de 
nor care mergea înaintea lor, şi-a schimbat locul şi a stat 
înapoia lor. El s-a aşezat între tabăra Egiptenilor şi tabăra 
lui Israel. Norul acesta pe o parte era întunecos, iar pe 
cealaltă lumina noaptea. Şi toată noaptea cele două tabere 
nu s-au apropiat una de alta. Moise şi-a întins mâna spre 


mare. Şi Domnul a pus marea în mişcare printr-un vânt 
dinspre răsărit, care a suflat cu putere toată noaptea; ela 
uscat marea, şi apele s-au despărţit în două. Copiii lui Israel 
au trecut prin mijlocul mării ca pe uscat, şi apele stăteau ca 
un zid la dreapta şi la stânga lor. Egiptenii i-au urmărit; şi 
toţi caii lui Faraon, carele şi călăreţii lui au intrat după ei în 
mijlocul mării. În straja dimineţii, Domnul din stâlpul de foc 
şi nor, S-a uitat spre tabăra Egiptenilor, şi a aruncat 
învălmăşeală în tabăra Egiptenilor. A scos roatele carelor şi 
le-a îngreuiat mersul. Egiptenii au zis atunci: „Haidem să 
fugim dinaintea lui Israel, căci Domnul se luptă pentru el 
împotriva Egiptenilor”. Domnul a zis lui Moise: „întinde-ţi 
mâna spre mare; şi apele au să se întoarcă spre Egipteni, 
peste carele lor şi peste călăreţii lor. Moise şi-a întins mâna 
spre mare. Şi înspre dimineaţă, marea şi-a luat iarăşi 
repeziciunea cursului, şi la apropierea ei Egiptenii au luat-o 
la fugă; dar Domnul a năpustit pe egipteni în mijlocul mării. 
Apele s-au întors, şi au acoperit carele, călăreţii şi toată 
oastea lui Faraon, care intraseră în mare după copiii lui 
Israel, niciunul măcar n-a scăpat”. (Exod 14: 19—28) 

După părerea mea, realizarea unui astfel de culoar, în 
care apele să stea ca un zid, urmată de prăvălirea lor peste 
armatele egiptene nu se putea realiza decât prin aplicarea 
unor forţe fizice deosebit de puternice, lucru posibil, 
deoarece în apropiere se afla „îngerul”; din această navă 
Dumnezeu intervenind şi asupra trupelor egiptene, cărora, 
aşa cum am văzut, le-a scos roatele carelor. 

Aceste forţe fizice ar putea fi reprezentate de câmpuri 
electromagnetice de o anumită frecvenţă. Cazuri 
asemănătoare se produc şi în zilele noastre când, 
majoritatea persoanelor aflate în automobile la întâlnirea cu 
OZN-uri consemnează oprirea motorului. Aviatorii de pe 
aparate echipate cu motor clasic păţesc la fel, dar 
consecinţele sunt evident altele. Motoarele unor automobile 
aflate la trecerea de nivel peste calea ferată de lângă 


Usovsk, U.R.S.S., s-au oprit când pe cer au apărut două 
OZN-uri argintii, dar trenul electric şi-a văzut nestingherit 
de drum. 

Fizicianul american Mac Kanibel consideră că motoarele 
cu aprindere internă - adică exact sistemul de aprindere al 
acestora - pot fi scoase din funcţie de la distanţă generând 
un câmp electromagnetic de o anumită frecvenţă. 

Motoarele avioanelor reactive, neavând nevoie de sistem 
electric de aprindere pentru funcţionare curentă, nu pot fi 
oprite de câmpurile energetice generate prin simpla 
prezenţă a navelor străine; dar aparatura de radio şi 
radiolocaţie este foarte puternic bruiată, şi uneori aparatura 
de bord în totalitate, nu doar cea radio-electrică, prezintă 
perturbații şi anomalii în funcţionare. 

Dar, să revenim la Biblie. O altă apariţie a navei are loc în 
pustia Sân: „Şi, pe când vorbea Aaron (fratele lui Moise - 
n.a.) întregii adunări a lui Israel, s-a uitat înspre pustie şi 
iată că slava Domnului s-a arătat în nor”. (Exod 16: 10). 

Am făcut mai înainte menţiunea că, în textele vechi, se 
foloseşte termenul de „glorie” sau „slavă”. Să vedem, mai 
bine, ce reprezenta „slava”, care, în unele texte este 
înlocuită de „înger” şi ce semnificaţie avea „norul”. 

Pentru aceasta, voi prezenta un articol apărut în nr.1 al 
revistei OZN, semnat de ing. Florin Gheorghiţă. Cursa 8352 
se afla la circa 120 km de oraşul Minsk, la ora 4 şi 10 
minute când echipajul a remarcat sus pe cer o stea mare, 
nesclipitoare, din care s-a ivit o rază subţire de lumină ce a 
atins solul, apoi raza s-a fixat pe avion. După câteva 
momente „steaua”, ce devenise tot mai luminoasă, s-a 
„aprins”; şi în locul ei a apărut un nor verde. Acest „nor” s-a 
apropiat cu mare viteză de avionul aflat în zbor, i-a 
intersectat traseul şi apoi s-a oprit brusc în aer, ulterior 
zburând în comun cu o viteză de 800 km/oră. 

Nicio deosebire faţă de descrierea lui Moise unde avem 
„Slava” care se arată în „nor”, în exemplul din zilele noastre 


fiind „steaua” din „nor”. 

În după amiaza zilei de 7 ianuarie 1970, în apropierea 
satului Jwjarvi, Finlanda, Aarno Heinanen şi Esko Villja au 
văzut pe cerul senin un nor ciudat, roşu cenuşiu, foarte 
strălucitor. Norul a coborât spre cei doi şi s-a putut observa 
un obiect rotund gri-strălucitor, cu aspect metalic şi având 
bază plată, în interiorul norului. 

La 19 septembrie 1968 deasupra Clujului, la 8—9.000 de 
metri înălţime a fost văzut un balon uriaş, care a staționat 
timp de patru ore, fiind văzut de sute de locuitori. Fără 
nacelă, fără niciun organ motor evident, cu învelişul de 
plastic (probabil) curbat sub presiunea vântului care bătea 
cu 80 km/h la înălţimea aceea, balonul a staționat deasupra 
centrului oraşului. Privit din partea opusă soarelui se 
observa un joc de lumini galben portocaliu, care părea a 
proveni dintr-o sursă interioară. Fotoreporterul clujean, 
Wagner Rudolf, pozând balonul, a avut surpriza să 
constate, la developarea şi mărirea clişeelor, că în interiorul 
învelişului cu aspect de material plastic se aflau două OZN- 
uri discoidale, staționate la mică distanţă unul de celălalt 

La Catanduva (Brazilia), unde a aterizat un OZN senzaţia 
de căldură şi rarefiere a aerului resimţită de Onilson Patero. 
A dispărut după ce acesta s-a învăluit într-un clopot de 
plastic transparent 

Legat de cartea Exodului se poate afirma că „slava” 
reprezintă nava propriu-zisă, „norul” fiind un sistem de 
protejare a oamenilor faţă de radiaţiile emise de navă. 
„îngerul” reprezintă, aşa cum vom vedea, un aparat 
individual de zbor. 

Să revenim la călătoria evreilor prin pustiu. Datorită 
faptului că începuseră să apară nemulțumiri generate de 
hrana insuficientă li se va da mana cerească. Aceasta este 
un preparat alimentar sub formă de bobiţe albe cu gust de 
turtă de miere, care se găsea în fiecare dimineaţă în jurul 
taberei lor. 


Prezenţa permanentă a navei, ne poate furniza o 
explicaţie a acestui fenomen, şi anume, producerea unor 
substanţe sintetice în aceasta, şi împrăştierea lor pe 
pământ în toiul acestei călătorii, soseşte momentul în care 
Dumnezeu îi va transmite lui Moise legile: „Şi Domnul a zis 
lui Moise: „lată voi veni la tine într-un nor gros, pentru ca să 
audă poporul când îţi voi vorbi, şi să aibă totdeauna 
încredere în tine... Domnul se va pogori, în faţa întregului 
popor, pe muntele Sinai... A treia zi dimineaţa, au fost 
tunete, fulgere, şi un nor gros pe munte... Muntele Sinai era 
tot numai fum, pentru că Domnul se pogorâse pe el în 
mijlocul focului. Fumul acesta se înălța ca fumul unui cuptor 
şi tot muntele se cutremura cu putere... Moise vorbea, şi 
Dumnezeu îi răspundea cu glas tare... Domnul a chemat pe 
Moise pe vârful muntelui”. (Exod 19: 9, 11, 16, 18, 19, 20). 

Pentru a-l impune pe Moise în faţa poporului evreu, 
Dumnezeu, după o aterizare spectaculoasă, îl cheamă cu 
glas tare, (probabil printr-un amplificator foarte puternic ce 
se afla la bordul navei) pentru a-i transmite legile. 

Pe lângă legile transmise, Dumnezeu îl asigură pe Moise 
de sprijinul direct în cucerirea ţării Canaanului, prin 
prezenţa, în continuare, alături de poporul evreu, a 
„îngerului”, în care bineînţeles că ştim Cine se afla: „lată, 
Eu trimit un înger înaintea ta, ca să te ocrotească pe drum, 
şi să te ducă în locul pe care L-am pregătit. Fii cu ochii în 
patru înaintea Lui şi ascultă glasul Lui, să nu te împotriveşti 
Lui, pentru că nu vă va ierta păcatele, căci Numele Meu 
este în El. Dar dacă vei asculta glasul Lui, şi dacă vei face 
tot ce-ţi voi spune, Eu voi fi vrăjmaşul vrăjmaşilor tăi şi 
potrivnicul potrivnicilor tăi. Îngerul Meu va merge înaintea 
ta şi te va duce la Amoriţi, Hetiţi, Cananiţi, Heviţi şi lebusiţi 
şi-i voi nimici”. (Exod 23: 20—23). 

În afară de Moise, Dumnezeu va avea contacte directe cu 
„Aaron, Nadab şi Abihu, şi cu şaptezeci de bătrâni ai lui 
Israel. Ei au văzut pe Dumnezeul lui Israel: sub picioarele 


Lui era un fel de lucrare de safir străveziu, întocmai ca cerul 
în curăţia lui”. (Exod 24: 10). Este vorba de o descriere a 
scaunului pe care stătea Dumnezeu în interiorul navei, 
aceasta fiind făcută şi în cartea profetului Ezechiel la care 
mă voi referi în paginile următoare. 

După aceasta, deşi copiii lui Israel „au văzut pe 
Dumnezeu şi totuşi au mâncat şi au băut” (Exod 24: 11), 
Moise este din nou chemat „Moise s-a suit pe munte şi 
norul a acoperit muntele. Slava Domnului s-a aşezat pe 
muntele Sinai, şi norul l-a acoperit timp de şase zile. În ziua 
a şaptea Domnul a chemat pe Moise din mijlocul norului. 
Infăţişarea Slavei Domnului era ca un foc mistuitor pe vârful 
muntelui, înaintea copiilor lui Israel”. (Exod 24: 15—17). 

In timpul perioadei de patruzeci de zile cât a stat pe 
munte cu Dumnezeu, Moise a primit legile, precum şi 
indicaţii privind construirea diferitelor obiecte, precum 
cortul întâlnirii, îmbrăcămintea preoțească, altarul şi multe 
altele, asupra cărora nu mă voi opri. Voi analiza două 
obiecte care au o semnificaţie deosebită, legată de studiul 
nostru: Chivotul şi Efodul, care aşa cum vom vedea mai 
departe vor fi folosite ca staţii de emisie recepţie pentru 
comunicarea cu Dumnezeu, nu numai de Moise, ci şi de 
următorii conducători militari şi religioşi ai evreilor. 

In capitolul 25 din Cartea Exodului, Dumnezeu îi cere lui 
Moise să construiască chivotul, comunicându-i şi toate 
datele necesare pentru realizarea acestuia. Astfel, chivotul 
va avea aspectul unei cutii cu o lungime de 114,3 cm, 
45,72 cm lăţime şi o înălţime de 45,72 cm. Era din lemn de 
salcâm poleit cu aur curat 

Dar, printr-o cutie din lemn nu se putea comunica, aşa 
încât următoarele indicaţii ale lui Dumnezeu sunt „Să pui 
capacul ispăşirii pe chivot, şi în chivot să pui mărturia, pe 
care ţi-o voi da. Acolo, mă voi întâlni cu tine, şi de la 
înălţimea capacului ispăşirii, dintre cei doi heruvimi aşezaţi 
pe chivotul mărturiei, îi voi da toate poruncile Mele pentru 


copiii lui Israel”. (Exod 25: 21—22). 
Trei elemente ale acestui dispozitiv au, după părerea 
mea, o semnificaţie deosebită (Figura 1). 


Figura 1 
Chivotul Legământului, care avea rolul unei staţii de 
emisie-receptie 


1) „mărturia”, primită chiar de la Dumnezeu = stația de 
emisie recepție; 

2) capacul ispăşirii = difuzorul; 

3) cei doi heruvimi de aur care erau situați la cele două 
capete ale capacului ispăşirii = jucau probabil rolul unor 
antene. 

Voi încerca acum să explic diferența între această 
„mărturie”, al cărei rol l-am văzut, şi cele două „table ale 
mărturiei”, care cuprindeau cele 10 porunci. 

Acestea i-au fost date de Dumnezeu lui Moise pe 
muntele Sinai, despre ele spunându-se clar, că „sunt table 
de piatră, scrise cu degetul lui Dumnezeu”. (Exod 31 : 18). 

Despre chivot, se presupune că s-a pierdut în robia 
babiloniană (606 în. de Hr.). Personal cred că, dacă în viitor 
va fi descoperit chivotul, se va vedea că aceste table ale 
mărturiei, care au stat permanent în chivot, sunt table de 
piatră gravate cu laser, acesta fiind „degetul lui 
Dumnezeu”. 


În continuare, voi da câteva exemple din care, cred eu, 
reiese clar rolul acestui chivot în comunicarea cu 
Dumnezeu: „Când intra Moise în cortul întâlnirii ca să 
vorbească cu Domnul, auzea glasul care-i vorbea de pe 
capacul ispăşirii care era aşezat pe chivotul mărturiei, între 
cei doi heruvimi. Şi vorbea cu Domnul”. (Numeri 7: 89). 

„Norul Domnului era deasupra lor în timpul zilei, când 
porneau din tabără. Când pornea chivotul, Moise zicea: 
„Scoală-Te, Doamne ca să se împrăştie vrăjmaşii Tăi, şi să 
fugă dinaintea Feţei Tale, cei ce Te urăsc”. (Numeri 10: 34 
—35). 

La aproximativ 300 de ani după Moise (1400 de ani în. de 
Hr.), cu circa 1100 în. de Hr. A trăit Samuel, care l-a urmat 
pe Eli la funcţia de judecător, precum şi la funcţia de preot. 

Cartea 1 Samuel, Capitolul 3 conţine o referire la chivot. 
„Tânărul Samuel slujea Domnului înaintea lui Eli. Samuel 
era culcat în Templul Domnului unde era chivotul lui 
Dumnezeu. Atunci Domnul a chemat pe Samuel. El a 
răspuns: „lată-mă!” Şi a alergat la Eli şi a zis: „lată-mă, căci 
m-ai chemat”. Eli a răspuns: „Nu te-am chemat; întoarce-te 
şi te culcă”. 

Samuel nu cunoştea posibilitatea de comunicare cu 
Dumnezeu prin intermediul chivotului. De aceea, după ce 
se duce a doua şi a treia oară la Eli, acesta dându-şi seama 
că Dumnezeu este Cel ce l-a chemat, îi spune: „Du-te de te 
culcă; şi dacă vei mai fi chemat să spui: „Vorbeşte Doamne, 
că robul Tău ascultă”. 

Tot în Cartea 1 Samuel Cap.14: 18, 37 este descrisă 
folosirea chivotului, într-o campanie militară îndreptată 
contra Filistenilor, de împăratul Saul: „Şi Saul a zis lui Ahia”: 
„adu încoace chivotul lui Dumnezeu”. Şi Saul a întrebat pe 
Dumnezeu: „Să mă pogor după Filisteni? Îi vei da în mâinile 
lui Israel?” Dar în clipa aceea nu i-a dat niciun răspuns”. 

În Cartea 2 Samuel Cap. 6 este descrisă transportarea 
chivotului precum şi „pedepsirea” lui Uza, care, în 


momentul când chivotul se dezechilibrase a întins mâna şi 
l-a apucat, murind pe loc, chivotul fiind încărcat probabil cu 
electricitate, asigurându-se astfel protecţia lui în cursul 
campaniilor militare. „Când au ajuns la aria lui Nacon, Uza a 
întins mâna spre chivotul lui Dumnezeu şi l-a apucat, 
pentru că erau să-l răstoarne boii. Domnul S-a aprins de 
mânie împotriva lui Uza, şi Domnul l-a lovit pe loc pentru 
păcatul lui, şi a murit acolo lângă chivotul lui Dumnezeu”. 
(2 Samuel 6: 6—7). 

Apropierea de chivot nu putea să fie permisă decât 
anumitor persoane. Chiar şi Marele Preot trebuia să-şi pună 
pe mantie, când intra în lăcaşul sfânt (unde era chivotul) 
nişte clopoței „aşa că el nu va muri”. (Exod 28: 35). 

Purtarea acestor clopoței nu era întâmplătoare deoarece 
recepţionarea sunetului produs de ei, la bordul navei, care, 
după cum am văzut însoțea permanent pe copiii lui Israel, 
ducea la decuplarea automată a acestui câmp, probabil 
electric, ce asigura securitatea chivotului. 

Efodul. În Capitolul 28 din Cartea Exodului sunt date 
toate amănuntele referitoare la realizarea veşmintelor 
Marelui Preot Astfel, era o mantie, un pieptar, o tunică, un 
brâu şi efodul care: „era de aur, de fir albastru, purpuriu şi 
cărămiziu, şi de în subţire răsucit”. Erau două astfel de 
bucăţi unite la umeri şi atârnând în faţă şi în spate cu o 
piatră de onix pe fiecare umăr”. 

Pe acest efod, Dumnezeu îi porunceşte lui Moise, să pună 
un dispozitiv numit Tumim şi Urim (versetul 30) care, vom 
vedea că, asemănător chivotului se folosea pentru a se lua 
legătura cu Dumnezeu. Tot Marele Preot avea pe cap o 
mitră, care, pe partea dinainte avea o placă de aur ce juca 
probabil rolul unei antene absolut necesară staţiei de 
emisie-recepţie de, pe efod. (Levitic 8: 7—9). 

Să vedem, în câteva exemple, cum era folosit acest 
dispozitiv aflat pe efod: 

Astfel, pentru alegerea lui losua, ca părtaş la dregătoria 


lui Moise, Dumnezeu îi cere acestuia să-i comunice lui 
losua, şi să se înfăţişeze înaintea preotului Eleazar, care să 
întrebe pentru el judecata lui Urim înaintea Domnului”. 
(Numeri 27: 21). Este uşor de înţeles, deci, autoritatea pe 
care o va căpăta şi losua, atunci când în faţa mulţimii 
adunate, de la dispozitivul Urim, purtat de preot se va auzi 
glasul lui Dumnezeu, care va transmite decizia Sa. 

In continuare, voi prezenta un veritabil dialog purtat de 
împăratul David, cu Dumnezeu, prin intermediul efodului: 
„Când a fugit Abiatar fiul lui Ahimelec la David în Cheila, s-a 
pogorât cu efodul în mână... 

David, luând cunoştinţă de acest plan rău, pe care-l 
punea la cale Saul împotriva lui, a zis preotului Abiatar: 
„Adu efodul”. Şi David a zis: „Doamne Dumnezeul lui Israel, 
robul Tău a aflat că Saul vrea să vină la Cheila ca să 
nimicească cetatea din pricina mea. Mă vor da în mâinile lui 
locuitorii din Cheila? Se va pogori Saul aici, cum a aflat 
robul Tău? Doamne, Dumnezeul lui Israel binevoieşte şi 
descoperă lucrul acesta robului Tău”. Şi Domnul a răspuns: 
„Se va pogori”. David a mai zis: „Mă vor da locuitorii din 
Cheila pe mine şi pe oamenii mei, în mâinile lui Saul?” Şi 
Domnul a răspuns: „Te vor da”. (1 Samuel 23: 6, 9—12). 

Intr-o altă situaţie, David apelează din nou la efod pentru 
a afla deznodământul confruntării militare: „David a zis 
preotului Abiatar, fiul lui Ahimelec: „Adu-mi efodul”. Abiatar 
a adus efodul la David. Şi David a întrebat pe Domnul: „Să 
urmăresc oastea aceasta? 0 voi ajunge?” Domnul i-a 
răspuns: „Urmăreşte-o, căci o vei ajunge şi vei izbăvi totul”. 
(1 Samuel 30: 7—8). Se pare că ajutorul primit de evrei, în 
cursul campaniilor militare, era foarte important 

Să vedem un exemplu: 

„David a întrebat pe Domnul. Şi Domnul a zis: „Să nu te 
sui; ci ia-i pe la spate, şi mergi asupra lor în dreptul duzilor. 
Când vei auzi un vuiet de paşi în vârful duzilor, atunci să te 
grăbeşti, căci Domnul merge înaintea Ta ca să bată oştirea 


Filistenilor”. (2 Samuel 5: 23—24). Părerea mea este că 
„Vuietul de paşi în vârful duzilor” nu era altceva decât 
zgomotul făcut de motoarele navei. Efectul sonic produs de 
OZN-uri variază de la silenţiozitate totală, trecând prin 
băzâit, zumzet, uruit de diferite intensităţi, la sunetul unui 
motor convenţional cu reacţie. 

Conducătorii evreilor primeau indicaţii din partea lui 
Dumnezeu, nu numai prin intermediul chivotului, ci şi 
direct, aşa cum a fost Moise, despre care Biblia afirma că: 
„în Israel nu s-a mai ridicat prooroc ca Moise pe care 
Domnul să-l fi cunoscut faţă în faţă”. (Deuteronom 34: 10). 

Să mai analizăm câteva astfel de întâlniri ale lui Moise cu 
Dumnezeu: 

„Moise a luat cortul lui şi l-a întins afară din tabără, la o 
depărtare oarecare: l-a numit cortul întâlnirii. Şi toţi cei ce 
întrebau pe Domnul se duceau la cortul întâlnirii, care era 
afară din tabără... Şi când intra Moise în cort, stâlpul de nor 
se pogora şi se oprea la uşa cortului, şi Domnul vorbea cu 
Moise. Tot poporul vedea stâlpul de nor oprindu-se la uşa 
cortului; tot poporul se scula şi se arunca cu faţa la pământ 
la uşa cortului lui. 

Domnul vorbea cu Moise faţă în faţă, cum vorbeşte un 
om cu prietenul lui”. (Exod 33: 7—11), 

„Moise a zis: „Arată-mi slava Ta”. Domnul a răspuns: „Voi 
face să treacă pe dinaintea ta toată frumuseţea Mea, şi voi 
chema Numele Domnului înaintea ta; Eu mă îndur de cine 
vreau să Mă îndur, şi am milă de cine vreau să am milă”. 
Domnul a zis: „Faţa nu vei putea să Mi-o vezi, căci nu poate 
omul să Mă vadă şi să trăiască”. 

Domnul a zis: „lată un loc lângă Mine; vei sta pe stâncă. 
Şi când va trece Slava Mea, te voi pune în crăpătura stâncii, 
şi te voi acoperi cu mâna Mea, până voi trece. lar când îmi 
voi trage mâna la o parte de la tine, Mă vei vedea pe 
dinapoi; dar Faţa Mea nu se poate vedea”. (Exod 33: 18— 
23). 


Aceste două fragmente par contradictorii, dar numai 
aparent. In primul fragment vedem că Dumnezeu, după ce 
coboară în „stâlpul de nor”; care era probabil un aparat 
individual de zbor vorbeşte cu Moise, „faţă în faţă”. Deci, 
poate părea paradoxală afirmaţia făcută de Dumnezeu, în 
cel de-al doilea fragment, că nu poate omul să-i vadă faţa şi 
să trăiască. Dar, Moise a cerut să-i arate slava, adică nava, 
pe care Dumnezeu acceptă să i-o arate, dar nu oricum, ci 
stând alături de el, într-o crăpătură a stâncii şi acoperindu-l 
cu „mâna” Lui. Cred că această „mână”; era un dispozitiv 
care trebuia să-l apere de diferitele radiaţii emise prin 
partea din faţă a navei, câteva dintre efecte putând fi 
văzute în exemplele următoare. De aceea, îi permite să o 
vadă doar pe dinapoi, după ce îşi va fi tras mâna la o parte. 

Oamenii sau animalele intrate în zona de acţiune a 
instalaţiei de forţă a OZN-urilor pot fi afectaţi din punct de 
vedere fiziologic. 

să urmărim câteva din acţiunile acestei slave a lui 
Dumnezeu, acţiuni exercitate prin partea sa frontală: 

„Şi slava Domnului s-a arătat întregului popor. Un foc a 
ieşit dinaintea Domnului şi a mistuit pe altar arderea de tot 
şi grăsimile. Tot poporul a văzut lucrul acesta: au scos 
strigăte de bucurie şi s-au aruncat cu faţa la pământ”. 
(Levitic 9: 23—24) „Fiii lui Aaron, Nadab şi Abihu, şi-au luat 
fiecare cădelniţa, au pus foc în ea, şi au pus tămâie pe foc; 
şi au adus astfel înaintea Domnului foc străin, lucru pe care 
El nu li-l poruncise. Atunci a ieşit un foc dinaintea Domnului, 
i-a mistuit şi au murit înaintea Domnului”. (Levitic 10: 1,2). 

„Şi Core a chemat toată adunarea împotriva lui Moise şi 
Aaron, la uşa cortului întâlnirii. Atunci slava Domnului s-a 
arătat întregii adunări... Un foc a ieşit de la Domnul, şi a 
mistuit pe cei două sute cincizeci de oameni care aduceau 
tămâia”. (Numeri 16: 19, 35). 

Nicio deosebire faţă de un caz petrecut în zilele noastre 
când, asupra unui OZN staționat deasupra unei baze NATO, 


au fost lansate câteva rachete sol-aer. Din acesta a ieşit un 
fascicul de lumină, „ca o rază de laser” care a provocat 
„autodistrugerea” rachetelor. 

Deplasările copiilor lui Israel, prin pustiu, timp de 40 de 
ani au fost permanent urmărite de Dumnezeu, care era în 
„nor”, „în ziua când a fost aşezat cortul, norul a acoperit 
locaşul cortului întâlnirii: şi, de seara până dimineaţa 
deasupra cortului era ca înfăţişarea unui foc. Totdeauna era 
aşa: ziua, norul acoperea cortul iar noaptea avea 
înfăţişarea unui foc. Când se ridica norul de pe cort, 
porneau şi copiii lui Israel: şi acolo unde se oprea norul, 
tăbărau şi copiii lui Israel. Copiii lui Israel porneau după 
porunca Domnului şi tăbărau după porunca Domnului; 
tăbărau atâta vreme cât rămânea norul deasupra cortului. 
Când norul rămânea mai multă vreme deasupra cortului, 
copiii lui Israel ascultau de porunca Domnului şi nu 
porneau. Când norul rămânea mai puţine zile deasupra 
cortului, ei tăbărau după porunca Domnului. 

Dacă norul se oprea de seara până dimineaţa, şi se ridica 
dimineaţa, atunci porneau şi ei. Dacă norul se ridica după o 
zi şi o noapte, atunci porneau şi ei. Dacă norul se oprea 
deasupra coltului, două zile, sau o lună, sau un an, copiii lui 
Israel rămâneau tăbărâţi şi nu porneau; şi când se ridica 
porneau şi ei”. (Numeri 9:15—22). 

Relaţiile din re Moise şi Dumnezeu erau foarte apropiate, 
iar încrederea în sprijinul militar oferit, deosebit de 
puternică: „Norul Domnului era deasupra lor în timpul zilei, 
când porneau din tabără. Când pornea chivotul, Moise 
zicea: „Scoală-te Doamne, ca să se împrăştie vrăjmaşii Tăi, 
şi să fugă dinaintea Feţei Tale cei ce Te urăsc”. (Numeri 10: 
34—35). 

Pentru alegerea unui conducător din cele 12 seminţii ale 
lui Israel au fost puse 12 toiege în cort, în faţa „mărturiei” 
din interiorul chivotului: „A doua zi, când a intrat Moise în 
cortul mărturiei, iată că toiagul lui Aaron, care era pentru 


casa lui Levi, înverzise, făcuse muguri, înflorise, şi copsese 
migdale” (Numeri 17: 8). În lumina celor discutate, referitor 
la „mărturia” din chivot, precum şi asupra forţelor ce se 
puteau exercita prin intermediul acestui dispozitiv, acest 
fenomen pare cât se poate de plauzibil. 


IOSUA A FOST SPRIJINIT MILITAR DE O ALTĂ 
CIVILIZAŢIE PENTRU CUCERIREA CANAANULUI 


După Moise, la conducerea poporului lui israel a venit 
losua, cel care va cuceri Canaanul. Dumnezeu, aşa cum am 
văzut, era angajat în lucrarea de întemeiere a naţiunii 
israelite, având un scop unic: acela de a pregăti calea 
pentru venirea lui lisus Cristos, prin stabilirea în lume a ideii 
potrivit căreia există un singur Dumnezeu. 

De aceea, în toate ţinuturile pe care aveau să le 
cucerească sub comanda lui losua, ordinul era clar: 
distrugerea tuturor formelor de izolatrie: „Scoate-ţi dar 
dumnezeii străini care sunt în mijlocul vostru, şi întoarceţi- 
vă inima spre Domnul Dumnezeul lui Israel”, (losua 24: 23). 

losua fusese ajutorul personal al lui Moise de-a lungul 
celor patruzeci de ani petrecuţi de poporul lui Israel prin 
pustiu. Pe tăbliţele Amarna din Palestina, scrise în vremea 
aceea către faraonul Egiptului cu privire la atacul regelui 
Pella apar următoarele cuvinte: „întreabă-l pe Beniamin, 
întreabă-l pe Tadua, întreabă-l pe losua”. 

Dumnezeu îl va asigura pe losua de sprijinul său: „După 
moartea lui Moise, robul Domnului, Domnul a zis lui losua, 
fiul lui Nun, slujitorul lui Moise: „Robul meu Moise a murit: 
acum scoală-te, treci lordanul acesta, tu şi poporul acesta, 
şi intraţi în ţara pe care o dau copiilor lui Israel; orice loc pe 
care-l va călca talpa piciorului vostru, vi-l dau, cum am spus 
lui Moise. Ţinutul vostru se va întinde de la pustie şi Liban 
până la râul cel mare, râul Eufrat, toată ţara Hetiţilor, şi 
până la marea cea mare (Mediterană), spre apusul Soarelui. 


Nimeni nu va putea să stea împotriva ta, cât vei trăi. Eu voi 
fi cu tine, cum am fost cu Moise: nu te voi lăsa, nici nu te 
voi părăsi”. (losua 1: 1—5). 

Înaintea începerii campaniei militare îndreptate împotriva 
Canaanului, trebuia trecut lordanul. Acesta a fost şi primul 
sprijin direct primit de evrei: „Când veţi vedea chivotul 
legământului Domnului, Dumnezeului Vostru, dus de preoţi, 
care sunt din neamul Leviţilor, să plecaţi din locul în care 
sunteţi, şi să porniţi după el... Şi de îndată ce preoţii care 
duc chivotul Domnului, Dumnezeului întregului pământ, vor 
pune talpa piciorului în apele Iordanului, apele Iordanului se 
vor despica în două, şi anume apele care se pogoară din 
sus, se vor opri grămadă”, (losua 3: 3, 13). 

Lucrurile s-au petrecut întocmai. Explicabil, dacă avem în 
vedere cele două elemente: slava, care însoțea poporul lui 
Israel şi chivotul, prin intermediul „mărturiei” din interiorul 
său putând fi aplicate forţele fizice responsabile de oprirea 
apelor. 

În cucerirea ţării Canaanului, evreii au fost ajutaţi, se 
pare, şi de persoane din altă lume, dotate cu arme 
deosebite. Să urmărim un exemplu: „Pe când losua era 
lângă lerihon, a ridicat ochii, şi s-a uitat. Şi iată că un om 
stătea în picioare înaintea lui, cu sabia scoasă din teacă în 
mână. losua s-a dus spre el, şi i-a zis: „Eşti dintre ai noştri 
sau dintre vrăjmaşii noştri?”. 

El a răspuns: „Nu. Ci eu sunt Căpetenia oştirii Domnului, 
şi acum am venit.” losua s-a aruncat cu faţa la pământ, s-a 
închinat, şi a zis: „Ce spune Domnul Meu robului său?” 
(losua 5: 13—14). 

Câteva efecte ale acestor „săbii” le-am văzut la „îngerii” 
din Sodoma: orbire, teleportare etc. 

Să vedem cum a fost cucerit lerihonul, care se afla la 
aproximativ 10 km de lordan: „lerihonul era închis şi întărit 
de teama copiilor lui Israel. Nimeni nu ieşea din el şi nimeni 
nu intra în el. Domnul a zis lui losua: „lată, dau în mâinile 


tale lerihonul şi pe împăratul lui, pe vitejii lui ostaşi. 
Inconjuraţi cetatea, voi toţi bărbaţii de război, dând ocol 
cetăţii o dată. Aşa să faci şase zile. Şapte preoţi să poarte 
înaintea chivotului şapte trâmbiţe de corn de berbece; în 
ziua a şaptea, să înconjurați cetatea de şapte ori, şi preoţii 
să sune din trâmbiţe. Când vor suna lung din cornul de 
berbec, şi când veţi auzi sunetul trâmbiţei, tot poporul să 
scoată mari strigăte. Atunci zidul cetăţii se va prăbuşi şi 
poporul să se suie, fiecare drept înainte.” (losua 6: 1—5). 

Fenomenul este explicabil, deoarece, prin chivot, în 
timpul celor 7 zile cât a fost plimbat în jurul cetăţii se 
puteau emite probabil ultrasunete, care aveau să distrugă 
rezistenţa zidurilor. 

Cred că o dovadă în plus pentru această ipoteză, este şi 
cererea făcută poporului, de a scoate mari strigăte, ce vor 
duce la prăbuşirea zidurilor., 

Dr. John Garstang, directorul Şcolii Britanice de 
Arheologie din lerusalim şi al Departamentului de Studii 
Antice al Guvernului Palestinian a excavat ruinele 
lerihonului (1929-1936). 

El a găsit dovezi formate din vase de lut şi scarabee, 
potrivit cărora s-a stabilit că cetatea fusese nimicită în jurul 
anilor 1400 în. de Hr., coincizând astfel cu data lui losua. 

Dr. Garstang a constatat că, într-adevăr, zidul se 
prăbuşise. Era un zid dublu, între cele două ziduri existând 
o distanţă de 4,5 metri: zidul din afară era gros de 1,82 
metri, zidul interior de 3,6 metri, ambele având o înălţime 
de vreo 9 metri. El consideră că zidul a fost clătinat de un 
cutremur, care, după părerea mea, putea alături de factorii 
amintiţi mai sus, să fie produs în zona respectivă, mai ales 
dacă ne amintim că acolo era şi Căpetenia oştirii Domnului 
cu „sabia” în mână. 

Voi prezenta un fragment din lucrarea lui P. Popovici 
„Biblia este totuşi adevărată” în care ne este prezentat un 
aspect deosebit de interesant din Cartea lui losua 10: 


12,13. 

În text ni se relatează cum losua, fiind în luptă cu cinci 
împărați ai Amoriţilor la un moment dat a strigat: „Opreşte- 
te soare asupra Gabaonului şi tu lună asupra văii 
Aialonului!” Şi soarele s-a oprit şi luna şi-a întrerupt mersul, 
până ce poporul s-a răzbunat pe vrăjmaşii lui. Lucrul acesta 
nu este scris oare în Cartea Dreptului? Soarele s-a oprit în 
mijlocul cerului şi nu s-a grăbit să apună, aproape, o zi 
întreagă. 

Unii ca să scape mai uşor, spun că aici e un limbaj poetic 
şi că bătălia fiind grea, lui losua i s-a părut că au fost două 
zile legate laolaltă. 

Cei ce spun acestea nu ţin cont de citatul din Cartea 
Dreptului şi de afirmaţia lui losua din v.14: „N-a mai fost 
nicio zi ca aceea, nici înainte, nici după aceea, când Domnul 
să fi ascultat glasul unui om, căci Domnul lupta pentru 
Israel”. 

Alţii spun ironic: „Nu vedeţi că dintru început Biblia nu 
spune adevărul? Fiindcă oricine ştie azi că nu soarele se 
învârteşte în jurul pământului, ci pământul se învârteşte în 
jurul soarelui; iar ziua şi noaptea se datoresc mişcării 
pământului în jurul axei sale. Astfel, chiar dacă soarele s-ar 
fi oprit, tot nu ar fi fost o zi mai lungă. Privind aşa lucrurile 
ni se pare că aici Biblia a dat greş. Dar se poate oare aşa 
ceva? 

Biblia nu este manual de ştiinţă, dar ea spune adevărul. 
Şi noi cei de astăzi, care suntem aşa de familiari cu 
mişcarea de rotaţie şi de revoluţie a pământului, noi care 
ştim precis că nu soarele se învârteşte în jurul pământului, 
totuşi folosim expresii contrare ştiinţei, ca: „soarele răsare 
la...”; „soarele apune la..., răsărit de soare la mare”; „apus 
de soare” etc. Chiar şi astronomii uzitează asemenea 
expresii. Orice copil îi poate înfrunta spunându-le: „Nu-i 
adevărat, ci pământul s-a învârtit”. Şi totuşi acesta este 
limbajul pe care-l folosim, deşi nu e în acord cu ştiinţa. 


Atunci de ce să mustrăm pe losua, când el foloseşte un 
limbaj ca al nostru? i 

Textul biblic ne spune că soarele s-a oprit. In original 
„opreşte-te” are şi sensul „stai liniştit”. Noi am zice că-i 
acelaşi lucru să te opreşti sau să stai liniştit. Şi totuşi există 
o deosebire. Textul acesta a provocat o cercetare 
minuțioasă din partea multora. E adevărat sau nu, ce a 
spus losua? Cum putea soarele să se oprească? Avea rost? 
Sau care ar fi fost urmarea dacă ar fi stat liniştit? Newton a 
demonstrat că pământul ar putea fi încetinit, fără ca 
locuitorii lui să simtă un apreciabil şoc în privinţa aceasta. 
Din cercetările efectuate de oamenii de ştiinţă, au ieşit 
câteva confirmări că relatarea lui losua este adevărată; 
ziua aceea a fost aproape dublă. 

Una este confirmarea istorică. Herodot, istoricul grec 
care a trăit cu 480 ani înainte de Hristos, ne spune că 
preoţii egipteni i-au arătat o descriere a unei zile lungi. 
Scrierile vechi chineze la fel vorbesc de o zi lungă în timpul 
domniei împăratului Yeo, care a fost contemporan cu losua. 
Pe la începutul secolului al XX-lea, amiralul Palmer a 
descoperit în Mexico un document, care spune că soarele s- 
a oprit pentru aproape o zi întreagă în anul „celor şapte 
iepuri”, care corespunde cu anul în care losua a cucerit 
Canaanul. La aceasta, adăugaţi Cartea Dreptului, scrisă în 
Palestina, deci, vechile scrieri ale egiptenilor, ale grecilor, 
ale chinezilor, ale mexicanilor şi ale evreilor vorbesc despre 
o zi lungă. Dacă nu a fost o zi lungă, de ce scriu egiptenii, 
grecii, chinezii şi mexicanii despre o aşa zi? Oare să-i fi 
mituit losua ca ei să scrie aşa, spre a confirma Biblia? Sau 
cei ce tăgăduiesc astăzi sunt mai deştepţi, încât ştiu ce s-a 
petrecut atunci, mai bine decât cei de atunci? 

Un adevăr se stabileşte pe baza a doi sau trei martori. 
Aici avem un îndoit număr de martori. Afirmația lor se 
întemeiază pe fapte, pe cunoaştere. Tăgăduirea se 
întemeiază pe nepricepere. Oamenii nu pot pricepe cum s-a 


putut opri soarele. Dar alţii, care trăiesc la ecuator, nu pot 
pricepe cum îngheaţă apa, alţii nu pricep cum se formează 
imaginea în tubul catodic sau cum calculează creierul 
electronic. Oare e cinstit să tăgăduim ceea ce nu pricepem? 

Alta este confirmarea matematică. Anumiți astronomi au 
cercetat pe bază de calcule să vadă dacă a fost sau nu o zi 
mai lungă aşa cum spune Biblia. Astfel, Profesorul Totten 
din America a făcut calcule astronomice pe care le-a 
publicat. Luând echinocţiile, eclipsele, tranzitele şi mergând 
cu calculele de la prezent înapoi la solstițiul de iarnă a zilei 
lui losua, a găsit că acţiunea s-a petrecut într-o zi de 
Miercuri, iar calculând invers, de la creaţie spre losua, 
acţiunea a căzut într-o zi de Marţi. El a demonstrat că în 
istoria lumii a fost introdusă o zi, care nu este alta decât 
ziua dublă a lui losua. Cercetătorul W. Maunders de la 
Observatorul Regal Greenwich, de asemenea a publicat un 
studiu asupra aceluiaşi subiect; şi prin calcule, a stabilit nu 
numai data, ci şi timpul zilei când senzaţionalul fenomen a 
avut loc. 

O a treia e confirmarea electronică, în 1970, ziarul 
„Evening World” din Spencer, Indiana, U.S.A. a fost primul 
care a publicat ştirea. Revista „The Sword of the Lord” redă 
ştirea după cum urmează: 

„DI. Harold Hoil, preşedintele Companiei Curtis Engine 
din Baltimore, Md. şi consultant în programul spaţial, a 
relatat următoarele: „Cred că unul din cele mai uimitoare 
lucruri pe care le are Dumnezeu pentru noi azi, s-a petrecut 
recent cu astronauții şi bărbaţii de ştiinţă spaţială de la 
Green Belt, Maryland. Ei controlează cum va fi poziţia 
soarelui, a lunii, a planetelor în spaţiu peste o sută de ani, 
peste o mie de ani. Noi trebuie să cunoaştem aceste date, 
ca să nu lansăm un satelit şi să se izbească de ceva şi 
astfel să fie scos din orbită. Noi trebuie să fixăm orbita în 
funcţie de viaţa satelitului şi de poziţia planetelor, ca să nu 
fie dată peste cap lucrarea. Cu ajutorul calculatorului 


electronic măsurau veacurile înainte şi înapoi. Deodată s-a 
oprit. Calculatorul a stopat şi a dat un semnal roşu, ceea ce 
înseamnă că e o greşeală, ori la informaţiile introduse în el, 
ori la rezultatele comparate cu standardele. Au fost chemaţi 
specialiştii să vadă dacă e bun calculatorul. Aceştia l-au 
controlat şi au spus: „E perfect”. Şeful operaţiunilor I.B.M. a 
întrebat: „Care-i necazul? — „Am găsit că e o zi lipsă în 
scurgerea vremii”. Toţi au dat din cap. Tăcere. 

„Din grup, unul mai religios a zis: „Ştiţi, pe când eram la 
Şcoala Duminicală, ni s-a spus despre o oprire a soarelui.” 
Ceilalţi nu l-au crezut, dar nu aveau alt răspuns. Astfel au 
zis: „Arată-ne?” l-au adus o Biblie şi el a căutat la losua 10: 
12—14 şi a citit textul... Aici e ziua lipsă. Au mers cu 
calculatorul la vremea arătată şi au găsit-o, dar nu era 
destul. Timpul scurs care lipsea, găsit pe vremea lui losua, 
era numai 23 ore şi 20 minute, nu o zi întreagă. Au citit 
iarăşi Biblia şi el le-a spus: „aproape o zi întreagă”. 

Aceste simple cuvinte în Biblie sunt importante dar ei 
erau în încurcătură, căci dacă nu poţi da socoteală de 40 
minute, te va încurca şi peste o mie de ani. Patruzeci de 
minute trebuiau găsite, căci puteau fi înmulţite de multe ori 
pe orbite. Atunci cel credincios şi-a adus aminte că undeva 
în Biblie scrie că soarele a mers înapoi. Cosmonauţii i-au 
răspuns că şi-a ieşit din minţi. Dar au luat Cartea şi au găsit 
la 2 împărați 20: 8—11: „Şi Domnul a dat cu zece trepte 
înapoi umbra din locul în care se pogorâse pe cadranul 
soarelui lui Ahaz”. Zece trepte sunt exact 40 de minute. 
Douăzeci şi trei ore şi douăzeci minute din losua cu 40 
minute din 2 împărați fac ziua întreagă lipsă. Cosmonauţii 
au trebuit să înscrie în jurnal ziua ce lipseşte. Calculatoarele 
electronice adeveresc Biblia. Cine s-ar fi gândit vreodată că 
acea zi va putea fi detectată nu numai de creierul omului ci 
şi de creierul electronic? Într-un veac al necredinţei, 
Dumnezeu, pe cale de ştiinţă îşi demonstrează adevărul 
Cuvântului Său. Ce minunate sunt căile Sale? 


Totuşi, cum a putut să fie o zi mai lungă? Pentru noie 
greu de priceput. Dacă cele trei miliarde şi ceva de locuitori 
ne-am opinti să oprim pământul din mersul lui, nu am reuşi. 
Dar, luând prin analogie, mersul unei locomotive în plină 
viteză nu poate fi oprită de o mie de persoane ce s-ar aşeza 
pe linii, ci, doar i-ar măcelări pe toţi. Totuşi locomotiva e 
oprită de un singur om, de mecanic, printr-o simplă mişcare 
de manivelă. El are stăpânire asupra ei şi o poate opri. Cu 
mult mai mult, Dumnezeu, care a creat toate şi conduce 
toate, poate face aşa ceva. 

Cu Dumnezeu se poate înţelege ziua lungă a lui losua. 
Fără El este imposibil să o explici. Azi, de la distanţă, prin 
simpla apăsare de buton, omul poate porni şi opri rachete 
mari, gigantice, purtătoare de sateliți. Să-i dăm voie şi lui 
Dumnezeu să poată face aşa ceva şi cu satelitul soarelui, 
cu Pământul. 

După moartea lui losua, națiunea ebraică nu a avut 
niciun guvern central puternic. 

Israeliţii erau o confederație de 12  seminţii 
independente, fără nicio forţă centrală care să le unească, 
în afară de Dumnezeul lor. Această perioadă de la 1400 în. 
de Hr. Până 1100 în. de Hr. Este cunoscută drept perioada 
judecătorilor. Forma de guvernământ din zilele judecătorilor 
se numeşte „teocraţie”; prin faptul că Dumnezeu însuşi era 
Conducătorul direct al naţiunii. 

Poporul însă nu l-a tratat pe Dumnezeu cu seriozitatea 
cuvenită şi tot mereu a căzut în idolatrie. Aflaţi într-o stare 
de anarhie de multe ori, hărţuiţi mereu de război civil şi 
înconjurați de duşmani puternici care au încercat de 
nenumărate ori să-i extermine, israeliţii au avut o 
dezvoltare foarte lentă, atingând faza finală ca naţiune 
mare, abia târziu, în zilele lui Samuel şi David, când s-au 
închegat într-un regat. 

În această perioadă, vor exista din nou comunicări cu 
Dumnezeu prin intermediul chivotului, precum şi apariţii ale 


„îngerului”. Să urmărim câteva exemple: „Şi copiii lui Israel 
au întrebat pe Domnul; acolo se găsea atunci chivotul 
legământului lui Dumnezeu”. (Judecători 20: 27). 

„Îngerul Domnului s-a suit din Ghilgal la Bochim şi a zis: 
„Eu v-am scos din Egipt, şi v-am adus în ţara pe care am 
jurat părinţilor voştri că v-o voi da”. (Judecători 2:1). 

Importantă este şi descrierea vestirii naşterii lui Samson: 
„îngerul Domnului s-a arătat femeii şi i-a zis: „lată că tu eşti 
stearpă şi n-ai copii: dar vei rămâne însărcinată şi vei naşte 
un fiu”... Femeia s-a dus şi i-a spus bărbatului ei: „Un om al 
lui Dumnezeu a venit la mine, şi avea înfăţişarea unui înger 
al lui Dumnezeu, o înfăţişare înfricoşată”. (Judecători 13: 3, 
6). 
Cred că această femeie nu s-a speriat de acest „om al lui 
Dumnezeu” care, aşa cum am văzut în exemplele 
anterioare ne este foarte asemănător, ci de aparatul 
individual de zbor, „de înger”. 

După o nouă întâlnire, de astă dată împreună cu soţul ei, 
au văzut că, „îngerul Domnului S-a suit în flacăra altarului”. 
(Judecători 13: 20). 

Spre sfârşitul perioadei judecătorilor s-a născut Samuel, 
cel care va face legătura între Judecători şi Regat (aprox. 
1100 în. de Hr.) Se pare că el a fost întemeietorul unui 
ordin propriu-zis de profeţi ce avea menirea, datorită 
degenerării instituţiei preoţeşti, să pună o stavilă morală 
asupra abaterilor preoţilor şi ale regilor. 

Profeţii aceştia şi-au desfăşurat activitatea de-a lungul 
unei perioade de aproximativ 300 de ani, înainte de vremea 
celorlalţi profeţi care au scris ultimele 17 cărţi ale Vechiului 
Testament Cei mai importanţi au fost: Samuel, 
organizatorul regatului, Natan, sfetnicul lui David, Ahija, 
sfetnicul lui leroboam, Ilie şi Elisei, cei care au condus lupta 
contra lui Baal. 

Până acum, forma de guvernământ fusese, aşa cum am 
văzut, teocraţia. 


În această perioadă, Dumnezeu va permite acestei 
naţiuni să se unească, sub conducerea unui rege. Primul 
rege a fost Saul (cca. 1053 în. de Hr.), apoi David (cca. 
1013 în. de Hr.) urmat de Solomon (cca. 973 în. de Hr.). 
Perioada lui David şi Solomon a fost perioada cea mai 
fericită a istoriei ebraice. David a fost un războinic, Solomon 
a fost constructor. David a întemeiat Regatul, Solomon a 
construit templul. În lumea din afară, era epoca lui Homer, 
începutul istoriei greceşti. Egiptul, Asiria şi Babilonul erau 
slabe în vremea aceea, iar Israelul era regatul cel mai 
puternic din toată lumea: lerusalimul era oraşul cei mai 
frumos, iar Templul, clădirea cea mai minunată de pe 
pământ. De la capătul pământului veneau oamenii să audă 
înţelepciunea lui Solomon şi să-i vadă oraşul. Renumita 
regină din Saba a exclamat: „Nici pe jumătate nu mi s-a 
spus”. 

Regatul a durat 120 de ani: Saul - 40 ani, David - 40 ani, 
Solomon - 40 ani. După moartea lui Solomon regatul a fost 
divizat: zece seminţii au format regatul de nord, Israelul, iar 
luda şi Beniamin - au format regatul de sud, numit luda. 

Regatul de nord a durat peste 200 de ani şi a fost nimicit 
de Asiria. (721 în. de Hr.) Regatul de sud a durat cu puţin 
peste 300 de ani şi a fost nimicit de Babilon (aprox. 600 în. 
de Hr.). 

Din punct de vedere religios ambele regate au căzut de 
la credinţa în Dumnezeu la practicile idolatre, slujindu-i lui 
Baal şi altor zeități aparţinând popoarelor învecinate. 

Şi în această perioadă a împăraţilor, elementele care 
constituie axul studiului nostru, se manifestă: mă refer la 
chivot şi îngerul Domnului. Să urmărim câteva exemple: 

„Când au venit toţi bătrânii lui Israel, preoţii au ridicat 
chivotul... în clipa când au ieşit preoţii din Locul Sfânt, norul 
a umplut casa Domnului”. (1 împărați 8: 3, 10) 

„Pe când mergeau ei vorbind (Ilie şi Elisei), iată că un car 
de foc şi nişte cai de foc i-au despărţit unul de altul, şi Ilie s- 


a înălţat la cer într-un vârtej de vânt”. (2 împărați 2:11) 

In cartea lui Ezechiel vom asista la o descriere 
amănunţită a acestor „cai de foc” numiţi acolo „heruvimi”, 
precum şi la o răpire asemănătoare celei a lui Ilie, dar, cu 
readucerea pe pământ a acestuia. 

„Slujitorul omului lui Dumnezeu s-a sculat dis-de- 
dimineaţă şi a ieşit. Şi iată că o oaste înconjura cetatea cu 
cai şi care (oastea sirienilor). Şi slujitorul a zis omului lui 
Dumnezeu: „Ah, domnul meu, cum vom face?” El a 
răspuns: „Nu te teme, căci mai mult sunt cei cu noi decât 
cei cu ei”. Elisei s-a rugat, şi a zis: „Doamne deschide-i ochii 
să vadă („ochii minţii”). Şi Domnul a deschis ochii 
slujitorului, care a văzut muntele plin de cai şi care de foc 
împrejurul lui Elisei”. (2 împărați 6: 15—17). Deci, 
reprezentanţii acestei lumi erau printre evrei, ochii lor fiind 
împiedicaţi să-i vadă. 

Observarea Lor se poate face, după părerea mea, prin 
două mijloace: primul, de deschidere a „ochilor minţii”, 
adică dirijarea de către Ei a unor funcţii spirituale la care 
omul nu are acces, (poate doar persoanele numite 
„extrasenzoriale”) iar al doilea, se. Referă la materializarea 
lor, urmată de dematerializare. 

Acceptarea acestei proprietăţi de 
materializare/dematerializare, prin dirijarea unor forţe fizice 
pe care noi nu le cunoaştem, poate constitui, şi o explicaţie 
legată de dispariţiile misterioase de nave şi avioane în 
Triunghiul Bermudelor. 

Siguranţa lui Elisei legată de sprijinul militar pe care-l vor 
primi evreii în lupta cu Asirienii era perfect întemeiată, 
deoarece: „în noaptea aceea a ieşit îngerul (Nava) 
Domnului şi a ucis în tabăra Asirienilor o sută optzeci şi 
cinci de mii de oameni (numărul este probabil de o sută de 
ori mai mare decât cel real). Şi când s-au sculat dimineaţa, 
iată că toţi erau nişte trupuri moarte: „Atunci Sanherib, 
împăratul Asiriei, şi-a ridicat tabăra, a plecat şi s-a întors. Şi 


a locuit la Ninive”. (2 împărați 19: 35-36). 


PLIMBĂRILE LUI EZECHIEL CU SLAVA 
(NAVA) DOMNULUI 


După perioada regilor, a urmat, aşa cum am afirmat 
anterior, robia. Despre această perioadă nu mai există 
relatări ale unor eventuale comunicări prin intermediul 
chivotului, dar, avem în schimb, relatări ample ale 
contactelor directe avute de profeţii lui Israel, cu 
Dumnezeu. Dintre acestea am ales pe cele avute de 
Ezechiel, Daniel, Zaharia. 

Ezechiel a fost un profet al Captivităţii. A fost dus în robie 
în anul 597 în. de Hr. 

Daniel a fost dus în Babilon din tinereţe, unde a trăit tot 
timpul cât a ţinut robia babiloniană a evreilor, ocupând 
funcţii înalte în imperiile babilonian şi persan. 

Zaharia, împreună cu Hagai, după întoarcerea din 
captivitate (aprox. 536 în. de Hr.) au participat la clădirea 
Templului. (520—516 în. de Hr.). 

Şi acum exemplele: 

„În al treizecilea an, în a cincea zi a lunii a patra, pe când 
eram între prinşii de război de la râul Chebar, s-au deschis 
cerurile şi am avut vedenii dumnezeieşti. In a cincea zi a 
lunii - era în anul al cincilea al robiei împăratului loaiachim, 
Cuvântul Domnului a vorbit lui Ezechiel, fiul lui Buzi, 
preotul, în ţara Haldeilor, lângă râul Chebar, şi acolo a venit 
mâna Domnului peste el. 

M-am uitat, şi iată că a venit de la miazănoapte un vânt 
năprasnic, un nor gros, şi un snop de foc, care răspândea 
de jur împrejur o lumină strălucitoare, în mijlocul căreia 
lucea ca o aramă lustruită care ieşea din mijlocul focului. 

Tot în mijloc, se mai vedeau patru făpturi vii, a căror 
înfăţişare avea o asemănare omenească. Fiecare din ele 
avea patru feţe, şi fiecare avea patru aripi. Picioarele lor 


erau drepte şi talpa picioarelor lor era ca a piciorului unui 
vițel, şi scânteiau ca nişte aramă lustruită. Sub aripi, de 
cele patru părţi ale lor, aveau nişte mâini de om; şi toate 
patru aveau feţe şi aripi. 

Aripile lor erau prinse una de alta. Şi Când mergeau, nu 
se întorceau în nicio parte, ci fiecare mergea drept înainte. 
Cât despre chipul feţelor lor era aşa: înainte, toate aveau 
faţă de om; la dreapta lor, toate patru aveau câte o faţă de 
leu, la stânga lor toate patru aveau câte o faţă de bou, iar 
înapoi, toate patru aveau câte o faţă de vultur. 

Aripile fiecăreia erau întinse în sus, aşa că două din 
aripile lor ajungeau până la cele învecinate, iar două le 
acopereau trupurile. Fiecare mergea drept înainte, şi 
anume încotro le mâna duhul să meargă, într-acolo 
mergeau; iar în mersul lor nu se întorceau în nicio parte. 

În mijlocul acestor făpturi vii era ceva ca nişte cărbuni de 
foc aprinşi, care ardeau; şi ceva ca nişte făclii umbla 
încoace şi încolo printre aceste făpturi vii (probabil 
dispozitive electronice ce comandau aceşti heruvimi - 
roboţi, care, vom vedea alcătuiau baza de aterizare şi 
decolare a slavei); focul acesta arunca o lumină 
strălucitoare, şi din el ieşeau fulgere. Făpturile vii însă când 
alergau şi se întorceau, erau ca fulgerul. Mă uitam la aceste 
făpturi vii şi iată că pe pământ, afară de făpturile vii, era o 
roată la fiecare din cele patru feţe ale lor. 

Înfăţişarea acestor roate şi materialul din care erau 
făcute, păreau de hrisolit şi toate patru aveau aceeaşi 
întocmire. Înfăţişarea şi alcătuirea lor erau de aşa fel încât 
fiecare roată părea că este în mijlocul unei alte roate. Când 
mergeau, alergau pe toate cele patru laturi ale lor, şi nu se 
întorceau deloc în mersul lor. Aveau nişte obezi de o 
înălţime înspăimântătoare, şi pe obezile lor cele patru roate 
erau pline cu ochii de jur împrejur (tot dispozitive 
electronice). 

Când mergeau făpturile vii, mergeau şi roatele pe lângă 


ele: şi când se ridicau făpturile vii de la pământ se ridicau şi 
roatele. 

Unde le mâna duhul să meargă, acolo mergeau, încotro 
voia duhul; şi împreună cu ele se ridicau şi roatele, căci 
duhul făpturilor vii era în roate. Când mergeau făpturile vii, 
mergeau şi roatele; când se opreau ele, se opreau şi 
roatele, când se ridicau de pe pământ se ridicau şi roatele 
căci duhul făpturilor vii era în roate” (Ezechiel 1: 1—21). 

Până aici a fost deci, descrierea heruvimilor - roboţi, cu 
cele 4 feţe, cu roţile, ochii, „făcliile” ce reprezintă, probabil, 
dispozitive electronice. Aceştia formau trenul de aterizare şi 
decolare a navei. 

Urmele lăsate de OZN-uri la locul aterizării indică şi ele 
existenţa unei mari diversităţi de trenuri de aterizare. 
Există OZN-uri cu 3, 4 sau 6 suporţi. 

Urmează descrierea navei, sau slavei: „Deasupra 
capetelor făpturilor vii era ceva ca o întindere a cerului, 
care semăna cu cristalul strălucitor; şi se întindea în aer 
sus, peste capetele lor. Sub cerul acesta, aripile lor stăteau 
drepte, întinse una spre alta şi mai aveau fiecare câte două 
aripi, care le acopereau trupurile”. (Ezechiel 1: 22—23). 

să vedem cum funcţiona ansamblul slavă-heruvimi: 
(Figura 2). 


Întinderea „cerului”, asemănătoare cu cristalul strălucitor 


SLAVA (NAVA) DOMNULUI 


Heruvimii cu „aripile“ lor, „roțile“ lor, „fețele“ lor ce erau 
asemănătoare celor 4 fețe ale Sfinxului. Ei formau TRENUL 
DE ATERIZARE şi DECOLARE A SLAVEI. 


„Când umblau, am auzit vâjâitul aripilor lor ca vâjâitul 
unor ape mari, şi ca glasul Celui Atotputernic. Când 
mergeau, era un vuiet gălăgios ca al unei oştiri; iar când se 
opreau îşi lăsau aripile în jos”. (Ezechiel 1: 24—25). 

Şi acum, Cine o conducea: „Deasupra cerului care era 
peste capetele lor, era ceva ca o piatră de safir, în chipul 
unui scaun de domnie; pe acest chip de scaun de domnie, 
se vedea ca un chip de om care şedea pe el. Am mai văzut 
iarăşi o lucire de aramă lustruită ca nişte foc, 
(echipamentul de zbor - n.a.) înlăuntrul căreia era omul 
acesta şi care strălucea de jur împrejur: de la chipul 
rărunchilor lui până sus, şi de la chipul rărunchilor lui până 
jos, am văzut ca un fel de foc, şi de jur împrejur era 
înconjurat cu o lumină strălucitoare. 

Ca înfăţişarea Curcubeului, care sta în nor într-o zi de 
ploaie, aşa era şi înfăţişarea acestei lumini strălucitoare, 
care-l înconjura. Astfel era arătarea slavei Domnului. Când 
am văzut-o, am căzut cu faţa la pământ şi am auzit glasul 
Unuia care vorbea”. (Ezechiel 1: 26—28). 

Deci, Dumnezeu, din slavă, îi vorbeşte lui Ezechiel. Să 
vedem ce-i spune: „Du-te la prinşii de război, la copiii 
poporului tău, vorbeşte-le, şi fie că vor asculta, fie că nu vor 
asculta, să le spui: „Aşa vorbeşte Domnul Dumnezeu”. 


Şi Duhul m-a răpit, şi am auzit înapoia mea, dârdâitul 
unui mare cutremur de pământ: Slava Domnului s-a ridicat 
din locul ei. Am auzit şi vâjâitul aripilor făpturilor vii care se 
loveau una de alta, uruitul roatelor de lângă ele şi dârdâitul 
unui mare cutremur de pământ”. (Ezechiel 3: 11—13). 

„Duhul m-a răpit”. Să ne reamintim de Lot (Geneza 
19/10): „dar bărbaţii aceia au întins mâna, au tras pe Lot 
înăuntru la ei în casă şi au încuiat uşa”. Deci „duhul” 
reprezintă în acest context o forţă fizică prin care e posibilă 
deplasarea corpurilor noastre în spaţiu - telekinezie. Să 
revenim la Ezechiel: „Când m-a răpit Duhul şi m-a luat 
mergeam amărât şi mânios, şi mâna Domnului apăsa tare 
peste mine. (forţa antigravitaţională - n.a.). 

Am ajuns la Tel-Abib, la robii de război care locuiau la 
râul Chebar, în locul unde se aflau; şi am rămas acolo, 
înmărmurit în mijlocul lor, şapte zile”. (Ezechiel 3: 14—15). 

După cele 7 zile: „M-am sculat şi m-am dus în vale: şi iată 
că slava Domnului s-a arătat acolo, aşa cum o văzusem la 
râul Chebar”. (Ezechiel 3: 23). 

„In al şaselea an, în ziua a cincea a lunii a şasea, pe când 
şedeam în casă, şi bătrânii lui luda şedeau înaintea mea, 
mâna Domnului Dumnezeu a căzut peste mine. 

(Deci, după 1 an, faţă. de cap. |, în care a menţionat anul 
al cincilea al robiei împăratului loiachim, a cincea zi a lunii a 
patra, slava reapare - n.a.) 

M-am uitat, şi iată că era un chip care avea o înfăţişare 
de om; de la coapse în jos, era foc, şi de la coapse în sus 
era ceva strălucitor, ca nişte aramă lustruită. (Din nou 
echipamentul - n.a.) 

El a întins ceva ca o mână, şi m-a apucat de zuluifii 
capului. Duhul m-a răpit între pământ şi cer, şi m-a dus, în 
vedenii dumnezeieşti, la lerusalim... Şi iată că slava 
Dumnezeului lui Israel era acolo, aşa cum o văzusem în 
vale”. (Ezechiel 8:1-4) 

„Ceva ca o mână” - din nou dispozitivul de teleportare. 


„Apoi a strigat (Dumnezeu) cu glas tare la urechile mele: 
„Apropiaţi-vă voi care trebuie să pedepsiţi cetatea, fiecare 
cu unealta lui de nimicire în mână”. 

Şi iată că au venit şase oameni de pe drumul porţii de 
sus dinspre miazănoapte, fiecare cu unealta lui de nimicire 
în mână. În mijlocul lor era un om îmbrăcat într-o haină de 
în, şi cu o călimară la brâu (tot descriere a costumelor lor). 

Slava Dumnezeului lui Israel s-a ridicat de pe heruvimul 
pe care era, şi s-a îndreptat spre pragul casei... Şi El le-a 
zis: „Spurcaţi casa şi umpleţi curţile cu morţi... leşiţi... Ei au 
ieşit şi au început să ucidă în cetate”. (Ezechiel 9:1 - 3, 7). 

Asistăm la o intervenţie directă, pentru pedepsirea 
idolatriei copiilor lui Israel. 

„M-am uitat, şi iată că pe cerul care era deasupra capului 
heruvimilor era ceva ca o piatră de safir; deasupra lor se 
vedea ceva asemănător cu un chip de scaun de domnie. 

Şi Domnul a zis omului aceluia îmbrăcat în haine de în: 
„Vâră-te între roatele de sub heruvimi, umple-ţi mâinile cu 
cărbuni aprinşi care sunt între heruvimi, şi împrăştie-i peste 
cetate”. Şi el s-a vârât între roate sub ochii mei. 

Heruvimii stăteau în partea dreaptă a casei, când s-a 
vârât omul acela între roate, iar norul a umplut curtea 
dinăuntru. 

Atunci slava Domnului s-a ridicat de pe heruvimi, şi s-a 
îndreptat spre pragul casei, aşa încât Templul s-a umplut 
de nor, şi curtea s-a umplut de strălucirea slavei Domnului. 

Vâjâitul aripilor heruvimilor s-a auzit până la curtea de 
afară, ca glasul Dumnezeului Celui Atotputernic când 
vorbeşte. Când a poruncit deci omului aceluia îmbrăcat în 
haina de în să ia foc dintre roate, dintre heruvimi, omul 
acesta s-a dus şi s-a aşezat lângă roate. Atunci un heruvim 
a întins mâna între heruvimi spre focul care era între 
heruvimi, a luat foc şi l-a pus în mâinile omului aceluia 
îmbrăcat cu haina de în. Şi omul acesta l-a luat, şi a ieşit 
afară. 


La heruvimi se vedea ceva ca o mână de om subt aripile 
lor”. (Ezechiel 10: 1—8). 

Pe lângă slava care decolează de pe heruvimi, încă un 
nou amănunt: între heruvimi era un „foc de cărbuni aprinşi” 
- motorul navei cu încărcătura nucleară, presupun, 
deoarece, omul cu haina de în a primit dispoziţie să ia din 
aceşti cărbuni şi să-i împrăştie în cetate tot în scop de 
nimicire. Şi încă ceva: nu a luat direct, ci cu mâna unui 
heruvim, care era asemănătoare celei de om (probabil un 
dispozitiv de prindere). Sistemele de propulsie ale 
aparatelor neidentificate sunt variate ca şi forma OZN- 
urilor. Astfel, pot fi: cu jet, cu radiaţii, cum este în exemplul 
de mai sus. 

„Şi heruvimii s-au ridicat. Erau făpturile vii pe care le 
văzusem lângă Chebar... Slava Domnului a plecat din 
pragul Templului şi s-a aşezat pe heruvimi. 

Heruvimii şi-au întins aripile, şi s-au înălţat de pe pământ 
subt ochii mei”. (Ezechiel 10: 15, 18—19). 

„După aceea, heruvimii şi-au întins aripile, însoţiţi de roţi, 
şi slava Dumnezeului lui Israel era sus deasupra lor. 

Slava Domnului s-a înălţat din mijlocul cetăţii, şi s-a 
aşezat pe muntele de la răsăritul cetăţii. 

Pe mine însă m-a răpit Duhul şi m-a dus iarăşi în vedenie, 
prin Duhul lui Dumnezeu, în Haldea la prinşii de război”. 
(Ezechiel 11: 22—24). 

„Şi iată că slava Domnului lui Israel venea de la răsărit. 
Glasul său era ca urletul unor ape mari, şi pământul 
strălucea de slava Sa... Am auzit pe cineva vorbindu-mi din 
casă, şi un om stătea lângă mine. El mi-a zis: „Fiul Omului, 
acesta este locul Scaunului Meu de domnie, locul unde voi 
pune talpa picioarelor Mele: aici voi locui veşnic în mijlocul 
copiilor lui Israel”. (Ezechiel 43: 2, 6, 7). 

„Pe când eu, Daniel, aveam vedenia aceasta, şi căutam 
s-o pricep, iată că înaintea mea stătea cineva, care avea 
înfăţişarea unui om. 


Şi am auzit un glas de om în mijlocul râului Ulai, care a 
strigat şi a zis: „Gavrile, tâlcuieşte-i vedenia aceasta”. 
(Daniel 8: 15—16). 

„Pe când vorbeam eu încă în rugăciunea mea, a venit 
repede în zbor iute, omul Gavril, pe care-l văzusem mai 
înainte într-o vedenie” (din nou aparatele de zbor 
individuale - n.a.). (Daniel 9: 21). 

„Am ridicat ochii, m-am uitat, şi iată că acolo stătea un 
om îmbrăcat în haine de în şi încins la mijloc cu un brâu de 
aur din Ufaz. 

Trupul lui era ca o piatră de hrisolit, faţa-i strălucea ca 
fulgerul şi ochii îi erau ca nişte flăcări ca de foc; dar braţele 
şi picioarele semănau cu nişte aramă lustruită, şi glasul lui 
tuna ca vuietul unei mari mulţimi”. (Daniel 10: 5, 6). 

„Am ridicat din nou ochii şi m-am uitat şi iată că era un 
sul de carte, care zbura... are o lungime de douăzeci de coţi 
şi o lăţime de zece coţi”. (1 cot are aproximativ 0,60 m). 
Deci 12/6 m. Dimensiunea unui posibil aparat individual de 
zbor (Zaharia 5: 1, 2). 

Cu aceste aspecte din viaţa profeților Ezechiel, Daniel şi 
Zaharia închei prezentarea exemplelor legate de contactele 
directe ale poporului lui Israel cu Dumnezeu, contacte 
avute, aşa cum am văzut, în toată perioada istoriei lor, 
descrisă în Vechiul Testament 

La încheierea Vechiului Testament, în jurul anului 430 în. 
de Hr. luda era o provincie persană. Aceasta a rămas o 
putere mondială încă aproximativ o sută de ani, timp în 
care nu se cunosc prea multe despre istoria evreilor. A 
urmat apoi perioada greacă (331—167 în. de Hr.) când 
Alexandru cel Mare a cucerit ţările care fuseseră sub 
stăpânirea Egiptului, Asiriei, Babilonului şi Persiei. Cu ocazia 
invadării Palestinei, el a dat dovadă de multă înţelegere 
faţă de evrei, cruţând lerusalimul şi acordând imunitate 
evreilor, pentru ca aceştia să se poată stabili în Alexandria. 

Intre 167—63 în. de Hr. A urmat o perioadă de 


independenţă, după care în anul 63 în. de Hr., Palestina a 
fost cucerită de romani, care au fost conduşi de Pompei. 
Antipater a fost numit dregător al ludeii. El a fost urmat de 
fiul lui, lrod cel Mare, care a fost rege al ludeei (37 în. de 
Hr. — 3 d. Hr.), în timpul lui având loc naşterea lui lisus 
Cristos. 

În concluzie, se poate afirma că, asupra acestei perioade, 
cuprinsă între anul 430 în. de Hr. şi cea a naşterii lui lisus 
Cristos, nu există prea multe documente care să poată fi 
analizate din punctul de vedere al unor contacte între 
Dumnezeu şi poporul Său. 

Vechiul Testament cuprinde deci, istoria legăturilor lui 
Dumnezeu cu națiunea ebraică în scopul de a-l aduce în 
lume pe Mesia, pentru toate popoarele. Deşi studiul făcut 
nu este axat pe tema profeților, trebuie să afirm că aproape 
toate cărţile Vechiului Testament, cuprind referiri la venirea 
lui Mesia. În acest timp, Dumnezeu, în providenţa Sa, 
pregătea naţiunile pentru acest eveniment. Grecia a 
unificat civilizațiile Asiei, Europei şi Africii, stabilind o 
singură limbă universală: greaca. Roma a făcut din lumea 
întreagă un singur imperiu, iar drumurile romane au făcut 
posibil accesul spre toate colţurile acestei lumi, favorabil 
vestirii Evangheliei lui Cristos. Scopul lui Dumnezeu era 
următorul: prin Naşterea, Moartea şi învierea lui lisus să 
pună bazele unei credinţe adevărate, într-un Dumnezeu 
adevărat, care s-a făcut părtaş oamenilor în bucuriile şi 
necazurile acestei lumi. 


PRIMA APARIȚIE PE PĂMÂNT A CONDUCĂTORULUI 
OMENIRII, IISUS CRISTOS. REAPARIŢIA NAVEI 
SPAŢIALE (SLAVEI), DOVADA ZDROBITOARE A 

ORIGINII SALE EXTRATERESTRE Şi ELEMENT 
PRINCIPAL DE LEGĂTURĂ ÎNTRE VECHIUL ŞI NOUL 
TESTAMENT 


Evreii nu l-au recunoscut pe lisus ca Mesia, iar 
actualmente, majoritatea oamenilor îl acceptă (cel mult) 
doar din punct de vedere istoric, negând originea sa divină. 
Cred că aceste jigniri aduse Personalităţii Sale pot dispare, 
doar în momentul în care vor exista dovezi clare, conform 
cărora ar fi fost cu adevărat Fiul lui Dumnezeu. O lumină în 
acest sens ar putea aduce şi faptul că, în Noul Testament, 
vom reîntâlni temele de bază ale studiului nostru: slava, 
norul, îngerul. Cu alte cuvinte, dacă acceptăm că în Vechiul 
Testament poporul evreu a fost condus de Dumnezeu, care 
le apărea în slavă şi lupta alături de ei, suntem nevoiţi să 
acceptăm văzând că această slavă apare şi în timpul vieţii 
lui Isus, după o perioadă lungă de absenţă, că Acesta a fost 
cu adevărat Fiul lui Dumnezeu. 

Prezenţa acesteia în timpul vieţii lui Isus şi, după cum 
vom vedea şi în Apocalipsul lui loan, precum şi faptul că 
întâlnim din nou pe „îngerul Gavril” ce apare în Cartea lui 
Enoh şi în Vechiul Testament, mă face să afirm că, 
reprezentanţii acestei lumi paralele ne-au supravegheat pe 
tot parcursul istoriei noastre cu un scop bine determinat, pe 
care-l voi enunţa după analizarea evenimentelor, 
importante pentru studiul nostru, din timpul lui Isus. 

Primul eveniment a fost chiar înainte de apariţia Sa pe 
pământ - mă refer la vestirea naşterii Lui: „în luna a şasea, 
îngerul Gavril a fost trimis de Dumnezeu într-o cetate din 
Galileea, numită Nazaret, la o fecioară logodită cu un 
bărbat, numit Iosif, din casa lui David. Numele fecioarei era 
Maria. Îngerul a intrat la ea, şi i-a zis: „Plecăciune ţie, căreia 
ţi s-a făcut mare har; Domnul este cu tine, binecuvântată 
eşti tu între femei”. Tulburată foarte mult de cuvintele 
acestea, Maria se întreba singură ce putea să însemne 
urarea aceasta. Îngerul i-a zis: „Nu te teme, Mărie; căci ai 
căpătat îndurare înaintea lui Dumnezeu. Şi iată că vei 
rămâne însărcinată, şi vei naşte un fiu, căruia îi vei pune 
numele Isus. El va fi mare, şi va fi chemat Fiul Celui Prea 


înalt; şi Domnul Dumnezeu îi va da Scaunul de domnie al 
tatălui Său David. Va împărăţi peste casa lui lacov în veci, 
şi împărăţia Lui nu va avea sfârşit”. Maria a zis îngerului: 
„Cum se va face lucrul acesta, fiindcă eu nu ştiu de 
bărbat?” îngerul i-a răspuns: „Duhul Sfânt se va pogori 
peste tine, şi puterea Celui Prea înalt te va umbri. De 
aceea, Sfântul care Se va naşte din tine, va fi chemat Fiul 
lui Dumnezeu”. (Luca 1: 26—35). 

Pentru lămurirea acestui eveniment, trebuiesc luate în 
seamă următoarele aspecte: prezenţa îngerului Gavril, care 
era reprezentantul unei alte lumi, deosebit de dezvoltate, şi 
afirmaţia acestuia conform căreia „Duhul Sfânt se va pogori 
peste tine şi Puterea Celui Prea înalt te va umbri”. Cu alte 
cuvinte, cred că este vorba de o fecundare artificială, 
efectuată sub stare de hipnoză. 

Primul episod în care reapare Slava, este cel referitor la 
păstorii din Betleem: „In ţinutul aceia erau nişte păstori, 
care stăteau afară în câmp, şi făceau de strajă împrejurul 
turmei lor. 

Şi iată că un înger al Domnului s-a înfăţişat înaintea lor, 
şi slava Domnului a strălucit împrejurul lor. Ei s-au înfricoşat 
foarte tare. Dar îngerul le-a zis: „Nu vă temeţi, căci vă aduc 
o veste bună, care va fi o mare bucurie pentru tot norodul; 
astăzi în cetatea lui David, vi s-a născut un Mântuitor, care 
este Hristos, Domnul”. (Luca 2: 8—10). 

Aşa cum am remarcat în Vechiul Testament, Dumnezeu 
era Cel care conducea Slava, îngerul Domnului, la fel ca în 
exemplele anterioare, reprezentând probabil un aparat 
individual de zbor, în care era Dumnezeu sau un slujitor al 
Acestuia. 

Pentru a da acestui eveniment semnificaţia cuvenită şi a- 
| întipări profund în mintea păstorilor se produce un 
fenomen de materializare a persoanelor din această lume 
paralelă, asemănător celui relatat de Elisei, referitor la 
lupta contra Asirienilor, când a văzut „carele de foc” prin 


deschiderea „ochilor minţii”. Să urmărim evenimentele: „Şi 
deodată, împreună cu îngerul s-a unit o mulţime de oaste 
cerească lăudând pe Dumnezeu, şi zicând: „Slavă lui 
Dumnezeu în locurile prea înalte, şi pace pe pământ între 
oamenii plăcuţi lui”. (Luca 2: 13—14) După această 
apariţie, „îngerii au plecat de la ei, ca să se întoarcă în cer”; 
iar păstorii au zis unii către alţii: „Haidem să mergem până 
la Betleem şi să vedem ce ni s-a spus şi ce ne-a făcut 
cunoscut Domnul”. (Luca 2: 15) Referitor la afirmaţia din 
urmă a păstorilor, cred că, şi de astă dată în interiorul 
„îngerului” era tot Dumnezeu, păstorii spunând că 
„Domnul” şi nu „îngerul” le-a făcut. Cunoscut evenimentul. 

Un eveniment important, care a însoţit naşterea lui Isus 
şi a creat multe controverse, este cel al magilor, care 
afirmă că i-au văzut steaua în Răsărit. Aceştia, după ce trec 
pe la împăratul Irod, pleacă să i se închine lui Isus: „Şi iată 
că steaua, pe care o văzuseră în Răsărit, mergea înaintea 
lor, până ce a venit şi s-a oprit deasupra locului unde era 
Pruncul”. (Matei 2: 9). 

S-a calculat că a fost vorba de o conjuncţie a lui Jupiter 
cu Saturn, în Zodia Peştilor, ceea ce a dus la apariţia unei 
stele deosebite, de o strălucire extraordinară, dar, această 
ipoteză nu poate explica cum a mers steaua înaintea lor, 
până s-a oprit deasupra locului unde era Isus. 

Părerea mea este alta: doar slava în care era Dumnezeu 
putea să-i călăuzească pe magi, aşa cum a făcut-o 40 de 
ani cu poporul Său mare din pustiu. 

O dovadă clară a faptului că lisus era reprezentantul 
acestei lumi paralele, este schimbarea Sa la faţă: 

„lisus a luat cu el pe Petru, pe loan şi pe lacov, şi S-a suit 
pe munte să se roage. Pe când Se ruga, | s-a schimbat 
înfăţişarea feţei, şi îmbrăcămintea i s-a făcut albă 
strălucitoare. Şi iată că stăteau de vorbă cu El doi bărbaţi: 
erau Moise şi llie, care se arătaseră în slavă, şi vorbeau 
despre sfârşitul Lui, pe care avea să-l aibă la Ierusalim... Pe 


când vorbea el astfel, a venit un nor, şi i-a acoperit cu 
umbra lui; ucenicii s-au înspăimântat când i-au văzut 
intrând în nor. Şi din nor s-a auzit un glas, care zicea: 
„Acesta este Fiul Meu preaiubit: de El să ascultați”. (Luca 9: 
28—31, 34—35). 

Pentru impresionarea ucenicilor, şi întărirea convingerii 
lor că lisus este Fiul lui Dumnezeu, a avut loc acest 
eveniment. Schimbarea la Față a lui lisus, făcută, subliniez, 
în apropierea Slavei, se putea realiza prin trimiterea din 
acestea a unor fascicule luminoase care să-l înconjoare, 
creându-i aceste haine strălucitoare. Slava şi norul, 
reamintesc, reprezentau: masa în sine (slava), stratul de 
protecţie contra radiaţiilor emise de slavă (norul). 

Împreună cu Dumnezeu, în Slavă, erau şi alte două 
persoane descrise în Vechiul Testament: Moise şi llie. 
Pentru llie, prezenţa lui în această lume paralelă este mai 
uşor de explicat deoarece, aşa cum am văzut, el, 
asemănător lui Enoh, a fost „răpit” la cer într-un „car de 
foc”. 

În ceea ce-l priveşte pe Moise, acesta a murit şi, „Domnul 
l-a îngropat în vale, în ţara Moabului, faţă în faţă cu Bet- 
Peor” (Deuteronom 34—6). 

Părerea mea este că, după moartea sa, trupul lui Moise a 
fost „ridicat” la cer, unde a fost readus la viaţă, putând 
astfel să apară în Slavă împreună cu Dumnezeu şi llie. Mă 
bazez în această afirmaţie pe câteva paragrafe din Biblie şi 
cărţile apocrife, care odată erau studiate împreună cu 
Biblia, dar, din motive care ţin de modul îngust al unor 
confesiuni religioase de a vedea lucrurile, au fost excluse. 
Astfel: 

„În Deuteronom cap. 34—6 scrie „Nimeni nu i-a cunoscut 
mormântul până în ziua de azi”. 

În epistola lui luda, versetul 9 scrie: „Arhanghelul Mihail, 
când se împotrivea diavolului şi se certa cu el pentru trupul 
lui Moise, n-a îndrăznit să rostească împotriva lui o judecată 


de ocară, ci doar a zis: „Domnul să te mustre”. 

Cartea apocrifă al cărei titlu este „înălţarea lui Moise”, 
conţine profeţii atribuite lui Moise, când era pe moarte, 
profeţii, pe care el le-ar fi încredinţat lui losua. 

Cenzurarea acestor cărţi nu a făcut un serviciu lui 
Dumnezeu. Cred mai degrabă că, autorii acestor fapte 
urmăreau altceva - ţinerea oamenilor în întuneric pentru 
ca, în numele afirmației inventate de ei „crede şi nu 
cerceta”, să poată obţine cât mai multe avantaje materiale. 

O dovadă că în vechime aceste cărţi erau la loc de cinste, 
şi erau citite împreună cu celelalte aparţinând Vechiului 
Testament, este că, acelaşi luda se referă la Enoh: „Şi 
pentru ei a proorocit Enoh, al şaptelea patriarh de la Adam, 
când a zis: „lată că a venit Domnul cu zecile de mii de sfinţi 
ai Săi, ca să facă judecată împotriva tuturor.» ” (luda v. 14 
—15). 

Revenind la lisus, vreau să citez două dintre afirmaţiile 
sale, din care reiese siguranţa pe care o avea, legată de 
apartenenţa Sa şi la o altă lume, convingere, în care un rol 
capital l-a avut contactul cu Slava lui Dumnezeu, llie, Moise. 
Astfel, le va spune iudeilor „voi sunteţi de jos, le-a zis El. Eu 
sunt de sus, voi sunteţi din lumea aceasta. Eu nu sunt din 
lumea aceasta”, (loan 8: 23). 

Inaintea lui Pilat, lisus afirmă următoarele: „împărăţia 
Mea nu este din lumea aceasta. Dacă ar fi împărăţia Mea 
din lumea aceasta, slujitorii Mei s-ar fi luptat ca să nu fiu 
dat în mâinile ludeilor; dar acum, împărăţia Mea nu este de 
aici”. (loan 18: 36). 


ÎNVIEREA Şi ÎNĂLŢAREA LUI IISUS - ROLUL NAVEI 
SPAŢIALE (SLAVEI) ÎN ACESTE EVENIMENTE 


Aşa cum am văzut, lisus, după schimbarea la faţă va 
discuta cu llie şi Moise despre sfârşitul Lui de la lerusalim. 
lisus ştia că trebuie să moară, pentru ca, ulterior, prin 


răspândirea credinţei în El, ca Fiu al Dumnezeului cel 
adevărat să poată fi spulberate orice alte forme aberante 
de închinare la zeități inexistente. Ştia de asemenea că va 
învia. Să analizăm acest eveniment „La sfârşitul zilei 
Sabatului, când începea să se lumineze, înspre ziua dintâi a 
săptămânii, Maria Magdalena şi cealaltă Mărie au venit să 
vadă mormântul. Şi iată, s-a făcut un mare cutremur de 
pământ, căci un înger al Domnului s-a pogorât din cer, a 
venit şi a prăvălit piatra de la uşa mormântului şi a şezut pe 
ea. Înfăţişarea lui era ca fulgerul şi îmbrăcămintea lui albă 
ca zăpada. Străjerii au tremurat de frica lui, şi au rămas ca 
nişte morţi. Dar îngerul a luat cuvântul, şi a zis femeilor: 
„Nu vă temeţi, căci ştiu că voi căutaţi pe lisus, care a fost 
răstignit Nu este aici; a înviat după cum zisese. Veniţi de 
vedeţi locul unde zăcea Domnul: şi duceţi-vă de spuneţi 
ucenicilor Lui că a înviat dintre cei morţi. lată că El merge 
înaintea voastră în Galileea; acolo îl veţi vedea. lată că v- 
am spus lucrul acesta”. (Matei 28: 1—7). 

În acest fragment, întâlnim o descriere clară a acestei 
nave, care era albă ca zăpada şi avea o luminozitate 
deosebită, „ca fulgerul”. 

Aterizarea sa este însoţită de următoarele fenomene: 
cutremur de pământ, prăvălirea pietrei de pe mormânt şi 
paralizarea străjerilor care „au rămas ca morţi”. 

Câteva cuvinte despre paralizarea străjerilor. Brazilianul 
Onilson Patero, care a întâlnit un OZN declara: „Bineînţeles 
că voiam să fug, dar nu puteam mişca picioarele. Parcă 
erau împiedicate de un lasso electric”. 

Tot împiedicaţi, izbiţi, ţintuiţi, s-au simţit şi unii din 
locuitorii satului englez Warminster de lângă Haytesbury, 
din Anglia, când un grup de OZN-uri au staționat pe cer, în 
apropierea satului lor. Astfel maiorul William Hill care se 
întorcea de la parada armatei, şi a cărui maşină s-a oprit 
brusc, declara, după dispariţia navelor: „Am putut să mă 
mişc, şi când am făcut contact motorul a pornit imediat”. 


Cred că în acest „înger” cu care ne-am întâlnit de 
nenumărate ori era însuşi Dumnezeu care-l va duce pe 
lisus în Galileea, unde Se va arăta ucenicilor. 

Pentru a masca acest eveniment deosebit, preoţii vor 
mitui pe Străjeri învăţându-i să spună că: „ucenicii Lui au 
venit noaptea, pe când dormeam noi, şi l-au furat” 
Ostaşii au luat banii, şi au făcut cum i-au învăţat, şi s-a 
răspândit zvonul acesta printre ludei până în ziua de 
astăzi”. (Matei 28: 13,15). 

Mă întreb un lucru: cum a fost posibil ca ucenicii lui lisus, 
care, în noaptea prinderii Sale L-au abandonat, Petru, 
lepădându-se de El, să aibă după câteva zile prilejul de a 
înfrunta străjile romane şi forţa de a deplasa această piatră 
deosebit de mare, pe care a şezut „îngerul”. E imposibil 
deci, ca o piatră pe care stă o navă spaţială, chiar dacă era 
un aparat individual de zbor, deci cu dimensiuni mai mici, 
să poată fi deplasată de nişte fiinţe fricoase, hăituite de 
romani, oameni înfrânți psihic de faptul că învățătorul lor în 
care şi-au pus încrederea, a fost răstignit, şi toate acestea 
în faţa unor străjeri romani extrem de bine înarmaţi. 

Mai mult. Cum ar fi putut să se instaleze credinţa în 
învierea lui lisus, dacă ucenicii ar fi furat un mort? S-a 
vehiculat ipoteza morţii aparente, care se referă la faptul că 
lisus nu ar fi murit pe cruce şi şi-ar fi revenit în mormânt E 
imposibil. O fiinţă chinuită atâta timp, supusă durerilor 
cumplite ale răstignirii nu putea deplasa piatra de la 
mormânt şi să se strecoare neobservată printre gărzile 
romane. Mai mult, nu ar fi putut da ucenicilor convingerea 
că El este biruitorul morţii. 

În concluzie, se poate afirma că, acelaşi Dumnezeu care 
a urmărit îndeaproape evoluţia poporului iui Israel, 
Dumnezeul lui Avraam, Isaac, lacov este Cel care S-a 
ocupat de soarta Fiului Său, coborând în „înger” şi luându-L 
la bordul navei, unde, asemănător lui Moise a fost readus la 
viaţă. Acest episod al învierii, cuprinde şi alte aspecte, care 


pot apare drept neconcordante. Astfel, Ev. După Marcu 
afirmă: „Au intrat în mormânt, au văzut pe un tinerel 
şezând la dreapta, îmbrăcat într-un veşmânt alb”. (Marcu 
16: 5). Sau Ev. După Luca: „Fiindcă nu ştiau ce să creadă, 
iată că li s-au arătat doi bărbaţi, îmbrăcaţi în haine 
strălucitoare”. (Luca 24: 4). Relatarea lui loan este: „Şi au 
văzut doi îngeri în alb, şezând în locul unde fusese culcat 
trupul lui lisus: unul la cap şi altul la picioare”, (loan 20: 
12). 

Aceste relatări par a se completa şi anume: după ce a 
fost văzut îngerul (nava) prăvălind piatra de la mormânt, 
ocupanţii acesteia, bărbaţi îmbrăcaţi în haine strălucitoare, 
l-au luat pe lisus la bordul acesteia, ei aşteptând apoi, 
sosirea ucenicilor pentru a le comunica vestea învierii. 

În cazul femeilor, din relatarea lui Matei, care au văzut şi 
aterizarea îngerului şi apoi au fost duse în mormânt, care 
era gol, explicaţia ar fi după mine următoarea: după ce au 
văzut prăvălirea pietrei de pe mormânt, „străjerii, au rămas 
ca nişte morţi”. Cred că nu numai ei, ci şi cele două femei, 
care n-au putut astfel vedea momentul în care lisus a fost 
dus în navă. După transportul Acestuia, femeile au fost 
trezite dintr-o posibilă stare de transă, indusă de ocupanţii 
navei, şi conduse la mormântul gol. 

În interiorul mormântului, au fost găsite de către ucenici, 
fâşiile de pânză în care a fost învelit corpul lui lisus. Această 
pânză reprezintă ceea ce se cunoaşte astăzi sub numele de 
„giulgiul de la Torino”. Fotografiată la sfârşitul sec.19, 
imaginea s-a dovedit a fi un negativ. Pozitivul prezenta 
infinit mai multe detalii. 

Fără idei preconcepute savanții secolului 20 au afirmat 
că imaginea poate fi „orice” dar nu pictură. 

La o analiză pe computer s-a stabilit că imaginea 
imprimată este bidimensională, deci imprimată şi în 
punctele care n-au avut contact cu pânza. Aparatele optice 
moderne disting toate detaliile de la trăsăturile chipului 


până la umbrele rănilor de la picioare. Fizicienii şi chimiştii 
au conchis că imprimarea imaginii în moleculele materiilor 
țesăturii nu s-a putut realiza decât printr-o deflagraţie 
atomică. Corpul „mort” a emis o căldură, (280 gr. C) sau o 
lumină puternică, ceea ce a produs pârlirea, producându-se 
un transfer de imagine. 

Aceste explicaţii ar putea fi foarte aproape de adevăr, 
deoarece am văzut că, şi în momentul schimbării la faţă, 
hainele lui lisus erau foarte strălucitoare. Şi în această 
situaţie, este posibil, ca persoanele care au intrat să ridice 
corpul lui lisus din mormânt, înainte de a-l duce la navă, să- 
| fi „fotografiat” cu o tehnică de ei ştiută, făcând astfel ca 
imaginea să se întipărească pe giulgiu. 

Astfel, în momentul în care lisus va reveni pe Pământ, 
imaginea Sa va putea fi confruntată cu cea de pe giulgiu, în 
acest fel cei ce L-au respins, putând să vadă că este vorba 
de una şi aceeaşi persoană. 

După învierea Sa, lisus va avea capacitatea de a se 
materializa şi dematerializa, care, am văzut că este o 
caracteristică a locuitorilor acestei lumi paralele. Să 
urmărim câteva exemple: lisus se arată la doi ucenici, „ai 
căror ochi erau împiedicaţi să-L cunoască” (din nou ochii 
minţii), vorbeşte cu ei, le tălmăceşte Scripturile care 
vorbeau de moartea şi învierea Sa, după care S-a făcut 
nevăzut dinaintea lor”. (Luca cap. 24). 

„În seara aceleiaşi zile, cea dintâi a săptămânii, pe când 
uşile locului unde erau adunaţi ucenicii erau încuiate, de 
frica ludeilor, a venit lisus, a stătut în mijlocul lor, şi le-a zis: 
„Pace vouă”... După opt zile, ucenicii lui lisus erau iarăşi în 
casă; şi era şi Toma împreună cu ei. Pe când erau uşile 
încuiate, a venit lisus, a stătut în mijloc şi le-a zis „Pace 
vouă” (loan 20: 19, 26). 

Aceste apariţii aveau drept scop întărirea credinţei 
ucenicilor, în vederea misiunii pe care o aveau de 
îndeplinit, aceea de vestitori ai ideilor lui lisus. 


Un eveniment deosebit, care avea să contribuie la 
întărirea convingerii acestora că lisus este Fiul lui 
Dumnezeu, este cel al înălţării lui lisus la ceruri: „După cea 
spus aceste lucruri, pe când se uitau ei la El, S-a înălţat la 
cer, şi un nor l-a ascuns din ochii lor. Şi cum stăteau ei cu 
ochii pironiţi spre cer, pe când se suise El, iată că li s-au 
alăturat doi bărbaţi îmbrăcaţi în alb şi au zis: „Bărbaţi 
Galileeni, de ce staţi şi vă uitaţi pe cer? Acest lisus, care s-a 
înălţat la cer din mijlocul vostru, va veni în acelaşi fel, cum 
L-aţi văzut mergând la cer”. (Faptele Apostolilor 1: 9—11) 
Este limpede că lisus a intrat în nava în care era tatăl Său, 
în timp ce alţi doi dintre locuitorii celeilalte lumi îi asigură 
pe ucenici de revenirea lui lisus, „în acelaşi fel”. 


IMPLICAREA LOCUITORILOR „DE DINCOLO” ÎN 
RASPANDIREA IDEILOR LUI IISUS 


Înainte de a vedea ce au vrut cei doi bărbaţi să spună 
prin aceea că lisus va reveni, aşa cum a fost văzut plecând 
în cer, voi da câteva exemple din Faptele Apostolilor, în 
care reprezentanţii acestei lumi paralele se implică direct în 
răspândirea ideilor lui lisus. 

Apostolii erau închişi, „dar un înger al Domnului a deschis 
uşile temniţei, noaptea, i-a scos afară şi le-a zis: „Duceţi-vă, 
staţi în templu, şi vestiți norodului toate cuvintele vieţii 
acesteia”. (Fapte Ap. 5: 19—20). 

„Dar Saul (viitorul apostol Pavel) sufla încă ameninţarea 
şi uciderea împotriva ucenicilor Domnului. S-a dus la 
marele preot, şi i-a cerut scrisori către sinagogile din 
Damasc, că dacă va găsi pe unii umblând pe calea 
credinţei, atât bărbaţi cât şi femei, să-i aducă legaţi la 
lerusalim. Pe drum, când s-a apropiat de Damasc, deodată 
a strălucit o lumină din cer în jurul lui. El a căzut la pământ, 
şi a auzit un glas, care-i zicea: „Saule, Saule, pentru ce Mă 
prigoneşti?” „Cine eşti Tu, Doamne?” a răspuns el. Şi 


Domnul a zis: „Eu sunt lisus, Pe care-L prigoneşti”. (Fapte 
Ap. 9: 1—5). 

Corneliu, sutaş roman care va deveni creştin afirmă: 
„Acum patru zile, chiar în clipa aceasta, mă rugam în casa 
mea la ceasul al nouălea, şi iată că a stătut înaintea mea 
un om cu o haină strălucitoare”. (Fapte Ap. 10: 30). 

Petru era închis: „Şi iată, un înger al Domnului a stătut 
lângă el pe neaşteptate, şi o lumină a strălucit în temniţă, 
îngerul a deşteptat pe Petru, lovindu-i în coastă, şi i-a zis: 
„Scoală-te, iute”. Lanţurile i-au căzut jos de pe mâini”. 
(Fapte Ap. 12: 7). 

„Un înger al Dumnezeului, al căruia sunt eu, şi căruia îi 
slujesc, mi s-a arătat azi noapte şi mi-a zis: „Nu te teme, 
Pavele; tu trebuie să stai înaintea Cezarului”. (Fapte Ap. 27: 
23-24). 

Prezentând o concluzie a studiului efectuat până în acest 
punct, se poate afirma că: Dumnezeu şi ceilalţi îngeri 
reprezintă o civilizaţie extrem de avansată care a urmărit 
dezvoltarea societăţii omeneşti pe tot parcursul istoriei ei. 


IOAN A URMĂRIT EVENIMENTELE DESCRISE ÎN 
APOCALIPSA, PE UN ECRAN TV 


Ultima persoană din Biblie care a avut contacte cu 
reprezentanţii acestei lumi paralele este loan. Acestea sunt 
descrise în Apocalipsă. loan, asemănător lui Enoh şi 
Ezechiel afirmă următoarele: „Numaidecât am fost răpit în 
Duhul. Şi iată că în cer era un scaun de domnie, şi pe 
scaunul acesta de domnie şedea Cineva. Cel ce şedea pe 
el, avea înfăţişarea unei pietre de iaspis şi de sardiu; şi 
scaunul de domnie era înconjurat cu un curcubeu ca o 
piatră de smarald la vedere... împrejurul Scaunului de 
domnie stau făpturi vii, pline cu ochi pe dinainte şi pe 
dinapoi. Cea dintâi făptură vie seamănă cu un leu, o a doua 
seamănă cu un vițel, a treia are faţa ca a unui om, şi a 


patra seamănă cu un vultur care zboară. Fiecare din aceste 
patru făpturi vii avea câte şase aripi, şi erau pline cu ochi 
de jur împrejur”. (Apocalipsa 4: 2—3, 6—8). 

Aceasta este ceva extraordinar. Ajuns în această lume 
paralelă, loan face o descriere a Slavei, identică cu aceea 
făcută de Ezechiel, pe pământ cu aproximativ 600 de ani 
înainte. Astfel el vede: scaunul pe care stătea Cineva, şi pe 
cei 4 heruvimi, cu cele 4 feţe ale lor şi cele 6 aripi. 

loan observă că, în faţa acestui scaun de domnie, mai 
este un fel de mare de sticlă, asemenea cu cristalul 
(Apocalipsa 4: 6). Eu cred că, această „mare de sticlă”, pe 
care a văzut multe evenimente pe care le va descrie în 
Apocalipsă, este un imens ecran T.V. Să vă dau un 
exemplu: 

„Şi am văzut ridicându-se din mare o fiară cu zece 
coarne şi şapte capete: pe coarne avea zece cununi 
împărăteşti, şi pe capete avea nume de hulă. Fiara, pe care 
am văzut-o, semăna cu un leopard; avea labe ca de urs, şi 
gură de leu... Unul din capetele ei părea rănit de moarte; 
dar rana de moarte fusese vindecată”. (Apocalipsa 13: 1— 
3). 

Despre această fiară, se spune că: „i s-a dat să facă 
război cu sfinţii, şi să-i biruiască. Şi i s-a dat stăpânire peste 
orice norod, peste orice limbă şi peste orice neam”. 
(Apocalipsa 13: 7) în cap. 17 versetul 3, loan afirmă că a 
văzut o femeie şezând pe o fiară, de culoare stacojie, plină 
cu nume de hulă, care avea şapte capete şi zece coarne. 

În acelaşi capitol, versetul 9 este scris: „Cele şapte 
capete sunt şapte munţi, pe care şade femeia”; iar în 
versetul 18: „femeia pe care ai văzut-o este cetatea cea 
mare, care are stăpânire peste împărații pământului”. 

Din aceste două versete, reiese clar că este vorba de 
Roma, „cetatea celor 7 coline”, care, în acea perioadă, 
conducea lumea. 

Dar, această femeie era aşezată pe o fiară, iar eu am 


lansat ipoteza că marea (de sticlă) pe care o vedea loan era 
un ecran T.V. 

Pentru aceasta, să analizăm în două poziţii harta Italiei, 
unde apar detaliile menţionate. (Figura 3). Deci, lui loan, pe 
acest ecran T.V. din faţa Slavei, i-a fost proiectată imaginea 
ltaliei care, într-adevăr, în secolele următoare va declara 
sub o formă sau alta război sfinţilor. 

Este de presupus, în cazul în care acceptăm ipoteza 
acestui ecran mare T.V. că multe din descrierile prezentate 
de loan în Apocalipsă au fost văzute pe acest aparat Să mai 
analizăm câteva: 

„Îngerul al cincilea a sunat din trâmbiţă. Şi am văzut o 
stea care căzuse din cer pe pământ. | s-a dat cheia fântânii 
Adâncului, şi a deschis fântâna Adâncului. Din fântână s-a 
ridicat un fum, ca fumul unui cuptor. Mare. Şi Soarele şi 
văzduhul, s-au întunecat de fumul fântânii”. (Apocalipsă 9: 
1-2). 

Figura 3 
loan a văzut evenimentele descrise în Apocalipsă pe un 
ecran TV 


Cred că este o imagine cât se poate de asemănătoare cu 
cele pe care le-am văzut în Kuweit - puțuri petroliere 
incendiate. 

„Din fum au ieşit nişte lăcuste pe pământ. Şi li s-a dat o 
putere, ca puterea pe care o au scorpiile pământului... 


lăcustele acelea semănau cu nişte cai pregătiţi de luptă. Pe 
capete aveau un fel de cununi, care păreau din aur. Feţele 
lor semănau cu nişte feţe de oameni. Aveau părul ca de 
femei, şi dinţii erau ca dinţii de lei. Aveau nişte platoşe ca 
nişte platoşe de fier. 

Şi vuietul, pe care-l făceau aripile lor, era ca vuietul unor 
care trase de mulţi cai, care se aruncă în luptă. Aveau nişte 
cozi ca de scorpii, c. u bolduri. Şi în cozile lor stătea 
puterea, pe care o aveau”. (Apocalipsă 9: 3, 7, 10). 

S-ar putea ca aceste lăcuste cu cozi, cu bolduri, în care 
era toată puterea lor şi vuietul făcut să sugereze imaginea 
unor avioane aflate în plină misiune de luptă, ce-şi lansează 
încărcătura de la nivelul cozii. 

Altă imagine, care sugerează o posibilă descriere a unor 
tancuri: „Şi iată cum mi s-au arătat în vedenie caii şi 
călăreţii; aveau platoşe ca focul, iacintul şi pucioasa. 
Capetele cailor erau ca nişte capete de lei. Şi din gurile lor 
ieşea foc, fum şi pucioasă”. (Apocalipsă 9: 17). 

Un ultim exemplu de imagine văzută de loan pe „marea 
de sticlă”: „Şi am văzut ca o mare de sticlă amestecată cu 
foc, şi pe marea de sticlă, cu alăutele lui Dumnezeu în 
mână, stăteau biruitori fiarei, ai icoanei ei, şi ai numărului 
numelui ei”. (Apocalipsă 15: 2). 


SEMNELE PREMERGĂTOARE REVENIRII LUI IISUS 


Înainte de a expune scopul acestei civilizaţii paralele, să 
rezumăm evenimentele expuse până în prezent. 

După crearea oamenilor de către Dumnezeu, sub 
acţiunea unor forţe ale răului, pe care le-am văzut în Cartea 
lui Enoh, s-au împrăştiat în lume nişte norme de conduită 
care n-aveau nimic comun cu raţiunea lui Dumnezeu, şi au 
apărut fiinţe monstruoase din încrucişarea îngerilor cu 
fiicele oamenilor. 

De uriaşi s-a putut scăpa prin potop, iar îngerii au fost 


închişi în Adânc, în Shambhala. Dar, amintirile membrilor 
familiei lui Noe, care au trebuit să supravieţuiască potopului 
dispare. Drept dovadă, stau religiile care păstrează sub o 
formă sau alta amintirea unor eroi civilizatori, veniţi din 
ceruri, religii care, de asemenea, au şi multe practici pline 
de cruzime. 

Urmărindu-se ideea instaurării credinţei într-un 
Dumnezeu adevărat, reprezentanţii acestei lumi paralele, 
au ales iniţial un popor - poporul evreu - căruia i s-au 
descoperit, cerându-i în schimb să lupte împotriva idolatriei. 
În acelaşi timp, prin profeţii Săi, s-a anunţat venirea lui 
Mesia care, prin Moartea şi învierea Sa urmărea să 
întărească imaginea acestui Dumnezeu adevărat. Dar, 
lucrurile nu se opresc aici. Scopul lui Dumnezeu este altul. 
În cartea lui Ezechiel este enunțat chiar de Dumnezeu: „Am 
auzit pe cineva vorbindu-mi din casă şi un om stătea lângă 
mine. El mi-a zis: „Fiul omului, acesta este locul scaunului 
Meu de domnie, locul unde vor pune talpa picioarele Mele; 
aici voi locui veşnic în mijlocul copiilor lui Israel”. (Ezechiel 
43: 6-7) Să mai urmărim două exemple, înainte de a trage 
o concluzie: „îmi voi arăta slava între neamuri, şi toate 
neamurile vor vedea judecăţile pe care le voi face, şi 
pedepsele cu care îi va lovi mâna mea”. (Ezechiel 39: 21). 

„Atunci se va arăta în cer semnul Fiului omului, toate 
seminţiile pământului se vor boci, şi vor vedea pe Fiul 
omului venind pe norii cerului cu putere şi cu o mare 
slavă”. (Matei 24: 30). 

Scopul lui Dumnezeu este deci, de a instaura pe Pământ 
împărăţia veşnică, pe care o va da Fiului Său, lisus Cristos, 
despre care, am văzut că va reveni pe „norii cerului şi cu o 
mare slavă”. 

Despre acest eveniment, se spune că va fi în toiul unui 
mare război, sosirea lui Dumnezeu şi a lui lisus cu slava şi 
norii cerului urmând a-i pune capăt Să vedem ce spune 
Biblia despre acest război, şi despre revenirea lui lisus. 


Înainte de aceasta să urmărim afirmaţiile lui lisus legate 
de revenirea Sa: „El a şezut pe muntele Măslinilor. 

Şi ucenicii lui au venit la EI, la o parte şi l-au zis: „Spune- 
ne, când se vor întâmpla aceste lucruri? Şi care va fi 
semnul venirii Tale şi al sfârşitului veacului acestuia?” 
Drept răspuns, lisus le-a zis: Băgaţi de seamă să nu vă 
înşele cineva. Pentru că vor veni mulţi în Numele Meu, şi 
vor zice: „Eu sunt Hristosul!” şi vor înşela pe mulţi. Veţi auzi 
de războaie şi veşti de războaie; vedeţi să nu vă 
spăimântaţi, căci toate aceste lucruri trebuie să se 
întâmple. Dar sfârşitul tot nu va fi atunci. Un neam se va 
scula împotriva altui neam (aproape toată lumea a fost 
cuprinsă de acest val de mişcări separatiste - n.a.), şi o 
împărăție împotriva altei împărăţii, şi pe alocurea vor fi 
cutremure de pământ, foamete şi ciume. Dar toate aceste 
lucruri nu vor fi decât începutul durerilor. Atunci vă vor da 
să fiţi chinuiţi, şi vă vor omori; şi veţi fi urâţi de toate 
neamurile pentru Numele Meu. Atunci mulţi vor ceda, se 
vor vinde unii pe alţii şi se vor uri unii pe alţii. Se vor scula 
mulţi prooroci mincinoşi, şi vor înşela pe mulţi. Şi, din 
pricina înmulţirii fărădelegilor, dragostea celor mai mulţi se 
va răci. Dar cine va răbda până la sfârşit va fi mântuit 
Evanghelia aceasta a împărăției va fi propovăduită în toată 
lumea ca să slujească de mărturie tuturor neamurilor. 
Atunci va veni sfârşitul”. (Matei 24: 3-14). 

Cred că, în această perioadă pe care o trăim, parcă mai 
mult ca niciodată se împlinesc semnele prevestite de lisus: 
prooroci mincinoşi - lumea este plină de aceste persoane 
care, în numele unor religii de ei inventate urmăresc doar 
realizarea scopurilor lor personale, profitând de naivitatea 
oamenilor. Războaiele, revoluțiile sociale de eliberare - 
asupra lor se face o distincţie clară „o împărăție contra altei 
împărăţii” şi un „neam contra altui neam”; cutremurele, 
foametea, care cuprinde, din ce în ce mai multe zone ale 
globului, ciume, să ne gândim de exemplu doar la SIDA, 


sunt semne care se împlinesc sub ochii noştri. De 
asemenea, şi vestirea Evangheliei, a învățăturilor lui lisus, a 
fost făcută aproape în toată lumea. 

Legat de acest eveniment, lisus spune: „Tot aşa, şi voi, 
când veţi vedea toate aceste lucruri, să ştiţi că Fiul omului 
este aproape, chiar la uşi”. (Matei 24: 33). 

El vorbeşte de un necaz mare, care este acel război 
devastator, despre care am amintit, război care va fi oprit 
de reprezentanţii acestei lumi paralele, ei venind cu navele 
lor numite „slava” şi „norii” cerului: „Pentru că atunci va fi 
necaz aşa de mare, cum n-a fost niciodată de la începutul 
lumii până acum, şi nici nu va mai fi. Şi dacă zilele acelea n- 
ar fi fost scurtate, nimeni n-ar scăpa, dar din pricina celor 
aleşi, zilele acelea vor fi scurtate... Atunci se va arăta în cer 
semnul Fiului omului, toate seminţiile pământului se vor 
boci, şi vor vedea pe Fiul omului, venind pe norii cerului cu 
putere şi cu o mare slavă”. (Matei 24: 21-22, 30). 

După descrierea acestor evenimente lisus face o 
afirmaţie deosebit de importantă: „Adevărat, adevărat vă 
spun că nu va trece neamul acesta până se vor întâmpla 
toate aceste lucruri”. (Matei 24: 34), altfel spus, revenirea 
Sa cu slava şi norii cerului se va produce în perioada 
neamurilor care vor vedea împlinindu-se aceste semne. 


ROLUL JUCAT DE S.U.A. ŞI PIAŢA COMUNĂ ÎN 
EVENIMENTELE POLITICE ACTUALE A FOST VESTIT CU 
MII DE ANI ÎN URMĂ 


Pe lângă evenimentele descrise de lisus, evenimente 
care ar trebui să se producă înaintea izbucnirii acestui 
război. Biblia vorbeşte de o serie de personaje politice sau 
religioase, precum şi de grupări de state, care vor apare pe 
scena istoriei, anterior acestui conflict. 

Astfel, în numeroase locuri din Biblie este folosit 
termenul „Anticrist”, care reprezintă orice sistem politic sau 


religios care va căuta să guverneze lumea fără sprijinul lui 
Dumnezeu. 

Pentru început, mă voi ocupa de Anticristul Politic şi de 
asociaţia de state pe care acesta o va conduce, urmărind 
ca ulterior să mă opresc asupra Anticristului Religios. 

O mai bună înţelegere a acestor evenimente cred că va fi 
posibilă după analiza următoarelor versete, comunicate 
profetului Daniel de „omul Gavril, care a venit repede în 
zbor iute” (Daniel 9: 21): „Şaptezeci de săptămâni au fost 
hotărâte asupra poporului tău şi asupra cetăţii tale celei 
sfinte, până la încetarea fărădelegilor, până la ispăşirea 
păcatelor, până la ispăşirea nelegiuirii, până la aducerea 
neprihănirii vecinice, până la pecetluirea vedeniei şi 
prorociei, şi până la ungerea Sfântului sfinţilor. 

Să ştii dar, şi să înţelegi că, de la darea poruncii pentru 
zidirea din nou a lerusalimului, până la Unsul (Mesia), la 
Cârmuitorul, vor trece şapte săptămâni; apoi timp de 
şaizeci şi două de săptămâni, pieţele şi gropile vor fi zidite 
din nou, şi anume în vremuri de strâmtoare. După aceste 
şaizeci şi două săptămâni, unsul va fi stârpit, şi nu va avea 
nimic. Poporul unui domn care va veni, va nimici cetatea şi 
sfântul Locaş”. (Daniel 9: 24—26). 

Această perioadă de 70 săptămâni de ani, ar reprezenta 
un total de 490 ani. Ea se împarte în trei faze: 

1. O primă fază de 7 săptămâni, 49 de ani, timp în care 
a fost reconstruit Ierusalimul. Această parte a proorociei 
este descrisă în cărţile Neemia şi Ezra din Vechiul 
Testament şi s-a petrecut în jurul anului 450—400 î.e.n. 

2. A doua fază, care urmează imediat după prima 
numără 62 de săptămâni, sau 434 de ani. La sfârşitul 
acestei perioade, Mesia avea să fie omorât şi să învieze, 
„unsul va fi stârpit şi nu va avea nimic”. 

Cele două etape care însumează 438 de ani ne aduc la 
sfârşitul vieţii pe pământ a lui lisus Cristos (aproximativ 450 
î.e.n. + 30—33 e.n. când a avut loc răstignirea). 


Între săptămânile 69 şi 70 se introduce o perioadă 
nedeterminată. Cât despre poporul evreu, el a fost dus în 
robie de romani care au nimicit lerusalimul în anul 70 după 
Cristos, „poporul unui domn care va veni, va nimici cetatea 
şi sfântul locaş”. 

3. A treia fază cuprinde o săptămână, adică 7 ani şi se 
referă la întregul pământ, în această perioadă având loc 
războiul despre care am vorbit, război care, se afirmă că va 
începe la mijlocul acestei perioade: Aceasta este 
săptămână premergătoare „Marelui Contact”, adică a 
reîntâlnirii cu lisus, care a spus: „toate seminţiile 
pământului se vor boci, şi vor vedea pe Fiul omului venind 
pe NORII cerului cu putere şi cu o mare SLAVA”. (Matei 24: 
3). 

Despre această săptămână (7 ani) sunt scrise 
următoarele: „El va face un legământ trainic cu mulţi, timp 
de o săptămână, dar la jumătatea săptămânii va face să 
înceteze jertfa şi darul de mâncare, şi pe aripa urâciunilor 
idoleşti, va veni unul care pustieşte, până va cădea asupra 
celui pustiit prăpădul hotărât”. (Daniel 9: 27). 

Pentru a înţelege cine este acest „El” (Anticristul Politic) 
voi analiza o serie de versete: 

„Cele zece coarne pe care le-ai văzut, sunt zece împărați, 
care n-au primit încă împărăţia, ci vor primi putere 
împărătească timp de un ceas împreună cu fiara”. 
(Apocalipsa 17: 12) 

Am văzut anterior că Fiara este ltalia. Despre această 
Fiară sunt scrise următoarele: 

„Apoi am văzut ridicându-se din pământ o altă fiară, care 
avea două coarne ca ale unui miel, şi vorbea ca un balaur”. 
(Apocalipsa 13: 11). 

Cele 2 coarne reprezintă tocmai cele două sisteme 
(politic şi religios) care vor avea o putere deosebită pe 
Pământ, înaintea războiului. 

„Fiara pe care ai văzut-o, era, şi nu mai este. Ea are să se 


ridice din Adânc, şi are să se ducă la pieire. Şi locuitorii 
pământului, ale căror nume n-au fost scrise de la 
întemeierea lumii în cartea vieţii se vor mira când vor 
vedea că fiara era, nu mai este şi va veni”. (Apocalipsă 17: 
8). 

„Fiara era, nu mai este şi va veni” - se referă la 
reînvierea Imperiului Roman. De aceea, se presupune că 
popoarele care au suferit stăpânirea romană vor constitui 
viitorul imperiu. 

Imperiul Roman de Apus s-a prăbuşit în secolul al cincilea 
sub loviturile barbare, iar partea de Răsărit a durat până la 
anul 1453. 

Reînvierea acestei împărăţii este un eveniment deosebit, 
deoarece nu a existat în istorie alt caz în care o împărăție, 
care după ce a dispărut, să revină pe scena istoriei cu o 
putere care întrece cu mult pe cealaltă. 

Pe parcursul istoriei, au fost oameni care au încercat să 
reconstituie Imperiul Roman. Astfel, Charlemagne a 
încercat în anul 800 e.n., ţările componente fiind: Franţa, 
Germania, Italia, Ţările de Jos, Belgia. 

Napoleon a încercat să refacă Imperiul Roman dar fără 
succes, ca şi Hitler de altfel, care spunea că cel de al treilea 
Reich va dura o mie de ani. 

Nu va fi vorba de un Imperiu Roman reconstruit în sens 
geografic, ci de ţări care sunt depozitare ale culturii şi 
tradiţiei Romei. 

Această unire s-a produs în secolul nostru, când s-a 
înfiinţat Piaţa Comună, formată din 10 ţări (considerând 
Belgia, Olanda, Luxemburg împreună - Benelux). 
Conducătorii acestor state sunt „cei 10 împărați care n-au 
primit încă împărăţia”. 

Acesta este primul corn, cornul politic al Fiarei, cel de al 
doilea fiind cornul religios, ştiut fiind faptul că tot la Roma 
este sediul Bisericii Catolice (Inchiziția). Fiara aceasta cu 
două coarne, ca ale unui miel, cum afirmă loan, ar 


simboliza bunele intenţii enunțate de conducătorii politici şi 
religioşi; dar, de fapt, ea „vorbea ca un balaur”. Cine era 
balaurul? Ne-o spune tot loan: „şi balaurul cel mare, şarpele 
cel vechi, numit Diavolul lui Satana, acela care înşală 
întreaga lume, a fost aruncat pe pământ; şi împreună cu el 
au fost aruncaţi şi îngerii lui”. (Apocalipsa 12: 9). Aceştia 
sunt îngerii descrişi de Enoh care n-au mai fost primiţi în 
cealaltă lume, după ce au răspândit toate relele pe pământ 
Din „Adânc”, (Shambhala) ei pot influenţa telepatic, făcând 
să li se închine, pe „toţi locuitorii pământului, ale căror 
nume n-au fost scrise de la întemeierea lumii în cartea 
vieţii”. (Apocalipsa 17: 8). 

Pentru a înţelege cine este Anticristul Politic, voi expune 
relatarea făcută de Dumnezeu, prin Daniel, care o 
completează pe aceea a lui loan: „M-am uitat cu băgare de 
seamă la coarne (la cele zece), şi iată că un alt corn mic a 
ieşit din mijlocul lor. Şi cornul acesta avea nişte ochi de om 
şi o gură care vorbea cu trufie”. (Daniel 7: 8). 

Reînvierea Imperiului Roman sub forma Pieței Comune se 
referă şi la alte popoare care au suferit stăpânirea romană. 
De aceea, acest al unsprezecelea corn, care va avea o 
putere deosebită poate să aparţină şi unui popor de limba 
engleză sau latină din lumea întreagă, cu atât mai mult, cu 
cât Biblia spune că „se va deosebi de înaintaşii lui”. (Daniel 
7: 24). Tot Daniel spune că acest „corn” s-a mărit nespus 
de mult spre miazăzi, spre răsărit, şi spre ţara cea 
minunată (Israel). (Daniel 8: 9). 

În situaţia politică actuală, este evident că acest „corn” 
atât de influent este reprezentat de S.U.A. 

Despre cei 10 împărați, am văzut că vor primi putere 
vreme de „un ceas”. Pentru a afla ce ar reprezenta acest 
„ceas” voi face următorul calcul, ţinând cont de ceea ce 
spune Biblia: „Pentru Domnul, o zi este ca o mie de ani, şi o 
mie de ani sunt ca o zi”. (2 Petru 3:8). 

Înainte de a face calculul ţin să spun că data precisă a 


„Marelui Contact” nu se cunoaşte, nefiind menţionată în 
Biblie; „despre ziua aceea şi despre ceasul acela, nu ştie 
nimeni, nici îngerii din ceruri, nici Fiul, ci numai Tatăl”. 
(Matei 24: 36). 

De aceea, nu voi face greşeala acelora care, pe parcursul 
secolelor, au avansat dat „precise” referitoare la ziua şi 
chiar ora întoarcerii lui lisus. Există însă în Biblie o serie de 
date, care, corelate cu evenimentele politice şi religioase ce 
au loc în lume, permit efectuarea unor calcule 
aproximative. Astfel valoarea acestui „ceas” ar fi 
următoarea: 

1 zi (24 ceasuri) .......... 1.000 de ani. 


x = 41 ani şi 6 luni. 

Piaţa Comună s-a constituit printr-un tratat internaţional 
ce a fost semnat la Roma în martie 1957. Dacă vom adăuga 
cei 41 ani şi 6 luni la data constituirii Pieței Comune vom 
ajunge în anul 1998, luna septembrie, dată la care această 
instituţie şi-ar putea înceta activitatea. Aceasta nu s-ar 
putea întâmpla, după părerea mea, decât în cazul revenirii 
lui lisus, când s-ar produce o restructurare a tuturor 
sistemelor politice. 

Subliniez că evenimentele din timpul celor 70 de 
săptămâni au fost comunicate lui Daniel de „omul Gavril 
care a venit repede, în zbor iute”. (Daniel 9: 21). 

Revenind deci la acest „El” - Anticristul Politic, care 
reprezintă al unsprezecelea corn, am văzut că în această 
ultimă săptămână (7 ani) va face „un legământ trainic cu 
mulţi” - cred că este vorba de numeroase tratate de pace, 
printre care şi cel pentru Orientul Mijlociu. 

Referitor la „încetarea jertfei şi a darului de mâncare” 
(Daniel 9: 27), doresc să fac următoarea precizare: foarte 
mulţi cercetători ai profeţiilor biblice cred că la începutul 
acestei perioade 7 ani (ipoteza lor o voi analiza ulterior mai 
pe larg) evreii îşi vor reconstrui Templul, după care 


Anticristul Politic îi va împiedica să-şi sărbătorească cultul şi 
le va pângări altarele şi jertfele. 

Eu cred că, „încetarea jertfei şi a darului de mâncare” ar 
putea reprezenta încetarea ajutoarelor acordate de S.U.A. 
Israelului în eventualitatea în care acesta ar împiedica 
procesul de pace în Orientul Mijlociu. 

Războiul ar putea începe deci, la jumătatea acestei 
săptămâni când „va veni unul care pustieşte”. Cred că aici 
este o referire clară la atacarea Israelului de o coaliţie 
militară pe care o vom analiza curând. 

De asemenea, această „urâciune” a pustiirii în locul sfânt 
(Matei 24: 15) ar putea simboliza şi deschiderea ambasadei 
U.R.S.S. În Israel, ce a avut loc în 1991, deoarece, aşa cum 
vom vedea în continuare coaliția contra evreilor va fi 
condusă de unele popoare ale U.R.S.S. sau poate chiar de 
U.R.S.S., în cazul în care datorită instabilității politice şi 
dezastrului economic un guvern militar va lua puterea. 

Problema importantă este când ar fi începutul acestei 
ultime săptămâni. Conform acestor calcule, repet, relative, 
debutul ei îl consider a fi în anul 1989, an în care s-au 
prăbuşit în serie regimurile comuniste din Europa. 

Dacă acceptăm deci debutul acestor 7 ani în 1989, după 
prăbuşirea guvernelor comuniste, atunci cei 3 ani şi 6 luni 
se vor împlini în prima jumătate a anului 1993, perioadă în 
care s-ar produce o agravare a situaţiei politice actuale, şi 
degenerarea ei treptată într-un război mondial. 

La sfârşitul acestei săptămâni, deci, după 3 ani şi 6 luni 
de război, se va produce, „Marele contact”; revenirea lui 
lisus cu SLAVA şi NORII cerului. 

Acest eveniment ar putea avea loc în a doua jumătate a 
anului 1996. Conform datelor stabilite de cercetători, lisus 
s-a născut în anul 749 de la fondarea Romei, adică anul 5 
î.e.n. Deci, în anul 1996 s-ar împlini 2000 de ani de la 
naşterea Lui, acesta putând fi de fapt mult discutatul „an 
2000”; în care de fapt nu va fi un sfârşit al Pământului, ci 


un nou început, de astă dată alături de reprezentanţii unei 
alte lumi care, dintotdeauna ne-au dorit binele. 

Majoritatea celor care cercetează profeţiile expun o 
variantă oarecum diferită de aceea pe care am tratat-o 
până în prezent şi anume: 

- ultima perioadă de 7 ani va începe prin semnarea unui 
pact între Israel şi S.U.A. (Anticristul Politic) care va căuta 
cu orice preţ să impună pacea în Orientul Mijlociu. 

- evreii îşi vor reconstrui Templul pe muntele Moria, 
lângă Moscheea lui Omar, şi-şi vor restabili cultul 
tradiţional. 

- la mijlocul acestei perioade, deci după 3 ani şi 
jumătate. Anticristul Politic (printr-un reprezentant al său) 
va merge în templul reclădit şi se va declara Dumnezeu, 
după care va începe ultima perioadă de 3 ani şi jumătate în 
care va fi războiul. 

Faptul că există şi această posibilitate este o dovadă în 
plus că, despre ceasul acela şi ora aceea nu ştie nimeni în 
afară de Dumnezeu. 

Altceva este însă important şi anume: chiar dacă 
evenimentele vor evolua după acest al doilea scenariu, nu 
este vorba decât de o deplasare a lor în timp cu doar 3 ani 
şi jumătate (din 1989 - începutul săptămânii, în 1993, 
deoarece în acest an este posibil să fie semnat Tratatul de 
pace pentru Orientul Mijlociu). 

Cred totuşi, că ne aflăm la mijlocul perioadei de şapte 
ani, şi aceasta din următoarele motive: 

1) Existenţa celor 10 ţări care formează Piaţa Comună, 
ori în trei ani şi jumătate de acum încolo, numărul lor ar 
creşte, aceasta având loc în eventualitatea unei stabilităţi 
politice mondiale care nu se întrezăreşte. 

2) Nu Anticristul Politic (S.U.A.), ci Cel Religios, se va 
aşeza în Templul lui Dumnezeu, dar nu la lerusalim, ci, la 
Vatican: „se va aşeza în templul lui Dumnezeu, dându-se 
drept Dumnezeu” (2 Tesalonicieni 2: 4). Nu este exclusă o 


vizită a Papei la lerusalim, unde la mormântul lui lisus va fi 
privit drept Dumnezeu. 

3) Semnarea tratatului de pace pentru Orientul Mijlociu 
în 1993, după care acest acord (dacă se va semna) va fi 
rapid încălcat. (Prima ediţie a lucrării a apărut în iunie 1993 
- n.a.) 

Spun aceasta deoarece: 

a) Alegerile din Israel au fost câştigate de cei care 
doresc cedarea unor teritorii în schimbul realizării păcii. 

b) după realizarea păcii nu e exclusă în Israel o 
puternică mişcare naționalistă care să anuleze acest acord. 

De asemenea, trebuie avut în vedere că şi partea arabă, 
participantă la negocieri este reprezentată de „moderaţi”, 
deoarece „durii” nu participă. Unul dintre aceştia, Iranul, a 
declarat că „Israelul este o tumoră care trebuie extirpată”. 
În acest context, trebuie luată în calcul şi puternica mişcare 
fundamentalistă islamică, susţinută şi de ţări ale fostei sau 
viitoarei U.R.S.S. 

c) afirmaţiile Bibliei, referitoare la acest acord, care va fi 
rapid spulberat arătând că, „Domnul răstoarnă sfaturile 
neamurilor şi zădărniceşte planurile popoarelor”. (Ps. 33: 
10). 

„De aceea ascultați Cuvântul Domnului, batjocoritorilor, 
care stăpâniţi peste poporul acesta din lerusalim! Pentru că 
ziceţi: „Noi am făcut un legământ cu moartea, am făcut o 
învoială cu locuinţa morţilor, nu ne va atinge, căci avem ca 
loc de scăpare neadevărul şi ca adăpost minciuna! „... Aşa 
că legământul vostru cu moartea va fi nimicit, şi învoiala 
voastră cu locuinţa morţilor nu va dăinui. Când va trece 
urgia apelor năvălitoare, veţi fi striviţi de ea”. (Isaia 28: 15, 
18). 

Pavel, referindu-se la revenirea lui lisus, dă un indiciu 
foarte important: 

„Ziua Domnului va veni ca un hoţ, noaptea. Când vor 
zice: „Pace şi linişte” atunci o prăpădenie neaşteptată va 


veni peste ei”. (1 Tesalonicieni 5: 3). 

4) Instabilitatea politică existentă în lume, care, nu cred 
că va mai aştepta 3 ani şi jumătate până la degenerarea 
într-un conflict de proporţii. 

5) Problema Templului de la lerusalim, pe care o voi 
analiza în continuare. 


BUCUREŞTIUL - AL DOILEA IERUSALIM 


Problema Templului. Locul unde acesta ar trebui 
reconstruit este, aşa cum am spus, muntele Moria. Acolo au 
fost construite şi cele precedente: primul de către Solomon 
în urmă cu 3000 de ani, al doilea, acum 2400 de ani de 
către exilaţii reîntorşi din Babilon. Acest ultim Templu a fost 
în întregime restaurat, mai târziu, de către Irod cel Mare, în 
intenţia de a câştiga simpatia evreilor. Templul a fost 
complet distrus de Titus în anul 70 e.n. 

Există însă un obstacol major, care ar putea împiedica 
construcţia celui de al treilea Templu. Acolo este, aşa cum 
am amintit, Moscheea lui Omar, al doilea loc sfânt al religiei 
islamice. Se crede că este construit chiar în mijlocul 
amplasamentului vechiului Templu. 

Oricum, în condiţiile „simpatiei” dintre evrei şi arabi nu- 
mi pot imagina ce tratat de pace (dacă va fi semnat) ar 
putea fi atât de puternic încât să admită existenţa celor 
două edificii de cult. 

Pe lângă acestea, dacă Israelul va fi teatrul de 
desfăşurare al acestui război, ar fi o inutilitate din partea 
reprezentanţilor acestei civilizaţii care ne supraveghează, 
încuviințarea unei astfel de acţiuni. S-ar putea ca acest 
templu să existe deja, dar în altă parte a lumii. 

Să analizăm pentru început, descrierea prezentată în 
cartea profetului Ezechiel, şi apoi să vedem, dacă nu cumva 


există deja o construcţie asemănătoare pe Pământ. 

„lată-i măsurile: înspre miazănoapte patru mii cinci sute 
de coţi, înspre miazăzi patru mii cinci sute, înspre răsărit 
patru mii cinci sute, înspre apus patru mii cinci sute”. 
(Ezechiel 48: 16). 

Este vorba deci, de o clădire pătrată cu latura de 2 700 m 
(1 cot = 0,60 m). În Biblie unele valori sunt de 10 ori mai 
mari. Deci ar fi vorba de 270 m. 

„Zidul cetăţii avea douăsprezece temelii”. (Apocalipsă 
21: 14). 

„Şi iată că ieşea apă de subt pragul casei, dinspre răsărit; 
căci faţa casei era spre răsărit. Apa se pogora de subt 
partea dreaptă a casei”. (Ezechiel 47: 1). 

„Apa aceasta curge spre ţinutul de răsărit, se coboară În 
câmpie, şi se varsă în mare”. (Ezechiel 47: 8). 

„Casa aceea se va numi o casă de rugăciune pentru 
toate popoarele”. (Isaia 56: 7). 

Pe Pământ este o construcţie asemănătoare, care 
prezintă următoarele caracteristici: 

- are formă pătrată, cu latura de aproximativ 270 m. 

- are 12 porţi, câte 6 de o parte şi de cealaltă a intrării. 

- are faţa orientată spre răsărit 

- are în partea dreaptă o apă care, dacă mergem în faţa 
clădirii pare a ieşi de subt pragul casei, dinspre răsărit 

- apa aceasta coboară în câmpie, vărsându-se în cele din 
urmă în mare. 

- această casă are un nume apropiat de cel prezis de 
Isaia. Este vorba de Casa Poporului din Bucureşti, clădire 
căreia nu i s-a dat până în prezent nicio utilizare, şi care s- 
ar părea că îşi aşteaptă oaspeţii. 

Aceştia ar putea să guverneze lumea o perioadă de timp 
din acest loc, urmând ca, între timp, după vindecarea 
rănilor provocate de război în Israel, să realizeze (dacă va fi 
cazul) împreună cu poporul evreu, o construcție 
asemănătoare, la lerusalim. (Figura 4). 


ROLUL PAPALITĂȚII. SEMNIFICAȚIA NUMĂRULUI 
„666” 


În continuare, mă voi ocupa de prezentarea Anticristului 
Religios. Acesta va fi un conducător foarte puternic, care se 
va ridica pe Pământ înaintea revenirii lui lisus. 


Figura 4 
Planul templului din lerusalim După studiile arheologului 
Gh. Chipiez, aşa cum l-au admirat ucenicii lui lisus. Se vede 
asemănarea cu Casa Poporului 


Corelând revenirea pe Pământ a lui lisus, cu existenţa 
acestui lider religios, Biblia spune: „Nimeni să nu vă 
amăgească în vreun chip; căci nu va veni (lisus) înainte ca 
să fi venit lepădarea de credinţă, şi de a descoperi omul 
fărădelegii (omul păcatului), fiul pierzării, potrivnicul, care 
se înalţă mai presus de tot ce se numeşte „Dumnezeu „sau 
de tot ce este vrednic de închinare. Aşa că se va aşeza în 
templul lui Dumnezeu, dându-se drept Dumnezeu”. (2 
Tesalonicieni 2: 3-4). 


Aşa cum am expus pe larg în lucrarea anterioară (Biblia 
şi parapsihologia), minunile pot fi făcute prin cele două 
forţe spirituale „Duhul sfânt” şi „Duhul lumii”, acesta din 
urmă aparţinând îngerilor răzvrătiți conduşi de Azazel 
descrişi în cartea lui Enoh. 

De aceea, Dumnezeu şi Azazel (Satan) pot influenţa 
telepatic, prin „Duhul sfânt” sau „Duhul lumii”, conform 
planurilor urmărite persoanele care se pun în slujba lor. 
Războiul spiritual declanşat în Univers prin răzvrătirea 
îngerilor lui Azazel s-a mutat pe Pământ, fiecare om fiind 
participant la acest conflict spiritual. 

In acest fel, se poate înţelege afirmaţia lui Pavel: 

„Şi atunci se va arăta acel nelegiuit (Anticristul religios - 
n.a.) pe care Domnul lisus îl va nimici cu suflarea gurii Sale, 
şi-l va prăpădi cu arătarea venirii Sale. 

Arătarea lui se va face prin puterea Satanei, cu tot felul 
de minuni, de semne şi puteri mincinoase”. (2 Tesalonicieni 
2: 8-9). 

Repet ceea ce am afirmat legal de acest Templu, în care 
stă Anticristul religios. Aici cred că este confuzia pe care au 
făcut-o cei care au mers pe ipoteza reconstrucției Templului 
la lerusalim, şi intrarea în acesta a Anticristului politic unde 
se va declara drept Dumnezeu, acest eveniment trebuind 
să aibă loc la mijlocul perioadei de 7 ani. 

Nu e vorba de Anticristul Politic, ci de cel religios, iar 
sediul lui nu este în S.U.A., nu va fi în lerusalim, ci a fost şi 
este la Vatican. 

Este vorba deci, despre lInchiziţie, această bestială 
instituţie care, pe parcursul anilor a masacrat numeroşi 
oameni de ştiinţă în numele lui lisus, terfelindu-i astfel 
numele. 

Voi prezenta două fragmente din Cartea lui Ernest Renar 
- Viaţa lui lisus în care există o apreciere perfectă a 
crimelor comise de această instituţie diabolică. 

„In numele lui lisus, timp de secole, s-au chinuit şi 


omorât gânditori tot atât de nobili ca şi el. Astăzi încă, în 
ţări care-şi spun creştine, se dau pedepse pentru crime 
religioase. lisus nu este vinovat de aceste rătăciri. El nu 
putea prevedea că, cutare popor cu mintea rătăcită îl va 
concepe ca pe un înfricoşător Moloh, lacom de carne arsă... 
Timp de secole, episcopii au fost prinți şi Papa a fost rege. 
Imperiul pretins al sufletelor s-a arătat în diferite rânduri ca 
o înfricoşătoare tiranie, întrebuinţând ca să se menţină, 
tortura şi rugul; dar va veni ziua în care deosebirea va da 
roadele ei, când domeniul celor sufleteşti va înceta să se 
mai numească „putere” pentru a se numi „libertate”. 

Pentru că oamenii de ştiinţă ai epocilor trecute găseau în 
Biblie multe explicaţii ştiinţifice la problemele care îi 
preocupau, erau arşi pe rug, cu aceste cărţi lângă ei. Aceşti 
diavoli cu chip de sfinţi doreau ca lumea să nu afle adevărul 
despre Dumnezeu. De aceea au înlocuit citirea Bibliei, cu 
alte cărţi de inspiraţie drăcească, şi au pictat bisericile cu 
tot felul de animale, balauri, draci cu coarne, îngeraşi cu 
aripioare etc. 

Despre puterea pe care o va avea această instituţie e 
scris în Biblie, cu mult înainte de apariţia ei: „| s-a dat să 
facă război cu sfinţii şi să-i biruiască. Şi i s-a dat stăpânire 
peste orice norod, peste orice limbă şi peste orice neam”. 
(Apocalipsă 13: 7). 

Tot în acest capitol, (Apocalipsă 13: 12) se vorbeşte de 
faptul că locuitorii pământului se vor închina fiarei a cărei 
rană de moarte fusese vindecată. (Italia - n.a.) 

Cred că este vorba de tendinţa actuală de expansiune a 
bisericii catolice care, prin reprezentanţii săi ar dori 
unificarea; tuturor religiilor sub conducerea ei. „Rana de 
moarte care a fost vindecată” - ar putea fi vorba şi de 
faptul că, actualul lider al acestei instituţii, Papa loan Paul 
al II-lea a avut o astfel de rană, atentatul din urmă cu câţiva 
ani, căruia i-a supravieţuit. 

Să urmărim şi alte descrieri făcute de loan referitoare la 


papalitate, descrieri care, repet, au fost văzute de el pe 
acel ecran TV... (fac parte din acelaşi capitol 13, în care 
vede harta Italiei). 

„Ea a zis să facă o icoană fiarei, care avea rana de sabie 
şi trăia. | s-a dat putere să dea suflare icoanei fiarei, ca 
icoana fiarei să vorbească, şi să facă să fie omorâţi toţi cei 
ce nu se vor închina icoanei fiarei. 

Şi a făcut ca toţi, mici şi mari, bogaţi şi săraci, slobozi şi 
robi, să primească un semn pe mâna dreaptă sau pe 
frunte”. (Apocalipsă 13: 14—16). 

Aici, loan vede iniţial, pe ecranul TV, imaginea unui Papă, 
apoi asistă la câteva dintre dovezile de „iubire a 
aproapelui” furnizată de acesta şi manifestată prin folosirea 
torturii şi rugului pentru cei ce nu se vor închina idolilor 
făcuţi de ei din lemn şi piatră, loan asistă şi la momentul în 
care îi vede pe robii acestor papi, făcându-şi crucea, 
„semnul pe mână sau pe frunte”. 

Aşa cum vom vedea mai departe, lisus dorea o închinare 
în duh şi adevăr, o închinare a inimii (a spiritului) nu o 
închinare de faţadă, care foloseşte şi un semn pe care, 
dacă Acesta ar fi pe Pământ nu cred că ar dori să-l vadă. 
Mă refer la „semnul crucii”. Există o zicală: „să nu vorbeşti 
de funie în casa spânzuratului”. În cazul lui lisus aş spune: 
„să nu faci cruce în faţa răstignitului”. 

Câteva cuvinte despre apariţia acestui semn al crucii: 
iniţial, creştinii se întâlneau în diferite locuri ascunse, 
datorită persecuțiilor la care erau supuşi de către romani. 
Pentru a se recunoaşte, şi a merge la locul de adunare, 
foloseau o serie de semne cum ar fi: 

— Desenarea pe pământ a unui peşte (Ichthus = peşte în 
limba greacă; primele două litere I.C. = lisus Cristos). 

— Un mic semn pe piept, în formă de cruce, care, 
subliniez, nu era folosit în scopul de închinare, ci de a indica 
faptul că respectiva persoană mergea la locul de adunare al 
credincioşilor. 


În momentul în care împăratul Constantin a decis să nu 
mai fie persecutați creştinii i-a chemat pe aceştia şi le-a 
spus să făurească locaşuri de cult şi să-şi numească preoţi, 
după modelul Vechiului Testament. De asemenea, a 
transformat acest semn, care servea creştinilor pentru a se 
recunoaşte, în semn de închinare. 

Creştinii adevăraţi au refuzat aceste propuneri deoarece, 
aşa cum voi arăta în continuare, ştiau foarte bine că 
Dumnezeu nu a îngăduit decât la 2 persoane să fie preoţi, 
lui Aaron şi lui lisus, iar aceste lăcaşuri de închinare nu-şi 
au rostul, deoarece, în momentul morţii lui lisus, Dumnezeu 
a dat dovada clară a înlăturării acestei instituţii. Spun 
aceasta, deoarece s-a rupt perdeaua din templu, perdea 
care separa locul Sfânt de locul prea Sfânt. (Matei 27: 51). 
Deci, accesul la Dumnezeu se va face numai prin jertfa lui 
lisus, şi nu prin alte ritualuri. 

Să vedem cum au apărut preoţii şi bisericile, aceste, să le 
zic mai bine muzee de artă. In perioada persecuțiilor 
religioase, cei care se lepădau de învăţăturile lui lisus în 
faţa autorităţilor nu mai erau omorâţi. Spre deosebire de 
martiri, care au primit moartea cu zâmbetul pe buze, 
precum Ştefan, care, în timp ce era omorât cu pietre, vedea 
împărăţia lui Dumnezeu (Fapte Apostoli 7: 51—60), au 
existat foarte multe persoane, care, de frica morţii, s-au 
lepădat de lisus. 

Prin refuzul credincioşilor adevăraţi de a construi biserici 
şi a deveni preoţi, aceşti laşi, trădători, oportunişti etc. au 
decis să înfiinţeze ei această instituţie ce are ca mod de 
închinare, „închinarea de suprafaţă”; spre deosebire de 
„închinarea în duh şi adevăr”, pe care o dorea lisus. 

Să revenim la loan şi ia „semnul crucii”, despre care 
acesta spune următoarele: „nimeni să nu poată cumpăra 
sau vinde, fără să aibă semnul acesta, adică numele fiarei, 
sau numărul numelui ei. 

Aici e înţelepciunea. Cine are pricepere, să se socotească 


numărul fiarei. Căci este număr de om. Şi numărul ei şase 
sute şase zeci şi şase”. (Apocalipsa 13: 17—18). 

Faptul că nimeni nu va putea cumpăra sau vinde, dacă 
nu se va închina fiarei, nu cred că se referă la vremurile 
viitoare, aşa cum cred mulţi cercetători ai profeţiilor. Nu va 
mai avea timp religia catolică, în ciuda ofensivei pornite în 
ultima perioadă, să atingă dezideratul ei de a stăpâni 
lumea. 

Ce reprezintă „666"? Voi prezenta un fragment din 
lucrarea lui V. Moisescu „Armonia Universală”, în care, 
marele cercetător român, după cum vom vedea ulterior, a 
reuşit să descifreze taina piramidei lui Keops. De 
asemenea, a furnizat şi o excelentă interpretare a acestui 
„666” - Să-l urmărim: 

„Încă de pe vremea neradicalei reforme protestante, se 
folosea 666 ca să se înfiereze instituţia care e culmea 
trufiei omeneşti. Chiar papii şi-au ales singuri o titulatură ce 
rezumă pretenţiile lor fără să ştie că valoarea numerică a 
literelor ei dă 666. Admirabilă pălmuire şi ironie cerească, 
răspuns prompt ascuns în chiar titulatura lor uzurpatoare. 

VICarlVsILIIDel 

Locţiitor al Fiului lui Dumnezeu. 

Aşa se desemnau, nu numai în scrierile lor ci şi pe o triplă 
coroană, cuvinte încrustate cu pietre scumpe, până când au 
aflat că cele 11 litere, singurele, care au valoare numerică, 
dau totalul 666, astfel: 

De 6 ori 1 (I) = 6; de 2 ori 5 (V) = 10 + 50(L) = 60; 1007 
(C) + 500(D) = 600 (în scrierea cu majuscule, u se nota cu 
V, cum putem vedea şi azi pe inscripţii). 

Doresc să fac sublinierea că, de aceste rătăciri de la 
credinţa în lisus nu e responsabil numai catolicismul, care 
are idoli de piatră, ci şi religia ortodoxă care are icoane, 
biserici pictate, preoţi etc. La acestea se adaugă, 
surprinzător, şi exagerările diferitelor alte culte protestante 
şi neoprotestante care, în loc să militeze pentru ruperea 


barierelor dintre ele găsesc anumite idei ale lui lisus pe 
care, fără a le corela cu toată învăţătura Sa şi cu 
înţelepciunea lui Dumnezeu, le iau drept bază a doctrinei 
lor, ceea ce îi izolează foarte mult. 

Sunt convins că, dacă lisus ar fi pe pământ în această 
perioadă nu ar merge la niciun fel de biserică, ci ar face tot 
ce i-ar sta în putinţă pentru a distruge zidurile dintre ele, şi 
a expune modul adevărat de închinare faţă de Dumnezeu. 
Ceea ce l-ar afecta cel mai mult ar fi faptul că L-ar vedea pe 
Dumnezeu împărţit între atâtea zeci, chiar sute de biserici. 


CONFLICTUL DINTRE IRAK ŞI COALIȚIA 
MULTINAŢIONALA (PROLOG AL CELUI DE AL TREILEA 
RAZBOI MONDIAL) A FOST ANUNŢAT CU MII DE ANI IN 
URMA 


După prezentarea tuturor acestor aspecte politice şi 
religioase care au fost proorocite cu mult timp în urmă, ele 
reprezentând elementele premergătoare declanşării 
conflictului mondial, să vedem ce spune Biblia despre 
forţele combatante şi despre desfăşurarea luptelor. 

Prologul acestui conflict l-a constituit, după părerea mea, 
Războiul din Golf. Despre conflictul dintre Irak şi Coaliția 
Multinaţională, Biblia spune: 

„Trimit împotriva Babilonului (Irak) nişte vânturători care- 
| vor vântura, şi-i vor goli ţara. Vor veni din toate părţile 
asupra lui, în ziua nenorocirii”. (leremia 51: 2). 

Proorocirile lui leremia sunt făcute acum 2500 de ani, în 
momentul în care Babilonul luase în robie Israelul şi era cea 
mai mare putere mondială. Tot el spune: 

„Fugiţi din Babilon, şi fiecare să-şi scape viaţa, ca nu 
cumva să pieriţi în pieirea lui. Babilonul era în mâna 
domnului un potir de aur, care îmbăta tot pământul. 
Neamurile au băut din vinul lui; de aceea au fost neamurile 
ca într-o nebunie”, (leremia 51: 6—7). 

Am văzut cu toţii modul grăbit în care reprezentanţii 
diferitelor ţări căutau să plece din Irak „Vinul lui” nu era 
altceva decât petrolul. 

„Am voit să vindecăm Babilonul, dar nu s-a vindecat! 
(Rezoluţiile ONU premergătoare începerii ostilităţilor - n.a.) 
Părăsiţi-l şi haidem fiecare în ţara noastră, căci pedeapsa 
lui a ajuns până la ceruri, şi se înalţă până la nori”. (leremia 
51: 9). 

O descriere cât se poate de clară a exploziilor şi 
bombardamentelor la care a fost supus Irakul. 

„Domnul oştirilor a jurat pe sine însuşi: „Da, te voi 


umplea de oameni ca nişte lăcuste; şi vor scoate strigăte 
de război împotriva ta”. (leremia 51:14). 

În Apocalipsă, sunt şi alte referiri la Babilon: „Şi împărații 
pământului, care au curvit şi s-au dezmierdat în risipă cu 
ea, când vor vedea fumul arderii ei, o vor plânge şi o vor 
boci... Negustorii pământului o plâng şi o jelesc, pentru că 
nimeni nu le mai cumpără marfa”. (Apocalipsă 18: 9, 11 

„Risipa ei” este petrolul, iar „plânsetul negustorilor 
pământului”, reprezintă panica ce cuprinse pe oamenii de 
afaceri gândindu-se la creşterea preţului petrolului în urma 
conflictului din Golf. 

Războiul acesta a avut, după părerea mea, o semnificaţie 
deosebită. A atras atenţia asupra necesităţii păcii în 
Orientul Mijlociu. De aceea, lrakul, deşi înfrânt se poate 
declara satisfăcut pentru victoria de a fi declanşat procesul 
de pace din Orientul Mijlociu. 

Era firesc, în condiţiile destrămării U.R.S.S. ca S.U.A., 
actualul conducător politic al lumii, să urmărească 
instalarea păcii în zonă. 

Din păcate însă, conform Bibliei, acest proces de pace va 
degenera în cel mai devastator război din istoria omenirii. 

Să urmărim în continuare care vor fi protagoniştii acestui 
conflict. 


PROTAGONIȘTII CELUI DE AL TREILEA RĂZBOI 
MONDIAL 


1. Ţări arabe şi africane, conduse de unele popoare ale 
fostei U.R.S.S. sau chiar U.R.S.S. (în eventualitatea în care, 
în urma eşecului reformei, o lovitură de stat militară ar 
reuşi). Despre aceste ţări, Biblia spune următoarele: 

„Cuvântul Domnului, mi-a vorbit astfel: „Fiul omului, 
întoarce-te cu faţa spre Gog, din ţara lui Magog, spre 
domnul  Roşului, Meşecului şi Tubalului şi prooroceşte 
împotriva lui! Şi spune: „Aşa vorbeşte Domnul Dumnezeu: 


„lată, am necaz pe tine, Gog, domnul Roşului, Meşecului şi 
Tubalului! 

Te voi târî, îţi voi pune un cârlig în fălci; te voi scoate, pe 
tine şi toată oastea ta, cai şi călăreţi, toţi îmbrăcaţi în chip 
strălucit, ceată mare de popor, care poartă scut şi pavăză, 
şi care toţi mânuiesc sabia; împreună cu ei vor scoate pe 
cei din Persia, Etiopia şi Puth, toţi cu scut şi coif; Gomerul 
cu toate oştile lui, ţara Togarmei, din fundul miazănopţii, cu 
toate oştile sale, popoare multe împreună cu tine! 
Pregăteşte-te dar, fii gata, tu, şi toată mulţimea adunată în 
jurul tău! Fii căpetenia lor! După multe zile, vei fi în fruntea 
lor; în vremea de apoi, vei merge împotriva ţării, ai cărei 
locuitori, scăpaţi de sabie, vor fi strânşi dintre mai multe 
popoare, pe munţii lui Israel care multă vreme fuseseră 
pustii, dar, fiind scoşi din mijlocul popoarelor, vor fi toţi 
liniştiţi în locuinţele lor. lar tu te vei sui, vei înainta ca o 
furtună, vei fi ca un nor negru, care va acoperi ţara, tu cu 
toate oştile tale, şi multe popoare cu tine. 

„.„. Vei înainta împotriva poporului Meu Israel, ca un nor, 
care va acoperi ţara. In zilele de apoi, te voi aduce 
împotriva ţării Mele ca să Mă cunoască neamurile când voi 
fi sfinţit în tine subt ochii lor, Gog:” Aşa vorbeşte Domnul 
Dumnezeu: „Nu eşti tu acela despre care am vorbit 
odinioară, prin robii Mei prorocii lui Israel, care au prorocit 
atunci ani de zile, că te voi aduce împotriva lor?” (Ezechiel 
38: 1-9, 16-17). 

Un bun cunoscător al profeţiilor făcute de Ezechiel, şi de 
ceilalţi profeţi evrei a fost Generalul Moshe Dayan, fostul 
comandant militar al Israelului care, în 1968 a declarat 
următorul război nu va fi contra arabilor, ci contra ruşilor”. 

Vom analiza în continuare, denumirile ce apar în aceste 
fragmente, căutând să explic în ce zone geografice se află: 
(Figura 5). g 

Gog a fost conducător al țării Magog. In Geneza 10: 2, 
Magog, Meşec, Tubal şi Gomer sunt fiii lui lafet (unul din fiii 


lui Noe) care au întemeiat grupul nordic de naţiuni, Roş e 
considerat a fi Rusia, iar Meşec - Moscova sau Moscovi, pe 
numele ei vechi. Tubal e considerat a fi Tobolsk, un oraş în 
Siberia, sau un popor numit „tiberieni” de pe ţărmul de est 
al Mării Negre. Se crede că Gomer ar fi fost cimerienii care 
au năvălit din nord, prin Caucaz, în zilele imperiului asirian 
şi au ocupat părţi din Asia Mică, fiind apoi alungaţi. 
Togarma se crede că ar fi Armenia. Oricare ar fi identitatea 
exactă a acestor popoare, Ezechiel spune despre ele că 
„locuiesc în părţile cele mai îndepărtate ale nordului” şi nu 
există nicio îndoială că se referă la naţiuni ce locuiesc 
dincolo de Caucaz. O privire asupra unei hărţi ne va 
convinge că e vorba de acea parte a lumii cunoscută sub 
numele de U.R.S.S. (fostă sau viitoare). 

Extrem de importantă este afirmaţia lui Ezechiel că, „în 
vremea de apoi vei merge (Gog) împotriva ţării, ai cărei 
locuitori, scăpaţi de sabie, vor fi strânşi dintre mai multe 
popoare, pe munţii tui Israel, care multă vreme fuseseră 
pustii”. 

Descendenții lui NOE (IAPHETH, SHEM, HAM) 
şi NAȚIUNILE INTEMEIATE 
Protagoniştii celui de ai treilea război mondial 


Concluziile sunt următoarele: Ezechiel se referă la nişte 
vremuri îndepărtate („vremea de apoi”), şi proroceşte 
împrăştierea evreilor printre popoare, pentru multă vreme, 
şi strângerea lor din nou pe munţii lui Israel, după ce vor 
scăpa de sabie. 

Israelul şi-a proclamat independenţa la 14 mai 1948, la 
câţiva ani după încheierea celui de al doilea război mondial, 
care a fost „sabia” lui Israel. Este evident, că Dumnezeu a 
vorbit prin Ezechiel, furnizându-i toate aceste informaţii. 

De asemenea, prin Ezechiel, Dumnezeu va atrage 
atenţia, cu 2600 de ani în urmă, asupra faptului că Rusia se 
va dezvolta foarte puternic din punct de vedere militar, 


precum şi asupra intenţiilor sale legate de Orientul Mijlociu, 
ştiut fiind faptul că U.R.S.S. a sprijinit în permanenţă din 
punct de vedere militar ţările arabe. 

Câteva cuvinte despre aliaţii U.R.S.S. (sau popoare ale 
U.R.S.S.). 

Persia, este Iranul de azi. Este cunoscută ura Iranului față 
de evrei şi legătura strânsă de prietenie cu fosta U.R.S.S., 
sau, cu popoarele musulmane din fostul imperiu. 

Foarte importantă, în perspectiva acestui conflict este 
amploarea pe care a luat-o fundamentalismul islamic al 
cărui promotor este Iranul. 

Din punct de vedere militar, este mai uşor pentru 
popoarele fostei U.R.S.S. să treacă spre Israel prin Iran, 
decât prin Turcia. 

Etiopia este traducerea cuvântului evreu cusch. Cusch a 
fost fiul lui Cham, unul din copiii lui Noe. 

Istoricii consideră că toate popoarele de culoare ale 
Africii au ca strămoş pe Cusch. 

Concluzia este următoarea: o serie de ţări africane se vor 
alia cu arabii şi popoarele fostei sau viitoarei U.R.S.S. 
pentru a invada Israelul. 

Puth este Libia de azi. Puth a fost şi el unul dintre fiii lui 
Cham. Urmaşii lui au întemeiat naţiunile arabe din Africa de 
Nord (Libia, Algeria, Tunisia, Maroc). Prima colonie a lui 
Puth a fost numită Libia de istoricii vechi, Josephus şi Pliniu. 

Togarma. Despre acest teritoriu amintit de Ezechiel, 
istoricii consideră a reprezenta teritorii din Asia sovietică, 
Turkmenistanul şi alte popoare ale Rusiei orientale printre 
care şi Kazahstanul. Spun aceasta deoarece este cunoscută 
pasiunea cazacilor pentru creşterea cailor (caii şi călăreţii 
amintiţi de Ezechiel). 

Unii strategi militari consideră că la o invazie a Orientului 
Mijlociu ar fi necesară şi cavaleria, deoarece pe terenurile 
muntoase şi accidentate, aceasta ar reprezenta un mijloc 
rapid de a aduce trupele în zona de luptă. 


Faptul că Dumnezeu, prin Ezechiel, vorbeşte atât de 
Rusia cât şi de alte popoare ale fostului U.R.S.S. mă fac să 
cred că, în preajma acestui război s-ar putea produce o 
refacere a acestui imperiu sub conducerea unui regim 
militar. 

2. Rolul Pieţei Comune şi al S.U.A. Cred că, în cazul în 
care tratatul de pace pentru Orientul Mijlociu va fi, aşa cum 
am spus, spulberat, iar Israelul atacat de coaliția sus 
amintită (cu atât mai mult dacă U.R.S.S. se va reface) 
S.U.A. şi Ţările Pieței Comune vor lua poziţie împotriva 
tendinţelor expansioniste ale acestei coaliţii, care nu se va 
limita doar la atacarea Israelului. 

3. China. Despre această ţară şi popoarele asiatice cu 
care s-ar putea coaliza sunt scrise următoarele: 

„Şi apa lui a secat (Eufrat), ca să fie pregătită calea 
împăraţilor, care au să vină din Răsărit”. (Apocalipsă 16: 
12). 

„Împărații din Răsărit” reprezintă deci a treia forţă 
militară care va apare în lume în paralel cu celelalte 
descrise, şi anume: Puterea de Nord care am văzut că ar fi 
U.R.S.S., Puterea de Sud (Egiptul şi Alianţa arabo-africană) 
pe de o parte, şi S.U.A. şi Piaţa Comună pe de altă parte. 

Menţionarea Eufratului e un indiciu strategic important 
legat de această confederație (China şi alte state asiatice). 
De remarcat tendinţa actuală de apropiere între China, 
Japonia, Coreea. 

Israelul, prin eventuala semnare a tratatului de pace 
pentru Orientul Mijlociu se va crede la adăpost, fiind sub 
protecţia S.U.A. 

În această ţară este locul unde se vor desfăşura cela mai 
grozave lupte din istoria omenirii şi anume la Meghido 
(Armaghedon). Să vedem ce spune Biblia despre aceste 
forţe militare: „Acestea sunt duhuri de draci, care fac 
semne  nemaipomenite, şi care se duc la împărații 
pământului întreg ca să-i strângă pentru războiul zilei celei 


mari a Dumnezeului Celui Atotputernic”. (Apocalipsa 16: 
14). 

„Duhurile de draci” am văzut că reprezintă acele 
inteligenţe puse în slujba răului, îngerii răzvrătiți din Cartea 
lui Enoh care, după ce au amăgit pe oameni în fel şi chip, 
acum, prin conducătorii politici ai statelor amintite pe care 
îi pot influenţa telepatic, îi vor târî în cel mai sângeros 
război din istoria omenirii”. 

„Duhurile cele rele i-au strâns în locul care pe evreieşte 
se cheamă Armaghedon”. (Apocalipsa 16: 16). 

După prezentarea „actorilor”, voi încerca să schiţez 
câteva din etapele acestui război, după datele furnizate de 
Biblie. (Figurile 6, 7) A. Debutul lui va fi, aşa cum am spus, 
prin agravarea crizei din Orientul Mijlociu, chiar dacă va fi 
semnat un tratat de pace. La aceasta vor contribui atât 
naţionaliştii evrei cât şi fundamentaliştii islamici, care, vor 
găsi destule motive pentru a-l încălca, pentru că acesta va 
fi un tratat forţat, impus de Anticristul Politic, S.U.A., tratat 
care nu are nimic de-a face cu planurile lui Dumnezeu 
legate de poporul Său şi omenire în general. Reamintesc 
că, acest tratat va fi semnat între evreii ce doresc „pace 
contra teritorii” şi arabii moderați. Un rol asemănător îl vor 
juca şi conflictele interetnice, religioase, din diferite zone 
fierbinţi ale lumii. 

Figura 6 


Desfășurarea celui de al treilea război mondial! 
Faza | - Asalt Pan-Arab 
Faza ll - Contraatac al URSS în Orientul Mijlociu 
și Egipt 
(Hal! Linsey, C. Carlson - L'agonie de notre vieille planete) 


Atacarea Israelului se va face de către o coaliţie arabo- 
africană (Iran, Libia, unele popoare ale U.R.S.S.). 

Prin antrenarea U.R.S.S. In acest conflict apare deci 
perspectiva extinderii războiului la scară planetară. 

Împotriva acestui pericol se va lua atitudine de către 
„Împăratul de la miazăzi” care, în Biblie, reprezintă Egiptul: 
„la vremea sfârşitului, împăratul de la miazăzi se va 
împunge cu el (împăratul de la miazănoapte - reprezentat 
de U.R.S.S.). 

Egiptul este singura ţară care are semnat un tratat de 
pace cu Israelul. In niciun caz nu este vorba de faptul că 
această ţară ar putea sprijini Israelul deoarece va face 
parte din coaliția îndreptată contra evreilor. Cred că 


„Împungerea” va avea loc în Consiliul de securitate al 
O.N.U., pentru preîntâmpinarea escaladării conflictului între 
reprezentantul U.R.S.S. şi Secretarul General al O.N.U. 

- Dr. Boutros Gali, care este egiptean. 

Figura 7 


Desfășurarea celui de al treilea război mondial 
Faza lll- URSS începe cucerirea Africii, atacind spre Vest și Sud 
Faza IV - Conducătorii URSS primesc vești din Orient 
(Mobilizarea popoarelor Pieței Comune şi SUA; 
(Daniel! 11 : 43-45) 
Faza V - Armata URSS revine din Egipt în Israel unde va fi distrusă 
(Hal Lindsey, C. Carlson - L'agonie de notre vieille planete) 


Se pare că, încercările de oprire a escaladării conflictului, 
prin antrenarea U.R.S.S., nu vor avea rezultate, deoarece 
Daniel spune: „împăratul de la miazănoapte se va năpusti 
ca o furtună peste el (Orientul Mijlociu), cu cară şi călăreţi şi 
cu multe corăbii; va înainta asupra ţărilor lui, se va revărsa 
ca un râu şi le va îneca. Va intra şi în ţara cea minunată 
(Israel) şi zeci de mii vor cădea. 


Dar Edomul, Moabul şi fruntaşii copiilor lui Amon vor 
scăpa din mâna lui. Îşi va întinde mâna peste felurite ţări, şi 
nici ţara Egiptului nu va scăpa. Ci se va face stăpân pe 
visteriile de aur şi de argint, pe toate lucrurile scumpe ale 
Egiptului. Libienii şi Etiopienii vor veni în alai după el”. 
(Daniel 11: 40—43). 

Deci U.R.S.S. şi ţările arabe aliate (Iran, Libia, Siria) vor 
invada Orientul Mijlociu. 

Apogeul conflictului este descris de Daniel în felul 
următor „Dar nişte zvonuri, venite de la răsărit şi de la 
miazănoapte îl vor înspăimânta, (pe împăratul de la 
miazănoapte - U.R.S.S.) şi atunci va porni cu o mare mânie, 
ca să prăpădească şi să nimicească cu desăvârşire pe 
mulţi”. (Daniel 11: 44). 

Veştile de la răsărit, reprezintă mobilizarea Orientului 
(China), iar cele de la miazănoapte, mobilizarea Ţărilor 
Pieței Comune sub conducerea S.U.A. Nu este exclusă o 
coaliţie între China şi ţările care o vor însoţi, (Japonia, 
Coreea) pe de o parte, şi S.U.A. pe de alta. 

Chinezii şi aliaţii săi apropiaţi - rasa galbenă, vor profita 
de haosul din Orientul Mijlociu pentru a încerca să obţină 
dominaţia asupra lumii, fiind deci posibilă ruperea alianţei 
cu S.U.A. şi chiar ridicarea la luptă contra lor. 

Se pare că, în luptele care se vor desfăşura, armatele 
U.R.S.S, vor avea un mare avantaj. 

Spun aceasta, deoarece Daniel vorbeşte despre U.R.S.S. 
că, după ce vor apare aceste forţe „îşi va întinde corturile 
palatului său între mare şi muntele cel slăvit şi sfânt”. 
(Daniel 11: 45) Deci, armatele U.R.S.S. Îşi vor stabili 
Cartierul General pe Muntele Moria (pe amplasamentul 
fostului Templu) între acesta şi Marea Mediterană. 

Cred că, o dovadă în plus a faptului că evreii nu-şi vor 
construi Templul pe muntele cel sfânt, este că Daniel nu 
spune nimic despre aceasta. El vorbeşte doar de „muntele 
cel sfânt”. 


În cursul acestui război, se vor folosi arme nucleare. 0 
descriere a unei astfel de explozii nucleare este făcută de 
loan. De asemenea, sunt descrise, aşa cum vom vedea, şi 
avioanele care vor lansa aceste bombe. 

Repet că toate aceste imagini au fost văzute pe „marea 
de sticlă” (ecranul T.V.). 

„Îngerul al cincilea a sunat din trâmbiţă. Şi am văzut o 
stea care căzuse din cer pe pământ. | s-a dat cheia fântânii 
Adâncului, şi a deschis fântâna Adâncului. Din fântână s-a 
ridicat un fum, ca fumul unui cuptor mare. Şi soarele şi 
văzduhul s-a întunecat de fumul fântânii. 

Din fum au ieşit nişte lăcuste pe pământ... Lăcustele 
acelea semănau cu nişte cai pregătiţi de luptă. Pe capete 
aveau un fel de cununi, (carlinga avionului - n.a.) care 
părea de aur... 

Aveau nişte platoşe ca nişte platoşe de fier; şi vuietul, pe 
care-l făceau aripile lor, era ca vuietul unor care trase de 
mulţi cai, care se aruncă în luptă. Aveau nişte cozi ca de 
scorpii, cu bolduri şi în cozile lor stătea puterea, pe care o 
aveau ca să vatăme pe oameni cinci luni”. (Apocalipsă 9: 1 
—3, 7, 9—10). 

Efectele acestor arme nucleare, aruncate de „lăcuste”, 
de la nivelul „cozilor cu bolduri”, sunt următoarele: 

„Li s-a dat putere nu să-i omoare, ci să-i chinuiască cinci 
luni; chinul lor era cum e chinul scorpiei când înţeapă pe un 
om. În acele zile, oamenii vor căuta moartea, şi n-o vor 
găsi; vor dori să moară, şi moartea va fugi de ei”. 
(Apocalipsă 9: 5—6). 

Şi lisus vorbeşte despre acest mare război: „Atunci va fi 
un necaz aşa de mare, cum n-a fost niciodată de la 
începutul lumii până acum, şi nici nu va mai fi; şi dacă zilele 
acelea n-ar fi fost scurtate, nimeni n-ar scăpa; dar din 
pricina celor aleşi, zilele acelea vor fi scurtate”. (Matei 24: 
21—22). 

În cartea lui Ezechiel există o referire la distrugerea 


Magogului (teritoriu din U.R.S.S.), tot prin explozie nucleară: 

„Voi pune foc Magogului, şi celor ce locuiesc liniştiţi în 
ostroave, ca să ştie că Eu sunt Domnul”. (Ezechiel 39: 6). 

Proorocul loel afirmă următoarele: 

„Voi face să se vadă semne în ceruri şi pe pământ: 
sânge, foc şi stâlpi de fum (ciuperca atomică - n.a.); soarele 
se va preface în întuneric, şi luna în sânge, înainte de a veni 
ziua Domnului, ziua aceea mare şi înfricoşată”. (loel 2: 30— 
31). 

Isaia descrie această tragedie astfel: „lată, vine ziua 
Domnului, fără milă, zi de mânie şi urgie aprinsă, care va 
preface tot pământul în pustiu şi va nimici pe toţi păcătoşii 
de pe el. Căci stelele cerului şi Orionul nu va mai străluci; 
soarele se va întuneca la răsăritul lui, şi luna nu va mai 
lumina” (datorită fumului exploziilor, acestea nu vor mai 
putea fi văzute - n.a.). 

„Voi pedepsi - zice Domnul - lumea pentru răutatea ei şi 
pe cei răi pentru nelegiuirile lor; voi face să înceteze 
mândria celor trufaşi, şi voi dobori semeţia celor asupritori. 
Voi face pe oameni mai rari decât aurul curat, şi mai 
scumpi decât aurul din Ofir”. (efectele exploziilor nucleare - 
n.a.). (Isaia 13: 9—12). 

Aşa cum am mai spus, luptele cele mai mari se vor 
desfăşura la Meghiddo (Armaghedon). Acesta este situat în 
partea de sud a câmpiei Esdraelon, la 16 km vest de 
Nazaret, la intrarea într-o trecătoare ce traversează lanţul 
muntos Cârmei, pe şoseaua principală dintre Asia şi Africa, 
o poziţie centrală între Eufrat şi Nil, loc de întâlnire a 
armatelor răsăritului şi apusului. 

Astăzi este numit Tel-Meghiddo la circa 30 km sud de 
portul Haifa care se găseşte la intrarea sa occidentală. 

Pe această cale, trupele amfibii pot ajunge uşor în 
Palestina. Acolo este loc pentru echiparea şi organizarea 
trupelor. Alte trupe vor sosi pe calea aerului, această vale 
fiind accesibilă aterizării şi decolării avioanelor. 


Meghiddo este o câmpie înconjurată de munţi, lungă de 
35 km şi lată de 25 km. Aici se încrucişează drumurile care 
legau altădată Egiptul cu Babilonul şi Ninive, lerusalimul cu 
Tiberiada, cu Damascul şi Antiohia ceea ce dădea acestui 
loc o mare importanţă strategică. 

Meghiddo însemnează „Locul unei mari mulţimi” sau 
„Muntele masacrului”. 

Totmes al Ill-lea, care a făcut din Egipt un imperiu 
mondial, a zis: „Meghiddo face cât o mie de cetăţi”. La 
Meghiddo, în primul război mondial. Generalul Allenby 
(1918) a înfrânt puterea armatei turceşti. Se spune că s-a 
vărsat mai mult sânge în jurul acestui deal decât în orice alt 
loc pe pământ. 

Napoleon, ajuns pe dealul de la Meghiddo, ar fi zis, 
amintindu-şi de această profeție, în timp ce privea valea 
din jur: „Toate armatele lumii ar putea manevra aici într-o 
luptă”. 

Pe lângă dezastrele cauzate de războiul în sine, va fi şi 
un val de cutremure. „Şi au urmat fulgere, glasuri, 
tunete,.şi s-a făcut un mare cutremur de pământ, aşa de 
tare, cum, de când este omul pe pământ, n-a fost un 
cutremur aşa de mare... Cetățile Neamurilor s-au prăbuşit... 
toate ostroavele au fugit şi munţii nu s-au mai găsit”. 
(Apocalipsă 16: 18—20). 

Revenind la faza finală a războiului, se pare că armatele 
U.R.S.S. şi ale aliaţilor săi, pe care i-am amintit, vor avea un 
mare avantaj strategic. 

Ei vor fi cei, prin care Dumnezeu va pedepsi pe evrei şi 
lerusalimul. Nu-i va nimici însă cu desăvârşire, ci, prin 
această lucrare va urmări trezirea evreilor şi întoarcerea lor 
la adevăratul Mesia. Cel pe care L-au răstignit în urmă cu 
2000 de ani. Cel care îi va salva cu „slava şi norii cerului”. 
Aceste lucruri sunt evidente în versetele următoare: 

„Atunci voi strânge toate neamurile la război împotriva 
lerusalimului. Cetatea va fi luată, casele vor fi jefuite şi 


femeile batjocorite; jumătate din cetate va merge în robie, 
dar rămăşiţa poporului nu va fi nimicită cu desăvârşire din 
cetate”. (Zaharia 14: 2). 

„În toată ţara, zice Domnul, două treimi vor fi nimicite, 
vor pieri, iar cealaltă treime va rămâne. Dar treimea 
aceasta din urmă o voi pune în foc, şi o voi curăţi cum se 
curăţeşte argintul, o voi lămuri cum se lămureşte aurul. Ei 
vor chema Numele Meu, şi îi voi asculta; Eu voi zice: 
„Acesta este poporul Meu!” Şi ei vor zice: „Domnul este 
Dumnezeul meu!” (Zaharia 13: 8—9). 

„Atunci voi turna peste casa lui David şi peste locuitorii 
lerusalimului, un duh de îndurare şi de rugăciune, şi îşi vor 
întoarce privirile spre Mine, (lisus Cristos - n.a.) pe care l-au 
străpuns; îl vor plânge cum plânge cineva pe singurul lui 
fiu, şi-L vor plânge amarnic, cum plânge cineva pe un întâi 
născut”. (Zaharia 12: 10). 


RĂPIREA CELOR CE CRED ÎN IISUS. MARELE 
CUTREMUR CE SE VA PRODUCE IN ISRAEL 


Înainte de a descrie capitolul cel mai important al istoriei 
omenirii, „Marele Contact”, fuzionarea celor două lumi, 
revenirea lui lisus cu slava şi norii cerului, (prin aceste nave 
fiind distruse toate popoarele venite împotriva 
lerusalimului) mă voi referi la modul în care Dumnezeu va 
salva o parte din Neamuri şi o parte din evrei de dezastrele 
ce vor avea loc. 

Astfel, o parte din reprezentanţii Neamurilor, (alte 
popoare în afara evreilor) şi anume cei care au crezut în 
lisus, în „duh şi adevăr”, cei care l-au primit ca Mântuitor 
personal, cei care s-au „născut din nou” (schimbarea 
spirituală profundă), vor fi răpiți în aceste nave, pentru a 
reveni pe Pământ, cu lisus şi slujitorii Acestuia, după ce 
armatele invadatoare vor fi nimicite. Pare ciudat, dar astfel 
de răpiri au avut loc pe parcursul istoriei omenirii în 


nenumărate cazuri, din care voi relata câteva: 

- Prima persoană care a fost răpită într-un „nor” a fost, 
aşa cum am văzut, Enoh. 

- De asemenea şi Ilie a fost răpit la cer: „Pe când 
mergeau ei vorbind, iată că un car de foc şi nişte cai de foc 
i-au despărţit pe unul de altul; şi Ilie s-a înălţat la cer într-un 
vârtej de vânt”. (2 împărați 2:11). 

Înainte de a descrie alte astfel de răpiri relatate în Biblie, 
doresc să mă refer la unele evenimente asemănătoare 
petrecute într-o perioadă mai apropiată de zilele noastre. 

Pentru aceasta am ales câteva exemple din lucrarea 
„Lumi galactice” a lui D. Davidovici. 

La 3 septembrie 1873, James Worson, cizmar din 
Leamington, Warwicshire, Anglia, a băut mai multă bere 
decât de obicei, şi a pus pariu cu prietenii săi pe o liră, că 
va alerga fără oprire până la Coventry şi înapoi. Negustorul 
Barham Wise şi fotograful Hamerson Burns l-au însoţit într- 
o cabrioletă; Worson alerga cu pas întins, dar după câteva 
mile s-a împiedicat, a căzut cu capul înainte, a scos un 
strigăt puternic şi a dispărut. S-a topit pur şi simplu în cer, 
sub privirile prietenilor săi aflaţi la vreo zece metri distanţă, 
înainte de a atinge pământul. 

Wise şi Burns au coborât din cabrioletă, au căutat, au 
strigat, nu au găsit nimic; urmele lui Worson, în praful 
drumului, sfârşeau brusc. Înapoindu-se la Leamington şi 
povestind întâmplarea, s-au pomenit arestaţi de poliţie sub 
învinuirea incertă de omor, sechestrare de persoană - dar 
eliberaţi, cu scuze după ancheta oficială: Worson dispăruse, 
într-adevăr, fără urmă. 

La 20 august 1962, Raimundo da Silva, un băiat de 
doisprezece ani din Diamantina, Brazilia, anunţa poliţiei 
dispariţia tatălui său, Rivelino, luat la bordul unei „mingi 
uriaşe, care scânteia şi lăsa fum galben, înecăcios”. 

Dar cea mai răsunătoare acţiune în materie de răpiri, a 
fost iniţiată de OZN-uri în august 1915, când a dispărut un 


întreg regiment britanic de infanterie. 

La a 50-a aniversare a debarcării forţelor britanice în 
golful Sulva, lângă Anzac, Turcia - suntem deci în 1965 - 
supraviețuitorii secţiei a 3-a din prima companie de marină 
divizionară N.Z.E.F. (New Zeeland Expeditionary Forces) şi- 
au amintit strania întâmplare, aducând la lumină fapte ce 
păreau moarte şi înmormântate. lată ce povesteşte 
veteranul F. Reichart, din Noua Zeelandă: 

„Erau 22 de oameni din secţia noastră, în tranşeele de pe 
dealul Rhododendronilor, lângă golful Sulva. De dimineaţă 
am observat şase-şapte nori mari, cenuşii, în formă de 
pâine. Ţin minte cum discutam între noi că, deşi bătea o 
briză uşoară, norii aceştia a căror structură părea solidă, nu 
se clinteau din loc; ei stăteau nemişcaţi, suspendaţi peste 
valea care era de fapt albia secată a unui lac. 

Pe urmă i-am văzut pe cei din regimentul 14 Norfolk, 
mărşăluind încolonaţi prin albia aceea de lac secat; 
mergeau să-i înlocuiască pe cei aflaţi în tranşeele de pe 
cota 60. Atunci, unul din norii aceia cenuşii a coborât 
aşezându-se în drumul celor ce mărşăluiau, şi împreună cu 
soldaţii de pe cota 60 am văzut, îngroziţi, cum cei care 
veneau intrau în nor şi nu mai ieşeau! După ce ultimul om 
din regimentul 14 Norfolk a „intrat în nor”, acesta s-a 
ridicat în aer, alăturându-se celorlalţi şi, în timp ce noi, 
soldaţii din tranşee, priveam terorizaţi, cei şapte nori 
cenuşii au pornit în formaţie împotriva vântului. Şi au 
dispărut”. 

Oficial, Regimentul 14 Norfolk a fost dat ca „nimicit” în 
confruntarea cu inamicul, dar în 1918, după capitularea 
Turciei, când primul lucru făcut de autorităţile britanice 
victorioase a fost să se intereseze de soarta regimentului, 
autorităţile militare turceşti au răspuns că „habar n-aveau 
de existenţa acestei unităţi”. 

În primul război mondial, un regiment britanic avea între 
800 şi 4000 de oameni - şi o grămadă de căruţe, tunuri, 


furgoane. Chiar dacă luăm cifra minimă de 800, acţiunea e 
impresionantă. Urmele soldaţilor, cailor, roţilor, sfârşeau 
brusc, în dreptul unei linii ca un hotar; nicio urmă nu 
încerca să se abată măcar din drum; pe fundul prăfuit al 
lacului secat era uşor de văzut şi de citit orice dâră, linie, 
amprentă sau roată, picior sau copită. 

800 de militari echipați de război înseamnă 80 de tone 
greutate. Noi, abia după anii 70, am realizat avioane 
capabile să ridice încărcături în 80-120 tone. 

Regimentul 14 Norfolk nu a fost singura unitate britanică 
ridicată la ceruri. Acelaşi domn Reichart, veteran al primului 
război mondial stupefiat de întâmplarea al cărei martor 
ocular a fost, a cercetat ordinele militare şi a descoperit că 
în 1898 în Sudan a dispărut fără urme un pluton de militari 
englezi. Cercetările efectuate tot în 1898 în Zona Khuber 
Pass au costat armata britanică o întreagă companie de 
geniu. Urmele geniştilor dispăreau în mod misterios, „toţi 
paşii aceia înaintau spre o linie dreaptă, dar nicio urmă nu 
depăşea linia, n-o ocolea, şi nu se întorcea din drum”. Linia 
putea fi urma lăsată pe pământ de marginea ramurii 
deschise în pântecul navei. Paşii mergeau drept spre linia 
aceea, n-o ocoleau; nu se întorceau, mergeau drept spre 
linia aceea ca un hotar, o treceau şi dispăreau în neştiut - 
conchide autorul citat. 

De asemenea, în acest context consider că dispariţiile 
misterioase de nave, avioane, oameni, în Triunghiul 
Bermudelor şi din alte zone ale pământului, aparţin tot unor 
astfel de „răpiri” în care se produce o trecere într-un 
univers paralel. 

Aceste evenimente, precum şi intensificarea apariţiilor de 
OZN-uri, la care se adaugă amploarea relatărilor despre 
toată gama de fenomene parapsihologice, reprezintă o 
sensibilizare a oamenilor realizată de reprezentanţii acestei 
lumi paralele, cu „Marele Contact”. 

Aşa cum am văzut, şi Ezechiel este în repetate rânduri 


răpit în slavă, (Ezechiel 33: 11-15) şi dus cu această navă în 
diferite zone ale Orientului Mijlociu. 

În momentul apariţiei lui lisus, cu „slava şi norii cerului” 
în lerusalim va avea loc un mare cutremur de pământ şi 
formarea unei grote în care se vor adăposti evreii pentru a 
scăpa de efectele teribile ale armelor folosite de cei din 
„Slavă şi nori” contra armatelor invadatoare. Să vedem ce 
spune Biblia despre aceste lucruri. 

„Domnul se va arăta, şi va lupta împotriva acestor 
neamuri, cum s-a luptat în ziua bătăliei. Picioarele lui 
(picioarele heruvimilor - n.a.) vor sta în ziua aceea pe 
Muntele Măslinilor, care este în faţa lerusalimului, spre 
răsărit; Muntele Măslinilor se va despica la mijloc, spre 
răsărit şi spre apus, şi se va face o vale foarte mare; 
jumătate din munte se va trage înapoi spre miazănoapte, 
iar jumătate spre miazăzi. Veţi fugi atunci în valea munţilor 
Mei, căci valea dintre munţi se va întinde până la Atei; şi 
veţi fugi cum aţi fugit de cutremurul de pământ de pe 
vremea lui Ozia, împăratul lui luda. Şi atunci va veni” 
Domnul Dumnezeul meu, şi toţi sfinţii împreună cu el! Şi 
Domnul va fi împărat peste tot pământul. In ziua aceea, 
Domnul va fi singurul Domn, şi Numele lui va fi singurul 
Nume”. (Zaharia 14: 3-5, 9). 

Referitor la acest cutremur, doresc să spun că o 
companie petrolieră care făcea studii seismice în această 
regiune în căutarea petrolului, a descoperit o falie gigantică 
care se întinde de la est la vest şi trece chiar prin centrul 
Muntelui Măslinilor. 

Această grotă se va deschide, deoarece Dumnezeu 
doreşte să-i protejeze pe o parte din evrei de teribilele 
dezastre pe care le va dezlănţui asupra armatelor 
invadatoare. Efectele acestei intervenţii sunt descrise de 
Zaharia: „Le va putrezi carnea stând încă în picioare, le vor 
putrezi ochii în găurile lor, şi le va putrezi limba în gură. În 
ziua aceea. Domnul va trimite o mare învălmăşeală în ei; 


unul va apuca mâna altuia, şi vor ridica mâna unii asupra 
altora”. (Zaharia 14: 12-13). 

Se poate observa din fragmentul de mai sus că, efectele 
descrise nu pot fi puse decât pe seama unor arme nucleare, 
la acestea adăugându-se şi panica de care vor fi cuprinşi 
invadatorii la apariţia navelor, adică a slavei şi a norilor 
cerului, ceea ce va duce la apariţia unor reacţii 
confuzionale „şi vor ridica mâna unii asupra altora”. 

Să vedem în continuare, ce se va întâmpla cu popoarele 
venite împotriva lerusalimului. 

Să revenim la Ezechiel, şi la faza finală a conflictului, în 
care supremaţia militară o va deţine U.R.S.S. (Reamintesc 
că în Biblie apar denumirile vechi ale teritoriilor acestui 
imperiu - Gog, Magog, Roş, Mesec, Tubal etc.) şi aliaţii săi. 

Lupta finală însă, o vor da cu slava şi norii cerului, cu 
care vor veni salvatorii omenirii, cei care sunt, „chipul şi 
asemănarea noastră”. 

„Imi voi arăta slava între neamuri şi toate neamurile vor 
vedea judecăţile pe care le voi face, şi pedepsele cu care îl 
va lovi mâna Mea. (Ezechiel 39: 21). 

Şi acum să vedem pedepsele: 

„De aceea prooroceşte, fiul omului şi spune lui Gog: „Aşa 
vorbeşte Domnul Dumnezeu: „Da, în ziua când poporul Meu 
Israel va trăi în linişte, vei porni din ţara ta, şi vei veni din 
fundul miazănopţii, tu şi multe popoare cu tine, toţi călări 
pe cai, o mare mulţime şi o puternică oştire. 

Vei înainta împotriva poporului Meu Israel ca un nor, care 
va acoperi ţara. În zilele de apoi, te voi aduce împotriva 
ţării Mele, ca să mă cunoască neamurile, când voi fi sfinţit 
în tine subt ochii lor, Gog!” ... în ziua aceea, însă, zice 
Domnul Dumnezeu, Mi se va sui în nări mânia aprinsă. 

O spun în gelozia şi în focul mâniei Mele; în ziua aceea, 
va fi un mare cutremur în ţara lui Israel (am amintit anterior 
- n.a.) ... Atunci voi chema groaza împotriva lui pe toţi 
munţii Mei, zice Domnul Dumnezeu; sabia fiecăruia se va 


întoarce împotriva fratelui său. Îl voi judeca prin ciumă şi 
sânge, printr-o ploaie năprasnică şi prin pietre de grindină, 
voi ploua foc şi pucioasă peste el, peste oştile lui, şi peste 
popoarele cele multe, care vor fi cu el”. (Ezechiel 38: 14-16, 
21-22). 

„Vei cădea pe munţii lui Israel, tu şi toate oştile tale, şi 
popoarele care vor fi cu tine; te voi da de mâncare păsărilor 
de pradă, tuturor celor ce au aripi şi fiarelor câmpului. 

Vei cădea pe faţa câmpului, căci Eu am vorbit, zice 
Domnul Dumnezeu. 

Voi pune foc Magogului, şi celor ce locuiesc liniştiţi în 
ostroave, ca să ştie că Eu sunt Domnul. 

Imi voi face cunoscut Numele Meu cel sfânt în mijlocul 
poporului Meu Israel, şi nu-i voi mai lăsa să-Mi pângărească 
Numele Meu cel Sfânt, ci vor şti neamurile că Eu sunt 
Domnul, Sfântul lui Israel. 

lată că lucrurile acestea vin şi se întâmplă, zice Domnul 
Dumnezeu! Aceasta este ziua, despre care am vorbit 

Atunci locuitorii cetăților lui Israel vor ieşi, vor arde şi vor 
da pradă flăcărilor armele, pavezele şi scuturile, Arcurile şi 
săgețile, lăncile şi suliţele: şi şapte ani vor face focul cu 
ele... în ziua aceea, voi da lui Gog un loc de înmormântare 
în Israel: valea călătorilor, la răsăritul Mării Moarte... Fiul 
omului, aşa vorbeşte Dumnezeu: „Spune păsărilor de orice 
soi, şi tuturor fiarelor câmpului: „Adunaţi-vă şi veniţi! 
Strângeţi-vă din toate părţile, pentru jertfa Mea, pe care o 
junghii pentru voi; jertfă mare este pe munţii lui Israel! 
Mâncaţi carne, şi beţi sânge, mâncaţi carnea vitejilor şi beţi 
sângele voievozilor pământului”. (Ezechiel 39: 4-9, 17-18). 

„Voi nimici puterea împăraţilor neamurilor, voi răsturna şi 
carele de război şi pe cei ce se suie în ele; caii şi călăreţii 
vor fi trântiţi la pământ şi unul va pieri ucis de sabia altuia”. 
(Hagai 2: 22). 

Sunt descrise şi efectele la scară planetară a acestui 
conflict: „Cei pe care îi va ucide Domnul, în ziua aceea, vor 


fi întinşi de la un capăt al pământului până la celălalt; nu 
vor fi nici jeliţi, nici adunaţi, nici îngropaţi, ci vor fi un gunoi 
pe faţa pământului”. (leremia 25: 33). 

Proorocul loel afirma acelaşi lucru: „voi strânge toate 
neamurile şi le voi pogori în valea lui losafat (Maghiddo - 
n.a.). Acolo mă voi judeca cu ele, pentru poporul Meu, 
pentru Israel, moştenirea Mea, pe care l-au risipit printre 
neamuri, împărțind între ele ţara Mea”. (Ioel 3: 2). 

În continuare, voi prezenta o serie de versete din Noul 
Testament, în care lisus afirmă că va reveni cu „slava şi 
norii cerului”, versete, care demonstrează clar, pe lângă 
toate celelalte profeţii, că, Mesia, pe care îl aşteaptă evreii 
pentru a-i salva, este acelaşi cu Cel pe care l-au răstignit 
acum 2000 de ani. 

„Atunci se va arăta în cer semnul Fiului Omului: toate 
seminţiile pământului se vor boci, şi vor vedea pe Fiul 
omului venind pe norii cerului cu putere şi cu o mare 
slavă”. (Matei 24: 30). 

El va trimite pe îngerii săi şi vor aduce pe aleşii Lui din 
cele patru vânturi, de la o margine a cerurilor până la 
cealaltă”. (Matei 24: 30-31). 

Noi cei vii, vom fi răpiți în nori ca să întâmpinăm pe 
Domnul în văzduh”. (1 Tesalonicieni 4: 15). 

„lată că El vine pe nori. Şi orice ochi îl va vedea; şi cei ce 
L-au străpuns. Şi toate seminţiile pământului se vor boci din 
pricina Lui”. (Apocalipsă 1: 7). 

„Căci Fiul omului are să vină în Slava Tatălui Său, cu 
îngerii Săi; şi atunci va răsplăti fiecăruia după faptele lui”. 
(Matei 16: 27). 

„Când va veni Fiul omului în Slava Sa, cu toţi sfinţii îngeri, 
va şedea pe scaunul de domnie al slavei Sale”. (Matei 25: 
31) 

Foarte important în acest sens este şi episodul înălţării lui 
lisus la ceruri: „După ce a spus aceste lucruri, pe când se 
uitau ei la El, S-a înălţat la cer, şi un nor L-a ascuns din ochii 


lor. Şi cum stăteau ei cu ochii pironiţi spre cer, pe când se 
suia El, iată că li s-au arătat doi bărbaţi îmbrăcaţi în alb, şi 
au zis: „Bărbaţi Galileeni, de ce staţi şi vă uitaţi spre cer? 
Acest lisus, care S-a înălţat la cer din mijlocul vostru va 
verii în acelaşi fel, cum L-aţi văzut mergând la cer”. (Fapte 
ap. 1: 9-11). 


OMENIREA DUPĂ AL TREILEA RĂZBOI MONDIAL 


După încheierea acestor evenimente, pe Pământ va urma 
o perioadă de linişte, cunoscută sub numele de pacea de 
1000 de ani. 

Această perioadă poate să aibă o cu totul altă durată, 
deoarece, aşa cum am văzut, „pentru Domnul, o zi este ca 
o mie de ani şi o mie de ani sunt ca o zi”. (2 Petru 3-8). 

In această perioadă, după afirmaţiile Bibliei, centrul 
politic şi religios va fi stabilit în Noul lerusalim, omenirea 
epuizată de acest război fiind dispusă să colaboreze cu 
salvatorii săi veniţi din ceruri, conducătorul neamurilor fiind 
lisus Cristos. Să vedem în câteva exemple oglindirea 
acestor idei: 

„Se va întâmpla în scurgerea veacurilor, că muntele 
Casei Domnului va fi întemeiat ca cel mai înalt munte, şi se 
va înălța deasupra dealurilor, şi toate neamurile se vor 
îngrămădi spre el. 

Popoarele se vor duce cu grămada la el, şi vor zice: 
„Veniţi, să ne suim la muntele Domnului, la Casa 
Dumnezeului lui lacov, ca să ne înveţe căile Lui, şi să 
umblăm pe cărările Lui”. 

Căci din Sion va ieşi Legea, şi din lerusalim Cuvântul 
Domnului. 

El (lisus - n.a.) va fi Judecătorul neamurilor. El va hotărî 
între un mare număr de popoare; aşa încât din săbiile lor 
vor făuri fiare de plug, şi din suliţele lor cosoare; niciun 


popor nu va mai scoate sabia împotriva altuia, şi nu vor mai 
învăţa războiul”. (Isaia 2: 2-4). 

După un asemenea război devastator, era firesc să 
urmeze o dezarmare generală. 

„Nu se va face niciun rău şi nicio pagubă pe tot muntele 
Meu cel sfânt, căci pământul va fi plin de cunoştinţa 
Domnului, ca fundul mării de apele care-l acopăr. In ziua 
aceea, Vlăstarul lui Isai (lisus - n.a.) va fi ca un steag pentru 
popoare; neamurile se vor întoarce la El, şi Slava va fi 
locuinţa Lui. În acelaşi timp, Domnul îşi va întinde mâna a 
doua oară, ca să răscumpere rămăşiţa poporului Său, risipit 
în Asiria şi în Egipt, în Patros şi în Etiopia, la Elam, la Sinear 
şi la Hamat, şi în ostroavele Mării. 

El va înălța un steag pentru neamuri, va strânge pe 
surghiuniţii lui Israel, şi va aduna pe cei risipiţi ai lui luda, 
de la cele patru capete ale pământului”. (Isaia 11: 9-12). 

După încheierea războiului, va avea loc o întoarcere a 
tuturor evreilor din toate colţurile lumii în ţara lor, şi la 
Dumnezeul lor. Va fi, aşa cum a spus Dumnezeu, prin Isaia, 
pentru a doua oară, deoarece prima întoarcere este cea 
care a avut loc în ultimii 50 de ani. 

Aceşti evrei din alte colţuri ale lumii, pe care Dumnezeu 
i-a protejat de dezastru, urmărind în acelaşi timp trezirea 
lor spirituală şi recunoaşterea de către aceştia a lui lisus, 
vor atrage şi alţi oameni la Noul lerusalim pentru a se 
închina singurului Dumnezeu adevărat Casa Domnului va fi 
o casă de rugăciune pentru toate popoarele: „Şi pe străinii 
care se vor lipi de Domnul ca să-i slujească şi să iubească 
Numele Domnului, pentru ca să fie slujitorii Lui, şi pe toţi 
cei ce vor păzi Sabatul, ca să nu-l pângărească, şi vor stărui 
în legământul Meu, îi voi aduce la muntele Meu cel Sfânt şi 
voi umple de veselie în Casa Mea de rugăciune. Arderile lor 
de tot şi jertfele lor vor fi primite pe altarul Meu, căci Casa 
Mea se va numi o casă de rugăciune pentru toate 
popoarele”. (Isaia 56: 6-7). 


Se poate observa că, în această perioadă va exista un 
mod unic de închinare care cuprinde toate practicile primite 
de Moise direct de la Dumnezeu. Era şi firesc, în condiţiile 
în care Dumnezeu şi Fiul Său, stabilindu-şi reşedinţa finală 
în Noul lerusalim, ca toate celelalte religii să dispară. 

De asemenea, pe Pământ va domni dreptatea. Numeroşi 
profeţi au afirmat aceste caracteristici ale împărăției 
conduse de lisus: Astfel, împăratul David, insuflat de 
Dumnezeu spune: „El (lisus) va face dreptate nenorociţilor 
poporului... El va stăpâni de la o mare la alta, şi de la Râu 
până la marginile pământului... Da, toţi împărații se vor 
închina lui, toate neamurile îl vor sluji. Căci el va izbăvi pe 
săracul care strigă, şi pe nenorocitul care n-are ajutor... 
Numele lui va dăinui pe vecie, cât soarele îi va ţinea 
numele. Cu el se vor binecuvânta unii pe alţii şi toate 
neamurile îl vor numi fericit”. (Psalmul 72). 

„Şi atunci un scaun de domnie se va întări prin îndurare: 
şi se va vedea şezând cu credincioşie, în casa lui David, un 
judecător, prieten al dreptului şi plin de râvnă pentru 
dreptate”. (Isaia 16: 5). 

„El nu va slăbi, nici nu se va lăsa, până nu va aşeza 
dreptatea pe pământ”. (Isaia 42: 4). 

In această perioadă, toate neamurile vor veni să se 
închine în Noul lerusalim, care va fi reclădit. Binecuvântările 
promise lui Israel erau pentru viaţa de pe pământ. Prin 
împotrivirea sa, el a fost pedepsit. După recunoaşterea lui 
lisus, Israelul va deveni primul popor al pământului şi 
această întâietate va fi recunoscută de toate naţiunile. Să 
urmărim oglindirea acestor idei: 

„Străinii îţi vor zidi zidurile şi împărații lor îţi vor sluji; căci 
te-am lovit în mânia Mea, dar în îndurarea Mea am milă de 
tine. Porţile tale (ale Ierusalimului) vor sta veşnic deschise, 
nu vor fi închise nici zi nici noapte, ca să lase să intre la tine 
bogăţia neamurilor, şi împărații lor cu alaiul lor. Căci 
neamul şi împărăţia care nu-ţi vor sluji, vor pieri, şi 


neamurile acelea vor fi în totul nimicite”. (Isaia 60: 10-12). 

„Dar vine vremea când voi strânge toate neamurile şi 
toate limbile; (ceea ce se petrece acum în lume este tocmai 
această separare a neamurilor şi a limbilor, declaraţiile de 
independenţă ale acestora, ruperea de puterile care le-au 
înglobat - n.a.) ele vor veni şi vor vedea SLAVA Mea”. (Isaia 
66: 18). 

„Toţi cei ce vor mai rămânea din toate neamurile venite 
împotriva lerusalimului (referire clară la supraviețuitorii 
celui de al treilea Război Mondial - n.a.) se vor sui în fiecare 
an să se închine înaintea împăratului, Domnului oştirilor, şi 
să prăznuiască sărbătoarea corturilor. Dacă unele din 
familiile pământului nu vor voi să se suie la lerusalim ca să 
se închine înaintea împăratului, Domnul oştirilor, nu va 
cădea ploaie peste ele”. (Zaharia 14: 16-17). 

„Şi multe popoare şi multe neamuri vor veni astfel să 
caute pe Domnul oştirilor la lerusalim şi să se roage 
Domnului”. Aşa vorbeşte Domnul oştirilor „în zilele acelea, 
zece oameni din toate limbile neamurilor vor apuca pe un 
iudeu de poala hainei, şi-i vor zice: „Vrem să mergem cu 
voi; căci am auzit că Dumnezeu este cu voi”. (Zaharia 8: 
22-23). 

„Aşa vorbeşte Domnul: Mă întorc iarăşi în Sion şi vreau 
să locuiesc în mijlocul lerusalimului. lerusalimul se va 
chema: „Cetatea cea credincioasă” şi muntele Domnului 
oştirilor se va chema: „Muntele cel Sfânt”. Uliţele cetăţii vor 
fi pline de băieţi şi fete, care se vor juca pe uliţe. lată, Eu 
izbăvesc pe poporul Meu din ţara de la răsărit şi din ţara de 
la asfinţitul soarelui. li voi aduce înapoi, şi voi locui în 
mijlocul Ierusalimului; şi vor fi poporul Meu, şi Eu voi fi 
Dumnezeul lor cu adevăr şi dreptate. (Zaharia 8: 3, 5, 7,8). 

„în vremurile de pe urmă, muntele Casei Domnului va fi 
întemeiat tare, ca cel mai înalt munte. Se va înălța 
deasupra dealurilor, şi popoarele vor veni grămadă la el”. 
(Mica 4:1). 


„Vor locui iarăşi în ţara pe care am dat-o robului Meu 
lacov, şi pe care au locuit-o şi părinţii voştri. Da, vor locui în 
ea, ei, copiii lor, şi copiii copiilor lor, pe vecie, şi Robul Meu 
David (referire la lisus care era numit fiul lui David - n.a.) 
va fi voievodul lor în veci. Voi încheia cu ei un legământ de 
pace, care va fi un legământ veşnic cu ei: „îi voi sădi şi-i voi 
înmulţi, şi voi pune locaşul Meu cel Sfânt în mijlocul lor 
pentru totdeauna. Locuinţa Mea va fi între ei. Eu voi fi 
Dumnezeul lor, şi ei vor fi poporul Meu. Şi neamurile vor şti 
că eu sunt Domnul care sfinţeşte pe Israel, când locaşul 
Meu cel sfânt va fi pentru totdeauna în mijlocul lor”. 
(Ezechiel 37: 25-28). 

Deci, centrul politic şi religios al» omenirii, repet, va fi în 
Noul Ierusalim, religia întregului pământ fiind cea primită 
de Moise de la Dumnezeu. 

Toate acestea vor avea loc, deoarece: „Domnul a ales 
Sionul, l-a dorit ca locuinţă a Lui şi a zis: „Acesta este locul 
Meu de odihnă pe vecie: voi locui în el căci l-am dorit”,. 
(Psalmi 132: 13-14). 

Ezechiel, după ce este plimbat cu SLAVA afirmă 
următoarele: „Slava Domnului a intrat pe poarta dinspre 
răsărit... Am auzit pe cineva vorbindu-mi din Casă, şi UN 
OM (Dumnezeu - n.a.) stătea lângă mine. El mi-a zis: „Fiul 
omului, acesta este locul scaunului Meu de domnie, locul 
unde voi pune talpa picioarelor Mele; aici voi locui veşnic în 
mijlocul copiilor lui Israel”. (Ezechiel 43: 4, 6-7). 

Voi expune în continuare şi alte aspecte ale vieţii 
omenirii în această perioadă. 

Pe lângă pacea şi dreptatea care se vor instaura în lume, 
va domni bucuria şi fericirea: 

„Domnul  oştirilor pregăteşte tuturor popoarelor pe 
muntele acesta, un ospăț de bucate gustoase, un ospăț de 
vinuri vechi, de bucate miezoase pline de măduvă, de 
vinuri vechi şi limpezite”. (Isaia 25: 6). 

„Ci vă veţi bucura şi vă veţi veseli, pe vecie, pentru cele 


ce voi face. Căci voi preface lerusalimul în veselie, şi pe 
poporul lui în bucurie. 

Eu însumi Mă voi veseli asupra lerusalimului, şi mă voi 
bucura de poporul Meu: nu se va mai auzi în el, de acum, 
nici glasul plânsetelor, nici glasul ţipetelor”. (Isaia 65: 18- 
19). 

Pământul va fi binecuvântat, roadele lui contribuind la 
bunăstarea generală. 

„Va fi belşug în ţară, până în vârful munţilor şi spicele lor 
se vor clătina ca şi copacii din Liban: oamenii vor înflori în 
cetăţi ca iarba pământului”. (Psalmi 72:16). 

„Atunci El (Dumnezeu) va da ploaie peste sămânţa pe 
care o voi semăna, şi pâinea pe care o va produce 
pământul va fi bogată şi hrănitoare. Turmele Tale vor paşte 
în păşuni întinse şi pe orice munte înalt şi pe orice deal înalt 
vor izvori râuri şi curenţi de apă”. (Isaia 30: 23-25). 

Este evident că, sub conducerea reprezentanţilor acestei 
civilizaţii paralele, oamenii vor putea învăţa să stăpânească 
o serie de tehnici noi legate de irigaţii, ploi artificiale etc. 

„Voi face să izvorască râuri pe dealuri, şi izvoare în 
mijlocul văilor, voi preface pustia în iaz, şi pământul uscat 
în şuvoaie de apă; voi face să crească în pustie cedrul, 
salcâmul, mirtul şi măslinul; voi pune într-un loc uscat 
chiparoşi şi merişori”. (Isaia 41: 18-19). 

În această etapă, pământul va fi repopulat cu oameni 
care vor avea o deplină cunoştinţă despre acest singur 
Dumnezeu adevărat Oamenii nu vor deveni nemuritori, dar 
longevitatea va creşte. Astfel Isaia spune: „Eu (Dumnezeu) 
însumi Mă voi veseli asupra lerusalimului, şi mă voi bucura 
de poporul Meu: nu se va mai auzi în el de acum nici glasul 
plânsetelor, nici glasul ţipetelor. Nu vor mai fi nici copii cu 
zilele puţine, nici bătrâni care să nu-şi împlinească zilele. 

Căci cine va muri la vârsta de o sută de ani va fi încă 
tânăr, şi cel ce va muri în vârstă de o sută de ani va fi 
blestemat ca păcătos”. (Isaia 65: 19-20). 


Unele boli vor dispare: „Atunci se vor deschide ochii 
orbilor, se vor deschide urechile surzilor, atunci şchiopul va 
sări ca un cerb, şi limba mutului va cânta de bucurie”. 
(Isaia 35: 5-6) 

In această perioadă, răutăţile de orice fel nu vor f 
tolerate. Cei ce fac răul vor fi stârpiţi de pe faţa pământului. 
„în fiecare dimineaţă voi nimici pe cei răi din ţară, ca să 
stârpesc din cetatea Domnului pe toţi lucrătorii nelegiuirii”. 
(Psalmi 101: 8). 

Conducerea lui lisus va fi categorică, netolerând niciun 
fel de nesupunere. De aceea împăratul David, insuflat de 
Dumnezeu îi cheamă pe judecătorii şi conducătorii 
popoarelor pământului să-i slujească cu înţelepciune: 
„Acum dar, împărați, purtaţi-vă cu înţelepciune! Luaţi 
învăţătură, judecătorii pământului. Slujiţi Domnului cu frică 
şi bucuraţi-vă tremurând. Daţi cinste Fiului ca să nu se 
mânie şi să nu pieriţi pe calea voastră”. (Psalmi 2: 10-12). 

Oamenii, aşa cum am spus, se vor închina lui Dumnezeu 
după legile lui Moise. „în fiecare lună nouă şi în fiecare 
Sabat, va veni orice făptură să se închine înaintea Mea, zice 
Domnul. Şi când vor ieşi, vor vedea trupurile moarte ale 
oamenilor care s-au răzvrătit împotriva Mea”. (Isaia 66: 23- 
24). 

La sfârşitul acestei perioade de 1000 de ani, va avea loc 
o rebeliune, în care oamenii, insuflaţi de forţele răului 
descrise de Enoh (în această perioadă de 1000 de ani 
puterea lor va fi anulată), vor încerca restabilirea lucrurilor 
de mai înainte, în care răutatea era la loc de cinste: „Când 
se vor împlini cei 1000 de ani. Satana va fi dezlegat şi va 
ieşi din temniţa lui, ca să înşele neamurile care sunt în cele 
patru colţuri ale Pământului, pe Gog şi pe Magog, ca să-i 
adune pentru război. Numărul lor va fi ca nisipul mării. Şi ei 
s-au suit pe faţa pământului şi au înconjurat tabăra sfinţilor 
şi cetatea prea iubită. Dar din cer s-a pogorât un foc care i- 
a mistuit. Şi Diavolul care-i înşela, a fost aruncat în iazul de 


foc şi de pucioasă unde este fiara şi proorocul mincinos. Şi 
vor fi munciţi zi şi noapte în vecii vecilor”. (Apocalipsă 20: 
7-10). 

În această perioadă de 1000 de ani, în urma contactului 
cu această civilizaţie extrem de dezvoltată se vor face mari 
progrese în toate domeniile ştiinţei, fără ca oamenii să 
poată obţine însă secretul nemuririi, deşi acesta va fi foarte 
aproape de ei, la Noul lerusalim. Spun aceasta, deoarece 
acolo se va afla reşedinţa locuitorilor din cealaltă lume, 
care, pe lângă alte cuceriri ştiinţifice şi tehnologice 
avansate au reuşit să obţină şi secretul nemuririi. Într-o 
ultimă încercare, Satana, prin acest nume, înțelegând 
îngerii care s-au răzvrătit de la început. Contra lui 
Dumnezeu, îngeri descrişi de Enoh, şi izolaţi în Shambhala, 
vor încerca, pentru a scăpa de osânda veşnică să-i înşele 
pe oameni, probabil cu gândul că este nedrept să mai 
existe moarte pe pământ, în timp ce alţii cunosc secretul 
vieţii veşnice. 

De aceea, vor sugera oamenilor să ia cu asalt cetatea în 
care sunt cei care deţin acest secret. Dar şi această 
rebeliune face parte din planul lui Dumnezeu, deoarece, 
prin judecata scurtă care va urma, este marcat sfârşitul 
perioadei de 1000 de ani. 


UN ASTEROID GIGANT VA LOVI PĂMÂNTUL ÎN 
URMĂTORII 1000 DE ANI. TRECEREA OMENIRII ÎNTR-O 
LUME PARALELĂ 


După aceasta, va începe ultima fază a profeților şi anume 
distrugerea cerului şi a pământului şi judecata tuturor 
oamenilor. 

Să analizăm câteva exemple referitoare la aceste 
evenimente: 

„Ziua Domnului însă va veni ca un hoţ. În ziua aceea, 
cerurile vor trece cu trosnet, trupurile cereşti se vor topi de 


mare căldură, şi pământul cu tot ce este pe el, va arde”. (2 
Petru 3: 10). 

In acest context, voi prezenta un articol din „Magazin”, 
care poate explica versetul de mai sus. Titlul articolului este 
„O sabie a lui Damocles... cosmică”. 

Un asteroid cu un diametru de 5 kilometri va lovi 
Pământul în orice interval de timp situat în următorii 1000 
de ani. Astronomii au calculat că un asteroid de aceste 
dimensiuni se ciocneşte cu Terra la fiecare 10 milioane de 
ani. Această perioadă extrem de întinsă de timp nu ne 
spune aproape nimic, întrucât nu se ştie cu siguranţă când 
s-a produs precedentul impact de proporţii. În 1908, un 
meteorit sau un asteroid, devenit ulterior celebru, cu un 
diametru de 90 de metri, a căzut în Tugunska siberiană, 
devastând sute de kilometri pătraţi de teren şi carbonizând 
alte sute de hectare de pădure. Cu 50.000 de ani în urmă, 
un meteorit din nichel şi fier, având un diametru de 600 
metri, a căzut în Arizona (Statele Unite), producând un 
crater cu un diametru de 1200 metri - faimosul Meteor 
Crater. Satelitul NASA Landsat reperează câte trei sau patru 
cratere similare cu Meteor Crater în fiecare an. Multe alte 
corpuri celeste au căzut în ocean, căci, să nu uităm că 
suprafaţa uscatului este de numai 21 la sută din suprafaţa 
totală a Terrei. 

Este deci imposibil să ştim cu siguranţă când a căzut 
ultimul mare meteorit şi să calculăm cât răgaz mai avem de 
viaţă relativ liniştită. 

Şi loan, în Apocalips, afirmă că a văzut căzând din cer „o 
stea mare, care ardea ca o făclie”. (Apocalipsă 8: 10). 


REMATERIALIZAREA BIOCÂMPULUI. STABILIREA 
ROLULUI PE CARE FIECARE OM IL VA INDEPLINI IN 
ACEASTA LUME PARALELA 


Să analizăm câteva exemple referitoare la aceste 


evenimente: 

„Apoi am văzut ca un scaun de domnie mare şi alb, şi pe 
Cel ce şedea pe el. Pământul şi cerul au fugit dinaintea Lui 
şi nu s-a mai găsit loc pentru ele. Şi am văzut pe morţi, 
mari şi mici, stând în picioare înaintea scaunului de domnie. 
Nişte cărţi au fost deschise. Şi a fost deschisă o altă carte, 
care este cartea vieţii. Şi morţii au fost judecaţi după 
faptele lor, după cele ce erau scrise în cărţile acelea. 

Marea a dat înapoi pe morţii care erau în ea. Moartea şi 
Locuinţa morţilor au dat înapoi pe morţii care erau în ele. 
Fiecare a fost judecat după faptele lui”. (Apocalipsă 20: 11- 
13). Cum este posibilă învierea morţilor? 

În continuare vom vedea că omul nu este numai materie, 
ci şi spirit, biocâmp sau inconştient care este nemuritor, 
acesta păstrând toate amintirile din cursul vieţii, deci şi 
aceea a corpului în care a locuit. Pe de altă parte, am văzut 
că Dumnezeu, pe lângă aspectul identic cu al nostru este 
Duh, adică poate influenţa telepatic toate aceste spirite pe 
care le-a creat. Ştim deasemenea că substanţele organice 
şi anorganice din care este alcătuit corpul omenesc sunt în 
natură. 

Deci, la momentul potrivit, prin nişte mecanisme ştiute 
doar de reprezentanţii acestei lumi paralele se va acţiona 
asupra spiritelor, care se „vor îmbrăca din nou” cu 
elementele materiale care le-au acoperit 

Aşa cum am văzut, reprezentanţii acestei lumi paralele 
posedă capacitatea de materializare şi dematerializare, 
deci stăpânesc nişte legi fizice, pe care noi nu le 
cunoaştem, legi care permit dezintegrarea rapidă a 
particulelor ce le alcătuiesc corpul şi refacerea ulterioară a 
structurilor lor în alt loc. 

Dacă privim moartea, şi putrezirea ulterioară ca un 
proces lent de dezintegrare a acestor particule, poate fi mai 
uşor înţeleasă această înviere, care va avea loc în 
momentul în care spiritele celor morţi vor primi 


permisiunea de a se rematerializa. 

O demonstraţie a unei astfel de învieri a morţilor i-a fost 
făcută lui Ezechiel de însuşi Dumnezeu: „Mâna Domnului a 
venit peste mine, şi m-a luat în Duhul Domnului şi m-a pus 
în mijlocul unei văi pline de oase (am văzut că Duhul 
Domnului este forţa fizică care l-a tras pe Ezechiel în navă, 
în „slavă”). M-a făcut să trec pe lângă ele, de jur împrejur, 
şi iată că erau foarte multe pe faţa văii, şi erau uscate de 
tot. 

El mi-a zis: „Fiul omului, vor putea oare oasele acestea 
să. Învieze?” Eu am răspuns: „Doamne Dumnezeule, tu ştii 
lucrul acesta!” 

El mi-a zis: „Prooroceşte despre acestea şi spune-le: 
„Oase uscate, ascultați cuvântul Domnului. 

Aşa vorbeşte Domnul Dumnezeu către oasele acestea: 
„lată că voi face să intre în voi un duh, şi veţi învia! 

Vă voi da vine, voi face să crească pe voi carne, vă voi 
acoperi cu piele, voi pune un duh în voi şi veţi învia. Şi veţi 
şti că Eu sunt Domnul”. 

Am proorocit cum mi se poruncise. Şi pe când 
prooroceam, s-a făcut un vuiet, şi iată s-a făcut o mişcare, 
şi oasele s-au apropiat unele de altele. 

M-am uitat şi iată că le-au venit vine, carnea a crescut şi 
le-a acoperit pielea pe deasupra; dar nu era încă duh în ele. 

El mi-a zis: „Prooroceşte, şi vorbeşte duhului. Prooroceşte 
fiul omului, şi zi duhului: „Aşa vorbeşte Domnul Dumnezeu: 
„Duhule, vino din cele patru vânturi, suflă peste morţii 
aceştia, ca să învieze. Am proorocit, cum mi se poruncise şi 
a intrat duhul în ei, şi au înviat, şi au stătut pe picioare”. 
(Ezechiel 37: 1-10). 

Scopul acestei judecăţi este următorul: transferarea în 
lumea lui Dumnezeu a întregii populaţii care a existat pe 
pământ, de la primii oameni şi până la sfârşitul împărăției 
de 1.000 de ani. Aceasta este o lume cât se poate de reală 
în care se vor desfăşura diferite activităţi. 


„Cărţile vieţii” în care sunt înscrise faptele tuturor 
oamenilor nu reprezintă nimic altceva decât nişte 
calculatoare care, primind gândurile de la nivelul 
biocâmpului sau inconştientului fiecărui individ le 
înregistrează fără niciun fel de deosebire. lisus spunea: „Vă 
spun că, în ziua judecății, oamenii vor da socoteală de orice 
cuvânt nefolositor pe care-l vor fi rostit. Căci din cuvintele 
tale vei fi scos fără vină, şi din cuvintele tale vei fi osândit”. 
(Matei 13: 36-37). 

Se pare că lisus cunoştea foarte bine această legătură 
telepatică între biocâmpul sau inconştientul nostru, care 
înregistrează absolut toate evenimentele din timpul vieţii şi 
posibilele „cărţi ale vieţii” (mai bine zis cartele), existente 
în altă lume, care, la momentul potrivit vor putea proiecta 
pe un ecran asemănător celui pe care loan a urmărit 
desfăşurarea evenimentelor din Apocalipsă, toate faptele 
făcute pe acest pământ. 

Referitor la posibilitatea  influenţării telepatice a 
oamenilor de către locuitorii unei alte lumi, doresc să 
amintesc şi de doctorul în ştiinţe biologice, D. Andreev, care 
a intuit existenţa unei supercivilizaţii ce şi-ar fi ales 
„planeta albastră” pentru a efectua un experiment 
senzaţional, şi anume acela de a răspândi viaţa şi raţiunea 
în Universul nemărginit Extratereştrii ar fi reuşit să obţină 
pe Pământ fiinţe de tip hominid din celule genitale proprii. 

Experimentul a avut de îndeplinit două obiective: 
popularea Terrei cu fiinţe cu chipul şi asemănarea 
extratereştrilor, precum şi constituirea unei comunităţi 
superintelectuale. 

De aceea, relevă agenţia Novosti, evoluţia spirituală a 
fiecărui om s-ar afla sub un control sistematic din partea 
extratereştrilor. 

Infăptuirea unui astfel de control este posibilă numai în 
condiţiile realizării unui Sistem Cosmic Special care să 
permită captarea informaţiilor emise de creierul fiecărui om 


şi acţionarea conştiinţei umane prin introducerea în creier a 
datelor necesare. 

Revenind la Biblie, carte în care, aşa cum am văzut, 
aceste idei sunt dezvoltate pe larg, se poate afirma că, 
după deschiderea şi analizarea „cărţilor vieţii”, de către 
reprezentanţii binelui din această lume paralelă se vor 
petrece următoarele: oamenii care au crezut în Dumnezeu 
şi lisus Cristos, vor avea acces la toată ştiinţa şi tehnologia 
locuitorilor acestei lumi paralele, pe când ceilalţi, care l-au 
respins pe Dumnezeu, vor desfăşura o serie de activităţi nu 
tocmai plăcute şi pentru totdeauna. 

Spun aceasta, deoarece, după trecerea în cealaltă lume 
va fi permis accesul la „pomul vieţii” pentru toţi oamenii, 
indiferent de activităţile plăcute sau chinuitoare pe care le 
vor avea de efectuat 

lisus a spus ucenicilor: „Să nu vi se tulbure inima. Aveţi 
credinţă în Dumnezeu, şi aveţi credinţă în Mine. In casa 
Tatălui Meu sunt multe locaşuri. Dacă n-ar fi aşa, v-aş fi 
spus. Eu Mă duc să vă pregătesc un loc. Şi după ce mă voi 
duce şi vă voi pregăti un loc, Mă voi întoarce şi vă voi lua cu 
Mine, ca acolo unde sunt Eu, să fiţi şi voi”. (loan 14: 1-3). 

Să vedem cum descrie Biblia această lume: 

„Apoi am văzut un cer nou şi un pământ nou, pentru că 
cerul dintâi şi pământul dintâi pieriseră, şi marea nu mai 
era. Şi eu am văzut coborându-se din cer de la Dumnezeu, 
cetatea sfântă, Noul lerusalim, gătită ca o mireasă 
împodobită pentru bărbatul ei. Şi am auzit un glas tare, 
care ieşea din scaunul de domnie şi zicea: „lată cortul lui 
Dumnezeu cu oamenii! El va fi Dumnezeul lor. 

El va şterge orice lacrimă din ochii lor. Şi moartea nu va 
mai fi. Nu va mai fi nici tânguire, nici țipăt, nici durere, 
pentru că lucrurile dintâi au trecut”. Cel ce şedea pe 
scaunul de domnie a zis: „lată. Eu fac toate lucrurile noi”. Și 
a adăugat: „Scrie, fiindcă aceste cuvinte sunt vrednice de 
crezut şi adevărate. Apoi mi-a zis: „S-a isprăvit! Eu sunt Alfa 


şi Omega, începutul şi Sfârşitul. Celui ce îi este sete, îi voi 
da să bea fără plată din izvorul apei vieţii. Cel ce va birui, 
va moşteni aceste lucruri. Eu voi fi Dumnezeul lui şi el va fi 
fiul Meu. Dar cât despre fricoşi, necredincioşi, scârboşi, 
ucigaşi, curvari, vrăjitori, închinători la idoli, şi toţi 
mincinoşii, partea lor este în iazul care arde în foc şi cu 
pucioasă, adică moartea a doua”. Apoi unul din cei şapte 
îngeri, care ţineau cele şapte potire, pline cu cele din urmă 
şapte urgii, a venit şi a vorbit cu mine, şi mi-a zis: „Vino să- 
ţi arăt mireasa, nevasta Mielului!” (lisus) Şi m-a dus, în 
Duhul, pe Un munte mare şi înalt. Şi mi-a arătat cetatea 
sfântă, lerusalimul, care se pogora din cer de la Dumnezeu, 
având slava lui Dumnezeu. Lumina ei era ca o piatră prea 
scumpă, ca o piatră de iaspis, străvezie ca cristalul. Era 
înconjurată cu un zid mare şi înalt. Avea douăsprezece 
porţi, Şi la porţi scrise nişte nume: numele celor 
douăsprezece seminţii ale fiilor lui Israel. Spre răsărit erau 
trei porţi, spre miazănoapte trei porţi, spre miazăzi, trei 
porţi şi spre apus trei porţi; zidul cetăţii avea douăsprezece 
temelii, şi pe ele erau cele douăsprezece nume ale celor 
doisprezece apostoli ai Mielului. Ingerul, care Vorbea cu 
mine, avea ca măsurătoare o trestie de aur, ca să măsoare 
cetatea, porţile şi zidul ei. Cetatea era în patru colţuri. Şi 
lungimea ei era cât lărgimea. A măsurat cetatea cu trestia, 
şi a găsit aproape douăsprezece mii de prăjini. Lungimea, 
lărgimea şi înălţimea erau deopotrivă, l-a măsurat şi zidul, 
şi a găsit o sută patruzeci şi patru de coţi, după măsura 
oamenilor, căci cu măsura aceasta măsura îngerul. Zidul 
era zidit din iaspis, şi cetatea era de aur curat, ca sticla 
curată. Temeliile zidului cetăţii erau împodobite cu pietre 
scumpe de tot felul: cea dintâi temelie era de iaspis; a 
doua, de safir, a treia de halchedon, a patra de smaragd, a 
cincea de sardonix, a şasea de sardiu; a şaptea de hrisolit; 
a opta, de berii, a noua de topaz; a zecea de hrisopraz, a 
unsprezecea de iacint; a douăsprezecea de ametist Cele 


douăsprezece porţi erau douăsprezece mărgăritare. Fiecare 
poartă, era dintr-un singur mărgăritar. Uliţa cetăţii era de 
aur curat, ca sticla străvezie. În cetate n-am văzut niciun 
Templu, pentru că Domnul Dumnezeu cel Atotputernic ca şi 
Mielul, sunt Templul ei. Cetatea n-are trebuinţă nici de 
soare, nici de lună, ca s-o lumineze; căci o luminează slava 
lui Dumnezeu, şi făclia ei este Mielul. Neamurile vor umbla 
în lumina ei, şi împărații pământului îşi vor aduce slava şi 
cinstirea lor în ea. Porţile ei nu se vor închide ziua, fiindcă în 
ea nu va mai fi noapte. În ea vor aduce slava şi cinstirea 
Neamurile. Nimic întinat nu va intra în ea, nimeni care 
trăieşte în spurcăciune şi în minciună, ci numai cei scrişi în 
cartea Vieţii Mielului”. (Apocalipsă 21: 1-27). 

„Şi mi-a arătat un râu cu apa vieţii, limpede ca cristalul, 
care ieşea din scaunul de domnie al lui Dumnezeu şi al 
Mielului. În mijlocul pieţii cetăţii, şi pe cele două maluri ale 
râului, era pomul vieţii, rodind douăsprezece feluri de rod, 
şi dând rod în fiecare lună; şi frunzele pomului slujesc la 
vindecarea Neamurilor. Nu va mai fi nimic vrednic de 
blestem acolo. Scaunul de domnie al lui Dumnezeu şi al 
Mielului vor fi în ea. Robii Lui îl vor sluji. Ei vor vedea faţa 
Lui, şi Numele Lui va fi pe frunţile lor. Acolo nu va mai fi 
noapte. Şi nu vor mai avea trebuinţă nici de lampă, nici de 
lumina soarelui, pentru că Domnul Dumnezeu îi va lumina. 
Şi vor împărăţi în vecii vecilor”. (Apocalipsa 22: 1-5). 

Măsurile oraşului: 12.000 de prăjini (2.400 km); aceasta 
este lungimea fiecărei laturi, cetatea fiind ca sticla curată, 
porţile fiind din mărgăritare. Fac această remarcă deoarece 
este extrem de importantă. Să ne reamintim de cartea lui 
Enoh, în care acesta la începutul istoriei omenirii ajunge în 
această lume paralelă, descrierile fiind asemănătoare. 
Astfel: 

— Enoh vede o casă mare, bătută în pietre de grindină, 
construită în patru colţuri. 

— Enoh vede Slava lui Dumnezeu, despre care afirmă că 


„rămâne în toate vârstele lumii”; şi, aşa cum am putut 
remarca în această carte, descrierile ei sunt identice atât la 
Ezechiel cât şi la loan. 


OBŢINEREA VIEŢII VEŞNICE PRIN BLOCAREA 
GENELOR MORŢII DIN STRUCTURA ADN-ULUI. 


În această lume paralelă, Enoh vede pomul cunoştinţei 
binelui şi răului şi pomul vieţii. Să urmărim descrierile pe 
care le face: 

Pomul înţelepciunii: „cei ce. Mănâncă din el au multă 
înţelepciune, el seamănă cu pomul de roşcove, fructul său 
aduce cu ciorchinele de strugure”. 

Pomul vieţii: „frunzele lui, florile lui şi lemnul lui nu se 
usucă niciodată; rodul lui e frumos şi aduce cu ciorchinele 
palmierului... dar acest pom se va da celor drepţi şi celor 
smeriţi. Prin rodul lui, viaţa va fi împărtăşită celor aleşi”. 

În cazul în care, până în acest moment s-a acceptat 
ipoteza unei civilizaţii deosebit de dezvoltate care ne-a 
supravegheat în permanenţă, atunci aceştia nu erau nişte 
pomi oarecare. 

Vă sugerez a face o comparaţie cu structura acizilor 
nucleici, constituenți permanenţi ai materiei vii. (Figura 8) 
Astfel: 

Acidul ribonucleic (AM) are o structură în „frunză de 
trifoi”, care poate semăna cu un ciorchine de strugure aşa 
cum se poate vedea. AM este implicat în procesul de 
memorie, diminuarea acestuia fiind pusă pe seama scăderii 
cantităţii de AM. Deci, acesta ar fi „pomul înţelepciunii”. 


Figura 8 


Structura în „frunză de trifoi“ a ARN-ului, al cărui fruct Enoh îl asemuiește 


cu „ciorchinele de strugure“, „pomul“ avind şi „frunze 


Acidul dezoxiribonucleic (ADN) are un aspect helicoidal 
fiind purtătorul informaţiei genetice, deci „pomul vieţii”. 

In concluzie, se poate presupune că lui Enoh i-au fost 
prezentate două structuri foarte mărite ale acestor acizi 
nucleici pe care el le-a asemuit cu nişte pomi. 

Cercetările actuale par a evidenția existenţa unor gene 
care, atâta timp cât nu sunt inhibate, comandă 
reproducerea celulelor noastre. Aceste gene, se pare că 
sunt inhibate de alte gene, care se reactivează în ultima 
parte a vieţii, conducând deci la moartea individului. 

Blocarea acestora şi în acelaşi timp stimularea genelor 
care 


Aspectul dublului helix al ADN-ului asemănător unor 


frunze 
„Pomul” vieţii şi „pomul“ înțelepciunii 


sunt responsabile de diviziunea celulelor noastre ar 
conduce la nemurire. 

Această supercivilizaţie despre care am discutat până 
acum se pare că a reuşit această performanţă, fiind dispusă 
să ofere şi oamenilor acest secret, aşa cum spune loan în 
Apocalipsă, despre pomul vieţii, care va servi la 
„vindecarea Neamurilor”. 


ISTORIA OMENIRII A FOST ÎNSCRISĂ ÎN PIRAMIDA 
LUI KEOPS. SIMBOLUL SFINXULUI 


Colosul piramidal a uimit lumea timp de aproape 4 
milenii. Tot aşa, rezultatele cercetărilor asupra lui, sunt de 
domeniul imensităţii. Printre cercetători, a fost şi un român 
foarte cunoscut la vremea sa, dar aproape uitat în ultima 
perioadă de timp. 

Una din cărţile sale se numeşte „Armonia Universală”; 
din care, pentru a ne forma o impresie asupra operei şi 
persoanei sale voi menţiona pentru început prezentarea sa, 
făcută la începutul lucrării de către profesorul universitar D. 
Pompeiu, ilustrul matematician, Membru al Academiei 
române, cu ocazia ciclului de conferinţe asupra piramidei, 
ţinut la Ateneul Român în februarie 1947 şi organizat de 
personalităţi distinse, academicieni şi profesori universitari 
de matematică: „Onorat auditoriu”; „Taina Tainelor!”;, aşa 
şi-a intitulat, cu drept cuvânt, dl. Moisescu cartea în care se 
găseşte rezumatul cercetărilor sale despre enigma atât de 
pasionantă a piramidei lui Keops. 

Pentru noi românii este o mândrie naţională, că anume în 
ţară la noi s-a găsit un român, care să-şi închine ani de zile 
de cercetări migăloase, de meditări adânci - ani de muncă 
stăruitoare întru urmărirea unei probleme care a pasionat 


în atâtea timpuri savanţi din toate ţările. DI. Moisescu este 
un cercetător demn de toată prețuirea şi toată atenţia. 

Autorul afirmă că, în urma analizării datelor furnizate de 
piramidă, veritabilului creştinism i se deschid şi mai mult 
orizonturile cosmice, ca nici unui alt sistem religios sau 
filosofic. Creştinismul Noului Testament ni se prezintă astfel 
în adevărata lui lumină, după ce în toate epocile s-a căutat 
să se discrediteze prin contrafaceri. 

Voi prezenta câteva fragmente ale acestei cărţi. 

Referindu-se la Biblie autorul afirmă că aceasta este 
carte doar în ceea ce priveşte înfăţişarea ei din afară, de 
fapt însă e Cuvântul lui Dumnezeu întrupat în litere. Tot 
aşa, piramida e clădire, dar cele mai nobile minţi bănuiau 
de mult că ea ascunde Taina cea mai arzătoare pentru 
căutătorii de adevăr. În piramidă a aflat cea mai potrivită 
schematizare a adevărurilor universale, ale Bibliei în 
special. Nu putea trece prin mintea nici unui geniu o aşa 
sinteză a universului material cu cel spiritual. Nu putea visa 
nici cel mai optimist poet posibilitatea de a ni se deschide 
prin piramidă poarta spre cerul ideal şi totodată conform cu 
postulatele ştiinţei sănătoase. 

Dovedirea unităţii de substanţă a corpurilor cereşti cu 
cele terestre a tăiat probabil ultima ancoră a separatismului 
celor două lumi. Biblia, contrar religiilor, de la început a dat 
să se înţeleagă unitatea universului. 

Metoda folosită de autor pentru descifrarea tainelor 
piramidei a fost calcularea valorii numerice a literelor din 
textele biblice. Sunt pagini întregi în Biblie în care Numele 
lui Dumnezeu nu apare decât ascuns prin unele metode 
alfabetice, abia astăzi analizate. 

În piramidă, dimpotrivă, nu există punct geometric în 
care Numele Creatorului să nu fie exprimat prin cifrele - 
literele ale numărului ei omniprezent. 

Ştiinţa se dezminte din deceniu în deceniu, până e 
nevoită să adopte afirmaţiile de nezguduit ale Bibliei, din 


punct de vedere cosmogonic, istoric, sociologic, etc. Până şi 
metoda experimentului critic de la baza ştiinţei este scoasă 
clar din Noul Testament care ne îndeamnă să cercetăm 
toate şi să păstrăm ce e bun, după ce le-am supus criticii 
obiective. „Cercetaţi toate lucrurile şi păstraţi ce este bun”. 
(1 Tesalonicieni 5-21). 

Religia aşa-zisă creştină zice dimpotrivă: „Crede şi nu 
cerceta”, fiindcă aşa le convine urzitorilor de neadevăruri. 
De aceea au ars ei Bibliile pe acelaşi rug cu cei care erau 
prinşi citindu-le. 

Piramida are menirea să investească Biblia cu sceptrul 
ştiinţei. 

Fără a intra în amănunte ţin să menţionez că autorul a 
reuşit, pe baza analizării valorii numerice a literelor, să 
descifreze numărul cheie al piramidei care este 286,1022 
cu ajutorul lui apoi putând să calculeze tainele planului 
stratului 50, încărcat de mistere ştiinţifice şi profetice. 

Marea Piramidă este prima din cele 7 minuni ale lumii. 
Celelalte 6 minunăţii au dispărut, piramida, templul ştiinţei 
universale continuând să înfrunte veacurile. 

In cartea profetului Isaia sunt scrise următoarele: „va fi 
un altar pentru Domnul în ţara Egiptului, şi la hotar va fi un 
stâlp de aducere aminte pentru Domnul. 

Acesta va fi pentru Domnul oştirilor un semn şi o 
mărturie în ţara Egiptului”. (Isaia 19: 19-20). 

După părerea diverşilor autori, Marea Piramidă este un 
mesaj lăsat posterităţii de către o civilizaţie avansată. 
Cercetări tehnice au dus la concluzia că arhitecţii lui Keops 
cunoşteau secretul dezintegrării materiei, utilizau adică 
energia atomică, ba poate şi izolarea gravitaţiei. 

Dacă s-a acceptat ideea acestei civilizaţii dezvoltate care 
a supravegheat istoria omenirii atunci este uşor de înţeles 
că au construit această Mare Piramidă imediat după potop 
cu scopul de a lăsa o dovadă clară asupra existenţei lor şi 
asupra evenimentelor care se vor desfăşura pe Pământ. 


Cercetătorul român este cel care a reuşit să descifreze 
acest mesaj codificat lăsat de locuitorii acestei lumi 
paralele. 

Diodor din Sicilia, uimit de perfecțiunea incomparabilă a 
piramidei spunea: „se pare că, fără să împrumute mâna 
oamenilor, care totdeauna e foarte lentă, zeii au pus dintr-o 
dată acest monument în mijlocul pământului”. 

Colţurile pătratului de bază sunt îndreptate spre cele 
patru puncte cardinale, iar diagonala bazei se suprapune 
exact pe meridianul locului. 

Orientarea cardinală a colţurilor bazei este incredibil de 
exactă, eroarea nu depăşeşte două sutimi de grad, precizie 
pe care numai foarte puţine observatoare astronomice ale 
zilelor noastre au putut-o realiza. Marea Piramidă este 
amplasată pe meridianul care împarte în două părţi egale 
suprafaţa uscatului. 

Un grup de savanţi americani au afirmat că Marea 
Piramidă se află situată în centrul de greutate al 
continentelor. 

Istoricul Ed. Meyer spunea că e aproape de necrezut ca 
un asemenea proiect să poată fi executat: „vis 
supraomenesc care, odată realizat pe pământ, nu se va mai 
repeta nicicând”. In acest sens, în anul 1978, un grup de 
experţi japonezi, finanţaţi generos de către compania 
japoneză de televiziune N.B.S., înzestrați cu cele mai 
moderne mijloace tehnice, au încercat să ridice o replică 
modernă şi miniaturală a piramidei atribuită faraonului 
egiptean Keops. Era prevăzută a avea 18 metri înălţime, 
faţă de cea originală care are 142,8 metri. 

Cu toate că eforturile erau mult mai mici decât cele 
necesare pentru ridicarea Marii Piramide, experţii japonezi 
au trebuit să abandoneze proiectul, deoarece studiile 
tehnice pe care ei le întocmiseră nu erau suficiente pentru 
a rezolva toate problemele tehnice ivite. 

Măsurătorile piramidei redau fără aproximaţie 


principalele date astronomice şi istorice ceea ce l-a condus 
pe V. Moisescu să afirme că realizatorii ei s-au folosit de 
nişte instrumente de extremă precizie, cu care au 
determinat până şi fracțiunea de micron. 

Aceasta concordă şi cu cele expuse în această carte, în 
care am văzut câte ceva din înaltul grad de ştiinţă şi 
tehnologie pe care-l posedă locuitorii acestei lumi paralele, 
atât de puţin cunoscută nouă. 

Flinders Petrie, binecunoscut egiptolog, care a măsurat-o 
cel mai precis, s-a exprimat astfel: „Marea Piramidă e o 
lucrare de opticieni moderni, la scară de mai multe 
hectare”. 

Părerea autorului este că în Marea Piramidă există 
împletirea într-un singur adevăr a adevăratei ştiinţe cu 
adevărata credinţă. Planeta noastră poartă în alergarea ei 
pe căi înstelate, un sanctuar de perfecţie cerească, atât de 
nobil, datând din preajma perioadei imediat următoare 
potopului. Turnul Babei ca şi alte sisteme, prin pretenţia lor 
de unire fără Dumnezeu, au atras de fapt risipirea şi 
nenorocirea popoarelor, dar Marea Piramidă, ca şi Biblia, 
prin rezolvarea chinuitoarelor probleme umane, uneşte 
mereu spiritele sincer căutătoare de adevăr. 

Arabii erau informaţi asupra secretelor Egiptului, fie prin 
tradiţii, fie prin manuscrisele egiptene, odinioară mult 
tăinuite, iar astăzi distruse. Ei izbutiră să afle că piramida 
cea mai veche conţine date astronomice şi profetice, însă în 
ce fel le conţine nu-şi puteau da seama. 

Nu le-a fost hărăzit lor să afle secretele piramidelor, deşi 
e ştiut că arabii, în Evul Mediu, erau cei mai înaintați în 
studiul matematic. 

În 820 d. Hr., urmaşul lui Harun al Raşid, deschizând-o 
forţat, n-a găsit în ea nici urmă din ceea ce se afla în 
celelalte 
piramide-morminte. Manuscrisul arab Maagrizi destăinuie că; 
autorul descrie ce a „scos din analele Egiptului... Prima 


piramidă a fost în mod special consacrată istoriei (profetice) 
şi astronomiei”. Scriitorul arab Tahfat Alagaib confirmă 
acelaşi lucru: „Piramida conţine planurile stelelor şi 
semnele istorice şi profetice”. Posibil ca scriitorii arabi să fi 
citit despre piramidă în imensa bibliotecă egipteană şi 
grecească din Alexandria distrusă ulterior de un calif. 

Chiar dacă arabii ar fi măsurat piramida, n-aveau cum să 
observe nicio potrivire de numere cu datele astronomice, 
care nu puteau fi evidenţiate prin măsurile lor naţionale şi 
nici prin cele egiptene: vechi sau recente, sacre sau 
profane. Doar sistemul metric englezesc, dedus din raza 
polară a pământului, este singurul mijloc prin care piramida 
ne poate vorbi numeric. 

Scriitorul evreu losif Flaviu şi arabii au păstrat preţioase 
tradiţii despre Marea Piramidă. Importante în acest sens 
sunt remarcile lui V. Moisescu legate de Enoh despre care 
am amintit pe larg în această lucrare. Astfel acesta 
menţionează una din legendele iudaic-arabe despre Enoh, 
presupus ca  iniţiatul căruia i-a fost descoperit de 
Dumnezeu, planul acestei piramide. Un urmaş al lui, 
Sisithros, se zice că a determinat pe faraonul Keops să 
execute acest plan. Enoh a devenit celebru în mitologiile 
antice ca descoperitor al scrierii cu litere (ebraice?), ca 
întemeietor al aritmeticii şi astronomiei. Pe vremea 
aşteptării lui Mesia, mai mult decât oricând, circula în 
Orient „Cartea lui Enoh”, care cuprinde multe adevăruri 
profetice, necunoscute în Vechiul Testament. In piramidă 
întâlnim dese potriviri între spusele acestei cărţi şi datele 
astronomic-profetice ale cronologiei  biblic-piramidice. 
Cartea lui Enoh prezicea că Mesia se va naşte la 15 din luna 
Tisri şi va muri la 15 Nisan, ceea ce s-a şi întâmplat cu lisus 
Cristos, aşa cum arată şi piramida. Cartea aceasta tratează 
şi despre cei 6000 de ani ai omenirii căzute, ca 6 zile de 
trudă, dar în mileniul al şaptelea (deci în jurul anului 2000 - 
n.a.) sub împărăţia păcii mesianice, se va bucura, în sfârşit, 


de sabatul raiului readus pe întreg pământul. Cronologia 
piramidică şi în privinţa aceasta este în concordanţă cu 
profeţiile. 

Altă legendă este relatată de Herodot. Egiptenii i-au spus 
despre un rege păstor că s-a prezentat la Keops şi l-a 
convins că Dumnezeul unic îl încredinţează să zidească cea 
mai trainică clădire din lume. În timpul dinastiei a patra (Th. 
Moreux susţine că fundarea piramidei a avut loc în anul 
2170 înainte de Hr., arătat de nişte crestături, pe coridor, în 
dreptul blocurilor în formă de şa de la intrarea actuală. 
Măsurate astfel, dau 2144 înainte de Hr., adică 1856 după 
Adam, la 200 ani după potop), încă se menținea credinţa în 
monoteism, dar idolatria făcea mari progrese. Faraonul 
convertit a închis templele idolilor din Egipt tot timpul cât a 
durat zidirea piramidei. Acesta denotă că el era conştient 
de planul rezervat templului ştiinţei-religii, relevată de 
Creatorul lumii. 

Indiferent de legendele asupra originii piramidei, avem o 
proorocie sigură, în Isaia 19: 19 despre un sanctuar- 
monument (ariel şi pilar în ebraică) situat exact pe locul 
unde e piramida şi care, în viitorul apropiat, va sluji, şi mai 
mult decât azi, ca „Mărturie pentru Domnul”. 

Deşi istoria oficială confundă această primă piramidă, cu 
celelalte care slujeau numai ca mausolee ale faraonilor, 
fapt este că Herodot menţionează despre Keops că a fost 
înmormântat într-o insulă, iar peste mormântul lui s-a dat 
drumul apelor Nilului. 

Când Ali Mamun, la deschiderea misterioasei piramide a 
fost cel dintâi erudit care i-a privit lăuntrul pecetluit prin 
mai multe bariere, n-a găsit decât un coşciug gol, din granit 
masiv. 

Voi prezenta în continuare câteva din datele profetice ale 
piramidei calculate pe baza cunoaşterii valorii numerice a 
literelor de către V. Moisescu. Astfel, acesta afirmă că 
încăperile ei, măsurate în toli, schiţează micrometric de 


exact, epocile din istoria omenirii, indiferent că Egiptul e 
sau nu implicat. Deci, un monument internaţional la 
începutul istoriei popoarelor. 

Distanţele coridoarelor, reprezintă, cu cea mai strictă 
conformitate durata epocilor de universală importanţă. 
Acolo unde se întâlnesc 2 coridoare sau unde se întretaie 
cu prelungirea. Unei încăperi, exact la astfel de accidente 
constructive e marcată o dată remarcabilă din linia 
continuă a cronologiei istorice. 

Un ţol (25,426 mm) simbolizând un an, o zecime de tol e 
cât 36,52442 zile... a zecea mia parte de ţol e de 2 ore şi 
24 minute = o zecime de zi, ş.a.m.d. În felul acesta se dă şi 
sutimea de secundă când s-a întâmplat fenomenul 
astronomic sau evenimentul vizat, încrustat în piatră dură. 
Prin numere, şi istoria intră în rândul ştiinţelor exacte. 

Punctul cel mai de jos arată anul, ziua, ora când a fost 
făcut Adam. Punctul de la încrucişarea axei coridorului 
intrării cu solul coridorului ascendent arată exodul, iar 
sfârşitul coridorului legii mozaice arată răstignirea lui 
Mesia. Naşterea Lui e arătată de prelungirea solului 
„camerei renaşterii”, pe solul coridorului urcător, cu tot 
atâţia țoli mai jos de punctul morţii Lui câţi ani şi zile a trăit 
El. Cele două războaie mondiale sunt arătate prin 
strâmtorile de pe stratul 50. 

Dumnezeu ne-a dat Marea Piramidă, afirmă autorul, ca 
să vedem că Domnul lisus este sinteza ultimă a universului 
şi cum omul poate reveni numai prin El, la planul armoniei 
divine. 

În încheierea prezentării acestei lucrări (una din 
numeroasele de acest fel) a lui V. Moisescu doresc să revin 
asupra faptului că mormântul în care se presupunea a fi 
faraonul era gol. Acesta se găseşte situat, pe baza 
calculelor autorului într-un loc corespunzător anului în care 
a avut loc răstignirea lui lisus. Faptul că este gol dovedeşte 
că autorii acestei lucrări în piatră ştiau că El va învia. Mai 


mult decât atât, din analizarea datelor piramidei reiese şi 
înălţimea pe care a avut-o lisus în timpul vieţii sale pe 
pământ. Să urmărim concluziile lui V. Moisescu: „Perimetrul 
bazei de la mica piramidă supraideală măsura 286,1022 
țoli, cât numărul enigmă. Această bază are latura de 1,818 
m, dublul lăţimii ramei de jos, cât statura unui OM culcat în 
mormânt. 

Prin prezentarea acestor câteva fragmente din 
cercetările lui V. Moisescu am dorit să atrag atenţia asupra 
acestor lucrări de excepţie care, sper că vor putea fi 
evaluate în viitorul apropiat la adevărata lor valoare. 

O altă construcţie care a stârnit interesul cercetătorilor 
din toate timpurile a fost Sfinxul. Acesta, ca şi Marea 
Piramidă, pare că are un mesaj pentru omenire. 

Dacă tainele Marii Piramide au fost admirabil descifrate 
de V. Moisescu, în ceea ce priveşte Sfinxul s-au emis foarte 
multe ipoteze, una dintre ele fiind aceea a unei asemănări 
între acesta şi Keops, ceea ce, în situaţia în care mormântul 
era gol nu mai are nicio bază. 

În cele ce urmează voi emite şi eu o ipoteză referitoare la 
simbolistica acestuia. 

Pentru aceasta voi reveni la Isaia 19: 19 unde acesta 
vorbeşte despre un altar şi un stâlp de aducere aminte 
pentru Domnul, situate în ţara Egiptului. Isaia spune în 
continuare că acesta (altarul) va fi un semn, iar stâlpul de 
aducere aminte va fi o mărturie pentru El în Egipt. 

Deci, altarul este un „semn” al viitorului aşa cum a 
demonstrat V. Moisescu. Într-adevăr, Marea Piramidă 
cuprinde  „semnele” tuturor evenimentelor care s-au 
petrecut şi se vor petrece pe Pământ 

Ar rămâne de analizat stâlpul de aducere aminte care va 
fi o mărturie pentru Dumnezeu, în Egipt 

Cred că această mărturie este Sfinxul. Distrus în bună 
parte de intemperii, el reprezintă un bou cu capul de om, 
cu două aripi de vultur şi la picioarele de dinainte cu gheare 


de leu. 

Voi reda din nou descrierea heruvimilor din cartea lui 
Ezechiel despre care am afirmat că reprezentau trenul de 
aterizare şi decolare a slavei. „Cât despre chipul feţelor lor 
era aşa; înainte, toate aveau o faţă de om; la dreapta lor, 
toate patru aveau câte o faţă de leu, la stânga lor toate 
patru aveau o faţă de bou, iar înapoi, toate aveau câte o 
faţă de vultur, aripile fiecăreia erau întinse în sus”. 
(Ezechiel 1: 10-11). 

Descrierea lui loan din Apocalipsă este identică: „Cea 
dintâi făptură vie, seamănă cu un leu; a doua seamănă cu 
un vițel; a treia are faţa ca a unui om; şi a patra seamănă 
cu un vultur care zboară”. (Apocalipsa 4: 7). 

Enoh afirmă că: „tronul slavei tale rămâne în toate 
vârstele lumii”. 

În concluzie, după părerea mea, se poate afirma că 
Sfinxul reprezintă pentru omenire o mărturie, fiind 
asemănător celor 4 heruvimi, care formau trenul de 
aterizare şi decolare a slavei Domnului, veritabili „stâlpi” de 
susţinere a acestei nave spaţiale. 


INFLUENŢAREA TELEPATICĂ A OMENIRII DE CĂTRE 
REPREZENTANŢII LUMILOR PARALELE 


Pentru o înţelegere globală a gradului de dezvoltare a 
locuitorilor acestei lumi mă voi referi la unele aspecte 
legate de psihologie şi parapsihologie ce reies din 
analizarea Bibliei. 

Voi face acest lucru pe scurt, detalierea acestor idei fiind 
făcută în lucrarea „Parapsihologia şi misterele lumii 
actuale”. 

Astfel, oamenii de ştiinţă ai secolului XX, Jackson, Ey. 
Freud, Young, Coue şi alţii au ajuns la următoarele concluzii 
legate de alcătuirea sistemului nervos. 

- Structurarea aparatului psihic pe două nivele: conştient 


şi inconştient sau subconştient 

- Superioritatea proceselor psihice inconştiente faţă de 
cele conştiente. 

- Existenţa unor centrii nervoşi care asigură cadrul de 
desfăşurare al acestor tipuri de procese. 

- Existenţa unei surse de energie psihică cu originea în 
inconştient, care ar reprezenta  „motorul” tuturor 
activităţilor noastre. 

Interesant este faptul că atât în Vechiul cât şi în Noul 
Testament aceste cunoştinţe existau, fiind folosite, e drept, 
sub alte denumiri de autorii acestor cărţi. Se naşte 
întrebarea: aveau nişte oameni simpli asemenea 
cunoştinţe? 

Nu. Faptul că le folosesc demonstrează fără echivoc că 
Biblia este insuflată de Dumnezeu, care a transmis autorilor 
acestor cărţi şi terminologia, al cărei corespondent, în ceea 
ce priveşte sistemul nervos, se poate găsi abia în zilele 
noastre. 

Astfel, în Biblie se folosesc termenii de inimă şi rărunchi 
pentru diencefal şi emisferele cerebrale şi de spirit. Sau duh 
pentru procesele psihice inconştiente, respectiv suflet sau 
minte pentru cele conştiente. 

Acestor forme de inimă şi rărunchi ale diencefalului şi 
emisferelor cerebrale se pot vedea cu uşurinţă atât pe o 
secţiune medială cât şi pe una frontală prin creier. (Figura 
9). 
Pentru o înţelegere mai uşoară voi prezenta şi o schemă 
personală a aparatului psihic: (Figura 10). 

Dacă facem o comparaţie cu elementele componente ale 

Figura 9 
SECŢIUNE MEDIALA prin creier 
Posibilitatea influenţării telepatice a oamenilor de către 
reprezentanții unor alte civilizații 


aparatului psihic folosite de Freud, acesta ar arăta în felul 
următor: 

Id (Sine) = spirit sau duh Ego (Eul) = suflet sau minte 
Superego (supraeu) = Duhul lumii sau Duhul Sfânt. Eul este 
o parte a sinelui care a suportat modificări sub influenţa 
directă a lumii exterioare şi prin intermediul sistemului 
conştiinţă percepţie. 

In câteva exemple voi prezenta folosirea termenilor de 
inimă şi rărunchi în sens de organe ale sistemului nervos, 
precum şi a celor de spirit sau duh (pentru procesele 
psihice inconştiente) şi respectiv suflet sau minte (pentru 
procesele psihice conştiente). 

Primul exemplu este din Cartea lui Enoh: „Şi Mikhael a 
luat iarăşi cuvântul şi i-a grăit lui Rafael: „Cine este acela, 
inima căruia să nu fie mişcată întru aceasta şi a cărui 
rărunchi să nu se fi tulburat de acest cuvânt de osândă?” 

„Tu mi-ai întocmit rărunchii... Cercetează-mă 
Dumnezeule şi  cunoaşte-mi inima! Încearcă-mă şi 
cunoaşte-mi gândurile”. (Psalmi 139: 13, 23). 

„Şi tu, Fiul omului, gemi. Cu rărunchii zdrobiţi, şi cu 
amărăciune în suflet, gemi subt privirile lor! Şi dacă te vor 
întreba: „Pentru ce gemi?” să răspunzi: „Pentru că vine o 
veste. Când va veni, toate inimile se vor înspăimânta... 
toate sufletele se vor mâhni”. (Ezechiel 21: 6—7). 

„Şi toate Bisericile vor cunoaşte că „Eu sunt Cel ce 
cercetez rărunchii şi inima”; şi voi răsplăti fiecăruia din voi 
după faptele lui”. (Apocalipsa 2: 23). 

„Întocmirile gândurilor din inima lui erau îndreptate în 
fiecare zi numai spre rău”. (Geneză 6: 5). 

„Numai ia seama asupra ta şi veghează cu luare-aminte 
asupra sufletului tău, în toate zilele vieţii tale, ca nu cumva 
să uiţi lucrurile pe care ţi le-au văzut ochii şi să-ţi iasă din 


inimă”. (Deuteronom 4: 9). 

„Fă tot ce ai în inimă, nu asculta decât de simţământul 
tău”. (1 Samuel 14: 7). 

„Domnul cercetează toate inimile şi pătrunde toate 
închipuirile şi toate gândurile”. (1 Cronici 28: 9) 

„De aceea nu-mi voi ţine gura, ci voi vorbi în neliniştea 
inimii mele; mă voi tângui în amărăciunea sufletului meu” 
(lov 7: 11). 

„De aceea, inima mi se bucură, sufletul mi se înveseleşte 
şi trupul mi se odihneşte în linişte”. (Psalmii 16: 9). 

„Sufletul Meu Te doreşte noaptea, şi duhul meu Te caută 
înăuntrul Meu”. (Isaia 26: 9). 

„lisus care le cunoştea gândurile a zis: „Pentru ce aveţi 
gânduri rele în inimile voastre?”. (Matei 9: 4). 

„Şi Maria a zis: „Sufletul Meu măreşte pe Domnul, şi mi 
se bucură duhul în Dumnezeu, Mântuitorul meu”. (Luca 1: 
46—47). 

„Voi pune legile Mele în mintea lor şi le voi scrie în inimile 
lor”. (Evrei 8: 10). 

In schema anterioară am inclus şi termenul de Superego 
sau Supra Eu, afirmând că acesta ar putea fi reprezentat: 
de duhul lumii, sau de Duhul Sfânt. 

Freud afirmă că superego reprezintă o forţă inconştientă 
care imprimă eului şi sinelui anumite scheme morale 
însuşite în copilărie de la părinţi şi prin aceasta de la 
societatea în care au trăit părinţii. 

Duhul lumii, reprezentat prin războaie, farmece, 
minciună, etc. Este forţa spirituală ce cuprinde ansamblul 
de norme de conduită, învăţate de oameni de la îngerii 
civilizatori răzvrătiți descrişi în Cartea lui Enoh, şi izolaţi sub 
Pământ, în Shambhala. 

Duhul Sfânt este forţa spirituală ce reprezintă ansamblul 
de norme de conduită - introduse de Dumnezeu în lume 
pentru salvarea omenirii. 

De asemenea, Duhul Sfânt sau duhul lumii reprezintă 


forţe prin care Dumnezeu sau rivalul acestuia, conducătorul 
îngerilor răzvrătiți din Cartea lui Enoh, Azazel sau Satan 
acţionează, printr-un mecanism asemănător telepatiei 
asupra inconştientului nostru. 

Voi prezenta câteva exemple din care reiese posibilitatea 
influenţării inconştientului nostru de către reprezentanţii 
acestei lumi paralele: 

„Şi Mica a zis: Ascultaţi dar cuvântul Domnului: Am văzut 
pe Domnul stând pe scaunul Său de Domnie, şi toată 
oştirea cerurilor stând la dreapta şi la stânga lui. Şi Domnul 
e zis: „Cine va amăgi pe Ahab, împăratul lui Israel ca să se 
suie ia Ramot în Galaad şi să piară acolo? Au răspuns unul 
într-un fel, altul într-alt fel. Şi un duh a venit şi s-a înfăţişat 
înaintea Domnului şi a zis: „Eu îl voi amăgi”. Domnul i-a zis: 
„Cum?” „Voi ieşi” a răspuns el, „şi voi fi un duh de minciună 
în gura tuturor proorocilor lui”. (2 Cronici 18: 18—22). 

Locuitorii acestei lumi, având posibilitatea de a se 
dematerializa, este lesne de înţeles că pot influenţa 
telepatic inconştientul altor persoane. 

„Slujitorul omului lui Dumnezeu s-a sculat dis-de- 
dimineaţă şi a ieşit. Şi iată că o oaste înconjura cetatea, cu 
cai şi care. Şi slujitorul a zis omului lui Dumnezeu: „Ah, 
domnul meu, cum vom face?” El a răspuns: „Nu te teme, 
căci mai mulţi sunt cei cu noi decât cei cu ei. Elisei s-a 
rugat şi a zis: „Doamne deschide-i ochii să vadă”. ŞI 
Domnul a deschis ochii (este vorba e „ochii minţii”) 
slujitorului care a văzut muntele plin de cai şi care de foc 
împrejurul lui Elisei. Sirienii s-au pogorât la Elisei. El a făcut 
următoarea rugăciune către Domnul: „Loveşte, rogu-te, pe 
poporul acesta cu orbire”. 

Şi Domnul i-a lovit cu orbire, după cuvântul lui Elisei. 

Elisei le-a zis: „Nu este aceasta calea, şi nu este aceasta 
etatea; veniţi după mine, şi vă voi duce la omul pe care-l 
căutaţi. Şi i-a dus la Samaria. Când au intrat în Samaria, 
Elisei a zis: „Doamne, deschide ochii oamenilor acestora, să 


vadă! Şi domnul le-a deschis ochii, şi au văzut că erau în 
mijlocul Samariei. Împăratul lui Israel, văzându-i a zis lui 
Elisei: „Să-i măcelăresc, să-i măcelăresc părinte?” (2 
împărați 6: 15—21). 

Din analiza acestui fragment reies următoarele aspecte: 

- Existenţa „carelor de foc” care îi ajutau, aşa cum am 
văzut, pe evrei în luptele lor. 

- Interferarea proceselor psihice şi anume orbirea ochilor 
minţii şi nerecunoaşterea poziţiei geografice de către 
sirieni. 

- Existenţa Lor printre noi, fără a-i putea depista prin 
organele noastre de simţ, atât Ei, cât şi obiectele Lor de 
zbor vând însuşirea de a se materializa şi dematerializa. 

„Dumnezeu afirmă: „Voi pune în el un duh care îl va face 
ca la auzul unei veşti pe care o va primi, să se întoarcă în 
tara lui; şi-l voi face să cadă ucis de sabie în ţara lui”. (2 
împărați 19:7). 

În Vechiul Testament, prin intermediul Duhului lui 
Dumnezeu erau descoperite anumitor persoane 
desfăşurările unor evenimente, erau explicate visurile, erau 
împietrite inimile unor oameni, erau închişi ochii minţii, etc. 
Toate aceste intervenţii erau posibile prin acest element 
spiritual care permite influențarea psihicului nostru, 
conform dorinţei lui Dumnezeu, asemănător telepatiei. În 
acest sens, indiferent de voinţa noastră este posibilă 
transmiterea gândurilor de la Dumnezeu la noi şi invers. 
Undele telepatice nu cunosc niciun fel de restricţii 
materiale, iar viteza lor tinde spre infinit în Noul Testament, 
vom vedea cum, prin apariţia lui lisus, această legătură prin 
Duhul Sfânt nu va mai fi privilegiul câtorva persoane din 
poporul evreu, ci, prin credinţa în Moartea şi învierea Lui, 
va deveni accesibil oricărui om, care va dori sincer, în urma 
analizării vieţii sale şi recunoaşterii dezamăgirii provocată 
de această viaţă dusă în absenţa legăturii cu Dumnezeu, o 
schimbare radicală. Aceasta este posibilă prin aşa-numita 


Naştere din Nou, care nu înseamnă altceva decât o 
schimbare profundă a „inimii şi Rărunchilor” (inconştient - 
conştient). 

Cum e posibil aşa ceva? Să analizăm câteva fragmente 
din Evanghelia după loan: 

„ŞI, după cum a înălţat Moise şarpele în pustie, tot aşa 
trebuie înălţat şi Fiul omului, pentru ca oricine crede în El să 
nu piară, ci să aibă viaţă veşnică. 

Fiindcă atât de mult a iubit Dumnezeu lumea, că a dat pe 
singurul lui Fiu, pentru ca oricine crede în El să nu piară, ci 
să aibă viaţă veşnică”. (loan 3: 14—16). 

Deci, asemănător evreilor, care erau muşcaţi de şerpi 
înfocaţi şi nu erau vindecaţi decât prin credinţa în acel 
şarpe de aramă atârnat în mijlocul taberei (aceasta 
declanşa mecanismele inconştientului ce duceau în final la 
producerea de substanţe capabile să neutralizeze veninul 
şerpilor), tot la fel, schimbarea caracterului nostru şi 
vindecarea, adică naşterea din nou, nu se poate produce 
fără a fi conştienţi că suntem „muşcaţi” de duhul lumii, şi 
că ne zbatem neputincioşi într-o lume dezorientată, 
coruptă, în care singura soluţie este dorinţa de salvare, de 
vindecare. 

Singurul care poate face aceasta este cel care a fost 
înălţat pe cruce, Fiul lui Dumnezeu şi nimeni altul. 

„lisus îi răspunde lui Nicodim: „Adevărat, adevărat îţi 
spun că, dacă un om nu se naşte din nou, nu poate vedea 
împărăţia lui Dumnezeu”. 

„Adevărat, adevărat, îţi spun, că dacă nu se naşte cineva 
din apă şi din Duh, nu poate să intre în împărăţia lui 
Dumnezeu”, (loan 3: 3, 5). 

Deci, naşterea din nou e absolut necesară pentru 
restabilirea relaţiei cu Dumnezeu. Ea nu se poate face 
decât prin credinţa în jertfa lui lisus, după conştientizarea 
rupturii cu Dumnezeu. 

„Dumnezeu este Duh, şi cine i se închină Lui, trebuie să i 


se închine în duh şi adevăr”. (loan 4: 24). 

Credinţa în jertfa Lui va atrage, aşa cum vom vedea, 
pecetluirea cu Duhul Sfânt, şi prin aceasta, posibilitatea 
închinării în duh, adică restabilirea legăturii spirituale între 
duhul nostru şi cel al lui Dumnezeu prin Duhul Sfânt. 

„Căci Acela, pe care L-a trimis Dumnezeu, vorbeşte 
cuvintele lui Dumnezeu, pentru că Dumnezeu nu-i dă Duhul 
cu măsură.” (loan 3: 34). 

Prin aceasta doresc să atrag atenţia necesităţii întoarcerii 
stricte la învăţătura lui lisus, lăsând la o parte orice alte 
învățături înşelătoare, precum şi la experimentarea naşterii 
din nou, singurul intermediar fiind lisus şi nu altcineva. 

— „El era în lume, şi lumea a fost făcută prin El, dar 
lumea nu L-a cunoscut. A venit la ai Săi, şi ai Săi nu L-au 
primit. 

Dar tuturor celor ce L-au primit, adică celor ce cred în 
Numele Lui, le-a dat dreptul să facă copii ai lui Dumnezeu.” 
(loan 1: 10—12). 

— „Cine crede în mine, din inima lui vor curge râuri de 
apă vie, cum zice Scriptura. 

Spunea cuvintele acestea despre Duhul, pe care aveau 
să-L primească cei ce vor crede în El. Căci Duhul Sfânt încă 
nu fusese dat, fiindcă lisus nu fusese proslăvit”. (loan 7: 38 
—39). 

— „Eu sunt Uşa. Dacă intră cineva prin Mine, va fi 
mântuit: va intra şi va ieşi, şi va găsi păşune”. (loan 10: 9) 

— „lisus i-a zis: „Eu sunt calea, adevărul şi viaţa. Nimeni 
nu vine la Tatăl decât prin Mine”. (loan 14: 6). 

Concluzia celor de mai sus este că numai prin lisus se 
poate ajunge la Dumnezeu. 

— „Dacă Mă iubiţi, veţi păzi poruncile Mele. Şi Eu voi ruga 
pe Tatăl, şi El vă va da un alt Mângâietor, (Paraclet, 
apărător, ajutor), care să rămână cu Voi în veac şi anume, 
Duhul adevărului, pe care lumea nu-L poate primi, pentru 
că nu-L vede şi nu-L cunoaşte, dar voi îl cunoaşteţi, căci 


rămâne cu voi, şi va fi în voi”. (loan 14: 15—17). 

Lumea nu-L vede şi nu-L cunoaşte, deoarece este 
stăpânită de duhul Lumii. Singurul care-l poate scoate din 
om şi restabili relaţia cu Dumnezeu este Duhul Sfânt 
obţinut în urma credinţei în jertfa lui lisus. 

Să vedem cum a venit Duhul Sfânt în lume: 

„În ziua Cinzecimii, erau toţi împreună în acelaşi loc. 

Deodată a venit din cer un sunet ca vâjâitul unui vânt 
puternic, şi a umplut toată casa unde şedeau ei. 

Nişte limbi ca de foc au fost văzute împărțindu-se printre 
ei, şi s-au aşezat câte una pe fiecare din ei. 

Şi toţi s-au umplut de Duhul Sfânt, şi au început să 
vorbească în alte limbi, după cum le da Duhul să 
vorbească”. (Faptele Apostolilor 2: 1—4). 

Deci, ca şi în Vechiul Testament vedem cum se produce 
influențarea de către Dumnezeu a inconştientului cu scopul 
de a impresiona alţi oameni, deoarece, atunci erau în 
lerusalim reprezentanţi ai multor neamuri, care au auzit 
acel sunet. 

Doresc să subliniez faptul că atunci o astfel de formă 
zgomotoasă de primire a Duhului Sfânt atât pentru cei din 
jur cât şi pentru ucenici, care fuseseră firi slabe ce L-au 
abandonat pe lisus pe cruce, şi numai prin primirea Duhului 
Sfânt fiind ulterior capabili de orice sacrificiu. 

Deci, ceea ce au văzut şi simţit le-a schimbat radical 
comportamentul. 

Aceasta nu înseamnă că Duhul Sfânt se obţine prin 
această formă. El se obţine doar prin credinţa în jertfa lui 
lisus. Extinderea acestei practici în zilele noastre pocite fi 
periculoasă, deoarece provocarea unei autodetaşări poate 
duce la pătrunderea şi eliberarea unor forţe din inconştient 
ce pot crea falsa impresie a unor manifestări dorite de 
Dumnezeu, de fapt în inconştientul acelor persoane 
neexistând Duhul Sfânt ci duhul lumii. 

— „După ce s-au rugat ei, s-a cutremurat locul unde erau 


adunaţi: toţi s-au umplut de Duhul Sfânt, şi vesteau 
cuvântul lui Dumnezeu cu îndrăzneală”. (Faptele apostolilor 
4: 31). 

Şi în acest exemplu primirea Duhului Sfânt de către cei 
ce aveau să fie mesagerii lui lisus trebuia însoţită de 
manifestări zgomotoase, care astăzi, când există o 
asemenea denaturare a adevărului lui lisus nu-şi mai au 
locul. Dacă Duhul Sfânt s-ar obţine numai însoţit de astfel 
de manifestări ar fi numai cutremure, limbi de foc, etc. 
Acestea au trebuit doar atunci, pentru ca, ulterior. Duhul 
Sfânt să fie obţinut numai prin credinţă. 

„Atunci Petru şi loan au pus mâinile peste ei, şi aceia au 
primit Duhul Sfânt”. (Faptele Apostolilor 8: 17). 

O nouă formă de primire a Duhului Sfânt, în care însă 
Petru şi loan nu aveau niciun merit Tot Dumnezeu era Cel 
care lucra la inimile primitorilor cu scopul de a mări 
prestigiul celor doi ucenici. 

Extinderea acestei practici în zilele noastre e o insultă 
grosolană la adresa lui Dumnezeu şi a Fiului Său. Cât de 
departe sunt cei ce o practică, de credinţa simplă a lui 
Petru şi loan, cât de mult doresc slava oamenilor, cât de 
puţin îl cunosc pe Dumnezeu. 

După aceste forme iniţiale, zgomotoase de primire a 
Duhului Sfânt să vedem starea omului condus de duhul 
lumii şi apoi cum poate fi primit prin credinţă Duhul Sfânt, 
şi roadele acestei primiri. 

„Fiindcă n-au căutat să păstreze pe Dumnezeu în 
cunoştinţa lor. Dumnezeu i-a lăsat în voia minţii lor 
blestemate, ca să facă lucruri neîngăduite”. 

Astfel au ajuns plini de orice fel de nelegiuire, de curvie, 
de viclenie, de lăcomie, de răutate, plini de pizmă, de 
ucidere, de ceartă, de înşelăciune, de porniri răutăcioase, 
sunt şoptitori, bârfitori, urâtori de Dumnezeu, obraznici, 
trufaşi, lăudăroşi, născocitori de rele, neascultători de 
părinţi, fără pricepere, călcători de cuvânt, fără dragoste 


firească, neînduplecaţi, fără milă şi măcar că ştiu hotărârea 
lui Dumnezeu, că cei ce fac asemenea lucruri, sunt vrednici 
de moarte, totuşi ei nu numai că le fac, dar şi găsesc de 
buni pe cei ce le fac”. (Romani 1: 28—32). 

Deci acesta este tabloul omului condus de duhul lumii. 

Posibilitatea de restabilire a relaţiei cu Dumnezeu este 
următoarea: 

- „Dar acum s-a arătat o neprihănire (dreptate) pe care o 
dă Dumnezeu fără lege - fără legea lui Moise, adică nu prin 
fapte) despre ea mărturisesc Legea şi Proorocii, şi anume, 
neprihănirea dată de Dumnezeu, care vine prin credinţa în 
lisus Cristos, pentru toţi şi peste toţi cei ce cred în EI”. 
(Romani 3: 21, 22). 

- „Acum dar nu este nicio osândire pentru cei ce sunt în 
Cristos lisus, care nu trăiesc după îndemnurile firii 
pământeşti, ci după îndemnurile Duhului. 

In adevăr, legea Duhului de viaţă în Cristos lisus, m-a 
izbăvit de legea păcatului şi morţii”. (Romani 8: 1—2). 

- „Dacă, prin Duhul, faceţi să moară faptele trupului, veţi 
trăi”. (Romani 8: 13). 

Referitor la cele de mai sus aş dori să adaug 
următoarele: în timpul vieţii sale lisus a fost pentru ucenici 
un exemplu din toate punctele de vedere - un om ideal. 

Dar ei nu puteau imita comportamentul Lui, pentru că nu 
erau născuţi din nou. Drept dovadă, deşi îl iubeau foarte 
mult au fugit în noaptea răstignirii, Petru s-a lepădat de EIl, 
lacov şi loan se certau pentru supremație cu ceilalţi etc. 

Prin legătura cu Duhul Sfânt, ei au primit puterea 
necesară pentru a duce o astfel de viaţă. Evenimentele 
trăite au fost atât de puternice, încât prin Duhul au putut să 
facă să moară toate faptele trupului, adică să trăiască 
respectând normele de conduită ale lumii viitoare care în 
optica lui lisus erau aceste două: „să iubeşti pe Dumnezeu, 
şi pe aproapele tău ca pe tine însuţi”. 

Să vedem părerea lui Dumnezeu legată de mântuirea 


prin jertfa Fiului: 

— „Fiindcă propovăduirea crucii, este o nebunie pentru 
cei ce sunt pe calea pierzării, dar pentru noi care suntem 
pe calea mântuirii, este puterea lui Dumnezeu. 

Căci este scris: „Voi prăpădi înţelepciunea celor înţelepţi, 
şi voi nimici priceperea celor pricepuţi”. 

Unde este înțeleptul? Unde este cărturarul? Unde este 
vorbăreţul veacului acestuia? N-a prostit Dumnezeu 
înţelepciunea lumii acesteia? 

Căci întrucât lumea, cu înţelepciunea ei n-a cunoscut pe 
Dumnezeu în înţelepciunea lui Dumnezeu, Dumnezeu a 
găsit cu cale să mântuiască pe credincioşi prin nebunia 
propovăduirii crucii. 

ludeii, într-adevăr, cer minuni şi Grecii caută 
înţelepciune, dar noi propovăduim pe Hristos cel răstignit, 
care pentru iudei este o pricină de poticnire, şi pentru 
Neamuri o nebunie”. (1 Corinteni 1: 18—23). 

Aşa este şi în zilele noastre. Dacă pentru Neamuri 
(celelalte popoare în afara evreilor), lisus nu mai e o 
nebunie în sensul că îl acceptă, cel puţin ca personaj istoric, 
modul în care i se închină e de-a dreptul jignitor. Printre 
alte personaje de cult are şi El anumite zile de închinare, s- 
au comis crime, s-au dus războaie în numele Lui, etc. 

— „Ceea ce propovăduim noi printre cei desăvârşiţi, este 
o înțelepciune, dar nu a veacului acestuia... Noi 
propovăduim înţelepciunea lui Dumnezeu, cea tainică şi 
ţinută ascunsă... Şi noi n-am primit duhul lumii, ci duhul 
care vine de la Dumnezeu ca să putem cunoaşte lucrurile, 
pe care ni le-a dat Dumnezeu prin harul Său”. (1 Corinteni 
2: 6, 7, 12). 

Ce bine ar face cei care propovăduiesc pe Dumnezeu să- 
şi pună întrebarea dacă sunt călăuziţi de duhul lumii sau de 
Duhul Sfânt. 

Să vedem ce se întâmplă cu persoana care se pune în 
slujba lui Dumnezeu prin Duhul Sfânt. 


— „Sunt felurite daruri, dar este acelaşi Duh; sunt felurite 
slujbe, dar este acelaşi Domn; sunt felurite lucrări, dar este 
acelaşi Dumnezeu, care lucrează totul în toţi. Şi fiecăruia i 
se dă arătarea Duhului spre folosul altora”. (1 Corinteni 12: 
4—7). 

„lată numai ce voiesc să ştiu de la voi: prin faptele Legii 
aţi primit voi Duhul, ori prin auzirea Credinței?” (Galateni 3: 
2). 

Deci, din vremea lui Pavel, Duhul Sfânt se primea prin 
auzirea credinței şi nu prin alte forme zgomotoase 
aşteptate de mulţi şi azi. 

Faptele firii pământeşti şi Duhul - zic dar: „umblaţi 
cârmuiţi de Duhul, şi nu împliniţi poftele firii pământeşti. 

Căci firea pământească pofteşte împotriva Duhului, şi 
Duhul împotriva firii pământeşti; sunt lucruri potrivnice 
unele altora, aşa că nu puteţi face tot ce voiţi. 

Şi faptele firii pământeşti sunt cunoscute, şi sunt 
acestea:  preacurvia,  curvia,  necurăţia,  desfrânarea, 
închinarea în idoli, vrăjitoria, vrăjbile, certurile, zavistiile, 
mâniile, neînțelegerile, dezbinările, certurile de partide, 
pizmele,  uciderile, beţiile, îmbuibările şi alte lucruri 
asemănătoare cu acestea. 

— Roada duhului, dimpotrivă, este: dragostea, bucuria, 
pacea, îndelunga răbdare, bunătatea, facerea de bine, 
credincioşia, blândeţea, înfrânarea poftelor”. (Galateni 5: 
16—23). 

— „Şi voi, după ce aţi auzit cuvântul adevărului 
(Evanghelia mântuirii voastre), aţi crezut în El, şi aţi fost 
pecetluiţi cu Duhul Sfânt, care fusese făgăduit”. (Efeseni 1: 
13). 

Prin prisma celor discutate anterior aş dori să fac câteva 
remarci asupra etiologiei, manifestările clinice şi terapiei 
bolilor psihice. 

Psihanaliza, prin Freud consideră că normal ar fi cel al 
cărui psihic ar menţine un echilibru armonios al egoului faţă 


de id şi superego. 

Nevroza ar fi deci expresia unei frustrări care împiedică o 
satisfacere pulsională adecvată, eul regresând la o treaptă 
de organizare inferioară, infantilă. 

Schizofrenia ar fi expresia unei slăbiciuni constituţionale 
sau psihogene a eului care ar determina o regresiune a 
psihicului la un nivel inferior, primitiv, asocial, narcisic în 
care sacrifică eul şi adoptă punctele de vedere ale idului. 

Cauza principală a bolilor psihice o constituie eliberarea 
inconştientului de sub controlul conştienţii. Inconştientul 
reprezintă un sistem de forţe afective refulate care nu se 
manifestă clinic decât printr-o distorsiune în simptome 
psihopatologice după modelul gândirii din vis. 

Această forţă intră în conflict cu forţa conştientă a 
egoului care are sarcina să adapteze persoana la realitate 
şi astfel se produce boala psihică. 

Voi reveni asupra schemei referitoare la alcătuirea 
aparatului psihic, comparativ cu elementele componente 
ale acestuia, după Freud. 

Astfel Sinele = spirit sau duh 

Ego = suflet 

Superego = Duhul lumii sau Duhul Sfânt 

Aşa cum am văzut, Eul (sufletul) este o parte a Sinelui 
(spiritului) care a suportat modificări sub influenţa directă a 
lumii exterioare şi prin Intermediul sistemului conştiinţă - 
percepţie. 

Sufletul este deci partea superficială a spiritului altfel 
spus spiritul implicat în relaţiile acestei lumi. Nu există o 
separare netă între Eu şi Sine, Eul prelungindu-se în 
elementele psihice ale Sinelui în măsura în care Eul are şi o 
funcţionare inconştientă. 

Supraeul (duhul lumii, Duhul Sfânt) va pătrunde în 
inconştient de care va fi legat, reprezentând motorul 
acţiunilor noastre. 

Naşterea din nou reprezintă deci înlocuirea Superegoului 


reprezentat de duhul lumii cu Superegou - Duhul Sfânt 
care, aşa cum am văzut, poate fi obţinut în urma credinţei 
în jertfa lui lisus. 

Cel care va crede cu tărie că lisus şi-a dat viaţa pentru 
păcatele sale, că este Mântuitorul său personal, va simţi un 
efect de catharsis, adică de purificare, de eliberare de 
lucrurile neplăcute care-i apăsau conştiinţa. 

Schimbarea resimţită este ceea ce se descrie în Biblie 
drept pecetluirea cu Duhul Sfânt. 

Convingerea fermă că păcatele sunt iertate, că 
Dumnezeu se îngrijeşte de viaţa fiecăruia până la cele mai 
mici aspecte, dispariţia fricii de moarte, toate acestea 
obţinute prin sacrificiul personal al Fiului lui Dumnezeu sunt 
elemente care vor pătrunde adânc în inimă producând 
naşterea din nou. 

Astfel, în inimă îşi face loc Duhul Sfânt cu toate roadele 
sale pe care le-am văzut: bunătatea, îndelunga răbdare, 
etc. 

Dar, în viaţa de toate zilele există şi elementele duhului 
lumii  (răutate, invidie, diferite patimi etc.). Pentru 
menţinerea echilibrului spiritual trebuie ca toate acestea să 
se oprească la nivelul minţii care ia contact nemijlocit cu 
realitatea, fără să pătrundă în inimă. 

Cel care este convins că are o legătură strânsă cu 
Dumnezeu, prin Duhul Sfânt, altfel spus că pe prim-planul 
existenţei sale este încrederea în Dumnezeu va putea face 
faţă atât situaţiilor grele cât şi celor tentante, dar prohibite, 
ştiind că această legătură îi va furniza forţa necesară 
pentru a rezista. 

Echilibrul spiritual nu se poate asigura decât printr-o 
legătură permanentă cu Duhul Sfânt, adică prin analizarea 
tuturor aspectelor vieţii de zi cu zi prin prisma cerinţelor lui 
Dumnezeu, dintre care, aşa cum spunea lisus, cele mai 
importante sunt iubirea de Dumnezeu şi iubirea aproapelui. 

Încălcarea acestora va face ca la nivelul minţii să se 


cuibărească diferite patimi, răutăţi, care, dacă nu vor fi 
„topite” de aceste două Legi de aur vor pătrunde în inimă 
unde vor duce în final la stingerea Duhului Sfânt şi la 
distrugerea legăturii cu Dumnezeu. 

lisus este Cel care a spus că nu a venit să strice Legea lui 
Moise (cele 10 porunci) ci s-o îndeplinească, referindu-se la 
faptul că prin Duhul Sfânt care a fost dat după proslăvirea 
Sa va fi posibilă armonizarea vieţii psihice. 

Păstrarea în conştienţă a relaţiei cu Dumnezeu va 
pătrunde şi în inconştient împiedicând astfel cuibărirea în 
acesta a stărilor conflictuale, fricilor, etc. sub forma 
diferitelor afecte, care, ulterior, vor perturba viaţa psihică 
declanşându-se acele mecanisme de apărare ale eului 
(nevrotice, şi ulterior psihotice) precum şi o gamă variată 
de modificări organice. 

Chimioterapia şi terapia electroconvulsivantă (electro- 
şocurile) vor interfera aceste modificări organice apărute la 
nivelul sistemului nervos determinând o oarecare 
normalizare, la care se adaugă şi efectul placebo sau 
autosugestia. Eficacitatea totală nu poate fi obținută decât 
prin normalizarea fenomenelor psihice ale inconştientului 
(biocâmpului). 

Cauza bolilor psihice o reprezintă ruperea legăturii cu 
Dumnezeu. Inițial, ființa umană fusese concepută pentru a 
avea o legătură permanentă cu Dumnezeu. Dacă oamenii 
au decis să-şi ia soarta în propriile mâini, ascultând de 
sfaturile îngerilor descrişi în cartea lui Enoh, şi Dumnezeu i- 
a lăsat pradă „minţii lor blestemate, ca să facă lucruri 
neîngăduite”. 

Inconştientul fiecăruia păstrează ruptura cu Dumnezeu 
sub forma unui complex, care va duce la instalarea 
angoasei, adică a unei stări de teamă lipsită de o cauză 
precisă. 

In starea de angoasă se dezvăluie abisul morţii, care-l 
condamnă pe om la o fatală finitudine M. Heidegger), tragic 


răscumpărată cu preţul libertăţii - ca însăşi sursă de panică 
şi chin sufletesc din pricina absenței criteriilor ferme ale 
opţiunilor morale (J. P. Sartre). 

H. Ey afirmă: „angoasa este ameţeala care ne cuprinde 
în faţa prăpastiei timpului, conştiinţei naturii şi destinului 
nostru”. 

După Jaspers „angoasa se naşte din eşecul care ne 
pândeşte la capătul încercării de a ne sesiza fiinţa”. 

Această stare de nesiguranţă va conduce la o serie de 
atitudini compensatorii, ce au drept scop scoaterea ei, e 
drept, fără succes, din interiorul fiinţei noastre. Câteva din 
acestea ar fi: fumatul excesiv şi consumul abuziv de alcool 
în scop de „liniştire”; drogurile, viaţa sexuală dezordonată, 
atitudinile teatrale la isterici, tendinţa schizofrenului de a fi 
în centrul lumii sale artistice, etc. 

O atitudine asemănătoare ar fi adorarea, respectarea 
riguroasă a diferitelor precepte religioase în afara celor din 
Biblie, inventarea altora, toate acestea demonstrând clar, 
că relaţia cu Dumnezeu s-a oprit la nivelul minţii, inima lor 
(inconştientul) fiind plină de nelinişte. 


TRANSPLANTUL DE CREIER POATE DOVEDI 
EXISTENŢA BIOCAMPULUI, INCONŞTIENTULUI, 
CORPULUI SPIRITUAL 


În schema prezentată ar mai fi de analizat ceea ce am 
denumit element spiritual intrinsec sau duhul omului. 

Înainte de a-l analiza, doresc să spun că cercetările 
actuale infirmă faptul că celulele nervoase nu se divid. 
Astfel a fost posibilă înlocuirea anumitor porţiuni din creier 
cu celule embrionare care au preluat funcţiile celor 
distruse. 

Pentru aceasta voi aduce câteva date privitoare la 
studierea creierului din punct de vedere al efectuării 
grefelor de ţesut nervos. 


Articole - reviste: 

- Science - martie 1986 

- Medicine et Hygiene - mai 1988 

În epoca în care inima, rinichiul, ficatul, plămânul 
suferind poate fi înlocuit, a grefa celule sănătoase în 
creierul uman pare a fi ultimul transplant. 

De fapt mulţi oameni de ştiinţă evită folosirea termenului 
de transplant de creier deoarece aceasta implică mutarea 
întregului organ de la o fiinţă umană la alta. Cercetătorii 
preferă să vorbească despre grefe de creier sau implante, 
acestea fiind în relaţie cu un număr limitat de celule. 

Ideea transplantului nu este nouă. Cercetătoarea 
Elizabeth Dunn de la Universitatea din Chicago a reuşit să 
grefeze ţesut în creierul şoarecilor înainte de 1903 deşi 
gândirea ştiinţifică afirma că nu poate fi făcut aşa ceva. 

Textele clasice de anatomie susţin că omul e înzestrat la 
naştere cu un număr dat de celule nervoase care treptat 
mor şi nu pot fi înlocuite - odată afectate de boală sau 
accidenţe, creierul este incapabil să le înlocuiască. 

Atitudinea actuală a început să se schimbe. 

În 1960 Geofrey Raisman de la Universitatea Cambridge 
(Anglia) a fost unul dintre primii care a identificat 
fenomenul cunoscut sub numele de înmugurire colaterală. 
El a demonstrat că atunci când o arie a creierului este 
distrusă, din neuronii învecinaţi înmuguresc fibre care cresc 
în aria distrusă şi îşi asumă unele din funcţiile celulelor 
îmbătrânite. Creşterea poate fi văzută la microscopul 
electronic. 

La Clinica din Karolinska (Suedia) - Lars Olson, histolog, 
şi colegul său Ake Seiger s-au concentrat pe creşterea, 
dezvoltarea şi regenerarea sistemului nervos general. In 
1966 ei au început să transplanteze mici fragmente de 
tesut cerebral de la fetuşii de şoareci în ochi ai şoarecilor 
adulţi, Olson considerând ochiul un loc ideal pentru astfel 
de transplante, deoarece este o protruzie a creierului şi 


progresul transplantului poate fi cu uşurinţă observat aici, 
având în plus avantajul că e simplu de realizat. 

Steven Mc. Loon de la Universitatea din Minesota a 
descoperit că fibrele celulei nervoase ştiu direcţia în care 
trebuie să crească. El a implantat ţesut din retină în creierul 
şoarecilor orbi şi a observat că noile fibre se îndreaptă 
infailibil spre centrul vizual primar din creier, evitând orice 
altă posibilitate de conexiune în drumul lor. 

Scopul actual este să se identifice şi să se izoleze aşa- 
numiții „factori de creştere ai nervilor” ai căror existenţă a 
fost doar presupusă cu câţiva ani în urmă şi despre care se 
crede că ar fi sute, poate mii, de specializaţi pentru fiecare 
tip de celulă sau chiar pentru diferitele stadii particulare de 
dezvoltare ale acestora. „Nu putem imagina creierul 
acţionând în acest mod deoarece celulele par a şti unde 
trebuie să meargă”, afirmă Richard Wyatt şeful secţiei de 
neuropsihiatrie de la Institutul Naţional de Sănătate Mintală 
din Bethesda, Maryland. 

In perspectivă, profesorul Olson speră: „în zilele noastre 
grefele vor fi metoda recomandată de tratament pentru 
orice formă de leziuni ale creierului”. 

Boala Parkinson a inaugurat această metodă de înlocuire 
a celulelor receptoare şi producătoare de mediatori chimici, 
în această situaţie nivelul dopaminei restabilindu-se prin 
auto-transplantarea părţii medulare a glandei suprarenale. 
Evidenţierea prinderii grefonului poate fi de două feluri: 

a. - Evidenţe histologice - s-a demonstrat că celulele 
embrionare transplantate nu numai că supraviețuiesc, dar 
că vor continua să-şi asume funcţiile lor dezvoltând 
conexiuni funcţionale cu cele ale creierului primitor, studiile 
ultrastructurate evidențiind contactele sinaptice. 

Aspectul cel mai interesant al grefelor cerebrale de ţesut 
nervos este abilitatea lor de a forma conexiuni axonale cu 
creierul primitor. 

Aceste conexiuni pot să aibă un înalt grad de specificitate 


ca de exemplu reinervarea hipocampului denervat de către 
neuronii monoaminergici şi colinergici. 

b. - Evidenţe biochimice şi funcţionale - transplantele de 
ţesut embriologic hipotalamic au fost în măsură să 
restaureze funcţiile endocrine ale animalului ce prezenta o 
deficiență congenitală - de vasopresină sau de hormon 
eliberator de gonadotropine. 

Prin metode de titraj radioenzimatic s-a putut demonstra, 
în ceea ce priveşte dopamina, după implantarea de 
suspensii de celule nigrale că transplantarea în corpul striat 
e capabilă să restaureze neurotransmisia dopaminergică. 

Un studiu interesant şi promiţător este cel al lui Wallace 
care, în două serii de experienţe, a studiat efectul 
transplantării heterologice de ţesut neocortical, diencefalic 
şi tactal de la embrionul de şoarece la şoareci în vârstă de 
câteva zile. 

În primul grup, sistemul motor era studiat prin 
transplantarea în cerebel, iar în al doilea grup sistemul 
senzorial, prin transplantarea în ganglionul geniculat 
lateral. 

În ambele cazuri a demonstrat că țesutul transplantat se 
integrează perfect anatomic, şi nicio  disfuncţie 
comportamentală n-a fost pusă în evidenţă. Mai mult, 
animalele care au primit ţesut transplantat şi cele de 
control (martorii) difereau într-o manieră semnificativă de 
animalele la care o singură leziune chirurgicală fusese 
făcută. 

Aspecte imunologice - creierul este un loc imunologic 
privilegiat de transplant, concept introdus de Medwar. Chiar 
transplantarea de ţesut imunologic incompatibil cu creierul 
nu este rejectată cu aceeaşi frecvenţă sau rapiditate după 
grefă decât dacă aceste ţesuturi ar fi plasate în altă parte în 
Corp. 

După părerea mea, rolul creierului este de a asigura doar 
exteriorizarea producţiilor spirituale profunde şi adaptarea 


la solicitările mediului, transplantarea lui sau doar a 
scoarţei cerebrale despre care se susţine a fi sediul 
personalităţii, memoriei, neducând la pierderea acestora. 

Realizarea unei astfel de operaţii ar putea dovedi, prin 
păstrarea personalităţii şi memoriei, existenţa în persoana 
noastră a acestui element spiritual intrinsec, numit duhul 
omului. Despre acest element spiritual, Biblia afirmă că: 
Dumnezeu a făcut pe om din ţărâna pământului (fiind 
extrem de dezvoltați problemele de inginerie genetică erau 
bine stăpânite, „ţărâna pământului” reprezentând după 
mine, materia organică şi anorganică a organismului 
uman), şi i-a suflat în nări suflare de viaţă şi omul s-a făcut 
astfel un suflet viu. Dacă i-a suflat în nări, înseamnă că 
avea şi capul împreună cu creierul. 

Legat de aceasta o remarcă: în tratarea tumorilor 
hipofizare (glandă endocrină care are raporturi strânse cu 
diencefalul) se foloseşte ca metodă de tratament 
roentgenterapia, care constă în introducerea unor granule 
radioactive în fosa pituitară, după perforarea peretelui 
ostului sfenoid, la aceasta ajungându-se însă prin nări. 

Acceptarea existenţei acestui element spiritual în fiinţa 
noastră sub forma unei „dubluri” acoperită de corpul 
omenesc ne-ar putea ajuta să înţelegem relatările de genul 
„viaţă după viaţă”, în care subiecţii în stare de moarte 
clinică îşi văd corpul, asistă la evenimentele din jur, ajung 
în altă lume. 

Mulţi dintre cercetători cred că omul ar poseda un dublu 
substanţial foarte fin, invizibil în mod normal, un fel de 
câmp gravitațional viu care se bucură de subtilitate, 
invulnerabilitate, de rapiditate, de puterea inconştientului, 
şi acesta este acel dublu - adevăratul centru al 
personalităţii şi nu soma sau creierul. Acest dublu 
însufleţeşte corpul şi este adevăratul substrat al 
sentimentului, voinței, al gândirii. Cercetătorii ştiinţifici 
încep să ia în consideraţie şi să cerceteze existenţa unui 


„ceva”, care, independent de corpul fizic vizibil, palpabil şi 
măsurabil ar putea foarte bine să fie însufleţitorul acestui 
trup şi vehiculul indestructibil al personalităţii, al eului. 
Acesta este  BIOCÂMPUL,  INCONŞTIENTUL, CORPUL 
SPIRITUAL, etc. 

Părerea mea este că Dumnezeu şi îngerii ar putea 
reprezenta o lume paralelă cu a noastră, ei putându-ne 
influenţa conform planurilor pe care le urmăresc. 
influențarea se poate face prin intermediul acestor forţe 
spirituale care sunt Duhul Sfânt sau duhul lumii, iar în 
anumite cazuri prin „duhuri” (fiinţe din această lume 
paralelă pe care organele noastre de simţ nu le pot 
detecta). Acestea interferă elementul spiritual propriu sau 
biocâmpul care ar putea fi o reţea de forţe de natură posibil 
electromagnetică (ce permite  înmagazinarea tuturor 
cunoştinţelor, este sediul memoriei, personalității etc.) 
transmițând gânduri pe care noi le putem considera 
producții spirituale personale. 

De asemenea asupra acestui element spiritual, privit ca 
un câmp electromagnetic se poate acționa şi prin 
intermediul radiațiilor emise de dispoziția planetelor. 

Înţelegând acestea, există posibilitatea explicării şi altor 
fenomene precum: comunicarea cu fiinţe din altă lume, 
înregistrarea vocilor şi imaginilor acestora (a morţilor sau a 
altor duhuri?), intuiţiile geniale, halucinaţiile, cititul în stele, 
vindecările miraculoase etc. Legat de ele, este uşor de 
înţeles interzicerea categorică de către Dumnezeu a tuturor 
practicilor legate de aflarea viitorului, încrederea în EI, 
excluzând posibilitatea apelării la ghicitori. 


ADEVĂRURI ŞTIINŢIFICE SUSŢINUTE DE BIBLIE CU 
MII DE ANI INAINTEA DESCOPERIRII LOR 


Voi expune acum câteva fragmente din cărţile Vechiului 
şi Noului Testament care evidenţiază o cunoaştere perfectă 


a multor probleme legate de ştiinţă, probleme care au fost 
lămurite de oameni la mult timp după ce au fost expuse în 
Biblie. 

Astfel, în cartea lui lov este scris: „Când a rânduit 
greutatea vântului” (lon 28: 25). Multă vreme a fost 
probabil luat în râs acest verset deoarece oamenii nu 
simțeau greutatea aerului. Dar confirmarea a venit în anul 
1643 când Toricelli a stabilit presiunea atmosferică de 
1,033 kgf/cm2. 

lov a trăit în perioada patriarhală pe la anul 2000 în. de 
Hr., Toricelli demonstrând existenţa presiunii atmosferice 
după mai bine de 3.500 de ani. Aceasta a fost posibil 
deoarece: „toată Scriptura este insuflată de Dumnezeu”. (2 
Timotei 3: 16). 

În Epistola către evrei Pavel spune: „prin credinţă 
pricepem că lumea a fost făcută prin Cuvântul lui 
Dumnezeu, aşa că tot ce se vede n-a fost făcut din lucruri 
care se văd”. (Evrei 11: 3). 

Concluzia fizicii este că Universul este alcătuit din atomi. 
Pavel, deşi nu era fizician, insuflat de Dumnezeu, a făcut 
afirmaţia de mai sus care este în deplină concordanţă cu 
rezultatele cercetărilor fizice. 

Voi da în continuare câteva exemple din care reiese clar 
că 
Biblia afirmă că pământul nu este sprijinit pe nimic şi că 
este rotund: „El (Dumnezeu) întinde miază-noaptea asupra 
golului, şi spânzură pământul pe nimic”. (lov 26: 7). 

„Pe ce sunt sprijinite temeliile lui?” (lov 38: 6). 

„Rotocolul pământului Său” (Proverbe 8: 31). 

„El (Dumnezeu) şade deasupra cercului Pământului”. 
(Isaia 40: 22). 

Şi acum un exemplu referitor la mişcarea Pământului şi a 
plantelor: „ridicaţi-vă ochii în sus şi priviţi! Cine a făcut 
aceste lucruri? Cine a făcut să meargă după număr, în şir 
oştirea lor?”. (Isaia 40: 26). 


Pentru asemenea afirmaţii, mulţi oameni de ştiinţă au 
plătit cu viaţa în timpul Inchiziției. Acum este uşor de 
înţeles deosebirea esenţială între învăţătura Bibliei, ştiinţa 
lui Dumnezeu şi minciunile diverselor religii, care au 
urmărit să-i ţină pe oameni departe de aceste adevăruri ale 
lui Dumnezeu, cu un singur scop - acela de a-i exploata. De 
aceea ardeau ei pe rug împreună cu Biblia pe oamenii care 
se apropiau de ştiinţa lui Dumnezeu. 


TULBURĂTOAREA ORIGINE A OMULUI. EŞECUL 
EVOLUŢIONISMULUI 


Înţelegând aceste aspecte legate de civilizaţia paralelă 
care ne-a supravegheat voi apela din nou la cărţile de 
excepţie ale lui Petru Popovici din care, pentru a ne forma o 
imagine globală asupra originii omului am mai ales câteva 
fragmente: 

1. Ordinea creaţiei. 

O altă problemă ridicată de mulţi e ordinea creaţiei. 
Biblia vorbeşte că tot ce vedem pe pământul nostru a fost 
făcut în şase zile, iar în ziua a şaptea Dumnezeu S-a odihnit 

Mulţi nu pot crede că într-o zi să se fi putut usca 
pământul, apoi în aceeaşi zi au crescut plantele şi pomii. La 
oameni aceasta e cu neputinţă. Dar la Dumnezeu toate 
sunt cu putinţă. 

Totuşi pentru cei ce se împiedică, voi da o explicaţie. 
Cuvântul „yom”, din original, tradus în limba română „zi”, 
arată o perioadă de timp. Uneori în textul biblic, cuvântul 
„yom” are sensul mult mai larg decât o perioadă de 24 ore. 
Astfel avem în Isaia 2: 11, 12 pomenită o zi de răzbunare a 
Domnului, răzbunare care nu s-a făcut într-o zi de 24 
ceasuri, ci într-o perioadă de timp. La fel acelaşi sens e şi în 
Zaharia 12: 11 unde e vorba de pocăinţa lui Israel şi în 14: 
1 unde cuvântul „ziua Domnului” are sensul de o perioadă 
de timp. În 2 Cor. 6: 2, prin cuvântul „ziua mântuirii” se 


înţelege întreaga perioadă de timp a harului. De altfel şi azi 
se obişnuieşte să se folosească cuvântul „zi” cu sens de 
vreme sau de perioadă de timp. 

Perioadelor acestora de timp, cărora Biblia le spune 
„Zile”, geologii le spun „ere”. Cu privire la lungimea erelor, 
geologii se deosebesc în păreri. 

Moise nu ne spune data când a fost pământul, ci el ne 
spune cine a creat pământul. Precizarea de date, de 
lungime a zilelor sau erelor, el a lăsat-o la o parte. 

Textul din Geneza, când ne descrie creaţia, cuprinde 
următoarea ordine: lumină, aer, uscat, plante, căldură, 
peşti, păsări, animale, om. Nu ne oprim la perioadele de 
timp. Pe noi ne interesează dacă Ştiinţele Naturale 
contrazic sau confirmă această ordine a apariţiei vieţii pe 
pământ 

Fizicianul Amper scrie despre Geneza: „Ordinea în care 
apar fiinţele organice este exact a celor şase zile ale 
creaţiunii, cum ne-o prezintă cartea Genezei. Sau Moise a 
avut aceleaşi cunoştinţe ştiinţifice superioare pe care le are 
secolul nostru, sau a fost iluminat de Dumnezeu”. 

Cuvier, întemeietorul paleontologiei, spune: „Moise ne-a 
lăsat o cosmogonie, al cărei adevăr se confirmă de la o zi la 
alta în chip uimitor”. 

Sunt unii cărora le place să râdă în chip batjocoritor de 
Biblie. Ei spun că în lumea aceasta nu e nicio ordine, că 
toate au apărut la întâmplare. Când Mendeleev a întocmit 
tabela elementelor, avea vreo 17 căsuțe necompletate şi 
unii l-au luat în derâdere, spunându-i: „Unde e legea, 
ordinea? Dacă ar fi, nu ar fi goluri”; iar el le-a răspuns: „Nu 
vă grăbiţi, ci mai bine ziceţi, câte mai avem de învăţat E 
drept că tabela mea are goluri, acestea fiindcă ştiinţa n-a 
descoperit încă toate elementele. In opera lui Dumnezeu 
însă nu sunt goluri, legile sunt perfecte. Ca atare, în acele 
aşa zise goluri, va veni vremea să se aşeze elementele ce 
se vor descoperi...” Azi, noi ştim că aceasta s-a împlinit 


întocmai. Toate căsuţele cu goluri au fost completate, în 
natură există ordine. La fel şi în creaţie a fost ordine. 
Ştiinţele Naturale confirmă aceasta. 

2. Originea vieţii. 

Altă problemă mult discutată e originea vieţii pe pământ. 
Cei ce nu vor să creadă în Biblie au formulat anumite teorii, 
care însă nu pot sta în picioare, lată câteva: 

O teorie spune că viaţa a provenit din alte planete cu 
ajutorul meteoriţilor. Această teorie susţine că pe alte 
corpuri cereşti a existat viaţă, că la un moment dat acolo s- 
a rupt o parte cu viaţa ce era pe porţiunea respectivă şi că 
aceste bucăţi de corpuri cereşti ajungând pe pământ, au 
adus viaţă. 

Teoria pare frumoasă, dar examinarea ştiinţifică a 
bolizilor, a meteoriţilor a demonstrat că e imposibil aşa 
ceva. La pătrunderea acestora în păturile dense ale 
atmosferei pământului nostru, prin frecare, se înfierbântă la 
temperaturi de mii de grade, astfel căldura va distruge 
orice germene de viaţă. Toţi  meteoriţii  analizaţi 
îndeaproape au dovedit aceasta. 

Pe de altă parte, teoria aceasta nu rezolvă cu nimic 
problema originii vieţii, ci doar o mută pe alt plan. Să 
zicem, prin absurd că la noi viaţa a venit de pe alte planete 
dar acolo de unde a venit? Nu vedeţi că problema rămâne 
tot nerezolvată? Ce rău se încurcă oamenii când nu vor să 
creadă adevărul şi cum însăşi ştiinţa le răstoarnă teoriile. 

Altă teorie este aceea a generaţiei spontane. Aceasta 
susţine că viaţa, în chip spontan, a apărut la întâmplare. 
Dacă Biblia ar fi spus aşa ceva, oamenii necredincioşi ar fi 
râs de ea. Aristotel şi alţii credeau că şoarecii de pe ogor, 
care ies în urma plugului, se fac aşa din pământ, că a 
plouat şi astfel pământul a produs şoareci. 

Cei ce susţin teoria generaţiei spontane spun că natura 
oarbă, printr-un joc al întâmplării, prin anumite combinaţii a 
unor elemente, a produs viaţa. Unii spun că această viaţă s- 


a produs în apă în urma unui trăsnet şi astfel ar fi luat fiinţă 
prima celulă vie. Alţii spun că prima celulă vie s-ar fi format 
nu în apă, ci în craterul unui vulcan. Sărmana celulă cum ar 
fi fost pârjolită acolo! Câtă bâjbâire! Dar în necredinta lor, 
oamenilor le place să creadă mai bine o minciună absurdă, 
decât adevărul Bibliei. 

Teoria generaţiei spontane a fost răsturnată de unii din 
cei mai de seamă bărbaţi de ştiinţă. Savanţi ca Pasteur, 
Tyndall, etc. Prin probe ştiinţifice au demonstrat că e 
imposibil aşa ceva. În apa fiartă, pusă în vase sterile şi 
închise ermetic, ca să nu pătrundă niciun fel de bacterii, nu 
a apărut nicio celulă vie. Ei au dovedit că viaţa nu provine 
din neviaţă. 

Cei cu teoria generaţiei spontane spun că întâi a apărut 
în chip spontan o celulă vie, că din ea au apărut felurite 
plante unicelulare; din plantele unicelulare au evoluat toate 
plantele, apoi viaţa a trecut din regnul vegetal la cel animal 
şi că mereu prin evoluţie s-a ajuns la maimuţă şi apoi la 
omul de astăzi, care construieşte zgârie nori, care schimbă 
cursul apelor, care zboară în cosmos. Ei spun că toată viaţa 
a provenit din celula apărută la întâmplare. 

Dar cum se explică faptul că toate celelalte întâmplări se 
repetă şi numai aceasta nu? Cum natura oarbă a reuşit o 
dată în chip spontan să nască viaţa, iar azi cu ajutorul a 
batalioane de biologi care încearcă să forţeze natura, cu mii 
de laboratoare dotate cu o aparatură ultramodernă se 
creează fel de fel de condiţii, fel de fel de combinaţii, 
natura se încăpăţânează, ca un catâr şi nu mai vrea să 
nască viaţa? Se cheltuiesc sume enorme, se irosesc energii, 
se pierde timp cu nemiluita, numai ca să se poată răsturna 
afirmaţia Bibliei, dar toate încercările sunt ca tatuajele 
preoţilor lui Baal pe Carmel, fără niciun rezultat. 

Vă mărturisesc sincer că nu pot să cred teoria generaţiei 
spontane. Mi se cere o credinţă împotriva tuturor 
fenomenelor ştiinţifice şi împotriva raţiunii mele, o credinţă 


de un milion de ori mai mare decât credinţa care o acord 
cuvântului Bibliei. Dacă i-aş arăta cuiva o colibă într-un 
ogor de castraveți şi i-aş spune că a ieşit din pământ, că s-a 
făcut singură, nu m-ar putea crede, m-ar considera nebun. 
Cum o colibă să se facă singură? Cu toate că ea nu are aer 
condiţionat, nu are sisteme de observare optică, nu are 
aparate de emisie şi recepţie, nu are niciun sistem de 
canalizare, nicio pompă automată, niciun creier electronic, 
nu are nimic din ce are corpul omenesc, totuşi oamenii nu 
pot crede că a apărut la întâmplare. Dar viaţa cu toate 
minunăţiile ei, corpul omenesc cu toată aparatura sa 
complicată, ei cred că a apărut la întâmplare. Dacă eu aş 
spune că coliba a apărut la întâmplare, toţi m-ar considera 
nebun. Dacă alţii spun că viaţa a apărut la întâmplare şi eu 
nu îi cred, iarăşi sunt considerat nebun. Nu vi se pare curios 
lucrul acesta? 

Omul în răutatea lui, în împietrirea inimii lui, în 
aversiunea lui faţă de Dumnezeu, vrea să creadă orice, 
numai pe Dumnezeu nu. Vrea mai degrabă să aibă ca 
părinte un cimpanzeu, o maimuţă sau o gorilă, numai nu pe 
Dumnezeu. O, sărmane om, în ce stare ai ajuns! 

Ce zic Ştiinţele Naturale în legătură cu apariţia vieţii pe 
pământ? Darwin, unul dintre cei mai lăudaţi naturalişti, în 
cartea sa „Originea speciilor”, apărută în 1957 în Editura 
Academiei R. P. R. la pag. 385—386, zice: „In mintea mea, 
faptul că producerea şi extincţia locuitorilor trecuţi şi 
actuali ai lumii se datoresc unor cauze secundare, 
asemenea celor care determină naşterea şi moartea 
individului, se acordă mai bine cu ceea ce ştim despre 
legile imprimate materiei de Creator...” Deci Darwin susţine 
că există un Creator şi că El a imprimat legile universului. El 
continuă: „Există o măreție, în concepţia aceasta a vieţii, cu 
numeroasele ei forţe însufleţite iniţial de Creator în câteva 
forme sau numai într-una singură”. 

Darwin susţinea că viaţa provine de la Creatorul. Nici el, 


care a formulat evoluționismul ca doctrină, nu face 
afirmaţia că viaţa ar veni din neviaţă, din materie. In alte 
cuvinte, el confirmă adevărul Bibliei că Dumnezeu a dat 
viaţa pe pământ, dar diferă în ce priveşte felul de 
dezvoltare, de evoluţie a vieţii date de Dumnezeu. E de 
mirare că cei ce-l susţin pe Darwin, au luat doar partea a 
doua, evoluţia, nu şi partea întâi, originea vieţii de la 
Creatorul. 

Lavoisier, savant francez, descoperitorul oxigenului şi 
oxidaţiei, omul care a pus bazele chimiei, în Tratatul de 
chimie, vol. I, pag. 20, zice: „Odată cu lumina, Dumnezeu 
revarsă asupra pământului şi principii vieţii, simţirii şi al 


cugetării”. 
Voi prezenta în continuare o serie de concluzii ale unor 
oameni de ştiinţă care demonstrează eşecul 


evoluţionismului. Acestea au fost culese cu o perseverenţă 
uimitoare de către cercetătorul român Petru Popovici şi 
prezentate în lucrarea „Dumnezeu există”. 

„„„.Ca să creadă o minciună”. (2 Tes. 2. 11). 

Evoluţia este o religie opusă lui Dumnezeu. Ea este o 
lucrare de înşelăciune tocmai ca să abată lumea de la 
Dumnezeu. Până acum câţiva ani se susţinea sus şi tare că 
evoluţia e ştiinţă, dar acum tot mai mulţi evoluţionişti 
recunosc deschis că niciodată ea nu a fost probată şi că eo 
simplă credinţă în hazard, opusă credinţei în Dumnezeu. 

Prof. Harrison Matthes vorbind despre criticismul lui Dr. 
W. R. Thomson din introducerea făcută la „Originea 
speciilor” de Darwin, retipărită la Londra în 1972, zice: 
„Mult din criticismul Prof. Thomson cu privire la textul lui 
Darwin e fără răspuns. Acceptând evoluţia ca un fapt, câţi 
biologi încetează de a reflecta că ştiinţa e clădită pe teorii 
care nu au fost dovedite prin experimente că sunt corecte 
şi nu uitaţi că teoria evoluţiei animale niciodată n-a fost 
dovedită... Faptul evoluţiei este şira spinării biologiei şi 
biologia se află astfel într-o poziţie ciudată de a fi o ştiinţă 


fondată pe o teorie nedovedită - este ea atunci o ştiinţă sau 
este o credinţă? Credinţa în teoria evoluţiei este astfel 
paralelă cu credinţa în creaţia specială”. 

Vă rog să ţineţi seama că nu eu spun aceasta, ci unul ce 
susţine teoria evoluţiei, dar care e obiectiv şi recunoaşte 
realitatea. 

De altfel, Darwin în cartea sa „Originea speciilor” îşi baza 
teoria doar pe presupuneri. Renumitul savant britanic L. M. 
Davies a scris în privinţa aceasta: „S-a socotit că nu mai 
puţin de 800 de fraze se găsesc în coperţile cărţii lui Darwin 
„Originea speciilor” cu cuvintele: „să asumăm”; „să 
presupunem”. 

Deci, teoria evoluţiei era bazată doar pe presupuneri. Și 
oricine ştie că presupunerile nu sunt fapte, nu pot conta ca 
evidențe ştiinţifice. 

Când Darwin a scris „Originea speciilor”, Karl Marx îşi 
scria „Capitalul”. Revista „New Scientist” din oct. 1975 la 
pag.110 spune că Marx a fost atât de încântat de noua 
teorie încât a vrut să-i dedice „Capitalul” lui Darwin, dar 
acesta n-a acceptat. Marx îşi dădea seama ce influenţă 
înspre necredinţă va avea cartea lui Darwin. De altfel, chiar 
şi mucul spumegând al credinţei lui Darwin s-a stins. El a 
scris: „Ştiinţa nu are nimic a face cu Hristos. Eu nu cred că 
a fost vreodată o revelaţie”. 

Ba mai mult, el a ajuns să-şi dea seama de influenţa 
nefastă a teoriei sale. Revista „Scientific American” din 
Febr. 1956, spune că într-o scrisoare adresată lui T. H. 
Huxley, Darwin a numit teoria evoluţiei ca fiind „Evanghelia 
Dracului”. 

Darwin a avut o sănătate remarcabilă, dar timp de 20 de 
ani a fost în mari lupte sufleteşti şi sănătatea lui a fost 
distrusă. Era o boală misterioasă. Avea mereu insomnii, o 
oboseală excesivă, dureri necontenite de cap şi o stare de 
depresiune. 

Medicii erau încurcaţi în stabilirea diagnosticului şi nu îl 

puteau ajuta. Dr. Robert E. D. Clark în cartea sa „Darwin 
înainte şi după”, 1966, la pag. 57, spune că rezultatul 
frământărilor sale a fost o suferinţă continuă, pricinuită de 
o boală nedefinită. Chiar vizitele şi conversațiile cu prietenii 
îi erau o povară. Dar spre sfârşitul vieţii, Darwin s-a reîntors 
la credinţa sa în Biblie. Şi el, ca mulţi alţii, când şi-a simţit 
sfârşitul, a regretat tot ce a afirmat şi scris înainte. Albert 
H. Watson, un cercetător englez, scrie că Darwin a murit 
îndoindu-se de darwinism. De altfel, Darwin însuşi în cartea 
sa „Viaţa mea şi scrisori” vol. |, 210 mărturiseşte: „Nicio 
schimbare de trecere a unei specii în alta nu este 
înregistrată. Nu putem dovedi că o singură specie a fost 
schimbată”. 

Dr. Oswald J. Smith în cartea sa „The Challenge of Life”, 
Londra 1961 p.106, 107, redă istorisirea scrisă de Lady 
Hope din Northfield, Anglia, care a stat la patul de boală al 
lui Darwin. Ea a scris: „Era una din acele glorioase după 
mese de care ne bucurăm uneori în Anglia, când am fost 
chemată să stau cu binecunoscutul profesor Charles 
Darwin. El a fost doborât la pat pentru câtva timp înainte de 
moarte... El stătea ridicat în pat, proptit între perne, privind 
înspre pădure şi câmpie, care erau scăldate în lumina unui 
minunat apus de soare. Fruntea sa nobilă şi trăsăturile feţei 
păreau că s-au luminat de bucurie când am intrat în 
cameră. Cu o mână îndreptată spre fereastră, îmi arătă 
scena de afară, în timp ce în cealaltă ţinea o Biblie deschisă 
pe caţe o studia mereu”. 

„Ce citiţi?” - l-am întrebat aşezându-mă pe marginea 
patului său. „Epistola către Evrei” - răspunse el - sunt încă 
la Evrei. Eu o numesc „Cartea împărătească”. Apoi, arătând 
cu degetul unele versete le comentă. 

„Eu făcui câteva aluzii la părerile tari exprimate de mai 
multe persoane cu privire la istoria creaţiei, la grandoarea 
ei şi apoi la felul lor de a trata primele capitole ale Genezei. 
El părea foarte tulburat, degetele îi tremurau nervos, o 


privire de agonie i se aşternu pe faţă şi zise: „Am fost tânăr 
cu idei neformate. Peste tot aruncam întrebări, sugestii, mă 
uimeam tot timpul de toate şi spre înmărmurirea mea ideile 
au aprins ca focul miriştea. Oamenii au făcut o religie din 
ele”. 

A făcut o pauză, apoi după câteva fraze despre sfinţenia 
lui Dumnezeu şi despre grandoarea Cărţii, privind în Biblia 
pe care o ţinea în mână cu gingăşie tot timpul, deodată îmi 
zise: „Am o casă de vară aici în grădină în care încap vreo 
treizeci de persoane. Uite-o acolo - mi-o arătă prin 
fereastra deschisă. Aş vrea foarte mult să vorbeşti acolo. 
Ştiu că citeşti Biblia prin sate. Mâine după masă mi-ar 
plăcea ca servitorii, chiriaşii şi câţiva vecini să se adune 
acolo. Vrei să le vorbeşti?” 

„Despre ce să le vorbesc?” l-am întrebat. 

„Despre lisus Hristos - mi-a răspuns el cu o voce clară 
accentuată, apoi pe un ton scăzut adăugă - şi despre 
mântuirea Lui. Nu e aceasta cea mai bună temă? Şi aş vrea 
să cântaţi câteva cântări”. 

„Nu voi uita niciodată strălucirea minunată a feţei sale şi 
animarea ce o avea când îmi spunea acestea. Apoi zise: 
„Dacă începeţi la ora 3, această fereastră va fi deschisă şi 
veţi şti că mă unesc cu voi în cântare”. 

Sir Jullien Huxley se bucura de valul de ateism ridicat de 
teoria evoluţiei şi spunea că Supranaturalul a fost măturat 
din univers, iar Dumnezeu a fost forţat să abdice de a mai fi 
Conducător al universului. Cu teoria evoluţiei urmaşii lui 
Darwin au căutat să-L înlăture pe Dumnezeu, afirmând că 
totul a apărut la întâmplare şi s-a dezvoltat pe cale de 
evoluţie. Ea este diametral opusă creaţiei. Nu se poate să fii 
evoluționist şi să crezi în Dumnezeu. Sunt concepţii care se 
exclud una pe alta. 

De fapt, pentru evoluţionişti, ea e un fel de dogmă, de 
mister şi nu ai voie să o discuţi, ci trebuie să o accepţi aşa 
cum ţi se prezintă. Evoluţia e o religie modernă, o Astartee 


pe un piedestal înalt şi oricine îndrăzneşte să se atingă de 
ea, comite un sacrilegiu, oricine spune ceva împotriva ei, 
rosteşte o blasfemie şi trebuie condamnat. Ea e religia 
oamenilor care s-au lepădat de credinţa în Dumnezeu. 

Dar noua zeitate începe să-şi piardă credincioşii. „Ştiinţa 
se reîntoarce la Dumnezeu”, scria în 1961 Dr. James H. 
Jauncey, savant cu zece titluri academice. Revista „New 
Scientist” din 26 mai 1977 la pag. 478 scria că mulţi 
necredincioşi au crezut că Darwin a bătut ultimul cui în 
sicriul lui Dumnezeu şi că inovațiile tehnologice şi ştiinţifice 
ce aveau să urmeze vor înlătura orice posibilitate să mai 
învieze. Dar Dumnezeu n-a murit, cu toate că oamenii i-au 
pregătit sicriul. În anul 1963 la San Diego, California, s-a 
format un Institut de Cercetări Creaţioniste, care are ca 
membri sute de oameni de ştiinţă: profesori, biologi, 
geneticieni, geologi, chimişti, fizicieni, zoologi, astronomi, 
geofizicieni, oceanografi, matematicieni, medici, etc. La un 
sondaj făcut în universităţi, în institutele de cercetări şi în 
laboratoare s-a găsit un procent de opt credincioşi din zece 
oameni de ştiinţă. In Anglia, Organizaţia de Cercetări 
Ştiinţifice „Părtăşia Creştină” are ca membri peste 700 
oameni de ştiinţă, în Franţa, în anii din urmă, oameni de 
ştiinţă au dezlănţuit un vehement atac împotriva evoluţiei. 
Controversa a crescut repede şi a culminat într-un titlu 
mare pe două pagini ale revistei „Ştiinţă şi viaţă”: „Să-l 
ardem pe Darwin!” Articolul a fost scris de reporterul 
ştiinţific Aime Michel în urma interviului avut cu Prof. Rene 
Chauvin, o autoritate în problemele evoluţiei, şi cu alţi 
câţiva. Prof. Rene a prezentat un studiu de 600 pagini cu 
date biologice colectate de el, de profesoara Tetry şi de 
Michel Cuenot, un biolog de renume mondial. Concluzia din 
articol e semnificativă şi sună astfel: „Clasica teorie a 
evoluţiei în sensul ei strict aparţine trecutului. Chiar dacă 
unii nu iau poziţie în mod public, aproape toţi specialiştii 
francezi de azi au o puternică rezervă mentală faţă de 


validitatea selecţiei naturale”. 

La fel, aici în Statele Unite tot mai multe voci ale 
savanților se ridică împotriva evoluţiei. La Simpozionul 
Wistar asupra provocărilor matematicii faţă de 
interpretarea neo-darwiniană a evoluţiei, Dr. Murray Eden, 
mare matematician, s-a ridicat împotriva evoluţiei, şi a 
dovedit că din punct de vedere al calculului probabilității, 
ea nu mai poate sta în picioare. Salisbury, alt matematician 
de seamă, a zis: „Pentru schimbările presupuse de evoluţie 
se cer perioade de timp de mult mai multe miliarde de ani 
decât cele trei miliarde cât se susţine că are pământul, deci 
teoria cade”. 

La cel de al nouălea Congres Internaţional al 
Antropologilor şi Etnologilor, Dr. Anthony Ostric, profesor de 
antropologie din South Bend, a arătat că teoria darwinistă a 
evoluţiei a fost promovată doar de câţiva lideri dintre 
antropologi şi biologi, iar ceilalţi, majoritatea, au stat tăcuţi. 
El a dovedit că evoluţia nu a putut prezenta nici măcar o 
singură evidenţă că omul nu a rămas acelaşi, ca la prima lui 
apariţie, iar uşa secretă prin care a intrat în lume este încă 
necunoscută”. 

Când mă refer la evoluţie, nu mă refer la micile schimbări 
în cadrul soiului sau a speciei numite varietăţi sau rase, ci 
la trecerea dintr-un soi în altul, de la amibă la om. Cu toţii 
ştim că familia porumbeilor e foarte diferită. La fel familia 
câinilor: câinele de pază, câinele ciobănesc, câinele lup 
alsacian, buldogul englez etc. Sunt vreo 300 de rase diferite 
una de alta, dar toate fac parte din familia canidelor. 
Evoluţia ar fi ca un câine să devină cimpanzeu, apoi gorilă, 
apoi om. Dar aşa ceva niciodată nu s-a întâmplat De aceea, 
reacţia împotriva evoluţiei este tot mai mare. 

In şcolile de azi se învaţă evoluţia, studenţii sunt 
îndoctrinaţi cu ea nu ca teorie, ci ca ştiinţă pură şi se afirmă 
că toţi oamenii de ştiinţă sunt evoluţionişti. În realitate, 
evoluţia e doar o teorie ce încă nu a putut fi dovedită. În 


broşura sa „Karl Marx ca evoluționist”, Arthur N. Field zice 
despre evoluţie că „este bazată pe credinţa în realitatea 
nevăzută, pe credinţa în fosile ce nu pot fi produse, pe 
credinţa în evidenţa embriologică ce nu există, pe credinţa 
în experienţa încrucişărilor ce refuză să se realizeze”. 

Jean Rostand, evoluționist francez, în Figaro Litteraire nr. 
574, scria: „Teoria evoluţiei nu dă niciun răspuns la 
importanta problemă a originii vieţii şi prezintă numai 
soluţii false la natura transformărilor evolutive... Noi 
suntem condamnaţi să credem în evoluţie, dar totdeauna 
aşteptăm sugestii cu privire la motivele transformărilor... 
Poate că noi acum suntem într-o poziţie mai proastă decât 
în 1859, fiindcă am făcut cercetări timp de un veac... Nu 
am găsit niciun mijloc prin care mamiferele au provenit din 
şopârle, iar şopârlele din peşti”. 

Erele geologice au grai pentru savanţi. Ele spun că nu 
există nici măcar un singur caz de trecere dintr-o specie în 
alta. Sir William Dawson, mare geolog al Canadei a zis 
despre evoluţie: „Ea este cu totul lipsită de dovezi”. 
Profesorul Trass, renumit paleontolog, a scris: „Ea este cu 
siguranţă cea mai nebunatică idee născocită vreodată de 
om”. 

Prof. Dr. Etheridge de la Muzeul Britanic, unul din cei mai 
mari experţi în fosile, într-un articol intitulat „Evoluţia încă 
nedovedită”, publicat în ziarul Miami Herald din 17 
nov.1972, a scris: „Nouă zecimi din vorbăria evoluţioniştilor 
e cu totul nonsens, nefondată pe observaţii şi nesuportată 
de fapte. Acest muzeu este plin de dovezi despre completa 
falsitate a vederilor lor, în tot acest mare muzeu nu există 
nicio particulă de evidenţă despre transmutarea speciilor”. 

Aceeaşi părere o are şi Dr. Austin R. Clark, unul din cei 
mai mari biologi ai lumii. El a scris: „Cele mai mari grupe de 
animale în viaţă nu trec în altele. Ele au fost fixate de la 
început.. Nu există niciun animal cunoscut din cele mai 
vechi roci care să nu poată fi tras la filiaţia sa proprie sau 


grupul major... Un animal cu şira spinării este întotdeauna 
în mod negreşit un animal cu şira spinării, o stea de mare 
este totdeauna o stea de mare şi o insectă este totdeauna 
o insectă, n-are importanţă că o găsim fosilă sau o prindem 
vie acum... Dacă vrem să acceptăm faptele, trebuie să 
credem că nu au fost niciodată vreun fel de intermediari... 
că aceste grupe majore de la primul început au purtat 
aceleaşi relaţii unele faţă de altele pe care le au şi în timpul 
prezent.” 

Prof. Leroy Victor Cleveland a scris despre evoluţie: 
„Nicio bacterie, nicio algă, nimic altceva nu a evoluat 
vreodată în altă specie. Cercetaţi faptele şi vedeţi. Alga 
rodeziană, care există şi azi se presupune că e de trei 
miliarde de ani. Şi dacă n-a evoluat în timpul acesta, când 
vreţi să evolueze? Sau când va evolua amiba, furnica, 
ţânţarul, păduchele în altă specie?” 

Cartea franceză „Hazard şi certitudine” scrisă de George 
Salet, distins bărbat de ştiinţă, a produs multe discuţii în 
cercurile evoluţioniştilor din străinătate. Scriitorul tratează 
istoria evoluţiei şi interacţiunile ei cu biologia moleculară. El 
analizează problema transformismului şi dovedeşte că 
formarea de noi organe sau noi funcţii la fiinţele vii prin 
simplul joc al întâmplării este cu totul imposibilă. Din punct 
de vedere ştiinţific, teoria nu poate fi susţinută, spune el, ci 
e bazată doar pe prejudecata ateistă. Structura complexă şi 
minunată a fiinţelor vii nu poate fi rezultatul jocului şansei. 
Un ceas sau orice mecanism este construit după un plan de 
un meşter sau un inginer. 

Plantele şi vieţuitoarele sunt mult mai complicate şi mai 
bine ajustate la mediu decât orice maşină construită de om. 
E paradoxal şi numai să te gândeşti că au putut apărea la 
întâmplare - susţine scriitorul. 

Prof. Dr. Watts, distins paleontolog a zis: „înscrisul în 
rocile stâncilor nu cunoaşte nimic despre evoluţia unei 
forme mai înalte dintr-una mai joasă”. Prof. La Conte de la 


Universitatea Californiei a zis: „Azi evidenţa geologiei este 
că speciile au venit în existenţă deodată şi în stare deplină 
de perfecţiune”. 

Uneori evoluţioniştii caută să dea mici schimbări, mici 
variaţii ca evidențe întru susţinerea evoluţiei. Dr. Richard 
Goldschmidt, distins profesor de zoologie la Universitatea 
California, face o bună precizare în privinţa aceasta. El zice: 
„Variația geografică ce se dă ca model de formare a unei 
alte specii nu rezistă la o investigare ştiinţifică. Teoria 
selecţiei naturale a lui Darwin nu a avut niciodată nicio 
dovadă”. 

Dr. Jerzy Z. Hubert, membru al Departamentului de Fizică 
la Academia de Mine şi Metalurgie din Kracovia, Polonia, 
într-un articol intitulat „Regele e gol”, publicat în revista 
„Christian Research Soc. Quest” din Dec. 1973, vorbind 
despre Darwin şi teoria evoluţiei, zice: „Când unele vederi 
unilaterale şi piezişe sunt aruncate în mintea copilului, 
există trei căi în care poate reacţiona: a) să devină 
îndoctrinat, b) să se revolte contra ei sau c) să se retragă 
într-o carapace protectoare de totală indiferenţă. Aceasta a 
treia atitudine a fost cea pe care eu am adoptat-o mai 
frecvent spre a-mi feri mintea de ideologia oficială 
propovăduită ex-catedra... Totuşi sunt cazuri când se 
revoltă chiar şi cele mai neutre şi placide minţi. Pentru 
mine un aşa moment a fost când m-au învăţat teoria 
evoluţiei lui Darwin”. Apoi făcând reflecţii asupra articolului 
„Darwinismul din punct de vedere fizic şi matematic e 
nonsens” al Dr. Howard B. Holroyd, alt fizician de talie 
mondială, Dr. Hubert continuă: „Eu accept argumentul lui 
Dr. Holroyd nu numai fiindcă apare logic şi bine 
fundamentat, ci şi fiindcă eu ştiu că există alte căi ştiinţifice 
de a dovedi că nicio teorie mecanică a vieţii nu poate fi 
adevărată. Eu menţionez două: Prima poate fi numită proba 
cibernetică. Ea este bazată pe teorema lui Godl aplicată la 
computere. A doua este bazată pe conceptul de 


negentropie şi pe a doua lege a termodinamicii”. 

Prof. Owen a zis: „Niciun caz de schimbare a unei specii 
în alta nu a fost înregistrat de om. Henry Osborn, 
preşedintele Muzeului American de Istorie Naturală şi mare 
preot al verigii lipsă din lanţul evoluţiei, în cele din urmă a 
zis: „în ce priveşte descinderea omului din maimuţă, în 
acest mare muzeu al New Yorkului nu există expusă nicio 
fosilă care să demonstreze descinderea omului din ceva 
antropoide antice - teoria maimuţă-om e cu totul falsă. 
Darwin a fost greşit”. 

Profesorul Fleischmann de la Universitatea din Erlangen, 
Germania, a fost mulţi ani evoluționist, dar constatările sale 
l-au făcut să o repudieze. El a zis: „Teoria nu are nici măcar 
un singur fapt să o confirme. Ea e pur şi simplu produsul 
imaginaţiei”. Dr. Robert A. Milikan, fizician cu mare renume 
şi deţinător al Premiului Nobel, a zis: „Lucrul patetic este că 
noi avem oameni de ştiinţă care încearcă să dovedească 
evoluţia pe care niciun savant de până acum nu a putut-o 
dovedi”. 

Evoluţionistul R. Moore în cartea sa „Omul, timpul şi 
fosilele”, a precizat că „din 1950 evidenţa ştiinţifică a dus 
fără posibilitate de tăgăduire la singura concluzie: omul nu 
a evoluat nici în timpul, nici în felul în care Darwin şi 
evoluţioniştii moderni s-au putut gândi”. 

- Tyndall, alt evoluționist celebru a zis despre nereuşita 
de a se găsi probe: „Falimentele au fost aşa de lamentabile 
încât doctrina este cu totul discreditată”. 

Francis M. Balfour, biolog de mare faimă la Universitatea 
Cambridge, Anglia, a scris: „Toate faptele ştiinţifice o 
contrazic”. 

Prof. William Bateson, biolog englez, savant de prim 
rang, a zis: „Este imposibil pentru oamenii de ştiinţă să mai 
agreeze cu teoria lui Darwin despre originea speciilor. Nu 
există nicio dovadă ştiinţifică. 

Nu numai că trecutul nu dă aşa cazuri, dar nici toate 


încercările de azi ale savanților atei să forţeze trecerea 
dintr-o specie în alta nu au dat rezultate. S-au construit 
laboratoare speciale, s-au angajat unii din cei mai buni 
cercetători ştiinţifici, s-au cheltuit sume enorme spre a 
dovedi că totul se datorează evoluţiei, nu creaţiei, nu lui 
Dumnezeu. In U.R.S.S. s-au făcut crescătorii speciale de 
maimuțe şi unii din cei mai învăţaţi oameni au fost puşi în 
slujba lor să le înveţe să devină oameni, să le forţeze să 
sară pârleazul, dar ele s-au încăpățânat cu toată puterea lor 
dobitocească şi n-au vrut. Rezultatul a fost zero. De obicei 
evoluţioniştii recurg la un subterfugiu, la factorul timp. Ei 
spun că evoluţia nu poate fi văzută decât după mii de ani, 
după mii de generaţii. Au fost unii care au avut răbdare să 
stea şi să observe mii de generaţii, numai să poată vedea 
evoluţia, să poată avea măcar o evidenţă. Aşa a fost Dr. 
Francisc J. Ryan, cercetător ştiinţific. El a scris în revista 
„The Scientific American”: „Aproape nicăieri evoluţia nu 
poate fi văzută în acţiune”. El spune aceasta după ce a 
făcut cercetări asidue pe 7000 generaţii de bacterii. Unui 
om îi trebuiesc 20 de ani ca să ajungă la maturitate, pe 
când bacteriei îi trebuie 20 minute. Astfel în doi ani bacteria 
poate trece prin mai multe generaţii decât trece omul într- 
un milion de ani. După 7000 de generaţii, bacteria a rămas 
tot bacterie, nu a fost gata să urce pe scara evoluţiei. Ea 
dezvoltă rezistenţă la penicilină şi streptomicină, dar 
rămâne tot bacterie. 

Trebuie să ştiţi că evoluţia a avut şi are slujitori foarte 
devotați. O seamă din ei, oameni de mare renume, au fost 
gata să recurgă la falsuri grosolane numai spre a-şi susţine 
teoria împotriva lui Dumnezeu. Deşi s-a constatat că nu e 
adevărată totuşi ei caută să o susţină cu îndârjire. Vreţi, să 
ştiţi de ce? lată ce spune Sir Arthur Keith, mare 
evoluționist: „Evoluţia nu este dovedită şi nu poate fi 
dovedită. Noi o credem fiindcă singura alternativă e creaţia 
specială şi aceea de neconceput”. Deci, împotrivirea faţă 


de Dumnezeu îi face să susţină o minciună. 

Unele evidențe care au ieşit la lumină în 1972, au dat 
lovitura de moarte evoluţiei. Ziarul Times din Londra a scris 
în Nov. 1972: „După dezvăluirile de ieri, o mare parte a 
istoriei evoluţiei omului trebuie să fie revizuită”. Ziarul 
Guardian tot din Anglia, scria: „Existentele teorii ale 
evoluţiei omului au fost aruncate în debandadă”. Jurnalul 
medical britanic On Call raporta: „Evoluţia nu poate fi 
suportată de dovezi valabile studentului care face 
Biologia”. 

Profesorul Dr. John Moore, savant la Universitatea 
Michigan a zis: „Tipica explicaţie evoluţionară nu mai face 
sens în lumina cunoştinţelor de azi”. lar ziarul The Express 
din Easton, pe data de 3 mai 1973 publica un articol pe 5 
coloane intitulat „Bărbaţii de ştiinţă spun că Dumnezeu, nu 
evoluţia, a creat pe om”. 

Prin evoluţie, omul a fost coborât în rândul animalelor. 
lată cauza ascunsă a crimelor, a violurilor, a desfrâului fără 
nicio ruşine. Oamenii fără Dumnezeu sunt şi fără morală. 
Valul năprasnic al necredinţei a ridicat păcătoşenia la 
culme. 

Sir Ambrose Fleming a fost unul din cei mai vestiți 
savanţi ai Universităţii din Londra, om de mare reputaţie 
mondială, care a vorbit despre efectul dezastruos al 
învăţării evoluţiei în şcoli. El a zis: „N-are importanţă ce 
efect are asupra părerilor religioase ale adulţilor sau asupra 
aderenţei savanților la teoria evoluţiei cu privire la originea 
vieţii: fără discuţie ea este dezastruoasă pentru dezvoltarea 
etică, pentru viaţa spirituală a tineretului sau a celor 
needucaţi făcându-i să creadă că „oamenii descind din 
maimuțe” sau că „cimpanzeul ori gorila sunt cele mai 
apropiate rude ale omului „; căci aceasta este forma în care 
această teorie ia expresie brută în mintea publicului... 
Neîncetata popularizare a teoriei evoluţiei organice, fără a 
ţine cont de puternicele argumente care pot fi aduse contra 


ei, constituie un pericol foarte serios”. 

Dr. Victor Frankei, profesor de psihiatrie şi neurologie la 
Universitatea din Viena, Austria, fiind la Toronto, Canada, în 
faţa a 3000 de studenţi a vorbit despre influenţa evoluţiei 
asupra tineretului de azi. El a zis: „Pornografia, crimele şi 
violențele, drogurile şi alcoolismul, numărul mare de 
sinucigaşi sunt simptomele unei boli mai adânci, care e în 
sufletul modern, simţământul golului lăuntric, al frustrării, 
îndeosebi între tineri se răspândeşte tot mai mult... „El a 
acuzat pe educatorii moderni că sunt cauza acestei boli, 
căci ei au învăţat că omul nu e decât un animal. Biblia 
spune: „Nu vă înşelaţi. Dumnezeu nu Se lasă să fie 
batjocorit. Ce seamănă omul, aceea va şi secera”. (Gal. 6: 
7). 
În general manualele de şcoală şi cărţile scrise de 
evoluţionişti dau câteva dovezi întru susţinerea evoluţiei. 
lată cele mai importante: 

1. Dovada anatomo-morfologică. Asemănări între corpul 
omenesc şi al mamiferelor. 

2. Dovada embriologică. Asemănarea embrionilor în 
primele faze de dezvoltare. 

3. Dovada biochimică. Faptul că toate organismele vii 
sunt compuse din anumite substanţe chimice. 

4. Dovada fiziologică. Anumite similarități fiziologice. 

5. Dovada din clasificare. Faptul că animalele pot fi 
clasificate, se susţine că arată o relaţie genetică. 

6. Dovada organelor rudimentare şi a fenomenelor de 
atavism. Omul are înveliş păros rudimentar, vertebre 
codale, apendice vermicular, măselele minţii, muşchii de la 
pavilionul urechii. 

7. Dovada din încrucişări. Prin încrucişări s-au obţinut noi 
varietăţi. 

8. Dovada din mutații. Noi caracteristici obţinute prin 
mutații de gene. 

9. Dovada din distribuirea geografică. Există o tendinţă 


ca unele animale lăsate singure, aparte, să-şi schimbe 
anumite caracteristici după locaţia geografică. Oile albe din 
nordul Europei mutate în sudul Italiei, devin negre. 

10. Dovada din paleontologie. Fosilele păstrate în roci 
arată o creştere de la vieţuitoarele simple la complexe. 

Acestea sunt cele zece dovezi majore între susţinerea 
evoluţiei. La prima privire, dovezile par foarte puternice. 
Privite mai analitic, îţi dai seama că toate sunt dovezi 
circumstanţiale, nu demonstrative. Ele pot fi mai degrabă 
dovezi în favoarea creaţiei decât a evoluţiei. 

Primele cinci se ocupă cu similarităţile. Da, există 
asemănări în ce priveşte sistemul osos, circulator, 
respirator, nervos, de reproducere, asemănări biochimice, 
fiziologice. Următoarele patru arată că se petrec anumite 
schimbări. Dar toate aceste schimbări nu arată o trecere 
dintr-o specie în alta, ci obţinerea de noi varietăţi în cadrul 
aceleiaşi specii. Ele arată microevoluţia, nu macroevoluţia. 

O analiză minuțioasă a acestor dovezi te face să vezi că 
ele îl arată mult mai bine pe Creatorul decât evoluţia. Ele 
nu demonstrează originea vieţii, ci caută să explice fals 
dezvoltarea vieţii pe pământ. Similarităţile ne pot face să 
tragem concluzii greşite. 

Evoluţioniştii pun homologia (similaritatea în structură), 
ca dovadă că vieţuitoarele au provenit unele din altele. De 
exemplu: oasele din aripile liliacului, membrele anterioare 
la focă şi mâinile omului corespund în unele privinţe 
structurale, dar sunt cu totul diferite ca funcţii. Ele sunt mai 
degrabă o dovadă în favoarea creaţiei, arătând că a fost un 
plan de bază făcut de Creatorul şi aplicat la funcţii diferite. 

Dr. J. Frank Cassel, şeful Departamentului de Zoologie la 
Colegiul de Agricultură North Dakota, privitor la aceasta a 
scris: „Mă gândesc la homologia farfuriilor din atelierul 
olarului, a automobilelor sau a becurilor electrice. 
Similaritatea structurii şi tiparului nu indică un strămoş 
comun, ci identifică pe făcătorul lor”. 


Asemănarea în structură a două animale nu e dovadă a 
relaţiei dintre ele. Autoturismul sovietic Volga se aseamănă 
în unele privinţe structurale cu Cadillacul american: are 
patru roţi, are motor, are uşi, are volan, dar homologia lor 
nu arată o înrudire ci adaptarea unor elemente de bază, 
dintr-un plan în construcţia lor, nicidecum o relaţie 
genetică. 

Şi tot aşa analogia - similaritatea în funcţiune - nu eo 
dovadă a evoluţiei. Ea există. Cei care au studiat Anatomia 
comparată pot da numeroase asemănări între diferite 
specii. De exemplu şi insectele şi peştii, şi păsările şi 
animalele, şi oamenii au ochi spre a vedea. Ochii totuşi sunt 
foarte diferiţi atât în construcţie cât şi în capacitatea lor, 
dar toţi servesc acelaşi scop: vederea. 

Oricine analizează ochiul îndeaproape îşi dă seama că nu 
poate fi produsul întâmplării. Chiar Darwin a recunoscut 
aceasta. Ochiul, cu înzestrările lui speciale date fiecărei 
specii în parte, arată opera Creatorului. Aşa că această 
analogie nu arată înrudirea noastră, ci dovedeşte pe 
Autorul nostru care. A aplicat acelaşi plan general al vederii 
cu deosebiri distincte dintru început, conform nevoii fiecărei 
specii în parte, în ce priveşte dovada embriologică e şi mai 
şubredă. Orice embrion începe prin unirea a două celule 
reproductive, care sunt de fapt două jumătăţi căci au 
numărul cromozomilor doar pe jumătate şi numai unindu-se 
formează o celulă întreagă. Astfel începe procesul de 
dezvoltare, de la o celulă. Celulele se înmulţesc şi 
embrionul creşte. Tiparul cum creşte în primele faze e 
similar, dar celulele sunt cu totul distincte ale unui embrion 
uman de ale unui embrion de altă specie. Fiecare celulă are 
un număr specific de cromozomi, conform speciei de care 
aparţine. Niciodată un embrion de găină nu va da un vultur, 
sau un porc. Similaritatea este în formă, nu în fond. Ba 
chiar şi în formă este numai în primele săptămâni căci după 
aceea, fără să aibă grai, embrionii dovedesc că sunt diferiţi 


unii de alţii. Embrionii nu sunt o dovadă în favoarea 
evoluţiei şi sunt dovada unui plan precis şi se dezvoltă după 
un tipar bine stabilit mai înainte. Părinţii nu au făcut 
planificarea aceasta, ci ei au dat doar două jumătăţi de 
celule care aveau deja înscris în ele nenumărate date: 
forma corpului, culoarea pielii, a părului, a ochilor, măsura 
corpului, a mâinilor, a picioarelor, a capului, a nasului, a 
gurii, sexul, temperamentul şi multe altele. Evoluţioniştii 
văd numai  similaritatea formei embrionilor şi sunt 
analfabeți, nu pot citi nimic din înscrisul planului care e în 
embrioni, şi care e cu totul diferit în fiecare. Dar cine a 
înscris acel plan? Se poate împăca raţiunea ta cu afirmaţia 
că totul e la întâmplare? Nici cel mai mare savant al lumii n- 
ar putea îngrămădi atâtea date câte sunt îngrămădite într- 
un embrion care la început este mai mic decât punctul de 
la sfârşitul acestei fraze. Nu te uimeşte aceasta? Embrionii 
sunt o mărturie fantastică despre Dumnezeu care a dat 
viaţa şi a făurit tiparul reproducerii ei. 

Evoluţioniştii pun mare accent pe embriologia 
comparată. Intrucât în prima fază de dezvoltare, embrionul 
uman se aseamănă în multe privinţe cu embrionul de 
mamifere, de reptile şi peşti, ei susțin că aceasta e o 
dovadă a originii comune. 

Este adevărat că în natură se află multe similarități. Dacă 
trecem în lumea plantelor constatăm că sămânţa de ardei 
face întâi nişte rădăcini şi un lujer, iar sămânţa de plop face 
la fel, dar asta nu înseamnă că plopul e din ardei. 

E aproape similar aparatul circulator, respirator, digestiv, 
sistemul osos, sistemul nervos. Totuşi similarităţile nu sunt 
o dovadă întru susţinerea evoluţiei, ci a creaţiei. 

Ceasurile se pot asemăna unele cu altele, dar 
similarităţile nu spun că au provenit unele din altele ci că 
ceasornicarul ce le-a conceput le-a plănuit în mod 
asemănător. 

Similarităţile sunt un argument foarte superficial în 


dovedirea originii comune şi a înrudirilor apropiate. Pe 
lângă similarităţile ce le observăm dintr-o ochire, există 
deosebiri fundamentale care scapă observării noastre. 
Există diferenţe în numărul cromozomilor. Fiecare soi are 
un număr specific de cromozomi. Fiecare celulă din corpul 
libelulei spune că ea aparţine acestei familii. Fiecare celulă 
din carnea şi oasele mele poartă pecetea că aparţin speciei 
homo sapiens, nu primatelor. 

In ce priveşte dovada clasificării, e clar că ea se poate 
face, dar nu datorită evoluţiei, ci tocmai datorită speciilor 
diferite prin creaţia lor. Clasificarea e dovadă pentru 
Creatorul, nu pentru evoluţie. Dacă ar avea toate o origine 
comună, nu ar mai trebui să fie despărţăminte între specii. 
Faptul că există specii separate unele de altele printr-o 
prăpastie care nu se poate trece, dovedeşte că este 
Dumnezeu care le-a creat aşa. 

Dovada organelor rudimentare şi a fenomenelor de 
atavism caută să arate că omul a evoluat din animale. De 
aceea spune că i-au rămas unele organe rudimentare: 
învelişul  păros,  vertebrele  codale, apendicele etc. 
Wiedersheim, un anatomist german a făcut o listă de 180 
organe rudimentare în corpul omenesc. După el, corpul 
omenesc era un muzeu ambulant de antichităţi. Cu vremea 
crescând cunoştinţele fiziologice, s-a constatat că acelea nu 
sunt organe trecute la pensie, ci sunt active în corpul 
omenesc, iar din lista aceea lungă n-au mai rămas decât 
câteva. Din toate nu lipsea apendicele, care spuneau că 
arată înrudirea cu iepurele şi că la strămoşi a fost un fel de 
magazie de hrană, dar nemaifiind folosit, s-a micşorat şi 
este pe cale de dispariţie. Deci azi e doar un vestigiu al 
trecutului. Dar chiar pentru evoluţionişti înrudirea cu 
iepurele e foarte depărtată, aşa că te-ai aştepta să găseşti 
aşa ceva la animale mult mai apropiate pe scara evoluţiei, 
dar nu se găseşte. Dr. William Straus de la Universitatea 
John Hopkins, renumit antropolog, susţine că apendicele nu 


se găseşte la primate, ci doar la antropoide şi la lemur. 

Acelaşi lucru l-a susţinut Darwin despre apendice în 
cartea sa „Descent of Man”; spunea că e un organ 
rudimentar „fără folos, dar câteodată cauzează moartea”. 
De aceea, medicii erau grabnici să facă operaţie de 
apendicită. Azi se ştie că apendicele are o valoare pozitivă 
în organism. Revista „Medical Times” din Sept 1966 la pag. 
263 spune că apendicele omului, acel organ anatomic 
curios, a cărui importanţă a fost îndoielnică multă vreme, 
acum se ştie că are menire să proteguiască celelalte 
organe de atacul cancerului. Investigaţii făcute au dovedit 
că un mare procent din cei cărora le-a fost extirpat 
apendicele, ulterior au făcut cancer la şira spinării, la piept, 
la plămâni. Mic cum este, apendicele are rolul de a forma 
anticorpi împotriva virusurilor. El e bogat în ţesuturi 
limfatice şi are menirea să protejeze corpul împotriva 
infecțiilor. El e comparat cu amigdalele şi ca şi ele se 
infectează rău încât uneori trebuie operat Prof. Dr. Alfred 
Romer, un anatomist de seamă la Universitatea Harward, a 
zis despre apendice: „Acesta a fost citat frecvent ca un 
organ rudimentar spre a dovedi una sau alta în legătură cu 
evoluţia. Dar nu e cazul”. Şi apendicele e o dovadă despre 
un Creator Atotîinţelept. 

Epifiza, o glandă în formă de con, de mărimea unei 
boabe de fasole, s-a susţinut multă vreme că e o relicvă a 
trecutului animalic la om. Ea creşte pe creier până la vârsta 
de şapte ani. În țesuturile ei adună unele minerale în formă 
de nisip. Cercetările mai noi au dovedit că ea nu este un 
vestigiu al trecutului, ci o glandă endocrină activă care 
inhibă dezvoltarea glandelor sexuale şi produce un hormon. 
Ea este legată prin nervi cu retina ochiului. Aceasta 
dovedeşte încă o dată că toate au rost bine determinat, că 
nu sunt la întâmplare. 

Tot aşa cade şi dovada din încrucişări. Azi celulele au 
grai. Chiar şi cele din corpul oricărui ateu mărturisesc 


contra lui că există Dumnezeu. B. Jirgensons scriind despre 
„Macromoleculele organice naturale” în „Rapoarte despre 
progresul în Fizică”, 1977, la pag. 55 zice că a fost 
surprinzător faptul că recenta descoperire arată la celula 
primară simplă că este un perete. Acest perete membrană 
e ţesut din lanţuri de polipeptide şi polizaharide, legate cu 
alte numeroase molecule, iar scopul e. clar: să asigure 
protecţie contra enzimelor proteolitice şi afirmă: „Noi 
suntem foarte, foarte departe de a înţelege toate acestea”. 

În alte cuvinte, aşa cum noi ne adăpostim de vreme rea, 
de hoţi, de răufăcători în cameră, în dosul zidurilor, tot aşa 
celulele reproductive au pereţi de membrană care 
proteguiesc specia respectivă. Ovulul unei specii nu poate fi 
fertilizat de  spermatozoidul altei specii. Membrana 
protectoare nu Îi dă voie. 

Acum dacă ar fi adevărată teoria evoluției că 
viețuitoarele au provenit unele din altele, nu ar trebui să fie 
această barieră. Membrana celulei reproductive 
demonstrează că ea are ca scop împiedicarea încrucişării 
între specii diferite, deci nu e evoluţie. Cercetătorii au 
căutat să îndepărteze ei membrana şi să forţeze fertilizarea 
oului cu sperma altei specii. Rezultatul a fost nul. Noua 
formă de viaţă nu poate merge mai departe de stagiul a 
două celule. Aceasta din cauza celei de a doua bariere: 
cromozomii. Cine a pus scop chiar în această jumătate de 
celulă primară care e mai mică decât un punct de la 
sfârşitul unei fraze? Cine a pus aceste piedici de care 
Darwin nu a ştiut nimic? Cercetările acestea ştiinţifice sub 
microscop în laborator confirmă în totul afirmaţia Bibliei că 
toate sunt „după soiul lor”. Dumnezeu a plănuit celula, a 
marcat-o cu un număr specific de cromozomi şi a blocat 
încrucişările printr-o membrană extrem de fină, ca ţânţarul 
să nu devină armăsar. 

Dovada din încrucişări este foarte mult trâmbiţată de 
evoluţionişti şi este considerată ca fiind calea prin care au 


evoluat speciile. Din încrucişarea între părinţi cu caractere 
deosebite rezultă urmaşi cu caractere noi. Astfel se dau ca 
exemple diferite rase de bovine, de porci, de găini. E bine 
să ne oprim puţin şi să analizăm cum stau lucrurile. 
Încrucişările niciodată nu au dat o nouă specie, ele nu sunt 
o dovadă de macro-evoluţie, adică de trecere dintr-o specie 
în alta, ci doar de micro-evoluţie, adică de obţinerea unor 
noi rase în cadrul speciei. Datorită încrucişărilor din specia 
Canis familiaris au rezultat circa 300 de rase diferite, dar 
toţi aceştia sunt câini. 

Încrucişările nu sunt o dovadă întru susţinerea evoluţiei, 
ci ea dovedeşte creaţia cu soiuri specifice, cum spune Biblia 
„după soiul lor”. Evoluţioniştii au încercat să facă încrucişări 
între soiuri diferite, unele prin însămânţare artificială, 
numai ca să forţeze lucrurile, dar n-au dat rezultat, fiindcă 
însăşi celulele reproductive sunt sigilate pentru soiul 
respectiv. Ba chiar şi în acele câteva cazuri când se 
reuşeşte încrucişarea între soiuri apropiate, urmaşii devin 
sterili şi nu se poate merge mai departe. Caz izbitor e 
catârul care se încăpăţânează şi nu vrea să aibă urmaşi. 
Catârul rezultă din încrucişarea între cal şi măgar, dar el nu 
vrea să evolueze. Sterilitatea e dovadă că nu este evoluţie. 
La fel reversibilitatea demonstrează că încrucişările nu dau 
specii noi. Prin reversibilitate se înţelege revenirea de la o 
treaptă superioară la cea inferioară de la care s-a plecat. 
Prin încrucişări s-a ajuns la o varietate de căpşuni mari 
numite Goliat Dar acestea lăsate în părăsire ani de zile se 
sălbăticesc, decad la limita inferioară a soiului lor. Acelaşi 
lucru s-a experimentat cu porumbei. Prin metoda 
încrucişărilor s-au obţinut o seamă de rase: straser, maltez, 
florentin etc. Luaţi şi duşi pe o insulă, lăsaţi să trăiască de-a 
valma, după mai multe generaţii, toţi urmaşii devin 
porumbei sălbatici, având acelaşi penaj cenuşiu, şi aceeaşi 
înfăţişare a porumbelului sălbatic. Aceeaşi reversibilitate, s- 
a experimentat la găini, la rațe, la câini, la trandafiri, la 


roşii, la varză. Caii de rase diferite duşi de spanioli în 
America de Sud şi lăsaţi în voia lor, au devenit cai sălbatici. 
Deci caracteristicile obţinute prin încrucişări se pierd şi se 
revine la starea originală a soiului de unde a plecat. 
Aceasta dovedeşte că există o evoluţie în cadrul soiului, de 
la o treaptă inferioară la una superioară, dar nu se 
depăşeşte limita speciei, iar prin reversibilitate se revine la 
limita inferioară. Acum nu trebuie să fii specialist, nici 
cercetător ştiinţific, ci doar să stai şi să cugeţi puţin. Dacă 
ar exista evoluţie, prin încrucişări să se treacă dintr-o 
specie în alta, atunci n-ar trebui să fie reversibilitate sau şi 
dacă ar fi, nu ar trebui să se oprească la limita inferioară a 
„Soiului”, cum zice Biblia, ci să coboare mai jos, porumbeii 
să devină grauri, apoi vrăbii, apoi colibri, dar aceasta nu se 
întâmplă. De ce? Reversibilitatea are o limită. Ea 
demonstrează că nu este evoluţie, ci creaţie, că toate sunt 
„după soiul lor”; întrucât încrucişările n-au produs noi 
specii, ci doar varietăţi, rase noi, evoluţioniştii şi-au pus 
mare nădejde în mutații. Credeau că aceasta e cheia de aur 
spre a demonstra evoluţia. Dar genetica n-a dat rezultatele 
dorite. S-au făcut experienţe nenumărate de mutații 
artificiale de gene. S-au iradiat seminţe cu raze X, cu raze 
ultraviolete, s-au tratat cu diferite substanţe chimice. 
Rezultatul a fost în unele cazuri doar o mărire a producţiei, 
dar nicidecum o schimbare a speciei. Pe drosofila sau 
musculiţa de oţet s-au încercat modificări în structura 
cromozomilor. Ea dă multe generaţii într-un an şi s-au 
născut mii de generaţii, dar drosofila a rămas mereu 
aceeaşi, doar uneori o lăsau fără aripioare sau fără 
picioruşe sau îi schimbau culoarea ochilor ca să fie mai pe 
placul geneticienilor, dar nicio schimbare majoră. Niciun 
efect îmbucurător. lradierile au produs monstruozităţi. H. J. 
Muller într-un articol intitulat „Radiațiile şi mutaţiile 
umane”, publicat în revista „Scientific American” nov. 
1955, spunea: „în mai mult de 99 de procente din cazuri, 


mutaţiile de gene produc efect dăunător, unele conturbări 
ale funcţiilor”. Incercări de mutații făcute de Dr. Walter 
Landauer, de la Universitatea din Connecticut asupra ouălor 
de găină au produs pui monştri cu un singur ochi în mijlocul 
frunţii sau fără partea de jos a ciocului, unii fără cioc, iar 
alţii chiar fără cap. Astfel, mutaţiile s-au dovedit absolut 
imposibile de a produce noi specii. Ele nu sunt o dovadă în 
favoarea evoluţiei, ci a creaţiei căci arată ce bine fixată e 
fiecare vieţuitoare în specia ei. Nu îşi părăseşte specia nici 
când e bombardată cu cobalt sau cu raze gama. Nu 
vorbele, ci experienţele mărturisesc aceasta. 

să privim puţin şi la dovada din paleontologie. Fosilele 
vieţuitoarelor de odinioară păstrate în rocile stâncilor sau în 
scoarţa pământului sunt dovezi foarte grăitoare. De la 
apariţia cărţii Originea speciilor” sunt peste 125 ani, în care 
timp s-au făcut cercetări asidue de mii de oameni de ştiinţă 
să găsească verigile lipsă din lanţul evoluţiei, dar nu s-a 
găsit niciuna care să poată dovedi evoluţia. Fiindcă m-a 
interesat, în viaţa mea am vizitat multe muzee de Ştiinţe 
Naturale din Europa, America şi Australia. Peste tot am 
găsit câte un mare departament de fosile. La muzeul din 
Chicago am găsit expuşi  alăturea, probabil spre 
comparaţie, un rac fosilă din Periodul jurasic, care se 
susţine că ar fi fost cu 160 milioane de ani în urmă şi un rac 
din vremea noastră. Erau la fel. De obicei, evoluţioniştii 
fiindcă nu pot oferi probe de evoluţie, spun că pentru 
aceasta se cer perioade foarte lungi. Dar racul nu a evoluat 
nici în 160 milioane de ani. Probabil, fiindcă racul merge 
întotdeauna de-a-ndăratelea, n-a putut evolua. Dar nici 
scorpionul n-a evoluat cu toate că se susţine că e departe 
de 400.000.000 ani. Şi dacă n-a evoluat nici în 400 milioane 
de ani, când vreţi să evolueze? 

Fosilele spun că nu e evoluţie, ci creaţie. Cartea aceasta 
a stâncilor, într-o ediţie voluminoasă, mărturiseşte că 
Dumnezeu e Creatorul. Chiar şi mica furnică mă împiedică 


să cred în evoluţie. Sunt vreo 7.600 specii de furnici. Au 
fost găsite fosile de furnici în chihlimbar din Oligocen, altele 
din Niocen, din Terţiarul mijlociu, din Cretaceu. Au fost 
examinate 9.527 specimene de furnici şi cercetătorii au 
recunoscut 92 feluri care există şi astăzi. Şi dacă nici ele n- 
au evoluat cum poţi să crezi în evoluţie? Paleontologia nu 
susţine evoluţia. Ea nu dă niciun organism intermediar între 
protozoare şi metazoare, între pisică şi câine. Archeopterix 
presupusa verigă între păsări şi reptile, la un studiu mai 
amănunţit, arată că a fost un soi de pasăre cu pene şi cu 
sânge cald. 

Wells şi Huxley afirmă: „Era vieţii antice a sosit abrupt şi 
fără înştiinţare”. Fosilele în loc să apară încet şi sporadic, 
apar dintr-o dată cu miile, deplin dezvoltate în straturile 
Periodului Cambrian. In toată istoria aceasta înscrisă în 
stânci nu există niciun singur caz de evoluţie măcar pe 
jumătate. Niciunul! 

Americanul T. Cullen din Texas a oferit un premiu de 
100.000 dolari tuturor celor ce pot dovedi că lumea aceasta 
s-a format prin evoluţie. Până azi nu s-a prezentat nimeni 
să încaseze frumuşica sumă. De ce? Fiindcă nimeni nu are 
dovezi valabile în privinţa aceasta. 

să privim puţin şi la dovada biochimică care în gura 
evoluţioniştilor e forţată să dovedească evoluţia. Toate 
organismele vii sunt compuse din substanţe chimice: 
amino-acizi, pro teine etc., şi fiindcă toate au în corpul lor 
anumite substanţe, evoluţioniştii susţin că toate au o 
origine comună, şi au evoluat unele din altele. 

Faptul că un grajd, o casă, o vilă şi un palat, sunt 
construite din cărămidă, nu e o dovadă de înrudire sau că 
au evoluat unele din altele, ci indică doar că au fost 
construite din acelaşi material, atunci poate îţi dai seama 
că au fost construite de acelaşi constructor, iar pe 
constructorul care a ştiut pune împreună aceste elemente 
chimice în corpul tuturor vieţuitoarelor şi al omului, noi îl 


numim Dumnezeu. 

să analizăm puţin dovada fiziologică. Pentru a arăta 
originea comună a tuturor vieţuitoarelor se iau similarități 
în factorii fiziologici, în special sângele. Se afirmă, că se 
poate face transfuzie de sânge de la om la maimuţă şi 
invers şi că se pot grefa unele organe de la maimuţă la om. 
Aceasta ca să se arate înrudirea omului cu maimuța. 

Sângele uman injectat la iepuri cobai produce anticorpi, 
luat apoi ser de la cobai acesta produce o reacţie împotriva 
sângelui uman dând un precipitat alb. Când se produce 
testul acesta cu sângele altor animale, gradul de relaţie se 
socoteşte după cantitatea de precipitat alb. Cu cât se 
formează mai mult precipitat cu atât se susţine că acel 
animal e mai înrudit cu omul; Considerând că precipitatul 
sângelui uman e 100 procente, al gorilei e de 64 procente, 
al urangutanului 42 procente, al pavianului 29 procente, al 
câinelui 3 procente, al calului 2 procente. După această 
schemă cea mai apropiată rudenie a evoluţioniştilor ar fi 
gorila. Dar analizată greutatea specifică a sângelui, B.C. 
Nelson arată altă relaţie. Sângele omului are greutatea 
specifică 1059, al porcului are 1060, al broaştei 1055-1056, 
al şarpelui 1055, al maimuţei 1054. Conform acestui tabel 
înrudirea cea mai apropiată nu e cu maimuța, ci cu porcul. 

Testele sângelui sunt foarte diferite. Se ştie că nu se 
poate face transfuzie cu orice sânge, ci trebuie găsită grupa 
sanguină potrivită, altfel transfuzia poate fi fatală. In acest 
caz, nu mai poate fi similaritate nici de la om la om. Oare 
arată aceasta că oamenii nu sunt din aceeaşi familie? Şi că 
uneori fraţii nu sunt fraţi? Nu, ei arată că uneori socotelile 
noastre nu sunt bune. După o analiză eşti văr cu gorila, alta 
tăgăduieşte această înrudire şi spune că eşti văr cu porcul, 
iar alta tăgăduieşte că eşti frate cu fratele tău. Gândeşte-te 
cât adevăr e în toate acestea? Dovada fiziologică ce vrea să 
arate înrudirea mea cu toate animalele, dar îmi tăgăduieşte 
înrudirea mea cu fratele meu, pot eu să o cred? 


Cât priveşte ontogeneza sau recapitularea embrionică azi 
e respinsă chiar de evoluţionişti. Teoria a fost abandonată, 
căci în loc să-i ajute pe oamenii de ştiinţă întru susţinerea 
evoluţiei, ea i-a încurcat mai rău. Un număr de structuri se 
dezvoltă în embrion tocmai invers de cum susţine evoluţia 
că s-a dezvoltat viaţa. De exemplu, s-a susţinut că la 
strămoşi s-au dezvoltat dinţii mai înainte de a fi avut limbă, 
dar la copii se dezvoltă limba înainte de a avea dinţi. La fel 
evoluţia susţine că strămoşii au avut întâi sistemul 
circulator, ca viermii, care pompa sângele fără inimă, doar 
datorită contracţiilor venelor, dar la embrion se ştie că se 
dezvoltă întâi inima, apoi sistemul circulator. De aceea 
această dovadă a ajuns cu totul discreditată. 

Teoria  recapitulaţiei în faza embrionară a fost 
abandonată de mult chiar de evoluţionişti. Prof. T. S. 
Westoll a numit-o „curat nonsens”. E adevărat că în timp ce 
oamenii de ştiinţă au abandonat-o, mai există evoluţionişti 
mărunți care din lipsă de evidențe, se agaţă de ea. 

Privind îndeaproape la felul cum a fost introdusă teoria 
evoluţiei în minţile oamenilor, rămâi uimit de falsurile 
grosolane la care au recurs nu oamenii simpli, ci savanții. 
Ce străduinţe, ce ingeniozitate au folosit ca să prostească 
pe alţii! Eu voi reda doar câteva din aceste falsificări care 
au fost date în vileag de oamenii de ştiinţă. 

1. Falsificarea clişeelor cu embrioni. Ernst Haeckel a fost 
mare dascăl al evoluţiei. El a trăit între anii 1834-1919, a 
fost profesor de Anatomie comparată şi Zoologie la 
Universitatea din Jena, Germania. El a pus mare bază pe 
legea biogenetică, susţinând că ontogenia recapitulează 
filogenia. El a fost un înfocat evoluționist. Spre a face pe 
studenţi şi intelectualii vremii sale să creadă evoluţia, el a 
recurs la fals. Redau aici demascarea făcută de Dr. E. 
Dennert în lucrarea sa: „Die Wahrheit Uber Ernst Haeckel, 
unde Aline Weltratsel”, la pag. 16-34 sub titlul: „Istoria 
celor trei clişee” el zice: „în anul 1868, E. Haeckel publică 


prima ediţie a lucrării sale: „Naturliche Schopfungs- 
geschichte”. In această lucrare caută să dovedească despre 
embrionii diferitelor mamifere şi ai omului că nu prezintă 
nici cea mai mică deosebire. În scopul acesta, la pagina 242 
prezintă figurile celulelor ovulare (embrionii) de om, de 
câine şi de maimuţă, iar la pag. 248, figurile embrionilor de 
câine, găină şi broască ţestoasă. 

„Puțin după apariţia acestei cărţi a profesorului Haeckel, 
un alt om învăţat, Rutimeyer, profesor de Zoologie şi 
Anatomie comparată din Basel, Elveţia, a dovedit în „Archiv 
fur Antropologie” vol. VIII, 1868, pag. 300, că Haeckel a 
inventat figurile şi că altele au fost modelate şi generalizate 
în mod arbitrar. 

O cercetare amănunţită a celor două rânduri de figuri a 
dovedit că toate cele trei figuri au fost tipărite pe rând cu 
acelaşi clişeu sau că cele trei clişee au fost făcute de 
fiecare dată de pe aceeaşi planşă. Cu alte cuvinte, Haeckel 
arată cu una şi aceeaşi figură o dată embrionul omului, apoi 
pe al maimuţei şi pe al câinelui, şi tot aşa a făcut şi cu 
ceilalţi embrioni”. Rutimeyer dojeni liniştit şi obiectiv acest 
procedeu, ca un păcat contra adevărului ştiinţific. 

Mai târziu, profesorul de Anatomie din Leipzig, V. His, a 
reluat chestiunea şi a dovedit profesorului Haeckel şi alte 
noi falsificări în lucrarea sa: „Unsere Korperforum und das 
physiologische Problem ihrer Entstehung”, apărută la 
Leipzig în 1875”. 

Constrâns de adversarii săi cu probe zdrobitoare, Haeckel 
a răspuns, în sfârşit: „Recunosc bucuros că în utilizarea 
figurilor schematice am mers uneori prea departe şi regret 
că multe din ele au ieşit foarte greşite”. 

In altă lucrare,  „Apologetisches Schlusswort der 
Antropologenie”, acelaşi Haeckel mărturiseşte: „Specialiştii 
experţi ştiu că e vorba de o prostie foarte nesocotită, care 
am comis-o bona fide la restaurarea pripită a celor câteva 
ilustraţiuni pentru prima ediţie a „Istoriei Creaţiunii 


Naturale „(1868). Am ilustrat cu trei figuri identice, trei 
obiecte foarte asemănătoare, atât de asemănătoare încât 
după cum se ştie niciun embriolog nu este în stare să 
găsească vreo deosebire între ele”. 

lar în „Cristlicher Hausfreund” Nr. 45, 1919, la pag. 362, 
avem mărturisirea lui Haeckel, făcută la bătrâneţe, după 
peste 50 de ani de evoluţionism. El a scris: „Cei mai mulţi 
cercetători din timpul din urmă au ajuns la rezultatul că 
teoria evoluţiei, şi mai ales „darwinismul”, sunt o eroare 
care nu mai poate fi ţinută în picioare. 

Această falsificare a fost cu privire la faza embrionară, 
dar au urmat altele şi mai grosolane, făcute în numele 
ştiinţei. Antropologii evoluţionişti au stabilit, cu de la ei 
putere etape principale ale antropogenezei. Prima au 
numit-o etapa pre-umană. |n această etapă sunt vârâţi 
driopitecii, consideraţi de evoluţionişti ca strămoşi ai lor. 
Aceştia erau un fel de maimuțe de copaci (drios - copac, 


pithecos - maimuțe). A doua etapă umană este a 
antropogenezei. Aici au considerat ca reprezentanţi pe 
pitecantrop  (pithecos - maimuță, anthropos - om), 


sinantrop şi omul de la Heidelberg. Sunt apoi aşezaţi pe 
piedestal oamenii primitivi sau aşa numita specie Homo 
primigenius, cu omul de Neanderthal ca reprezentant. 
Etapele se încheie cu neoantropienii, specia Homo sapiens, 
având ca reprezentant omul de Cromagnon. 

In mintea evoluţioniştilor era gândul că trebuie făcută 
trecerea de la maimuţă la om şi pentru a demonstra 
aceasta au pornit la lucru în căutarea strămoşilor lor. 

lată doar câteva dintre aceste falsificări grosolane: 

2. Ramapithecus. Evoluţionişti ca Pilbeam, Simons şi alţii 
consideră că Ramapithecus e unul din strămoşii omului. El a 
fost reconstituit din nişte dinţi şi câteva frânturi de falcă, 
nimic altceva, afară de imaginaţia evoluţionismului. Poţi să 
ştii de la aşa fosile cât era maimuţa-om, cum arăta? Nu era 
nimic din craniu şi nici din oasele feţei. Totuşi a fost făcut 


să arate a maimuţă-om. Studiile mai recente invalidează 
presupunerea că acele fragmente de falcă şi cei câţiva dinţi 
ar fi aparţinut unui strămoş al omului. Ele sunt atribuite 
unui animal. Eckhard a făcut 24 măsurători diferite şi 
comparate cu măsurători pe fosile de cimpanzeu, a găsit că 
sunt în totul similare cu cimpanzei din Liberia, Africa. 

3. Omul din Piltdown sau Eoanthropus. În 1912 Charles 
Dawson, un medic şi paleontolog amator, într-o carieră de 
pietriş de lângă Piltdown, Anglia, a găsit o mandibulă cu 
două măsele şi o parte din craniu. Falca părea de maimuţă, 
iar măselele şi partea de craniu păreau a fi de om.Ela 
prezentat aceste fosile lui Arthur Smith Woodward, 
directorul Muzeului Britanic şi eminent paleontolog. Acesta 
le-a analizat şi a declarat că aceste fosile aparţin unui om- 
maimuţă. Ei au anunţat marea descoperire. Unii oameni de 
ştiinţă au avut îndoieli, nu le venea să creadă, alţii 
susțineau cu tărie că e toc mai veriga lipsă în evoluţia 
omului. Cum s-au făcut multe discuţii, spre convingere, s-au 
făcut din nou săpături şi într-un alt loc, destul de departe de 
primul, s-au găsit alte două fragmente de craniu şi un dinte. 
În ciuda faptului că dintele părea îngropat acolo, dar fiindcă 
un fragment de craniu se potrivea cu cealaltă bucată găsită 
prima dată, disputa a încetat. Noul lor strămoş a fost 
denumit Eoanthropus Dawsoni în cinstea descoperitorului. 
Eos înseamnă zori de zi, anthropus înseamnă om, deci omul 
zorilor sau omul timpuriu. Antropologii i-au calculat vârsta 
după culoarea fosilelor şi au spus că are o vechime de 
500.000 de ani, deci era mai vechi decât Pithecantropus. 

Dr. Henry Fairfield Osborn, marele paleontolog ai 
Americii, a scris: „Eoanthropus cu fragmentele craniului său 
cu totul fosilizate de culoare închisă, sunt amestecate cu 
fragmente de dinţi ai proboscidienilor, fără discuţie din 
Pliocenul superior. Eoanthropus. Omul timpuriu din Susex, 
acum apare a fi de o vârstă geologică mai mare chiar decât 
Pithecantropus”. 


Imediat i-a fost fabricată înfăţişarea omului maimuţă şi l- 
au aşezat în muzeu. O întreagă literatură a apărut despre 
el. Clişeul lui a ajuns în manualele şcolare, iar Enciclopedia 
britanică îl numea al doilea în importanţă. Verdictul de 
vechime l-a primit din partea lui Sir Arthur Smith 
Woodward, Sir Ray Lankeaster, Sir Grafton Elliot şi mai 
târziu Arthur Keith. 

Dar fenomenala vârstă, în anul 1953 a fost coborâtă de la 
500.000 de ani la 50.000 de ani, iar în anul 1959 a fost 
coborâtă la 50 de ani. 

Prin 1950 s-a găsit o nouă metodă de testare a fosilelor 
după suma de fluor absorbită de oase din pământ în 1953, 
o grupă de savanţi britanici: Keneth P. Oakley, J.S. Weiner şi 
W.E. Le Gros Clark au supus testării fosilele Omului de 
Piltdown şi ele nu aveau niciun pic de fluor în ele. Cercetate 
îndeaproape s-a constatat că dinţii au fost umpluţi jos spre 
a se deghiza forma lor originală, iar culoarea închisă, oasele 
au primit-o fiindcă au fost tratate artificial cu bicromat de 
potasiu. Mai mult, falca era a unei maimuțe ce a murit cu 
vreo 50 de ani înainte, iar partea de craniu aparţinea unui 
om. 

În octombrie 1956 revista „Reader's Digest” purta pe 
paginile ei un articol intitulat: „Marea mistificare de la 
Piltdown”. Totul a fost falsificare ce a reuşit timp de 40 de 
ani să prostească pe unii din cei mai mari experţi ai lumii, 
iar copiii noştri au fost obligaţi să înveţe că Omul de 
Piltdown e omul-maimuţă care dovedeşte evoluţia. 

Adevărul poate fi înăbuşit, călcat în picioare, dar o dată 
tot iese la suprafaţă. Şi va fi o zi când fiecare îşi va primi 
plata după fapta sa. 

4. Hespero Pithecus sau Omul de Nebrasca. Era prin anul 
1922. Un geolog numit Harold Cook a găsit un. Dinte în 
statul Nebrasca. S-a uitat la el şi spre a şti cărei specii îi 
aparţine, l-a împachetat şi l-a trimis lui Dr. Henry Fairfield 
Osborn, unul dintre cei mai mari paleontologi ai lumii. Fac 


precizarea aceasta ca să vă daţi seama că nu poporul 
simplu, ci tocmai unii din cei mai de seamă oameni de 
ştiinţă, dar fără Dumnezeu - au fost gata să recurgă la 
falsificări grosolane spre a-şi fundamenta teoria evoluţiei. 

Osborn a luat dintele şi s-a dus la doi specialişti de dinţi, 
la doctorii Helman şi Gregory. Toţi trei au căzut de acord că 
dintele aparţine unei specii de tranziţie de la maimuţă la 
om. Ei l-au denumit Hespero Pithecus. Timp de patru ani şi 
jumătate această specie a fost senzaţională aici. Se spune 
că Hespero Pithecus a populat America cu circa un milion 
de ani înainte. Sir Grafton Elliot Smith a determinat pe 
redactorul revistei „Ilustrated London News” să trimită un 
corespondent în America spre a culege toate datele despre 
această rasă stinsă a Americii. Profesorul Wilder a publicat 
o carte despre Omul de Nebrasca despre care spunea că el 
e la jumătate între Omul de Java şi Omul de Neanderthal. 
Sir Smith a scris un articol despre Domnul şi Doamna 
Hesperopithecus, iar două clişee spuneau cum arătau ei. 
Natural, după cum au fost văzuţi de imaginea 
evoluţioniştilor. 

Şi cel mai incult om se poate întreba cum de la un dinte, 
Osborn a ştiut care i-a fost înfăţişarea feţei, dacă nasul a 
fost ca la maimuţă, dacă fruntea i-a fost piezişă sau 
dreaptă, dacă a avut cumva gropiţă în barbă, dacă a fost cu 
urechi drepte sau pleoştite? Cum i-o fi spus dintele acela că 
e de un milion de ani? Şi cum le-o fi spus că ele la 
jumătatea drumului între Omul de Java şi cel de 
Neanderthal? Toată descoperirea era numai un dinte, dar 
imaginaţia aprinsă de beţia evoluţiei a ticluit şi falca şi 
înfăţişarea feţei, şi rasa şi vechimea cu nimic mai puţin de 
un milion de ani. 

La 27 Aprilie 1927, Dr. Fairfield Osborn în senzaţionala sa 
cuvântare ţinută în faţa Societăţii Filosofilor Americani, a 
aşezat pe Hespero Pithecus la baza arborelui genealogic al 
strămoşilor omului, dar n-a stat mult acolo. 


Ceva mai târziu în anul 1927 o expediţie a mers la faţa 
locului să găsească şi alte fosile de la acea rasă de oameni. 
Lucrând cu hârleţul şi lopata au dat peste întregul schelet 
căruia îi aparţinea dintele de mare faimă ce stătea în 
muzeu pe piedestal. Scheletul spunea că nu a fost niciun 
Hesperopithecus pe acolo, ci doar un porc sălbatic. Atâta 
tot. 

Acesta e cu adevărat un caz de evoluţie: din porc a 
devenit om-maimuţă. Sărmanii oameni cum se complac în 
minciuni! S-au minţit pe ei înşişi şi au minţit pe alţii numai 
să producă dovezi în favoarea evoluţiei. Pe un dinte, şi încă 
de porc sălbatic, au creat o întreagă rasă de oameni. 

Nu mult timp după aceasta s-a anunţat în lumea întreagă 
o altă mare descoperire, a omului de Colorado, care 
spuneau că a fost tranziţia de la maimuţă la om. Acesta nici 
nu a ajuns în muzee căci s-a dovedit că noua descoperire 
era fundamentată pe un dinte de cal din perioada eocenă. 

5. Omul de Java. Dr. Eugene Dubois, medic în armata 
olandeză ce era pe acea vreme în insulele Indoneziei şi 
înflăcărat evoluționist, credea că rămăşiţele primilor 
oameni trebuie să fie undeva în părţile Răsăritului. În 1891, 
el a început lucrările de cercetare de-a lungul râului Solo, la 
Trinil, Java. După mai multe săpături, el a găsit o bucată din 
partea de sus a unui craniu. După acea fosilă, Dubois a 
socotit că, craniul avea capacitatea de 900 cc. Cam 2/3 din 
capacitatea omului modern. După aproximativ un an, şi la 
distanţă de vreo 16-18 metri de primul loc, Dubois a găsit 
un femur. Fără nicio altă dovadă, Dubois a susţinut că acele 
fosile au aparţinut aceleiaşi persoane. Apoi a mai găsit 
două măsele şi după câtva timp în 1898 încă o măsea. Pe 
toate le-a inclus în descoperirea sa. Locul unde au fost 
găsite era albia veche a râului şi se aflau amestecate cu 
alte oase ale unor animale dispărute. lată în sfârşit veriga 
ce lipsea în lanţul evoluţiei. Noua creatură, Dubois a numit- 
o Omul-maimuţă de Java sau Pithecantropus Erectus. Pe 


greceşte Pithecus înseamnă maimuţă, anthropus înseamnă 
om, erectus înseamnă a sta drept, a sta sus. În alte cuvinte, 
maimuţa-om care umblă drept. Aceasta este cea mai 
faimoasă descoperire. Vârstă acestor fosile a fost socotită 
la 500.000 de ani. 

In anul 1895, Dubois şi-a expus descoperirea la 
Congresul Internaţional de Zoologie la Leyden. S-a produs 
multă discuţie despre aceste fosile. Unii au susţinut că 
oasele provin de la om, alţii că de la maimuţă sau de la 
pavian. O autoritate a scris: „La scurt timp după 
descoperire, 24 dintre cei mai eminenţi savanţi ai Europei 
s-au întrunit Zece au spus că oasele aparţin unei maimuțe, 
şapte că aparţin unui om şi şapte au spus că sunt o verigă 
lipsă. 

Savanţii britanici spuneau că sunt rămăşiţe omeneşti, 
germanii susțineau că sunt oase de maimuţă, iar francezii 
considerau că e vorba de o specie între maimuţă şi om. 

Dubois în aceeaşi vreme a găsit două cranii omeneşti cu 
o capacitate de 1560-1660 ce. şi cam la acelaşi nivel al 
săpăturilor, dar despre acestea nu a spus nimic, căci se 
gândea că dacă spune, atunci Pithecantropus Erectus al 
său nu mai poate fi considerat specie de tranziţie de la 
maimuţă la om. 

Din nou cu ajutorul câtorva fosile a fost fabricat şi pus pe 
piedestal faimosul Om de Java cu o vechime de 750.000 ani 
sau 500.000 ani. 

Acum staţi puţin şi gândiţi. Oasele au fost găsite în 
nisipul din fosta albie a unui râu. Oare puteau ele să fie 
prezervate la umezeală timp de şapte sute cincizeci de mii 
de ani? Dacă scheletele ar putea rezista la umiditate şapte 
sute cincizeci de mii de ani, atunci tot pământul ar fi plin de 
schelete. Nu vă izbeşte această lipsă de logică? Nu vedeţi 
cum în mod intenţionat evoluţioniştii au vrut să prostească 
pe alţii. 

In 1906 o expediţie exact la locul cercetat de Dubois nu a 


reuşit să găsească nicio urmă de fosilă, deşi s-au înlăturat 
vreo 10.000 yarzi cubici de pământ între 1936—39 G.H.R. 
von Koengswald a făcut cercetări intensive la Sangiran, 
vreo 60 km de la Trinil. El a găsit fragmente de falcă, dinţi, 
fragmente de cranii şi partea de sus a unui craniu. Darnu a 
găsit oase ale mâinilor sau picioarelor. Fragmentele le-a 
denumit Pithecantropus ÎI, III şi IV. 

Prin 1922, Dubois a dat în vileag că de 30 de ani el 
posedă acele cranii omeneşti, dar că nu le-a făcut 
cunoscute spre a putea rămâne în picioare Pithecantropus 
Erectus ca formă de tranziţie de la maimuţă la om. lar 
înainte de moarte, el a afirmat că oasele găsite de el sunt 
rămăşiţele unui gibon şi nicidecum o specie de tranziţie. 
(Vezi pentru aceasta „Evolution Fossils say No!” de Dr. 
Duane Gish, San Diego, California, 1973, p. 87). 

Sinantropul e considerat de evoluţionişti ca fiind din 
etapa antropogenezei ca şi Pithecantropus. Primele fosile 
ale acestui, gen au fost găsite în anul 1921 lângă satul 
Choukoutien, aproape de Pekin, în China. Erau două 
măsele. In 1927, Dr. Davidson Black a mai găsit a treia 
măsea. Pe baza acestei măsele a fost fabricat Sinantropul 
sau Omul de Pekin. I s-a dat înfăţişarea feţei, poziţia frunţii, 
forma nasului, a gurii. Totul după imaginaţie. Nu e nicio 
mirare că uneori aceste înfăţişări fiind redate de doi pictori 
diferiţi sunt cu totul deosebite. Aşa e cazul Zinjatropului 
robustus desenat de Neave Parker pentru Dr. LS.B. Leakey, 
seamănă a om, dar acelaşi Zinjatrop desenat de Maurice 
Wilson, pentru Dr. Keneth P. Oakley e cu totul diferit, se 
aseamănă cu o gorilă mare. 

Mai târziu, în 1928-30 Dr. W.C. Pei a găsit fragmente de 
cranii, mandibule, dinţi. Toate aceste fosile au fost găsite 
într-o peşteră împreună cu oasele a vreo sută de animale 
diferite. Deşi stratul era gros de vreo 50 m, şi rămăşiţele au 
fost găsite la nivele diferite, nu s-a putut constata nicio 
schimbare în Sinantropul sau Omul de Pekin. 


În 1936 au fost găsite alte trei cranii de Dr. Franz 
Weidenreich. Marcellin Boule, care a vizitat Pekinul şi a 
examinat fosilele, într-o publicaţie din 1937 declara că 
acele cranii de Sinantropi se aseamănă cu maimuţele. După 
ce au făcut o tabelă de măsurători şi comparații între 
Pithecantropus şi Sinantropus, ei au stabilit că diferenţele 
sunt chiar mai minore decât diferenţele care se găsesc 
uneori în cadrul aceleiaşi specii. Cât despre Pithecantropus, 
el a fost categorisit că aparţine antropoidelor. 

În cartea „Les Hommes Fossiles” de Marcellin Boule şi 
H.M. Vallois, la pag.141 Black a criticat şi suspicionat de 
fraudă în fabricarea Sinantropulu după o măsea. lar în 
Vallois spunea că suspectează pe Weidenreich de aceeaşi 
vină a lui Black, de lipsă de obiectivitate şi idei 
preconcepute. În alte cuvinte, fosilele au fost făcute să 
spună ceea ce era în imaginaţia sa. 

Astăzi nu se mai găsesc fosilele lui Sinantropus, decât doi 
dinţi şi modelele făţuite de Weidenreich. Originalele au 
dispărut. Modelele însă diferă mult de descrierile făcute 
anterior. De ce? Fiindcă nimeni nu mai poate verifica 
fosilele originale. Craniile găsite au fost în fragmente şi 
unele bucăţi lipsă, îndeosebi falca de jos. Spre a stabili 
forma capului şi înfăţişarea feţei, paleontologul trebuie să 
reconstruiască acele cranii după imaginaţia sa. Cele trei 
cranii ale lui Weidenreich erau de antropoide. El susţinea că 
au ajuns în acea peşteră fără falca de jos, căci aşa a fost 
preferința vânătorilor, să aducă partea de sus a craniului ca 
trofeu. Explicarea pare plauzibilă, dar atunci se ridică 
întrebarea cine au fost vânătorii de antropoide? Dacă au 
fost oamenii, mai poate Sinantropul să fie strămoşul 
evoluţioniştilor? Dacă ei îl preferă împotriva logicii, n-are 
decât să fie. 

Marcellin Boule într-un articol publicat în 1937 în „L 
Anthropologie” p. 21, spunea că proprietarii craniilor erau 


Lă 


autorii unei industrii pe scară mare - după părerea lui Abbe 
Breuil şi Fr. Teilhard de Chardin - iar el îşi ia libertatea să 
prefere opinia că vânătorul maimutelor a fost omul, 
deoarece această opinie e mult mai în acord cu concluziile 
studiilor sale, mai ales că împreună cu acele fosile au fost 
găsite cuțite şi unelte de piatră şi os, ceea ce arată opera 
omului, nu a antropoidelor. Aşa că Sinantropul a fost 
victima omului, nicidecum strămoşul omului, căci fosilele lui 
apar împreună cu ale altor animale vânate. 

Preotul romano-catolic Patrick O'Connell care a fost în 
China în timpul excavaţiilor şi care a citit tot materialul scris 
despre excavaţiile de la Choukoutien, atât în chineză cât şi 
în limbile străine, şi a publicat concluziile sale în cartea 
intitulată „Science of Today and the Problems of Genesis”, 
susţinea că i fosilele au fost distruse de către Weidenreich 
din cauză că modelele lui erau altfel decât fosilele originale. 
Pe de altă parte, unele cuptoare de var şi cenuşa găsită 
acolo arată că era o largă industrie de var, precum şi 
numeroase pietre de cuarţ, care au fost aduse de la mare 
distanţă, căci în zona aceea nu se găseşte cuarţ, toate 
acestea arată opera ingenioasă a omului, care cunoştea 
deja focul. O'Connell dă în vileag că tot acolo au fost găsite 
schelete de tipul omului modern, despre care nu s-a făcut 
caz. 

Aceasta fiindcă Sinantropul nu mai putea fi dat ca 
strămoş al omului. El susţine că nu a fost peşteră, ci o 
carieră de piatră de var, care prăbuşindu-se a acoperit şi 
oasele Sinantropului, ale vânătorului şi a celor zece 
muncitori, care probabil au fost vânătorii. O'Connell 
denumeşte toată reprezentarea Sinantropului o întreagă 
fraudă. 

lar după părerea lui Breuil, însăşi vechimea Sinantropului 
e cu totul falsă. Uneltele găsite împreună cu fosilele sunt 
fine, nu sunt unelte primitive. Ele constituie o dovadă 
contra vechimii atribuită Sinantropului. Deci, Sinantropii 


erau maimuțe mâncate de vânătorii chinezi care lucrau la 
varniţele din acea localitate. Fiind contemporane cu omul, 
nu puteau fi strămoşii omului decât în imaginaţia 
evoluţioniştilor dornici să prostească lumea cu teoria lor că 
omul a apărut pe cale de evoluţie. 


OMUL DE HEIDELBERG 


Omul de Heidelberg e aşezat tot în etapa umană a 
antropogenezei, pe când maimuţele se străduiau să devină 
oameni, după părerea evoluţioniştilor. Omul de Heidelberg 
sau mai bine zis falca de la Heidelberg a ajuns să dea un alt 
strămoş al  evoluţioniştilor. În apropiere de oraşul 
Heidelberg, în anul 1907, într-o groapă de nisip din albia 
râului Mauer din Germania, doi lucrători au găsit şi au adus 
la Dr. Schoetensack o falcă, de aceea au numit-o falca de la 
Heidelberg sau mai bombastic „Heidelberg-gensis”. Dr. H.F. 
Osburn a reconstituit începând cu această falcă un om 
primitiv cu înfăţişare de maimuţă ce poartă pe umerii săi 
cadavrul unui mistreţ. Vârstă lui a socotit-o la şapte sute de 
mii de ani. Mai târziu, l-au întinerit spunând că are numai 
trei sute şaptezeci şi cinci mii de ani. După ce criterii au 
făcut această întinerire numai ei ştiu. Falca a stârnit discuţii 
aprinse. Cum a putut ea rezista în nisipul râului atâtea sute 
de mii de ani? 

Unii au susţinut că e tocmai veriga lipsă de trecere a 
maimuţei la om pe scara evoluţiei. Alţi antropologi care au 
analizat falca au spus că e în totul asemănătoare cu a 
multor oameni moderni. Antropologul Hadlicka a afirmat că 
dinţii  fălcii „fără discuție sunt dantură umană”. 
Reconstituirea l-a făcut pe omul de Heidelberg să aibă 
înfăţişarea de maimuţă - om şi aşa a ajuns pe piedestal în 
muzeele de azi, şi în cărţile de şcoală. Falca aceea cu 
ticluirea în gips a fizionomiei după gustul unora a dat 
dovada ce demonstrează evoluţia, în realitate ea e o 


falsificare. Atunci cum poţi să crezi pe evoluţionişti? Se 
poate oare să mergem ca orbii mai departe, fără să vedem 
realitatea? 


OMUL DE NEANDERTHAL 


În anul 1856 în valea Neanderthal, prin care curge râul 
Oussel, de lângă Dusseldorf, Germania, într-o scobitură a 
stâncii de calcar ce formează malul râului, s-au găsit nişte 
fosile. Partea de sus a craniului şi 15 oase, care au fost date 
profesorului Schlaaffhausen. Acesta a anunţat descoperirea 
în 1857. Cu ajutorul lor a fost fabricat un nou om-maimuţoi, 
o brută semi-erectă. El a fost numit reprezentantul speciei 
Homo primigenius. Se susţine că Omul de Neanderthal era 
ceva mai mic decât omul modern şi că datorită picioarelor 
care nu puteau să se îndrepte de la genunchi, de aceea 
încă nu avea mersul drept decât cu mare greutate. Vârsta 
lui a fost socotită la 100.000 de ani şi că neamul 
Neanderthalilor ar fi trăit până acum 25.000 de ani. Mai 
târziu el a fost clasificat ca Homo sapiens, omul pe deplin 
dezvoltat. Francis Ivanhoe în articolul său „Was Virchow 
Right about Neanderthal” publicat în Nature vol. 227, pag. 
577, spune că Rudolf Virchow, un patolog de pe acea 
vreme, a studiat oasele şi a tras concluzia că Omul de 
Neanderthal a fost un om ce a suferit de rahitism. Era o 
primă declaraţie autoritativă dată de un expert. Dar 
evoluţioniştii n-au vrut s-o ia în seamă, ei aveau nevoie de 
un om-maimuţă şi aşa l-au ticluit în 1939, a fost primul atac 
serios împotriva Omului de Neanderthal, de către Profesorul 
Sergio Sergi, publicat în revista „Science” 1939, supliment 
p. 13. După studierea îndeaproape a altor două cranii 
numite de Neanderthal, el a dovedit că aceştia aveau 
mersul drept şi că nu aveau înfăţişare de maimuţă. lar în 
1947 a fost dată o altă probă cu un alt om de Neanderthal. 
Astfel se ştie că Neanderthalii nu au fost jumătate maimuțe 


şi jumătate oameni, ci oameni în toată plinătatea, dar 
evoluţioniştii le-au dat înfăţişarea de maimuţă, ca să poată 
demonstra evoluţia. 

Datorită analizelor moderne s-a stabilit că Omul de 
Neanderthal care nu putea umbla bine drept a fost un 
adevărat om care a suferit rău de artrită. Din cauza 
deficienței de vitamina D, a avut o malformaţie oaselor, ca 
şi în cazurile de rahitism. Toate detaliile îl arată ca pe un 
om modern. 

Azi este clar că omul de Neanderthal nu e strămoşul 
omului care să îndreptăţească evoluţia, ci doar o 
mistificare. 

Revista „Nature” din 19 sept. 1964, spune că la 
Simpozionul Asociaţiei de Sistematică ţinut în 1964 la 
Liverpool, V.H. Heywood, care a ţinut cuvântarea de 
deschidere, a criticat sistemul de clasificare şi arborele 
genealogic, bazat pe teoria evoluţiei, ca fiind fără un suport 
adecvat. Deci, arborele genealogic s-a prăbuşit căci nu 
avea rădăcini în realitate, ci numai în imaginaţia 
evoluţioniştilor. 

Acest lucru l-a făcut şi Dr. W.R. Thompson prin cuvintele: 
„Taxonomiştii au urmat de asemenea făgaşul, construind 
strămoşi ipotetici pentru grupele lor şi explicând derivarea 
formelor existente din aceste entităţi imaginare”. 

Cartea „The Fossil Record” a Societăţii Geologice şi 
Paleontologice din Londra, tipărită în 1967, în capitolele 26, 
27, 28 şi 30 spune că nu există intermediari între peşti şi 
amfibieni, între amfibieni şi reptile sau între reptile şi 
mamaie. Deci tot ce au învăţat evoluţioniştii a fost 
falsificarea realităţii. 

Mă opresc aici cu demascarea falsificărilor. Vremea lor a 
trecut. Ultimele descoperiri de fosile scoase la suprafaţă de 
Dr. Richard Leakey, evoluționist, sunt ca ale oamenilor 
moderni şi sunt socotite de ei, de evoluţionişti, că ar avea o 
vechime de 3.000.000 de ani. Aceasta dărâmă de pe 


piedestale toate modelele de strămoşi ai evoluţioniştilor. 
Înseamnă că mult mai înainte de omul fabricat dintr-un 
dinte de porc sălbatic, din nişte măsele sau dintr-o falcă, au 
existat oameni. Vai, cum îi încurcă Dumnezeu şi cum se fac 
de râs, ei pe ei înşişi. 

În 1973, aici la San Diego în California, Richard Leakey a 
ţinut o conferinţă despre ultimele sale descoperiri în care a 
afirmat că acestea elimină tot ce s-a învăţat până acum 
despre originea omului şi a declarat că el nu are nimic ce să 
pună în locul modelelor prăbuşite. 

Dar slavă Domnului că noi avem. Tata Adam şi mama 
Eva îşi reiau locui din care au fost izgoniți de evoluţionişti. 

În „Tineretul Liber” din 14 noiembrie 1992, articolul 
intitulat „Ştiinţa şi religia” prezenta un sondaj Gallup 
referitor la problema atât de disputată a originii omului. 
Conform acestuia, părerile americanilor ar fi următoarele: 

1) - 47% acceptă punctul de vedere strict creaţionist, 
conform căruia Dumnezeu a creat omul într-o formă 
asemănătoare celei de azi, cândva în ultimii 10.000 ani. 

2) - 40% acceptă punctul de vedere centrist, după care 
omul s-a dezvoltat de-a lungul a milioane de ani din specii 
mai puţin avansate de viaţă, dar Dumnezeu a ghidat acest 
proces, inclusiv crearea omului. 

3) - 9% sunt de acord cu punctul de vedere naturalist, 
care susţine că omul s-a dezvoltat de-a lungul a milioane de 
ani din forme mai puţin evoluate de viaţă, în acest proces 
Dumnezeu neavând niciun loc. 

Cum se poate însă explica faptul că aproape 90% dintre 
americani, resping teoria evoluționistă? Răspunsul este 
simplu: sursele de informaţie la care au avut acces au fost, 
aşa cum am văzut, diferite de cele care s-au impus altor 
popoare, unde, trebuia cu orice preţ, să fie susţinut 
materialismul. 

Am profitat de această perioadă în care este permisă 
libertatea informaţiei, pentru a prezenta câteva din datele 


pe care le deţin cei care resping teoria lui Darwin. La 
acestea adaug următorul aspect de care trebuia ţinut cont, 
pentru a înţelege problema atât de controversată a originii 
omului: posibilitatea ca o civilizaţie extrem de dezvoltată, ai 
cărei reprezentanţi ne sunt întru totul asemănători şi al 
căror Conducător este Cel ce a fost denumit Dumnezeu, să 
fi creat fiinţe umane, după chipul şi asemănarea lor. 

Falsurile evoluţionismului le-am văzut Acum, voi expune 
o variantă a punctului de vedere susţinut de teoria 
centristă: apariţia omului s-a datorat unei intervenţii de 
inginerie genetică efectuată de reprezentanţii unei alte 
civilizaţii. Această operație a constat în reducerea 
numărului de cromozomi de la 48 câţi au maimuţele la 46 
de cromozomi caracteristici speciei umane. 

Prin prisma teoriei creaţioniste această ipoteză nu este 
susţinută, deoarece în Geneză sunt scrise următoarele: „Să 
facem, om după chipul nostru, după asemănarea noastră”. 
(Geneza 1: 26). Alt verset care infirmă teoria centristă este 
următorul: „Dumnezeu a făcut pe om din ţărâna 
pământului, i-a suflat în nări suflare de viaţă, şi omul s-a 
făcut astfel un suflet viu”. (Geneza 2:7). Prin „ţărâna 
pământului” se înţelege materia organică şi anorganică a 
organismului uman, iar „suflarea de viaţă”, reprezintă mult 
discutatul  BIOCÂMP susţinut de fizicieni sau 
INCONŞTIENTUL (descris de psihologie, psihiatrie), sau 
DUBLUL CORPULUI FIZIC, CORPUL SPIRITUAL, CORPUL 
ASTRAL etc. Susţinut de religiile tuturor popoarelor. 

În acest context, (cu riscul de a mă repeta) doresc să fac 
o comparaţie cu o tehnică chirurgicală folosită în zilele 
noastre. Pentru tratarea tumorilor hipofizare (glandă 
endocrină ce are raporturi strânse cu diencefalul care, aşa 
cum am văzut, reprezintă sediul central al biocâmpului) se 
foloseşte ca metodă de tratament roentgenterapia, care 
constă în introducerea unor granule radioactive în fosa 
pituitară, după perforarea osului sfenoid, la aceasta 


ajungându-se prin nări. 
Deci, şi noi am ajuns să folosim, pentru a ajunge la 
diencefal, tehnica celor care ne-au creat. 


ROMÂNIA VA FI SUBJUGATĂ ECONOMIC ŞI 
SPIRITUAL DE CĂTRE CONDUCĂTORII SHAMBHALEI, 
DACĂ NU SE VA APĂRA DE ABUZURILE 
PARAPSIHOLOGIEI ŞI BISERICII 


Pe parcursul acestei cărţi am vorbit despre Shambhala. 
Ceea ce m-a determinat să revin asupra acestui subiect şi 
să scriu acest capitol, este faptul că pe piaţă a apărut un 
volum în care se vorbeşte despre acest „iad”. 

Inainte de a analiza câteva aspecte din această lucrare, 
doresc să spun că foarte mulţi analişti politici vorbesc 
despre perspectiva instaurării unei noi ordini mondiale în 
care statele mici şi mijlocii ar trebui să fie înghiţite 
economic de o superputere care va guverna lumea. 

De asemenea, se discută mult despre existenţa unor 
adevărate reţele de executanţi ai acestui plan de unificare 
a tuturor naţiunilor. Se intuieşte prezenţa în spatele acestor 
executanţi orbi (de la simpli spioni la şefi de state) a altor 
persoane care au realizat planul şi, din umbră (sau din 
Adânc) îşi manipulează slugile. 

Nu se cunoaşte însă cine sunt aceşti conducători 
puternici care, pe parcursul secolelor, au dirijat istoria 
omenirii. Cred că a sosit momentul demascării lor. Este 
lesne de înţeles că mă refer la Azazel (Satan) şi tovarăşii 
săi, care, luptând contra lui Dumnezeu şi a lui lisus, doresc 
să demonstreze că pot instaura pe Pământ pacea şi 
bunăstarea, cu obligaţia ca oamenii să li se închine. 

Este un plan murdar, care, conform Bibliei, va eşua chiar 
dacă va apare pe Pământ pentru o scurtă perioadă 
Dictatorul Mondial, Anticristul, despre care am vorbit pe 
larg, şi care va găsi soluţii pentru scoaterea omenirii din 


criza în care se află. Aceasta va fi liniştea dinaintea 
furtunii... nucleare, perioadă în care va dori să aibă cât mai 
mulţi adoratori, deoarece ştie că va pierde, iar timpul lui, 
pentru a lupta împotriva supremei creaţii a lui Dumnezeu, 
omul, este limitat 

Voi oferi în continuare o dovadă clară asupra modului 
prefăcut în care lucrează, intenţiile sale distrugătoare 
acoperindu-le cu un ambalaj de vorbe goale, prin care 
promite oamenilor totul, cu un singur scop - acela de a-i 
abate de la credinţa în Dumnezeu şi lisus Cristos. 

Din păcate, planurile sale distrugătoare se îndreaptă şi 
asupra României, visul celor din Shambhala fiind să supună 
economic şi spiritual această ţară, despre care ştiu că va 
deveni Noul Canaan. 

Cred că va avea satisfacția distrugerii unei părţi a 
Pământului dar, fără România, deoarece, presupun că după 
demascarea sa, îşi va lua mesagerii săi din ţara noastră şi 
va pleca în alte zone fierbinţi ale planetei. Prin organizaţiile 
secrete pe care le conduce şi ai căror conducători îl adoră, 
Azazel şi tovarăşii săi au reuşit să infiltreze oameni de 
nădejde în România, servitori care vor din punct de vedere 
politic, economic şi spiritual să subjuge ţara, predând-o 
ulterior prinţului întunericului, prin aderarea ei la noua 
ordine mondială - Statul Planetar. 

După distrugerea economică va urma cea spirituală, 
deoarece Azazel doreşte să i se glorifice înţelepciunea şi 
puterile sale paranormale. 

Lucrarea despre care am amintit, în care sunt expuse 
intenţiile lui Azazel referitoare la România, se numeşte 
„Şapte ani apocaliptici” şi este „semnată” de lon Ţugui. 
Data apariţiei - februarie 1993. Autorul acestei cărţi este 
însă „contele Incapucciato”, care se declară „o persoană 
sacră”, venită din Tibet, din Shambhala, cu mesaje 
importante pentru poporul român. „Contele” este însoţit şi 
de un „majordom” care, aşa cum se afirmă la pagina 10 a 


acestei cărţi ar fi egalul său. Cred că este chiar superiorul 
„contelui”, un reprezentant al Shambhalei care, telepatic, îl 
influenţează pe „salvatorul” României. 

Afirm acest lucru deoarece la pagina 85 a lucrării, lon 
Ţugui îi propune să fie hipnotizat. Reacţia „contelui” a fost 
următoarea: „A fost singurul moment când l-am simţit 
speriat, aproape grăbit să se ridice de pe scaun şi să plece! 
Alternativa hipnotizării îl sperie”. Reacţia lui a fost firească, 
deoarece ştia că dacă va accepta acest lucru va.fi 
demascat. Se va afla că este stăpânit de duhurile 
Shambhalei. 

Pe toată perioada absenței sale din ţară (5 ani), 
„majordomul” din Shambhala i-a adunat toate relatările 
despre evenimentele paranormale de la noi. După ce, în 
Tibet, i s-au imprimat, ta nivel de biocâmp (subconştient) 
tot felul de imagini despre Shambhala şi de planul legat de 
România, trebuia să cunoască şi nivelul atins de cei care, în 
numele „parapsihologici” se joacă cu nişte forţe spirituale 
pe care nu le cunosc. 

Despre lon Ţugui, care dialoghează cu „contele”, sunt 
scrise următoarele: „Sunteţi singurul scriitor din România 
de după anul 1989 care a adunat în jurul său aşa zisa 
fenomenologie paranormală (în cadrul revistei „Magazin”) 
... La noi în ţară au apărut acei oameni care, prin credinţa 
lor divină, au primit recompense. O recompensă este 
puterea lor aşa zis paranormală. Apar vindecători. Apar 
vizionari. Apar subiecţi cu un potenţial bioenergetic de care 
sunt uimiţi ei înşişi. Toţi aceşti oameni, după cum aţi 
observat, au o singură dorinţă: să facă bine semenilor lor! l- 
aţi adunat în jurul dumneavoastră şi ei asta fac: bine 
oamenilor, nu numai prin vindecări bioenergetice, ci prin 
convocarea uneori ultimativă de-a gândi pozitiv, de a trăi în 
credinţă, de a lupta contra maleficului” 

Deci, numai lucruri bune, vorbe frumoase, vindecări, 
distrugerea  „maleficului”, etc. În lucrarea „Biblia şi 


parapsihologia” am arătat pe larg că toate fenomenele 
paranormale se realizează fie sub influenţa lui Azazel, fie a 
lui Dumnezeu. 

Problema importantă, este aceea de a cunoaşte forţa 
spirituală care lucrează prin persoana respectivă. Pentru 
aceasta să vedem ce spune Biblia: „Să nu daţi crezare 
oricărui duh; ci să cercetaţi duhurile, dacă sunt de la 
Dumnezeu; căci în lume au ieşit mulţi prooroci mincinoşi. 
Duhul lui Dumnezeu să-l cunoaşteţi după aceasta: Orice 
duh, care mărturiseşte că lisus Hristos a venit în trup, este 
de la Dumnezeu; şi orice duh, care nu mărturiseşte pe lisus, 
nu este de la Dumnezeu, ci este duhul lui Anticrist”. (1 loan 
4: 1—3). 

Să vedem, prin prisma învăţăturii lui Dumnezeu, ce 
urmăreşte „contele”: slăvirea lui lisus, sau glorificarea 
propriei persoane. 

Despre lisus şi Revenirea Sa nu spune o vorbă. Cei din 
Shambhala sunt alergici la numele lui. Au încercat să-l 
cumpere şi nu au reuşit. În schimb, are planuri mari. 
Doreşte să conducă această ţară. Înainte de a-i analiza 
strategia de obţinere a puterii ţin să afirm că a fost un fapt 
pozitiv înlesnirea publicării de către lon Ţugui a acestei 
cărţi şi aş sugera să fie reeditată, în eventualitatea epuizării 
ei din librării, deoarece oamenii vor şti de cine să se 
ferească, sau, pe cine să aleagă drept conducător: pe 
Azazel sau pe lisus. 

Spre deosebire de trecut, când membrii „Meditaţiei 
Transcedentale” au fost pedepsiți, astăzi, aflarea 
Adevărului nu se poate face decât printr-o confruntare 
liberă de idei. Să vedem deci, ce urmăreşte „contele”: 

„Viitoarea” organizare a României este, în opinia sa, 
următoarea (pag. 14—16): 

1. Nucleul Ordinului va fi compus în exclusivitate de 
către cei mai potenţiali bioenergoterapeuţi şi cei mai 
avansați clarvăzători. Centrul Ordinului îl va constitui 


Contele Incapucciato împreună cu trei dintre cei mai buni 
energoterapeuţi. 

2. Ordinul Universal al Luminii va avea câte un potenţial 
centru în Transilvania, Moldova şi centrul zonei sudice a 
ţării, Bucureşti. Fiecare centru din cele trei va avea şapte 
subcentre dispuse concentric. In acest fel, aproape toate 
zonele ţării se vor afla sub influenţa energiei benefice. 

3. Fiecare centru din cele trei zone va fi condus de 
către membri cu energie benefică crescută. Fiecare centru 
va avea cinci membri, iar subcentrele câte şapte membri. 
Atât membrii celor trei centre cât şi cei de la subcentre, în 
fiecare sâmbătă şi duminică, îşi vor concentra potenţialele 
mentale pentru a radia în toată ţara energie benefică sub 
formă de gânduri pozitive. Centrele şi subcentrele se vor 
conecta, desigur, în zilele amintite, cu nucleul Ordinului 
aflat în Bucureşti, (adică cu „contele” şi prin el cu „radio 
Shambhala”, de unde vor primi energie „benefică”. 
Opozanţii vor fi declaraţi „malefici” şi prin metode 
parapsihologice „ajutaţi” să se sinucidă - n.a.). 

4. Ordinul Universal al Luminii va trebui să facă posibilă 
apariţia în România a unui SISTEM ALTERNATIV LA 
GUVERNARE. Sistemul alternativ va coopta şi partea 
pozitivă (???) a bisericii ortodoxe, iar structura sa, va trebui 
să arate în felul următor. 

Sfatul Ţării, format din filosofi, teologi, intelectuali 
evoluaţi, profesori universitari, clarvăzători - toţi în număr 
de 100. 

Peste Sfatul Ţării se va suprapune Consiliul Sacru, format 
din şapte oameni - filosofi de înalt prestigiu, teologi şi 
clarvăzători. 

Deasupra Consiliului sacru va fi Triada, formată din 
Patriarhul României, cel mai bun bioenergoterapeut 
(probabil că se vor organiza campionate naţionale - n.a.) şi 
cel mai prestigios filosof ai României. 

Acest SISTEM ALTERNATIV LA GUVERNAREA ROMÂNIEI 


VA TREBUI INTRODUS ÎN VIITOAREA CONSTITUŢIE. Sistemul 
alternativ va trebui investit cu putere de decizie, pentru A 
ANALIZA ACTIVITATEA GUVERNULUI. Guvernul va fi obligat 
prin lege să prezinte sistemului alternativ hotărârile pe care 
le va lua. Hotărârile ajung la Sfatul Ţării, la Consiliul Sacru 
ori la Triadă, în funcţie de importanţă. Toate deciziile 
importante ale guvernului vor trece spre analiză prin Sfatul 
Ţării pentru verdicte. Apoi transmise Consiliului Sacru, care 
la rândul său pune un verdict şi transmite decizia 
guvernului spre Triadă, unde cei trei vor analiza dacă 
decizia este bună sau nu. Aceste circuite de importanţă 
vitală vor trebui să funcţioneze în cel mai scurt timp cu 
putinţă. E 

Sfatul Ţării, Consiliul Sacru şi Triada vor trebui SA 
ÎNLOCUIASCĂ TREPTAT FORMELE INCOMPATIBILE: 
GUVERNUL CU MINIŞTRI, PARLAMENTUL Şi FUNCŢIA DE 
PREŞEDINTE AL ŢARII 

Astfel Sfatul Ţării îşi va spori numărul de membri, 
înlocuind Parlamentul. Consiliul Sacru va număra de şapte 
ori şapte membri, înlocuind Guvernul, iar Triada va înlocui 
funcţia de preşedinte. Forma politică incompatibilă va fi 
înlocuită cu cea nouă, formată din filosofi, universitari de 
înalt prestigiu şi alte personalităţi din celelalte categorii 
amintite. 

Ordinul Universal al Luminii VA TREBUI CONSTITUIT 
LEGAL PRIN HOTĂRÂRE JUDECĂTOREASCĂ PENTRU A SE 
PUTEA IMPUNE MAI TÂRZIU ÎN VIAŢA ŢĂRII. Toate 
persoanele ce vor trece din Ordin, din Sfatul Ţării şi din 
Consiliul Sacru şi din Triadă, trebuie să fie oameni pozitivi, 
cu o morală strict benefică, pentru a nu cădea sub influenţa 
energiilor negative (opozanților - n.a.). 

Dacă va fi necesar, Ordinul Universal al Luminii îşi va 
crea conexiuni internaţionale. 

Acesta este planul „contelui”. Referitor la necesitatea 
unor conexiuni internaţionale ţin să menţionez faptul că nu 


este nevoie să le creeze pentru că ELE EXISTĂ DEJA şi ne-au 
trimis acest „salvator”. Voi reveni asupra lor. 

Acum voi prezenta câteva exemple din care se poate 
vedea de ce sunt capabili astfel de „terapeuţi”. Pentru 
aceasta am ales o serie de fragmente din lucrarea lui E. 
Celan intitulată „Războiul parapsihologic”. 

„La sfârşitul anilor '80, în perimetrul lagărului socialist 
era în mare vogă activitatea „bioterapeutului”, devenit 
celebru în scurt timp, Kaşpirovski. Incepând prin aplicarea 
unor tratamente colective, mai întâi în săli, apoi pe 
stadioane şi în ultimă instanţă la radio şi televiziune, 
Kaşpirovski îşi utiliza terapeutica în beneficiul unei deosebit 
de largi populaţii şi contra unei extrem de largi palete de 
boli. O analiză statistică exactă a vindecărilor obţinute de el 
nu s-a publicat niciodată. 

După o activitate de câţiva ani, metoda lui Kaşpirovski a 
pus pe gânduri oficialităţile medicale din chiar ţara sa de 
origine. La intervenţia forurilor academice medicale din 
fosta U.R.S.S. şedinţele publice ale terapeutului au devenit 
ceva mai rare. Datorită impactului negativ pe care această 
„terapie” l-a avut în marea masă a telespectatorilor, şi 
forurile medicale din Bulgaria s-au opus continuării 
emisiunilor pe care televiziunea bulgară le retransmitea. 
Opinia medicilor tindea să atribuie aşa zisele vindecări unor 
efecte de tip „placebo”. 

O altă categorie de persoane influențate de Kaşpirovski 
era formată din cei care îşi descopereau cu această ocazie 
capacităţi proprii de „bioterapeuţi”. 

Din persoanele influențate de aceste emisiuni o parte au 
prezentat o agravare a bolilor de care sufereau iar altele, 
sănătoase fiind, au perceput o anumită influenţă. Un cadru 
medical de rang universitar, care a urmărit emisiunile 
respective, retransmise de televiziunea bulgară, pe un 
televizor alb-negru afirma că, la scurt timp, după începerea 
emisiunii percepţia imaginilor nu se mai făcea în alb-negru, 


ci într-o tentă alb-mov. Concomitent, se instala o stare 
psihică asemănătoare unei nelinişti greu de explicat, 
ambele fenomene încetând o dată cu terminarea emisiunii 
lui Kaşpirovski. 

Deşi transmisiunile sale TV au fost întrerupte, un alt 
personaj, Alan Ciumak, aplică un procedeu similar într-o 
emisiune transmisă tot de radio Moscova în banda de unde 
lungi. „Tehnica” sa „de terapie radiofonică” actuală constă 
într-o scurtă prezentare verbală, după care emisiunea 
continua prin transmisia unor melodii, fără alte comentarii. 

Problema care se ridică în spatele acestor cazuri este 
însă următoarea: ce se ascunde în spatele acestor 
nevinovate, chiar „benefice” emisiuni electromagnetice cu 
care un vast spaţiu geopolitic este bombardat. De ce factori 
de răspundere medicală au intervenit pentru sistarea 
acestui joc, de ce el a fost oprit un timp pentru a fi din nou 
reluat? 

Poate că aceste întrebări nu s-ar fi pus, alături de altele 
de aceeaşi natură, dacă nu s-ar fi petrecut lucruri stranii în 
perimetrul unui teatru de operaţiuni militare dirijat din 
umbră de ocultele forţe imperialiste de pe teritoriul cărora 
au loc aceste emisiuni. Astfel în 1992, cercurile medicale 
din Chişinău au fost intrigate de o serie de fenomene 
„Curioase” care au precedat şi succedat evenimentele din 
unele zone de luptă din raioanele de peste Nistru ale 
Republicii Moldova. S-a constatat că atacurile iniţiate de 
forţele gardiştilor rusofoni erau precedate cu regularitate 
de instalarea în rândul locuitorilor. Din zona de acţiune a 
unor stări colective de abulie (sindrom psihic caracterizat 
prin lipsă de voinţă, inerție, nehotărâre), la terminarea 
atacului instalându-se în schimb o stare de iritare colectivă, 
caracterizată printr-un sindrom de isterizare în masă. Ori, în 
cazul unei psihoze colective, care s-ar fi putut instala în 
mod natural într-o atare situaţie, succesiunea fenomenelor 
ar fi trebuit să fie inversă. Printre particularităţile care 


permit presupunerea că aceste stări sunt induse artificial, 
se notează faptul că recidiva lor nu este concordantă cu 
fiecare intervenţie, că se produc în diverse raioane şi nu 
sunt corelate” cu orice atac, concluzionându-se că 
inducerea lor face parte dintr-un plan bine pus la punct, 
care urmăreşte o anumită desfăşurare, anumite ţinte şi un 
anume rezultat. Cine se ascunde în spatele acestui nefericit 
„experiment” nu este câtuşi de puţin greu de înţeles dacă 
luăm în considerare procedeele psihotronice de provocare 
pe calea radiaţiilor electromagnetice a unor stări 
confuzionale pe teatrul operaţiunilor de luptă. 

Se dovedeşte astfel încă o dată că „fenomenului 
Kaşpirovski” i se potriveşte mult mai bine denumirea de 
„operaţiunea Kaşpirovski”, că experimentarea lui continuă 
pe alte planuri şi meleaguri, conchide E. Celan. 

Extinderea acestor practici de influențare 
electromagnetică a populației la noi în țară se va face însă 
fără riscuri, deoarece ne aflăm sub protecţia unei 
„persoane sacre”, iniţiată în „sfântul loc” numit Shambhala, 
pe nume „contele Incapucciato”. 

„Înălţimea-sa” afirmă că doreşte preluarea puterii în 
România, după cei „şapte ani apocaliptici”. Se pare însă că, 
o serie de fragmente din carte îl contrazic, fiind un critic 
virulent al organelor de conducere din ţara noastră. Să-l 
urmărim: 

„Dar poate spune cineva că s-au aplicat (pagina 187) 
greşit programele celor două guverne? Nici vorbă. 
Distrugerea economică şi industrială a ţării a fost etapizată 
cu bună ştiinţă. Atât de către primul guvern, cât şi de către 
următorul. Sub masca promisiunilor deşarte din perioada 
post-revoluţionară şi a tot felul de zâmbete fie false, fie 
răutăcioase, cei care au condus ţara după decembrie 1989 
au distrus-o din ordine precise”. 

„Contele” era la curent şi cu unele activităţi secrete ale 
lui Ceauşescu. Astfel la pagina 252 scrie: „Eu am avut 


acces pe cale mentală, telepatică la dovezi incontestabile 
despre traficul de armament dirijat de Ceauşescu şi la 
faptul că valuta dobândită astfel nu lua drumul ţării”. 

Pe plan intern, previziunile „contelui” sunt sumbre (pag. 
256): „Comuniştii sunt acei oameni formaţi în spiritul 
neputinței de a pierde. Ei nu acceptă că ar putea pierde. ŞI 
nici nu ştiu să piardă. Din aceste motive se vor întâmpla 
lucruri grave. Se vor înregistra conflicte, tragedii se pot 
petrece deoarece în momentul de faţă multe personalităţi 
politice se află sub influenţa unor mari căpetenii ale 
spiritelor satanice”. 

Deci, se pare că acest „conte” ne va rezolva toate 
problemele printr-o impulsionare a tehnicilor 
parapsihologice de „vindecare”, de meditaţie, de alungare 
a „forţelor malefice”, etc. 

Nici nu e de mirare, deoarece la pagina 147 afirmă că 
bătrânul Noron, instructorul său din Shambhala i-a arătat o 
serie de practici din Meditaţia Transcedentală. Scopul său 
este clan integrarea României în planul lui Azazel, 
conducătorul Shambhalei şi „dirijorul” din umbră al mai 
marilor Pământului. Planul sună în felul următor: formarea 
STATELOR UNITE ALE EUROPEI; MARELE PLAN - STATUL 
PLANETAR, (paginile 178, 179) 

Pentru a înţelege mai bine ce înseamnă această „Nouă 
ordine mondială” voi prezenta câteva fragmente dintr-un 
studiu al analistului american Dwight Kinman şi publicat 
integral în ziarul „România Mare” din 29 ianuarie 1993. 

_ „Există o elită a puterii care se autonumeşte „Ordinea”. 
In proiectele ei, cel mai important obiectiv pe care şi-l 
propune spre realizare, şi încă destul de repede, este 
instaurarea unei noi ordini mondiale; acesta este cuvântul - 
cod secret pentru un guvern mondial. Ceea ce afirm aici 
reprezintă cercetările mele, care s-au întins pe parcursul a 
nouă ani. În plus, reprezintă informaţii adunate de la 
profesori universitari, senatori, foşti preşedinţi ai Statelor 


Unite, bancheri internaţionali, experţi financiari, bărbaţi şi 
femei care au ocupat poziţii înalte în guverne. 

Autorii acestui monstruos plan sunt grupaţi în ceea ce se 
numeşte „Ordinea”. Obiectivele sunt grupate în ceea ce se 
numeşte „Planul”. (Şi „contele” nostru vorbeşte despre 
Marele Plan - n.a.). 

Este vorba, de fapt despre negarea şi anihilarea 
suveranităţii naţiunilor şi de aducerea lor sub o autoritate 
centrală mondială: Naţiunile Unite. Toate armatele şi 
armamentele lumii vor fi puse sub autoritatea acestora. (ŞI 
Sundar Singh afirma acelaşi lucru ca etapă premergătoare 
izbucnirii celui de-al treilea război mondial - n. a). 

Autorii planului deţin poziţii dintre cele mai înalte în 
guverne, bănci, industrie. Unii dintre ei sunt preşedinţi sau 
prim-miniştri ai unora dintre cele mai mari naţiuni de pe 
pământ, sau deţin controlul în cele mai mari bănci din 
lume, guvernând gigantice corporaţii de imperii. Se pare că 
grupul este format din 13 persoane. Autorităţi de înaltă 
credibilitate afirmă că din cei 13, 12 se închină Diavolului. 

In numele „Ordinii” acţionează „Reţeaua”. Acest monstru 
cu mii de feţe acţionează în culise prin mii de organizaţii 
globale. Unul din vehiculele principale folosite este religia 
„New Age” care are aproape 10.000 de organizaţii globale. 

Grupurile frontale în spatele cărora acţionează „Ordinea” 
sunt: 

1) Consiliul pentru Relaţii Externe. Acesta este prezidat 
de David Rockefeller. Mulţi cercetători cred că el este 
pionul principal al „Ordinii”. Această organizaţie cuprinde 
vreo 2000 de membri. La vârf se află: Howard Baker - şeful 
personalului la Casa Albă în timpul mandatului lui Ronald 
Reagan; George Schultz - secretar de stat în perioada 
Reagan; Cyrus Vance - secretar de stat în timpul lui Jimmy 
Carter; generalul-locotenent Brent Skowcroft - consilier 
pentru Securitate specială al preşedintelui Bush; Henry 
Kissinger - secretar de stat în timpul mandatului lui Richard 


Nixon. Acest consiliu nu este secret. Dacă ceri la 
Washington D.C. o listă cu numele lor, o capeţi repede. 
Denumirea de noua ordine mondială a fost dată de 
Kissinger la una din întâlnirile secrete ale guvernului 
mondial. 

2) Comisia Trilaterală a fost înfiinţată de David 
Rockefeller în 1973 ca un braţ al Consiliului. 

3)  Craniu şi oase (semnul otrăvii) este o organizaţie 
ultrasecretă întemeiată la Yale University, în secolul trecut. 
La cărţile lor nu se poate ajunge, dar eu am una numită 
„Skull and bones” (Legământul secret al Americii), cod 322. 
Codul 322 reprezintă înfrăţirea cu moartea. Anthony 
Sutton, fost profesor la Stanford University dezvăluie 
numele a 30 de familii americane care fac parte din 
această organizație, majoritatea dintre persoanele 
implicate deţinând înalte funcții economice şi politice. 

4)  lluminaţii - această organizaţie a fost înfiinţată în 
1776 şi poate că este cea mai puternică organizaţie de pe 
pământ, care militează pentru noua ordine mondială, 
(„iluminatul” nostru „conte” este o dovadă în acest sens - 
n.a.). 

Dacă te îndoieşti de aceasta, deschide-ţi portofelul, uită- 
te pe spatele unei bancnote de un dolar şi ai să vezi 
triunghiul lui Lucifer şi ochiul lui atoatevăzător plasat pe 
dolarul nostru încă din 1933. Şi ce scrie sub triunghi? Trei 
cuvinte latine: Novus ordo saeculorum (Noua ordine - 
desigur mondială - a secolelor). 

Ordinea are şase țeluri: 1) Stabilirea unei noi ordini 
economice internaţionale sub directul control al unui 
organism mondial. 2) Stabilirea a ceea ce ar putea părea a 
fi un guvern mondial democratic, manevrat din culise 
(Shambhala - n.a.) de „Ordinea”. 3) Cucerirea şi subjugarea 
prin mijloace economice a celor două supraputeri, SUA şi 
URSS - unirea celor două. 4) Stabilirea viitoarelor State 
Unite ale Europei ca naţiune dominantă într-un guvern 


mondial. 5) Stabilirea unui conducător mondial suveran 
care să prezideze peste guvernul mondial. 6) Stabilirea unei 
religii mondiale care va coordona toate religiile pământului 
şi care va avea în frunte un pontif mondial care va conduce 
alături de conducătorul suprem politic mondial. (Aceste 
aspecte le-am dezvoltat pe larg pe parcursul acestei lucrări. 
Mă voi opri asupra ideilor pe care autorul american le 
corelează cu ceea ce eu am considerat a doua variantă a 
perioadei de şapte ani şi anume 1993-2000, perioadă în 
care, repet, va apare un dictator mondial şi după trei ani şi 
jumătate de linişte relativă va izbucni războiul mondial - 
n.a.). 

Toţi aceia care îl cunosc pe lisus ca salvator, conform 
planurilor „Ordinii” trebuie eliminaţi până în anul 2000. 
Robert Muller, subsecretar general al ONU timp de 4 ani, a 
dezvăluit că ghidul lui, care este de fapt un demon, (un fel 
de „majordom” al „contelui” nostru - n.a.) i-a spus că până 
în anul 2000 omenirea se va închina „Cristosului cosmic”. 

Aceasta este agenda „Ordinii”. Criza politică fiind acum 
tot mai acută, oamenii ei plănuiesc deliberat o prăbuşire a 
sistemului monetar mondial. 

Din haos şi confuzie ei vor stabili un sistem economic 
internaţional, în care banii nu vor mai avea nicio valoare. 
Toate tranzacţiile lumii se vor face pe bază de coduri, 
semne şi numere şi fiecare om de pe pământ va purta pe 
mâna dreaptă sau pe frunte un semn. Nimeni nu va putea 
cumpăra sau vinde fără acest semn. Şi în centrul acestui 
cod secret este un număr care corespunde valorii numerice 
a dictatorului mondial, anticristul. Acest număr este - puteţi 
crede? — 666. 

David Rockefeller a spus: „Suntem în pragul unei 
transformări globale. Tot ce ne trebuie este o criză majoră 
potrivită şi naţiunile vor accepta noua ordine mondială”. 

Se intenţionează ca, în mijlocul unei crize financiare pline 
de panică, popoarele pământului să strige literalmente 


după un conducător mondial care să le scoată din mlaştina 
economică provocată de prăbuşirea financiară. În acest 
moment „Ordinea” va restrânge sistemul bancar mondial la 
trei bănci mondiale majore care vor avea controlul asupra 
tuturor banilor lumii şi vor conduce întreaga economie 
mondială. Aceste bănci vor fi: 1) The Federal Reserve Bank 
- SUA; 2) Banca Centrală Europeană; 3) Banca Japoniei. 

Revista „The Economist”, revistă de vârf în Marea 
Britanie publica un articol pe prima pagină cu titlul 
„Pregătiţi-vă pentru o monedă mondială”, lângă o imagine 
a păsării Phoenix care era un simbol străvechi din Egipt şi 
Fenicia ce-l reprezenta pe Lucifer (Azazel sau Satan - n.a.). 

In numerologia ocultă, sataniştii au o agendă. lerarhia 
Satanică şi-a revelat data propusă pentru aducerea noului 
lor Cristos, pe care îl numeşte „Cristosul cosmic”, şi care eu 
cred că este cel despre care Biblia spune că e Anticrist Şi 
data aceasta este 1993. Intr-una din cărţile lor oculte, 
numită „Cartea Legii”, marele satanist britanic Alester 
Crowley declară că în lumea lor numărul cel mai 
semnificativ este 1993. Urmând planul ierarhiei lui Lucifer, 
el spune: „lluminarea întregii omeniri se va întâmpla în 
1993”. (Să sperăm că şi în România va fi o trezire spirituală 
în acest an, dar în sensul închinării în duh şi adevăr la lisus 
Cristos, singura forţă din Univers care poate lupta şi 
distruge Shambhala împreună cu toţi „iluminaţii” săi - n.a.). 

In această perioadă de dictatură mondială va fi o 
supraveghere severă a fiecărui individ. Pe o VISA - card 
este o dungă metalică de o jumătate de ţol pe doi țoli. Pe 
această bandă metalică sunt cam 5 milioane de informaţii 
despre tot ce ai făcut vreodată. VISA este un cuvânt format 
din cele 3 limbi străvechi ale lumii şi ca valoare numerică 
este 666. Astfel: VI sunt literele romane pentru numărul 6, 
în limba străveche babiloniană. A era 6, iar S este 
echivalentul literei greceşti a cărei valoare numerică este 
tot 6. 


Înaintăm într-o lume a lui George Orwell - nu 1984, ci 
1994! S-a grăbit cu zece ani. Ai cablu TV? Folosind fibre 
optice ei pot plasa 32.000 de conversații simultan, variind 
undele de lumină. 

Lumea va deveni una sub dictatorul mondial pe care 
Biblia îl denumeşte  Anticrist. Acesta este strigătul 
programelor TV acum - statul global. Mihail Gorbaciov 
cheamă la o unică conştiinţă globală. Michael Jackson, 
cântăreţ de marcă „new age” a scris cântecul „Noi suntem 
lumea”. N-a fost doar un cântec, ci a fost filosofia religiei 
„new age” care încorporează hinduismul: Toţi sunt una; tot 
este Dumnezeu; Dumnezeu este în toate; omul este 
propriul lui Dumnezeu. Aceeaşi minciună a adresat-o 
Lucifer şi primilor oameni: „Veţi fi ca Dumnezeu”. 

În planul elitei globale mai există un obiectiv: mai întâi, 
un cârd final (carte de credit) şi în cele din urmă un 
microcip pe mâna sau pe fruntea fiecărui om de pe pământ. 
Când operaţia de implantare va fi desăvârşită, va urma 
decretul conducătorului mondial prin care nimeni nu va 
putea cumpăra sau vinde fără a avea semnul şi fără a fi 
semnat angajamentul că se va închina lui Lucifer. Greu de 
crezut, nu? Dacă vi se pare, recitiţi Apocalipsa. Acesta este 
planul exact al „Ordinii”. De unde ştiu? De la conducătorul 
noii religii mondiale de la Naţiunile Unite, David Spangher 
care a spus: „Nimeni nu va intra în New Age (noua ordine) 
dacă nu se va închina lui Lucifer”. 

Constance Cumby, o strălucită avocată din Detroit, a 
cercetat 10.000 de cărţi despre ocultism şi „New Age” şi a 
scris cartea: „Pericolele ascunse în curcubeu” în care 
spune: „Am dovezi de netăgăduit că geniul din spatele 
sistemului computerizat activat de numărul 666 a fost 
plănuit de către omul de ştiinţe „new age” Robert Jastro, 
directorul Institutului „NASA Gooddard Space”. Ei pretind că 
au primit instrucţiuni de la fiinţe din Spaţiul extraterestru”. 

Deci problemele pe care le-am tratat în lucrarea de faţă 


frământă întreaga omenire. Problema este ce vom face noi 
în România, cui îi vom recunoaşte supremaţia: lui Lucifer, 
Azazel, Satan, etc. Sau Domnului nostru lisus Cristos, 
Singurul Mântuitor adevărat şi Unic Mijlocitor între om şi 
Dumnezeu. Dumnezeu nu forţează pe nimeni, fiecare fiind 
liber să aleagă pe cine doreşte. 

Pentru o alegere corectă voi căuta să mai aduc o serie de 
dovezi asupra tuturor învățăturilor mincinoase care 
urmăresc strivirea personalităţii lui lisus şi proslăvirea 
Shambhalei lui Azazel. Acestea sunt: 

1) La paginile 41 şi 119 „contele” Incapucciato vorbeşte 
despre zei ai Soarelui şi ai planetei Venus ceea ce 
îndeplineşte perfect previziunile lui Enoh şi ale Bibliei că, în 
vremurile din urmă, oamenii, amăgiţi de Azazel se vor 
închina Soarelui şi stelelor ca unor dumnezei. 

2) La pagina 198 afirmă că Moise a fost introdus, în 
Egipt, în misterele lui Isis, Osiris, ceea ce din nou contravine 
cu informaţiile Bibliei şi cu activitatea sa practică, el fiind 
un luptător neabătut contra idolatriei, spiritismului, 
ghicitoriei, farmecelor etc., abateri pentru care, la indicaţia 
lui Dumnezeu instituise pedeapsa capitală. 

3) La pagina 50 este poate cea mai grosolană insultă 
adusă la adresa Fiului lui Dumnezeu - era „posedat” de 
şapte spirite benefice (din Tibet, China, India, etc.). Acest 
„conte”, alergic la numele de lisus şi la învăţarea Bibliei nu 
ştie că Duhul Sfânt, forţa spirituală a lui Dumnezeu s-a 
pogorât peste El în chip de porumbel. Prin această forţă 
spirituală, în faţa căreia niciun „shambhalagiu” nu mişcă, 
acest „conte” şi „majordomii” săi vor fi distruşi şi România 
eliberată de forţele întunericului şi de toate învăţăturile 
înşelătoare care au năpădit-o. Aici va fi al doilea Canaan, 
iar Bucureştiul va fi al doilea lerusalim în care 
„shambhalagii” şi cei pe care-i „posedă” nu au loc. Vor fi 
izgoniți de puterea spirituală a poporului român care va 
cunoaşte Adevărul. lisus a spus: „Eu sunt Calea, Adevărul şi 


Viaţa. Adevărul vă va face liberi”. 

4) Denigrarea slujitorului credincios al lui lisus, Sundar 
Singh - pagina 245. Nu e agreat de Shambhala, deoarece 
toată viaţa şi-a dedicat-o Domnului lisus. ` 

5) Minciunile despre reîncarnare - pagina 160. In 
lucrarea „Biblia şi parapsihologia” am detaliat această 
problemă, la care acum mă voi opri pe scurt spunând doar 
atât: „Oamenilor le este rânduit să moară o singură dată, 
iar după aceea vine judecata”. (Evrei 9: 27) Acceptarea 
reîncarnării ar duce la anularea întregului plan pe care l-a 
avut Dumnezeu cu lumea. Într-o umanitate care se 
reîncarnează lisus nu mai are ce căuta. Omul se purifică 
singur, fără Mântuitor. Nu mai ştiu ce să inventeze cei din 
Shambhala pentru a strivi jertfa lui lisus de pe Golgota. 

6) Satelitul care va lovi Pământul într-un viitor nu prea 
îndepărtat. La pagina 265 se afirmă că „echipa profesorului 
Duncan Olsson-Steel de la Centrul de Cercetări Ştiinţifice al 
Universităţii din Adelaide, cât şi astrofiziciana franceză 
Anny Chantal au descoperit un asteroid cu diametrul de 
1000 de metri care cântăreşte un miliard de tone. Acesta 
se îndreaptă spre Pământ cu viteza de 1000 de kilometri pe 
secundă urmând a lovi planeta noastră în anul 2000 luna 
septembrie”. Aceste date sunt furnizate de mentorul 
spiritual al yoghinilor din România, Gregorian Bivolaru care 
consideră, că va putea fi deviat asteroidul printr-o 
concentrare a unui număr cât mai mare de oameni, 
bineînţeles prin tehnici yoga. 

Aşa cum am spus în această lucrare un astfel de asteroid 
va lovi Pământul după perioada de „1000 de ani”, (a cărei 
durată e relativă). Momentul respectiv nu poate fi evitat 
deoarece reprezintă trecerea întregii omeniri în cealaltă 
dimensiune a existenţei. 

Cei care îi învaţă pe oameni altceva sunt slugi umile ale 
lui Azazel şi ştiu că aşa ceva este imposibil, dar, doresc ca 
până în ultimul moment al existenţei oamenii să nu le 


scape şi să se îndrepte spre lisus alături de care să fie 
întotdeauna, în lerusalimul ceresc. Vor să-i târască pe 
oameni, împreună cu ei, în Shambhala, ţara întunericului. 

7) Toată cartea „contelui” nu pronunţă un cuvânt despre 
mântuire, despre viaţa veşnică. Nici nu ar avea cum, 
deoarece fondatorii altor religii înşelătoare au murit. 
Singurul care a înviat este lisus. 

Doresc să-i întreb pe „shambhalagii” dacă pot oferi o 
teorie atât de unitară despre Univers, lume, viaţă, ştiinţă, 
etc. Precum o oferă Biblia. Nu. Sigur nu o pot oferi. 

Ştiu şi ei câteva lucruri despre parapsihologie, OZN-uri şi 
atât. Ceea ce i-au învăţat pe înaintaşii lor, îngerii lui Azazel. 
Despre aceste lucruri Dumnezeu a spus lui Enoh 
următoarele: „Voi aţi fi numaidecât în cer; însă nu v-au fost 
dezvăluite încă toate tainele; VOI N-AŢI CUNOSCUT DECÂT 
UN MISTER DE NIMIC”. 

În încheiere, voi încerca să prezint câteva direcţii în care 
se poate acţiona pentru salvarea României de sub aceste 
influenţe ale răului „shambhalic”. 

- Recunoaşterea lui lisus ca Mântuitor personal. Aceasta, 
aşa cum am arătat în lucrare, trebuie să se producă în 
mintea şi inima fiecărui individ. Prin această întoarcere la 
Dumnezeu şi lisus fiecare individ va primi FORŢA PSIHICA 
prin care îl poate înfrânge pe Azazel. Omul nu trebuie decât 
SĂ SE ÎNCREADĂ în Dumnezeu şi Acesta, prin Duhul Sfânt, 
va lucra pentru distrugerea Shambhalei. 

- Reprezentanţii, tuturor cultelor de la noi din ţară ar 
trebui să devină conştienţi de ceea ce a însemnat 
împărţirea lui Dumnezeu în atâtea biserici, şi să creeze un 
front comun de luptă contrar CELOR CE FOLOSESC ARMA 
PSIHICĂ pentru influențarea subconştientului oamenilor. 
Aceste forţe ale întunericului au profitat din plin de această 
izolare a cultelor. De asemenea, un punct forte pentru 
„shambhalagii” l-a constituit faptul că, în loc să li se opună 
o forţă psihică pe măsură, li s-au arătat diferite imagini cu 


balauri, îngeraşi cu aripioare, etc. 

Tot Azazel şi aliaţii săi au introdus aceste imagini în 
biserici, deoarece au vrut ca ei să-şi folosească arma 
psihică nestingheriţi. 

Deci, a sosit momentul ca biserica ortodoxă să se 
trezească, să înlăture tradiţiile despre cazane cu smoală, 
alergia „dracului” la tămâie, etc. Prin reprezentanţii săi 
trebuie să înveţe pe oameni despre necesitatea mântuirii, 
jertfa lui lisus, revenirea Lui în România. Pentru aceasta 
însă, aceştia trebuie mai întâi să citească Biblia, lăsând la o 
parte orice alte „învățături înşelătoare”, apoi să se întoarcă 
la Dumnezeu prin recunoaşterea lui lisus drept mântuitor 
personal. După aceea, îi vor putea învăţa pe oameni să 
folosească ARMA PSIHICĂ (DUHUL SFÂNT) pentru alungarea 
invadatorului spiritual. 

Deci, de pe pământul României adresez următorul 
îndemn: ortodocşi, catolici, protestanți, neoprotestanţi etc., 
UNIŢI-VA IN JURUL LUI IISUS ŞI DISTRUGEŢI SHAMBHALA. 

Din cartea „contelui” se poate observa că ne paşte un 
guvern shambhalic în care cine nu se va închina TRIADEI, 
va fi declarat „malefic” şi distrus. Prin metode paranormale 
ei pot distruge pe oricine. Deci, învăţaţi să luptaţi cu 
puterea lui Dumnezeu (Duhul Sfânt) şi-i veţi înlătura. 

Un mare pericol pentru biserica ortodoxă este acela de a 
se lăsa angrenată în aşa numitele asociații de 
„parapsihologie creştină”. Acestea nu urmăresc decât 
implicarea reprezentanţilor bisericii în aceste „jocuri ale 
minţii”, înzestrarea lor cu nişte „puteri speciale” pentru „a-i 
ajuta” pe oameni. Atâta timp cât slujitorii bisericii ortodoxe 
cred că orice miracol vine de la Dumnezeu, vor fi expuşi. ŞI 
aşa mulţi dintre ei se joacă cu ARMA PSIHICĂ (rugăciuni de 
mediere, rugăciuni pentru ca fete nemăritate să-şi 
găsească bărbaţi etc.) încălcând LIBERTATEA INDIVIDULUI. 

- Cel mai mare pericol pentru societatea românească îl 
reprezintă SCAPAREA DE SUB CONTROL A CELOR CE 


FOLOSESC ARMA PSIHICĂ. Fabricarea în serie de 
„Vvindecători”, „radiestezişti”, „bioenergoterapeuţi”, etc., va 
înlesni transformarea ţării într-o ţară shambhalică, făcând 
jocul „contelui” şi al celor ce-l manevrează. 

În urmă cu câteva luni (decembrie 1992) în ziarul 
„Tineretul Liber” a apărut o anchetă care atrăgea atenţia 
asupra faptului că la noi se acordă lunar de către „societăţi 
de binefacere” un număr impresionant de diplome de 
radiestezişti. Producţia în serie a acestor „vindecători”, 
trimiterea lor în oraşul sau satul natal unde vor practica 
această frumoasă „meserie” va favoriza distrugerea 
spirituală a României şi a individului. 

Am arătat în lucrarea „Biblia şi parapsihologia” riscurile 
la care se expun cei care merg la astfel de „vindecători”, 
care nu ştiu cine îi manipulează psihic. Incercând să susţin 
ancheta din „Tineretul Liber”, printr-o serie de 5 articole, 
am văzut ceea ce înseamnă lupta acestor ocultişti moderni 
pentru apărarea intereselor lor şi opoziţia faţă de cei ce 
doresc ca lumea să afle adevărul. Pe lângă subjugarea 
psihică a indivizilor, aceşti „radiestezişti” obţin şi imense 
avantaje materiale speculând naivitatea pacienţilor care, în 
majoritatea cazurilor se vindecă singuri prin autosugestie. 

Ca medic, am fost dezgustat să cunosc persoane cu nivel 
mediu de cultură, îmbrăcate în halate albe, care 
„bioenergizează” contra unui venit lunar de 70.000 lei (în 
iulie 1992) şi aceasta în cadrul unei „societăţi de 
binefacere”, care funcţionează cu avizul Ministerului 
Sănătăţii. 

Fenomenele  parapsihologice sunt reale, biocâmpuri 
există, alte civilizaţii există. Până la înţelegerea clară de 
către oameni a acestor fenomene, factorii de decizie ai 
acestei ţări nu trebuie să le scape de sub control. ARMA 
PSIHICĂ NU IARTĂ. 

Implicând societatea în ocultism civilizaţia se va 
deteriora spre primitivism şi superstiție cu consecinţe 


serioase în toate domeniile. 

- La această luptă contra Shambhalei ar trebui să 
participe medicii, şi în special psihiatrii şi psihologii care 
ştiu ce înseamnă forţa gândului. Să apere omul de rând de 
sugestiile negative, scăpate de sub control, printr-o corectă 
informare 

- Factorii de decizie ai acestei ţări trebuie să stopeze 
aceste fenomene periculoase. Nu prin forţă, nu prin 
cenzură, ci prin cooptarea persoanelor care au înţeles 
pericolul pe care-l reprezintă scăparea de sub control a 
fenomenelor  parapsihologice. Aceştia să informeze 
populaţia prin dezbateri radio-televizate, presă, etc. 

- Persoanele din România care au legături cu 
organizaţiile care urmăresc alipirea ţării unui Stat Planetar 
ar trebui să se rupă de acestea, să dea în vileag adevărul. 
În Biblie spune „cel ce se osândeşte singur nu va fi 
judecat”. În România adevărul despre multe aspecte 
politice, economice, sociale aparent neelucidate se va afla 
cât de curând. În această carte am arătat că „cei de 
dincolo” înregistrează absolut toate aspectele vieţii de pe 
planetă. Deci, toate vor fi odată văzute AŞA CUM AU FOST 
şi nu denaturat Cât de curând VICTIMELE VOR STA FAŢA ÎN 
FAŢA CU CALAII. De aceea, repet „cine se osândeşte singur 
nu va fi judecat”. Instaurarea Adevărului în această ţară o 
va salva de dezastrele care vor urma. 

— România va trebui să nu se implice în noua ordine 
mondială sau în război. Ţara noastră are resurse şi oameni 
capabili să o redreseze şi să reziste singură în faţa tuturor 
primejdiilor. Când unui câine îi dai câteva oase în plus, nu 
urmăreşti decât să-l dresezi şi să-l faci să ţi se gudure la 
picioare. Asta face acum Dictatorul Mondial cu România. 


PROFEŢIILE LUI SADHU-SUNDAR SINGH DESPRE 
MISIUNEA SPIRITUALA A ROMANIEI 


Privitor la rolul României în acest viitor conflict mondial, 
voi prezenta şi profeţiile lui Sadhu-Sundar Singh, iluminat 
indian, care a trecut la creştinism în urma unei experienţe 
spirituale deosebite legate de apariţia lui lisus. El s-a născut 
în 1889 în oraşul Rampur regiunea Punjab în India şi a murit 
în anul 1933. 

Voi prezenta în continuare experienţa convertirii sale la 
credinţa în lisus Cristos, precum şi profeţiile făcute despre 
România. 

După moartea mamei sale, când avea 14 ani dorinţa de a 
găsi adevărul, care era în spatele vălului existenţei 
omeneşti, deveni pentru el din ce în ce mai imperioasă. 
„Lucrările acestei lumi nu mă satisfac - zicea el - trebuie 
să-l găsesc pe Dumnezeu însuşi cu orice preţ. 

Uram pe Hristos, şi credeam că misionarii creştini sunt 
veniţi pentru a corupe poporul nostru. 

Îmi amintesc de ziua când am aruncat cu pietre asupra 
lor şi am spus servitorului tatălui meu, ca să arunce şi el, la 
fel”. 

Cu toată ura feroce a lui Sundar, cuvântul Evangheliei 
pătrundea în sufletul lui treptat (fusese trimis pentru 
educaţie la şcoala misiunii presbiteriene americane). 
Învățătura iubirii lui Dumnezeu îl atrăgea fără voia lui. 
Povestea crucii îl impresionase fără voia lui. Cu toate 
împotrivirile lui, în profunzimea sufletului său tulburat, suna 
chemarea lui Cristos: „Veniţi la Mine, toţi cei trudiţi şi 
împovăraţi şi Eu vă voi da odihnă pentru sufletele voastre”. 

Această odihnă nu era oare ceea ce dorea cu ardoare? 
Un alt cuvânt al lui Cristos pătrundea adânc în sufletul lui: 
„Fiindcă atât de mult a iubit Dumnezeu lumea, că a dat pe 
singurul Lui Fiu, pentru ca oricine crede în El, să nu piară ci 
să aibă viaţă veşnică”. 

Aceste afirmaţii rămâneau mereu în sufletul lui fără să le 
poată pătrunde toată semnificaţia. Nimeni din religia 
hindusă n-a putut spune că va da unui om odihna veşnică. 


Cum a putut lisus, un singur om, să o facă? 

„„.El care nu a putut să se salveze pe sine? Ar mai putea 
El să salveze şi pe alţii? ... Hinduismul e religia cea mai 
frumoasă din lume, se gândea el, cum ar putea o alta săo 
facă? 

Tulburarea lui se mări până într-atât că în ziua de 16 
decembrie 1904 rupse Biblia şi o arse în foc... Unde era 
adevărul? ... există un Dumnezeu? Neliniştea şi îndoiala 
crescuseră până într-atât, încât în 2 zile se simţi atât de 
nenorocit, că se hotărî să-şi pună capăt zilelor. Sundar nu 
avea atunci decât 15 ani. Se duse la tatăl său şi-i zise: „Vin 
să-ţi spun adio, zise el, mâine de dimineaţă voi fi mort”. 
Pentru ce vrei tu să te omori? îl întrebă tatăl său. El 
răspunse: Pentru că religia hindusă nu mă satisface, nici 
bogăţia, nici confortul, nici averea, nici banii tăi... 

Toate acestea pot să-ţi satisfacă trebuinţele corpului dar 
nu şi aspiraţiile sufletului. Sundar îşi făcu planul cu grijă. 
Linia ferată trecea prin apropiere. La ora 6 expresul trecea. 
Dacă nu voi găsi răspunsul pe care îl caut mă voi arunca 
sub tren. Se sculă la orele 3 dimineaţa, pe 18 decembrie, 
făcu o baie rece şi începu să se roage. 

„Dacă este un Dumnezeu, să vegheze să mi se 
descopere şi eu îl voi primi şi servi toată viaţa. Eram 
hotărât, dacă rugăciunea mea nu va primi răspuns să mă 
duc înainte de răsăritul soarelui, să-mi pun capul pe linia 
trenului la trecerea lui. Am stat în rugăciune cam o oră şi 
jumătate să văd pe Buda sau Brahma, sau pe un alt sfânt al 
religiei hinduse, dar nu apare niciunul. Mă rugai mai 
departe tot mai insistent: O, Doamne, dacă eşti Tu, 
descoperă-te mie... Deodată o mare lumină, lumină camera 
mea. Eu am crezut că a luat foc casa, dar afară totul era în 
întuneric... Atunci se petrecu ceva care nu am văzut 
niciodată, camera se umplu de o lumină minunată care lua 
forma unui glob ca de aur şi văzui un om, pe Cristos glorios, 
care sta în picioare în centrul acestei lumini. Era Cristos 


Domnul. 

Toată veşnicia nu voi uita faţa lui glorioasă, plină de 
iubire şi blândă, nici cele câteva cuvinte pe care le-a 
pronunţat. 

„De ce mă persecuţi? Eu sunt salvatorul lumii întregi!” 

Sundar Singh primi Convertirea ca pe o minune, ca pe un 
mare har de la Dumnezeu. „Cât am studiat cărţile sfinte - 
spunea el - cât m-am luptat şi cât m-am rugat, cât am 
căutat pacea sufletului! Eram mândru de filosofia şi religia 
hindusă, dar filosofia n-a salvat (n-a mântuit) pe nimeni, 
niciodată”. El nu s-a îndoit niciodată de realitatea viziunii 
sale. Nu visează nimeni după o baie rece. Cu ochii lui a 
văzut pe Cristos, cu urechile lui l-a auzit pe Cristos 
vorbindu-i în limba hindusă. Din acel moment a devenit un 
apostol al Evangheliei. 

El a făcut următoarele dezvăluiri ale planurilor lui 
Dumnezeu cu ţara noastră: 

„Să nu vă surprindă acest fel de adresare dar o fac 
pentru a nu vă lăsa să fiţi înşelaţi de înscenările satanice ce 
sunt acum atât de bine puse la punct Eu ştiu că România 
are o mare misiune dumnezeiască de redresare spirituală, 
care o va face să se înfăţişeze ca un veritabil model, demn 
de urmat pentru întreaga umanitate. Este necesar să fac 
această mărturisire profeție în faţa popoarelor întregii lumi 
creştine sau de alte religii, fiindcă toate semnele 
marchează schimbările spirituale ulterioare ce vor avea loc 
în curând. 

În viitor, aproape toate popoarele neamului omenesc vor 
deschide ochii contribuind la împlinirea celor orânduite de 
Dumnezeu şi se vor supune voinţei divine mult mai bine 
decât altă dată, deoarece atunci vor lua sfârşit, într-o mare 
măsură manifestările îndărătniciei omeneşti, care au făcut 
cu putinţă atâtea acţiuni de rea interpretare a voinţei 
divine. Perpetuarea răului va fi stăvilită, revelaţiile divine 
ajungând să acopere Pământul, făcând ca tot ceea ce este 


plăcut înaintea lui Dumnezeu să iasă la lumină, pentru a-i 
ajuta pe oameni să atingă înţelepciunea şi să se 
desăvârşească. 

Acum când fac cunoscute aceste profeţii, dacă aş fi 
român de origine, probabil că aş putea fi învinuit de 
părtinire naţională, iar dacă aş fi european din continuitatea 
latină ar exista fără îndoială unele motive să fiu judecat 
într-un fel omenesc, cu patimă omenească. Insă, deoarece 
sunt indian iluminat prin intermediul lui lisus Hristos şi ferm 
stabilit în credinţa creştină, pot vorbi acum cu toată 
uşurinţa încredinţându-vă că acum nu fac altceva decât să 
exprim voia lui Dumnezeu. 

În anii care vor veni, în România scoarţa pământului va 
lua foc, clima va suferi unele mari schimbări, cutremure vor 
distruge multe dintre clădirile existente, uragane şi vânturi 
puternice, terestre şi maritime, vor nimici îndrăzneala 
oamenilor bazaţi numai pe aşa-zisa putere a ştiinţei. 

Ingeniozitatea omenească pusă în slujba răului va face 
cunoscut lumii cele mai groaznice crime, şi Pământul va 
cunoaşte cele mai cumplite boli, ce vor apărea pentru a fi 
nimicită existenţa oamenilor răi sau perverşi. In acele 
timpuri de mari schimbări, în alte locuri de pe Pământ un 
sfert de omenire o să dispară fulgerător (evident că aşa 
ceva se poate întâmpla doar printr-un război atomic - n.a.). 
După aceasta, la a doua încercare, din cei rămaşi în viaţă şi 
îngroziţi vor fi nimiciţi încă aproape un sfert. Restul se vor 
orienta trup şi suflet către Dumnezeu, de la cel aflat la 
sânul mamei şi până la cel mai mare tiran ce păşeşte pe 
scoarţa Pământului. 

Vă atrag atenţia să nu socotiți timpul după calendarul 
intereselor voastre meschine, căci iată, după cum am văzut 
eu, aceste transformări vor veni peste voi, şi vă vor 
surprinde chiar dacă veţi rămâne necilintiţi în încăpăţânarea 
voastră, şi nu veţi ajunge să credeţi în Dumnezeu! 

Popoarele Asiei se vor creştina fulgerător, precum şi 


toate triburile sălbatice vor veni la o civilizaţie creştină 
datorită răspândirii Bibliei, timp de trei ani şi jumătate, 
pentru toate popoarele (cred că Sundar Singh se referă la 
cei trei ani şi jumătate cât va dura războiul - n.a.), 
indiferent de limba vorbită, de la Polul Nord şi până la Polul 
Sud. 

Când Anglia îşi va pierde puterea, iar Franţa va fi 
asimilată de popoarele din jur, veţi şti că acele vremuri sunt 
aproape. 

Puterile statale vor dispare treptat, ca în locul lor să 
apară o nouă putere denumită Federaţia Statelor 
Pământene, cu un singur preşedinte, o singură monedă, un 
singur consiliu de conducere şi o singură armată 
aeropurtată folosită doar pentru paza internă. 

În această perioadă Rusia va deveni una dintre cele mai 
creştine ţări. Bosforul şi Dardanele se vor scufunda 
dispărând complet, o mulţime de insule vor dispărea şi ele, 
fiind nimicite de cutremure şi scoarţa Pământului va fi 
zdruncinată de o mulţime de urgii ce se vor abate asupra 
oamenilor. Tot atunci va apărea Anticristul, prin el 
înţelegându-i pe toţi aceia care, mai mult sau mai puţin 
conştient luptă împotriva lui lisus Cristos, urmărind să 
impună forţele obscure ale minciunii ce menţin fiinţa 
umană într-o stare de inconştienţă şi sclavie letargică. Se 
vor da multe lupte de idei, fără niciun fel de armă, pentru 
nimicirea adevăratei credinţe în Dumnezeu. Toate acestea 
şi multe altele, deşi poate acum de necrezut pentru unii, se 
vor întâmpla din voia lui Dumnezeu. America îşi va primi la 
vremea cuvenită partea ei de pedeapsă şi nicio forţă 
armată din lume, nu va mai putea să se mândrească că 
există. 

Fac excepţie de la osânda focului şi măcelului ce se va 
desfăşura pe faţa pământului, România şi Locurile sfinte din 
Palestina. 

Puterea de influenţă a Vaticanului va dispare. 


România va trece prin mai multe faze de transformări 
fundamentale, devenind în cele din urmă, graţie 
spiritualizării sale exemplare un veritabil focar spiritual. 

Se va numi „Noul Canaan”, iar Bucureştiul se va 
transforma într-un centru esenţial al acestuia. Această 
capitală a spiritualităţii va fi aproape în întregime 
reconstruită existând şi o serie de construcţii de formă 
inelară (acestea există: Circul, Complexul Expoziţional de la 
Herăstrău, Complexele agro-alimentare, etc. — n.a.). 
Bucureştiul va fi considerat „Noul lerusalim Pământesc. 

Chiar dacă spusele mele vă uimesc, trebuie să vă 
mărturisesc tuturor că aceasta se va întâmpla întru totul în 
acele vremi viitoare, căci toate acestea reprezintă voinţa 
atotputernică a lui Dumnezeu şi nu voinţa oamenilor. 

In acest nou centru spiritual egalitatea în drepturi a 
tuturor ţărilor şi popoarelor va fi o condiţie esenţială, aşa 
cum ea este cerută de Dumnezeu. România va trece în 
viitor prin mari frământări lăuntrice şi prin schimbări 
externe ce o vor impune exemplar, ca prestigiu, în 
conjunctura internaţională. Graţie providenţei divine ea va 
ieşi aproape neafectată din conflictele mondiale, 
declarându-se ţară neutră ce îşi va asuma datorită 
spiritualizării ei, rolul de nucleu ireproşabil al înţelepciunii şi 
iubirii adevărate. 

În cele din urmă toţi duşmanii săi vor îngenunchea la 
hotare şi plini de umilinţă vor recunoaşte misiunea ei 
spirituală. Atunci veţi vedea cu toţii, căci va fi un semn 
ceresc. În timpul războaielor viitoare focul şi distrugerile o 
vor înconjura, dar ea va rămâne neatinsă întocmai ca o 
paradisiacă oază verde, în mijlocul înspăimântătorului 
deşert nimicitor produs de iscusinţa omului, ce este pusă în 
slujba răului, şi de care se vor folosi inteligenţele satanice 
în ultima încleştare la care acum oamenii nici nu se 
aşteaptă. 

In urma năucitoarelor schimbări planetare şi a unui 


război fulgerător, în cele din urmă, nu vor rămâne nici 
învinşi, nici învingători. Vor rămâne trei categorii: morţii, 
răniții şi mutilaţii de pe urma războiului, şi supraviețuitorii 
în întregime neatinşi. 

Numărul celor ucişi şi afectaţi de pe urma războiului va fi 
atât de mare încât nimeni nu va mai vorbi nici de pierderea 
şi nici de câştigarea războiului, căci urmările acestuia vor fi 
atât de mari încât vor îngrozi pe toţi locuitorii rămaşi în 
viaţă. 

Ciuma, lepra, holera şi multe alte boli înspăimântătoare, 
printre care unele complet noi, (SIDA de exemplu - n.a.) vor 
bântui afectând mai ales pe cei răi. Fiarele sălbatice se vor 
năpusti asupra oraşelor şi satelor atacând oamenii. 

Toate aceste urgii de proporţii se vor întâmpla fulgerător 
şi cel mai adesea vor surprinde pe oameni. 

Din scrumul, suferinţele şi încercările tuturor acestor 
schimbări şi dezastre, martorii neafectaţi şi supraviețuitorii 
vor căuta cu multă fervoare calea de apropiere de Bunul 
Dumnezeu, pe care l-au neglijat mai mult sau mai puţin, 
atât amar de vreme. Toţi se vor convinge atunci, că nu 
există religie superioară celei propovăduite de lisus. 

În timpurile ce vor veni, România va ajunge şi va rămâne 
o paradisiacă grădină a binecuvântării divine, a dragostei, a 
fericirii, a purității şi înţelepciunii, în care modul de viaţă va 
fi precumpănitor spiritual, susţinut de o închinare în Duh şi 
Adevăr, asemănător cu acela al primilor creştini. 

Ca indian, eu intuiesc că Domnul a avut să aleagă dintre 
toate popoarele pe cel mai umilit, mai crunt încercat de 
vitregia celor puternici, adesea exploatat, ameninţat, 
invadat, terorizat, vândut şi cumpărat şi care aproape la 
fiecare război a fost piaţa de tocmeală a celor ce se luptau. 
Amalgamul  înfăţişărilor deosebite ale acestui popor 
primitor, în care virtuțile cele mai alese ale fiecărui neam s- 
au asimilat în sufletul său plin de dragoste şi omenie, are o 
nuanţă plăcută, astfel încât să fie pilda de contopire 


universală cu calităţile divine. Poporul român, cu o dreaptă 
rațiune şi o admirabilă credinţă, este cel mai indicat din 
lume spre a oferi ospitalitatea materială şi spirituală tuturor 
celorlalte popoare. 

Misiunea principală pentru răspândirea în Asia a 
creştinismului cu adevărat spiritual este destinată în viitor 
poporului rus, care, ca putere de influențare a popoarelor în 
vremurile ce vor veni nu se va mai manifesta, (anticiparea 
destrămării U.R.S.S., cu peste 50 de ani în urmă! —n.a.). 

Puterea cu care vor fi biciuite restul popoarelor acolo 
unde este necesară pedeapsa se va face prin rasa galbenă 
- chinezii împreună cu japonezii. După terminarea teribilului 
conflict armat ce vă stă în faţă toate armele vor fi părăsite, 
fiindcă va veni un nou gen de război, cel pentru credinţa 
adevărată. 

Acesta va fi războiul fără arme fizice, pentru desăvârşirea 
spirituală, pentru credinţa adevărată în Dumnezeu, mai 
periculos şi mai dificil de o sută de ori decât cel cu arma. 

Puterea papală va dispare şi va lua naştere o putere 
nouă care va milita pentru credinţa adevărată în lisus. 
Reşedinţa ei va fi la Roma (provizoriu) şi apoi la Bucureşti, 
în „Noul lerusalim” pentru totdeauna. Fericiţi sunt cei ce 
trăiesc cu încredere în Dumnezeu, fiindcă acele vremuri vor 
fi groaznice, şi nu le vor putea suporta decât numai cei 
mângâiaţi de Duhul Sfânt. 

În acele timpuri scaunul judecății de apoi va fi simţit şi va 
fi văzut de tot neamul omenesc şi va străluci deasupra 
României. 

În. Marele oraş sfânt Bucureşti, simbolic numit Noul 
lerusalim, se va construi cel mai monumental lăcaş spiritual 
de comunicare cu Dumnezeu denumit Centrul Divin Suprem 
(există actualmente această construcţie - este Casa 
Poporului - n.a.) având reprezentanţi evoluaţi spirituali din 
toate neamurile ce vor forma Fraternitatea Veghetorilor 
lluminaţi. Reconstrucţia oraşului va fi într-o oarecare 


măsură operă a întregului neam omenesc. Centrul spiritual 
va avea şi 101 biserici inelare şi armonic orânduite, în care 
se va sluji mărturisindu-se credinţa în lisus, în toate limbile 
pământului. 

Această operă arhitecturală va fi materializarea sublimei 
colaborări a tuturor stilurilor pământene ingenios 
armonizate într-o lucrare măreaţă cum alta n-a mai fost 

Va fi unicul loc din lume unde îngerii, în orice clipă, vor 
putea fi văzuţi împreună cu oamenii de pe pământ 

Fericiţi vor fi toţi cei ce vor străbate pământul României, 
respirându-i aerul, căci toată ţara va fi invadată de pelerini 
dornici să descopere pe Dumnezeu. Toate locurile sfinte din 
această ţară vor fi un prilej de slăvire a lui lisus Cristos. 

Poporul rus este primul popor din lume care se va alătura 
Noului lerusalim cu toată evlavia, urmat de poporul grec, 
armean, indian, etiopian, ca apoi să dea năvală toate 
popoarele. Cei din urmă vor fi englezii, fiindcă vor ţine 
mândria încăpăţânării, să nu plece genunchii într-o ţară 
străină. 

O parte din America va dispare (probabil în război - n.a.), 
iar cea rămasă se va alătura noii familii a creştinătăţii. 
Ferocitatea poporului german şi încăpăţânarea poporului 
turc se vor schimba radical. Turcii se vor creştina, 
popoarele germane se vor îmblânzi, trufia dominării va 
dispare. Poporul francez va fi aspru sancţionat, poporul 
italian îşi va pierde întâietatea dorită, popoarele Africii şi 
Oceanului Pacific se vor creştina şi ele. 

Lupta dintre lumină şi întuneric în această vreme va fi cât 
se poate de aprigă căci Anticristul cu toate uneltele lui va 
lupta împotriva credinţei adevărate. Vor fi nimiciţi bunii 
creştini. Singurul loc de pe faţa pământului netulburat de 
prigoana lui Anticrist va fi Bucureştiul, Cetatea Sfântă a 
Noului lerusalim, în care vor pătrunde numai spre sfârşitul 
vieţii pământeşti, când vor ucide pe cei doi sfinţi Ilie şi Enoh 
(doi martori ai lui lisus care vor avea o forţă spirituală 


asemănătoare aceleia a lui llie şi Enoh - n.a.). 

Vor veni peste neamul omenesc clipe din ce în ce mai 
grele. Prima dată se va retrage dulceaţa pământului, se va 
retrage pâinea, apa, lumina, căldura şi cea mai groaznică 
dintre toate va fi retragerea morţii, căci toate celelalte vor 
fi suportate, afară de chinul fără de moarte. 

- Toate fiarele sălbatice, se vor îndestula din cărnurile 
oamenilor care nu vor putea muri. Toate aceste urgii vin ca 
plată pentru păcatele oamenilor, şi dacă mai rămâne 
cineva dintre aceştia şi nu va vrea să se îndrepte către 
mântuirea oferită de lisus, vine focul şi nimiceşte totul, 
pentru ca toată spurcăciunea de pe faţa pământului să fie 
arsă. Niciodată n-au putut oamenii crede că jalea poate fi 
universală şi că chinurile Apocalipsei pot fi văzute pe 
pământ; dacă toate descoperirile proorocilor li s-au părut 
oamenilor de ştiinţă basme realizabile, prin venirea acestor 
plăgi vor crede şi cei ce s-au încăpățânat să nu creadă până 
acum. La începutul durerilor care vă stau în faţă, apar 
proorocii mincinoşi şi în număr mare, susținuți de interese 
politice, menajaţi şi protejaţi de legi care maschează 
influențarea lor satanică. 

România va avea o viaţă sfântă, stârpindu-se vrăjitoria, 
spiritismul, ghicitul, descântecul, beţiile, fumatul şi toate 
lucrările satanice. 

România este sub ocrotirea directă a lui lisus Cristos şi de 
aceea toţi cei care nutresc gânduri ascunse faţă de poporul 
român se pun în conflict cu Dumnezeu. Toţi cei care au 
adus grave abateri şi au orânduit nelegiuiri acestei ţări îşi 
vor lua răsplata faptelor lor, nu de la oameni, ci de la 
Dumnezeu. 

Lumea va înţelege adevărul descris în România, şi 
misiunea importantă a acestui petic de pământ ce va 
trâmbiţa lumii întregi descoperirile  Dumnezeieşti. 
Dumnezeu va revărsa mila Sa, peste această ţară 
înapoiată, neînsemnată care nu a avut niciodată cuvânt 


hotărâtor în viaţa publică, nici civilizaţie prea dezvoltată. 

Aşa precum a ales Mântuitorul lisus pe iubiții Săi apostoli 
din Galileea, cea mai înapoiată provincie din acea vreme, 
însă cu cea mai dârză credinţă, pe acelaşi considerent a 
ales şi Ţara Românească şi poporul român, să fie altar de 
viaţă pilduitoare. Poporul român va fi popor de jertfă 
mântuitoare pus în slujba mântuirii tuturor. 

Popoarele lumii întregi vor primi din România toate 
instrucţiunile necesare mântuirii prin mijlocirea lui lisus şi a 
Duhului Sfânt. 

Toate filosofiile omeneşti vor asfinţi în acele momente 
grele şi toată ştiinţa se va ruşina când legile naturii, 
considerate fireşti de savanţi vor fi schimbate în văzul 
tuturor. 

Toate le-a orânduit Dumnezeu, pentru ca oamenii să fie 
mântuiţi. Astfel Moise a primit cele 10 porunci de la 
Dumnezeu. De aceea e bine ca omenirea să iubească pe 
poporul evreu, cu respect şi recunoştinţă, pentru că prin 
jertfa multor devotați ai credinţei din neamul lui Israel, 
omenirea se împărtăşeşte din tezaurul Dumnezeiesc. Apoi 
lisus, Fiul lui Dumnezeu s-a născut în mijlocul poporului 
evreu. Se cuvine ca acest popor să fie iubit, stimat şi ajutat 
în toate împrejurările, pentru ca noţiunea de creştin să nu 
fie pentru el o spaimă, aşa cum a fost până acum când din 
îndemn satanic, creştinii făceau haz batjocorind poporul 
evreu şi aducându-i învinuiri lipsite de temei sănătos. 

Acei ce au găsit de cuviinţă să strecoare ura în sufletele 
creştinilor, pentru răstignirea lui lisus de către evrei au 
făcut şi fac cea mai odioasă crimă, fiindcă nu numai 
poporul evreu este de vină pentru omorârea lui lisus, ci pur 
şi simplu - păcatele tuturor oamenilor. 

Popoarele lumii de pe faţa pământului vor invada 
România, spre a vă întreba ce vi s-a descoperit şi voi, cei 
din Noul Canaan, nu veţi avea timp nici să vă hrăniţi şi nici 
să dormiţi, fiindcă urgiile vor împinge lumea spre voi. 


Dumnezeu însă vă va obliga să le potoliţi setea lor de 
adevăr. 

In urma propovăduirii Tainelor Dumnezeieşti, în România 
mulţi bolnavi se vor tămădui iar oamenii se vor întoarce la 
Dumnezeu. In România se vor boteza toate popoarele 
nebotezate. Românii vor fi ospitalieri, iar darul pământului 
va fi mărit pentru toţi cei ce vin, aşa încât să se poată 
îndestula cu toate. Prin mijlocirea României se va pupe 
capăt conflictului armat, (celui de al treilea Război Mondial 
- n.a.) aici fiind pământul păcii unde se vor înţelege toate 
popoarele. 

Toţi aceia care au jefuit România de diferite bunuri se vor 
grăbi a o despăgubi, nu forţat ci prin dăruire închinată 
Lăcaşului Sfânt care va fi făcut din marmură albă. (Casa 
Poporului - n.a.). 

Deşi dimensiunile ei par exagerate totuşi vor fi 
neîndestulătoare (Casa Poporului şi clădirile din jur - n.a.) 
faţă de mulţimea pelerinilor. Metalul întrebuințat va fi metal 
nobil, căci până şi mânerele uşilor vor fi în cel mai rău caz 
din argint. In interior vor fi chilii mobile cu resort (probabil 
adăposturi antinucleare - n.a.) care nu vor putea fi violate 
la un eventual atac de niciun fel de forţă, pentru ca viaţa 
celor ce în trup îngeresc vor locui în România să fie ferită 
de restul lumii. 

Cele 101 de altare (Biserici inelare - n.a.) vor fi construite 
pentru naţiunile pământului, cu specificul artei naţionale, 
dar dirijate de o singură conducere şi întreţinute de o 
singură administraţie. Uriaşele montări, neîntrebuinţate 
încă în construcţii, vor da mult de gândit tehnicii moderne, 
căci cu nimic nu vor fi mai mici blocurile din care se va zidi 
Noul lerusalim faţă de blocurile de piatră din care s-a ridicat 
Vechiul lerusalim. 

Lucrarea va fi executată în 10 ani, fiindcă deşi Sfântă 
Biserică (Casa Poporului - n.a.) va fi terminată în 5 ani, va 
mai dura încă 5 ani pentru Cetatea propriu-zisă (Bisericile 


inelare - n.a.). Şoselele rulante şi trotuare mişcătoare vor 
uşura circulaţia. Elicoptere şi avioane vor fi puse în slujba 
cetăţii şi tot ce e nou în tehnică se va dărui acestei cetăţi. 

Canalul Marea Neagră - Dunăre va funcţiona normal, 
precum şi canalul Dunăre - Bucureşti, ceea ce va permite 
vapoarelor de mare tonaj să meargă până la Cetatea 
Minunată, acestea fiind lucrări din Plan Divin, care se vor 
realiza fulgerător. 

Toate darurile se vor revărsa peste această ţară aleasă 
pentru redresarea spirituală a globului pământesc. Toate 
căile de comunicare aeriene, maritime şi terestre sunt 
favorabile în această ţară, căci, România, trăind în pace cu 
toţi vecinii se va reface în scurtă vreme, înaintea tuturor 
statelor. 

Basarabia va fi alipită României pentru totdeauna, căci 
poporul rus o va cinsti şi va renunţa la această provincie. 

Puterile mari se vor prăbuşi, spre bucuria ţărilor mici. 

Poporul meu indian, va fi fericit să cunoască poporul 
român şi Ţara Românească. 

Sper că un număr cât mai mare de români vor deveni 
conştienţi de misiunea planetară a ţării noastre şi vor reuşi 
să scape de pericolul închinării la Anticrist (Dictatorul 
Mondial). 

România, al doilea Canaan, trebuie să se pregătească 
pentru primirea adevăratului Conducător al lumii, lisus 
Cristos, Cel care urmăreşte garantarea tuturor libertăţilor 
individuale şi naţionale: 

„Da. Eu vin curând”. (Apocalipsă 22: 20). Amin! Vino, 
Doamne lisuse!” 

